je 
5; Jei O Prečnik Alefa iznosi oko dva-tri santimetra, 


ali kosmički prostor bio je tamo u nesma- 
njenoj veličini. 


H. L. BORHES 

AHEBHUK 
Izdaje: NIŠRO + DNEVNIKA, OOUR IZDAVAČKA DELATNOST 
21.000 NOVI SAD, Vojvođanskih brigada 7/VI 


REČ UREDNIKA 


POVRATAK IZ KLINIČKE SMRTI 


Krajem leta ALEF je zvanično prestao da postoji. Već pripremljen dvobroj za 
štampu je povučen, sakupljeni materijali odloženi na stranu, saradnici raspušteni... 
Tužna vest se lagano pronosila među ljubiteljima naučne fantastike izazivajući 
sumorne misli o budućnosti voljenog žanra u Jugoslaviji. 

Sada, pet meseci kasnije imam tu radosnu dužnost da sastavim reč urednika za 
novi broj ALEF-a. Nije u pitanju dvobroj, kako je prvobitno bilo najavljeno već 
običan broj - februar 1989. Preskočili smo mesece zaostatka, pripremili smo dosta 
materijala unapred, postigli čvrst dogovor sa svim strukturama unutar same kuće 
»Dnevnik" i svi su izgledi da će ovaj novi život ALEF-a kucati u redovnom mesečnom 
ritmu. 

Istina, zbog petomesečnog prekida, verovatno nećemo odmah uspeti da 
ustanovimo sve rubrike na koje ste navikli, posebno zbog toga što je primarno geslo 
novog ALEF-a redovnost. 

Za dvobroj je bio predviđen kratki Dilejnijev roman »Dragulji sa Aptora«, u ovoj 
novoj postavci objavićemo ga u dva nastavka. Nakon njega ide ranije najavljena 
»Knjiga Reke« Jana Votsona. Zbog obimnosti Dilejnijevog romana, u ovom, i 
narednom broju izostaje naslovna novela. 

Što se tiče priča i priloga najavljenih za dvobroj, oni će takođe biti objavljeni u 
ovom i narednom broju ALEF-a. Dakle, kad razdužimo sve što smo obećali, od 
četrnaestog broja čekaju vas novi sadržaji. ALEF-ov pristup naučnoj fantastici ostaje 
nepromenjen: mnogo raznovrsnosti, podžanrova, novih i starih pisaca, pomalo 
fantastike, mrvica horora... za svakog ponešto. 

Boban KNEŽEVIĆ 


PISMA 


POŠTOVANI UREDNIČE, 


Poneki delovi ovog teksta su oštri, a ne- 
ki otkačeni, jer volim da čitam dobar SF i 
često mogu samo posmatrati, kako se u 
nekim izdavačkim kućama dešavaju jezive 
stvari. Pošto nemam nikakvog uticaja na 
tok zbivanja, dozvolite da vam se ras- 
plačem na ramenu, jer volim baš takav 
SF, kakav je izašao u Monolitima, u Alefu, 
u ediciji Znak Sagite i u ediciji Zoroaster. 


UVOD 


Nije me pogodio srčani udar kad sam 
sasvim slučajno, primetio da pošto su 
brojevi 7 i 8 stajali 900, 9 i 10 — 1500 a 
ovaj poslednji košta čak 2000 dinara! 
Tako nešto nije ni Orwell bio kadar pred- 
vidjeti. 

Činjenica je da ovim ludostima sa ce- 
nama nema kraja, tako da ću pokušati 
ignorisati cenu Alefa, dok god budem 
imao para za kupovinu još nekih sitnica 
osim sve skuplje hrane. Pored toga, pos- 
toje izgledi da se iz SF fana preobratim u 
SF fanatika, jer osim Orwella postoji još 
nekolicina SF autora, koji su uspeli pogo- 
diti ovu lokalnu budućnost. Predlažem da 
SF fanovi počnu dodeljivati SF autorima 
specijalna priznanja zbog proricanja 
(mračnih) budućnosti, koje su kadre da se 
najbolje obistine baš kod nas (izuzetak su 
budućnosti tipa Gibson ili slične — jer 
uopšte nemamo uslova za bilo kakav pro- 
dor savremene tehnologije, i tamo gde 
postoje neki računari, upotrebljavaju se 

ao pisaće mašine, dok u razvoju ljudi baš 
zbog ovakvih idiotizama, ne mogu doći do 
nečeg, što pomaže u ionako sporom 
razvitku novih stvari (ukoliko kod nas 
uopšte još može da nastane nešto čega 
nema na Zapadu). 

Ursulla LeGuin u svom romanu »Dis- 
posessed« odlično pokazuje razlike izme- 
đu Urasa i Anaresa. Najviše mi se sviđa 
ona rečenica, da »ćemo biti jednaki tada, 
kad neće niko ništa više posedovati«. 
Tako, znači, trebam biti samo strpljiv i sa- 
čekati, da mi se plata tako snizi, da neću 
moći ništa više kupovati i tada će naš vrli 
SIV proglasiti ovu državu državom sretnih 
ljudi, jer imaćemo (još u ovom veku, na- 
ravnoj) samo sami sebe i ništa drugo. (A 
šta ćemo sa svim Zapadnjacima na granici 


u julu, kad navale na more, o tome će 
sigurno stručno većati SIV i doneti 
značajne odluke...) 

Dok smo još kod politike; da predložimo 
naš SIV za nagradu, Hugo ili Nebula zbog 
odlične priče »130%: Priča o ciljnoj infla- 
ciji«, koju bismo mogli opravdano svrstati 
uz bok Tolkienovom »Gospodaru prste- 
nova« i. LeGuinnovoj »Zemljomore«, a 
doktor Živković bi mogao prvi otkupiti 
autorska prava za njezino objavljivanje u 
ediciji Polaris. 

OBLIK ALEFA 


Nijedan Alef mi se nije raspao dok sam 
ga čitao, ali ako bi bio jeftiniji, izveo bih 
eksperiment da ustanovim kako se pona- 
ša ako ga čitam na neki neobičan način. 
Hoću da kažem, da trebate izdavati tri 
vrste Alefa, sa oznakama Alef »C«, Alef 
»l« i Alef »M«. (»C« = commercial, »l« = 
industry i »M« = military, koji bi imao 
neuništivi povez i desetostruku cenu — 
kao kod integrisanih kola...) 

Pročitao sam pismo jednog čitaoca ko- 
me se ne sviđa štampanje priča ili ro- 
mana u dve kolone. On to označava kao 
šund (ili nešto slično). Pošto imam kod 
kuće puno rečnika (ma, to mi je recimo 
hobi), sada znam da imam u njima puno 
šunda, jer su rečnici štampani u dve 
kolone. Ako rezoniram neispravno, molim 
ispravku... 

svida mi se i ime magazina. U reviji 
»Zivljenje in tehnika« pročitao sam priču 
Borgesa i mislim, da je ime magazina baš 
ono pravo! 


SADRŽAJ ALEFA 


Izbor priča u Alefu je dobar — bolji je 
samo još u Monolitima. Kako Monoliti 
nisu namijenjeni za šire ljudske mase 
(način prodaje to ne omogućuje), onda si 
mogu priuštiti izbor najkvalitetnijih priča. 
Izgleda da je Alef sastavljen malo šire, a 
Sirius je donedavno imao monopol nad 
SF, ali ako će i dalje objavljivati više pro- 
sečnih nego dobrih priča, može se desiti 
da ponestane zanimanja za taj magazin 
(zbog kvaliteta i cene). lako sam SF fan, 
ne čitam sve što pomalo miriše na SF. Sa 
vremenom čovek počne da traži ono 
najbolje... a 


PISMA ČITALACA 


»Pa znate, druže uredniče, volio bih, da 
štampate romane pod uglom od 45 
stepeni — ima nas nekolicina, koji čitamo 
Alef u krevetu....« 

Ovakvo pismo još nije bilo objavljeno, 
ali čini mi se da primate pisma još otka- 
čenija od ovog teksta. 

Kad čitam pisma čitalaca, uvijek se nađe 
neko kome smeta, recimo LeGuinnova, a 
umjesto nje bi želeo baš onog Heinleina, 
a puno je manijaka koji luduju za Clar- 
keom. Da dra Isaaca Calvina ni ne 
pominjem... 

Pitaćete se, zašto sam toliko protiv sta- 
rih autora, pošto su baš oni zaslužni za 
ovakav SF, koji se stvara danas. Nema 
nikakve sumnje jesu ili nisu zaslužni, ali 
mislim da nije dužnost izdavača da objave 
sve njihove priče, i dobre i loše! Mislim 
da ima priča Clarkea ili Asimova ili 
Simaka, koje su odlične, ali većina 
odličnih priča već je objavljeno, tako da 
bi, objektivno gledajući, trebalo napraviti 
više mjesta za mlade autore koji su sa 
svojim radovima aktualniji baš ovdje i 
sada. U Egiptu su izmislili one hijeroglife 
— puno hvala Egipćanima — ali 
hijeroglifima više ne pišemo. Za SF valjda 
vrede isti zakoni... 

Neka od pisama čitalaca čine mi se 
smešnim, jer su autori pisama uglavnom 
emocionalno vezani za IME autora, a ne 
toliko za njegov rad. Možda je Clarke su- 
per glavonja za pisanje knjiga o Odise- 
jama (bože moj, koliko će ih još biti? Po- 
nestaće planeta, koje se mogu pretvarati 
u sunca), ali na MOJOJ listi se nalazi tek 
ispod sredine... 


ESEJI 


Zastupam mišljenje da je dobrodošao 
svaki kraći teorijski rad na stranicama ne- 
kog magazina. Sirius je napravio nekakvu 
zbrku zbog onog Swanwickovog teksta 
(mislim, da je to bio »Vodič za postmo- 
dernizam«), tako da su se neki od čitalaca 
peaa da li vole ili ne vole cyberpunk. 
Ako pitate mene, opet ću iskoristiti svoju 
luckastu rang listu i potražiti doktora 
Gibsona (i Swanwicka, naravno): Swan- 
wick ima prosek 4.50, a Gibson nešto 
manje, 4.33. Nemam, dakle, milosti pre- 
ma cyberpunku, tako da tvrdim sledeće: 
Gibson i Swanwick su dobri autori, ali 
nisu »odlični«. 

Znači, nema revolucije. Cyberpunkeri su 
podelili cyberašima shurikene i smestili ih 


u Shinzen (ili nešto slično tome), gde ih 
progoni Yakuze, a za punk kažu, da je 
mrtav (dakle: živeo punk!). Ostalo je 
obična SF. (Molly je super cura i vredi da 
se zbog nje formira klub obožavalaca). 

Ako uporedim film »Blade Runner« i 
roman »Neoromancer«, pitam se, koliko 
je Gibsona fascinirao prerađeni Dickov 
svet gde su jedini preostali ljudi Kinezi 
(bar ja nisam video nekih drugih ljudi) i 
oni ogavni punkeri. Truli gradovi sa trulim 
ljudima, pokoji W. A. S. P, i mnogo 
policije... 

Nakratko, eseji i slični teorijski radovi 
nas nekoliko odvraćaju od tmurnih misli 
da je SF neozbiljna literatura. (Znate već 
ono: kad pričam sa nekim koji ne čita SF, 
uvek imam osećaj krivice, jer čitam one 
»svemirske« priče. Doktore, šta mi je? (A 
doktor Siegfried von Schrink sisa palac i 
šuti kao heechee narukvica...) 


ROMANI U NASTAVCIMA 


Kvalitet romana u nastavcima se po- 
boljšava sa svakim novim romanom. Sa- 
mog sebe sam naterao, da pročitam 
»Građana galaksije« da bih mogao pro- 
ceniti koliko je taj roman loš. (U životu 
(ponekad) bolje prođeš ako upoznaš oba 
kraja Sapa Svakako bi ga trebali 
svrstati među romane serije X — 100. Isto 
bih mogao reći i za Farmera, čiji roman 
»To Your Scattered Bodies« me veoma 
razočarao. Po procenama tog romana, po 
nekim prilozima u SF magazinima očeki- 
vao sam neko, kako kažete, »remek- 
delo«, ali za mene je taj roman po 
kvalitetu ovlaš iznad Heinleinovog. 

Na svu sreću, iza dva loša romana došao 
je »Mindbridge« Joea Haldemana koji mi 
se čini daleko boljim od prethodnih ro- 
mana. Bar ima u njemu nekih kvazi- 
fizikalnih zakona i pokušaja da se čitaocu, 
bar u izvesnoj meri, objasni nekoliko 
važnih činjenica. 

JEZGRA 


Da sad konačno pređem »na stvar«: kao 
veliki ljubitelj SF izvesno vreme proce- 
njujem svaku pojedinačnu priču sa poe- 
nima od 2 do 5. To sam počeo da radim 
da dobijem pregled nad SF pričama i 
novelama i isto tako nad autorima. Imam 
i računar kojim mogu sve podatke obra- 
diti po sopstvenim željama. Saljem vam, 
dakle, mnogo papira na kojem su rezul- 
tati mog »rada« i mislim, da će vas ovi 
rezultati interesovati, ako ne čak obrado- 
vati (dakako, procene su strogo subjek- 

tivne). 

Tako imate pred sobom spisak proce- 
njenih autora sa više priča, rang listu sa 
autorima kojima je objavljeno više od tri 
pite (tri priče za svrstavanje u rang 
istu), rang lista svih procenjenih autora 
sa pričama i na kraju rang lista publikacija 
u kojima sam procenio sve priče. Nije to 
sve što sam u životu pročitao, ali te 
Siriuse, Alefe, Monolite i ZIT imam u 
svom ormaru kod kuće. 

Na vrhu rang liste, autora sa minimalno 
tri priče stoji Edward Bryant i zbog ove 
činjenice zainteresovao sam se za nje- 
gove priče, jer u spisku sam sve tri 
njegove priče procenio sa peticom 
(»Shħark« »Stone« i »Particle Theory«). 
Mislim da imam sasvim prosečan ukus i 
tako bih želeo da doživim objavljivanje 
još neke od njegovih priča u Alefu. John 
Varley se stabilizovao na drugoj poziciji, 
kao što se vidi iz rang liste, a iz liste svih 
procenjenih priča se vidi, da je recimo 
Greg Bear isto tako vrlo interesantan da 
ne pričam o Stephenu Kingu (»Word- 
processor« i »I Am the Doorway«). Pa, 
ima još puno odličnih mladih autora, koji 
su već objavljivani u Alefu i koji još 
zaslužuju mjesto u njemu. Pored toga, 
možda bi trebali prepustiti Siriusu i 
ostalima da objavljuju starije priče. 


ANKETA SA ZAKAŠNJENJEM 


1. Najbolja novela u Alefu 11: 
Roger Zelazny: A Rose for 
Ecclesiastes 

2. Najbolje inostrane priče Alefa 11: 
Greg Bear: Blood Music 
Edward Bryant: Shark 
Stephen King: | Am the Doorway 
Bob Shaw: Conversion 
Bruce Sterling. Swarm 

3. Najbolje domaće priče Alefa 11: 
Zoran Jakšić: Znak zveri 
Branko Pihač: Eksperiment doktora 
Kuehlgrubera 
Vladimir Lazović: Ratnik sunčevog 
zalaska 

4. Najbolji inostrani autori: 

Edward Bryant 
John Varley 
Roger Zelazny 
Poul Anderson 
Orson S. Card 

5. Najbolja naslovna ilustracija 
Alefa11: 

Alef 3: Bob Zivković 


UPOREDBA ALEF/SIRIUS 


Moram da kažem da je Alef uistinu bolji 
od Siriusa, iako bih više voleo da umesto 


tako ludi za Heinleinom i 
možda nisu nikad čitali nešto bolje ili je 
ono, što je »bolje« za njih preteško da bi 
shvatili. Njima dakle, preporučujem, neka 
čitaju bolji SF ili neka (napuste SF) čitanje. 
(Možda ovo zvuči pomalo egocentrički, ali 
uvek ću braniti poslovicu da je bolje ako 
jedeš malo i dobro, nego ako jedeš 
mnogo blata. Svakako, najbolje je ako 
jedeš mnogo »najboljeg«, ali...) 


LUDI PREDLOZI 


Možda biste, za početak, objavili nešto 
slično mojoj rang listi, ili možda izradili 
svoju rang listu, pošto znamo da je izbor 
priča u dosadašnjim Monolitima više 
nego odličan (Fala bogu, tamo nema 
Hein-leina, Asimova, a ni Clarkea — ko 
Voli njih, neka se obrati na ediciju Polaris. 
Mislim da je to pošteno!) 


ZAKLJUČAK 


Interesantno je, da još nisam uspio kod 
samog sebe da nađem uzrok i razloge, 
ZASTO čitam SF. (Ako se nađe neko ko 
jeste, neka se javi Alefu — šta kažete na 
ovaj, nadam se, poslednji predlog? 
(Molim, šaljite samo oko 10 kilobytea 
teksta sa objašnjenjima!). Očito bi trebao 
posetiti nekog psihoanalitičara u SAD, 
gde ih ima puno. (Da pitamo čiku Pohla, 
gde da nabavim one programe, von 
Schrinka i Einsteina. Možda bi čika Pohle 
odgovorio samo nekom magazinu, a 
nipošto otkačenim pojedincima) 

Puno srdačnih pozdrava i još mnogo 
Monolita, Sagita i Alefa! 

M.S. 


(Puno ime i adresa poslati 

redakciji) 

P. S.: Molim vas, da zbog eventualnih 

negativnih konsekvencija (po moj život) u 

slučaju objavljivanja mog pisma objavite 

samo moje inicijale. Ako neko od čitalaca 

zatraži kontakt sa mnom, odgovoriću mu 

(u zavisnosti od sadržaja njegovog pisma). 
Unapred vam zahvaljujem! 


Semjuel R. Dilejni A 
` DRAGULJI SA; 
i APTORA =" 


Samuel R: Delany? - 
THE JEWELS OF APTOR, 19 AS 


S engleskog preveo: Konstantina Maligy 


Ù 


` NOE 
“.....* woa 


Nakon svega, odvedena je dole do mora. 


Nije se osećala najbolje, pa je sela na jednu stenu i zarila stopala u vlažan pesak. 
Pognutih ramena, zurila je preko vode. 

— Mislim da je bilo prilično strašno. Mislim da je bilo užasno! Zašto si mi to 
pokazao? Bio je još dečak. Šta ih je navelo da mu to učine? 

— Bio je to samo film. Pokazali smo ti ga da bi nešto naučila. 

— Alito se stvarno i dogodilo! 

— Dogodilo se pre nekoliko godina, nekoliko stotina milja daleko. 

— Ali se zaista dogodilo; pomoću tankog zraka špijunirali ste ih i kad se na ekranu 
pojavila slika, napravili ste od toga film i... Zašto ste mi ga pokazali? 

— Čemu smo te učili? 

Ali ona nije bila u stanju da misli... pred očima joj je stalno titrala ta slika, ti živi 
pokreti, crvenilo i jasna agonija. 

— Bio je još dete — rekla je. — Nije imao više od jedanaest ili dvanaest godina. 

— Itisi dete. Nemaš još šesnaest godina. 

— Šta je trebalo da naučim? 

— Pogledaj oko sebe. Trebalo bi nešto da vidiš. 

Ali i dalje je sve bilo i suviše crveno, i suviše jasno... 

— Trebalo bi da učiš ovde, na ovoj obali, pozadi u šumi, među onim stenama dole 
i među školjkama pod tvojim nogama. Vidiš, ali ne prepoznaješ. — Glas mu je postao 
vedriji. — Ti si, u stvari, dobra učenica. Učiš brzo. Da li se sećaš nečega iz telepatije koju 
si učila pre mesec dana? 

— Metodom koja je slična radio-talasima i prijemniku — počela je da recituje — 
uzorci svesnog razmišljanja se čitaju iz jedne hemisfere velikog mozga i umnožavanja se 
u drugoj, rezultujući u umnožavanju doživljenih senzornih impresija... Ali ja to ne mogu 
da uradim... to mi ne pomaže! 

— Da vidimo onda kako stoje stvari sa istorijom? Bila si odlična na ispitu. Da li ti 
pomaže to što znaš šta se sve dogodilo na svetu pre i posle Velikog požara? 

— Pa... zanimljivo je. 

— Film koji si gledala, predstavljao je, istoriju. To jest, ono što se dogodilo u 
prošlosti. 

— Bilo je tako... tako užasno. 

— Da li te istorija fascinira samo zato što je interesantna? Zar te ne zanima da 
saznaš i razlog zbog čega su ti ljudi to nešto učinili? 

— Da, želim da znam razlog. Želim da znam zašto su razapeli onog čoveka na krst. 
Interesuje me da saznam zašto su mu to učinili. 

— Dobro pitanje... Otprilike u isto vreme kad su njega razapeli na taj krst, u Kini je 
odlučeno da se sile univerzuma predstave jednim krugom, pola crnim, pola belim. 
Međutim, da bi podsetili sebe da ne postoji nikakva čista sila, u crnu polovinu su stavili 
jednu belu tačku, a u belu jednu ernu. Zanimljivo, zar ne? 

Namrštila se i pokušala da razmišlja o tome, ali on je nastavio. 

— Sećaš li se onog zlatara, ljubavnika, kako je u svojoj autobiografiji pisao da su 
on i njegov otac videli na svom ognjištu čuvenog Salamandera. Otac je mlatnuo dečaka i 
rekao nešto što mali Selini nije mogao da upamti, ali bol koji je osetio u torn trenutku, 
nije nikada zaboravio. 

— Sećam se te priče — rekla je. — Sećam se i da je Selini rekao da nije bio siguran 

da li je taj šamar bio razlog što se sećao Salamandera ili je Salamander bio razlog što se 
sećao šamara. 

— Da, da! — uzviknuo je ushićeno. — Tako je. Razlog... razlozi...— U tom 
ushićenju pala mu je kapuljača i ona je ugledala njegovo lice, obasjano bakarnim sjajem 
zalazećeg sunca. — Zar ne shvataš taj uzorak? 

Ona obori pogled. 

— Samo što ne znam šta je Salamander. 

— Liči na one plave guštere koji se penju po tvom prozoru — objasnio je. Samo 
što on nije plav i ne peva. 

— Zašto bi onda trebalo da ga ko pamti? — osmehnula se. Ali on nije gledao u 
nju. 

— A onaj slikar — nastavio je — bio je Selinijev prijatelj iz Firence. Slikao je 
Đokondu. Morao je, u stvari, da se odmori od iscrpljujućeg rada na »Tajnoj večeri« i 
rešio je da nju naslika. I stavio je osmeh na njeno lice... osmeh koji je vekovima 
zbunjivao ljude. »Šta je razlog tog njenog čudnog osmeha« pitali su se ljudi. Da, razlog, 
zar ne shvataš? Pogledaj samo oko sebe. 

— Ašta je sa Velikim požarom? — upitala je. — Nebo je plamtelo, voda u lukama 
je ključala... zar to nije bilo besmisleno? Slično kao i sa dečakom. 

— O, ne — odmahnuo je glavom. — Nije bilo bez razloga. Istina je da su ljudi 
vrištali kad je došlo do Velikog požara. Ali zašto? Zašto? Kako čovek može da učini to 
čoveku? Koji je razlog? Pogledaj samo oko sebe... baš tu gde sediš. Ovde na obali! 

— Mislim da još nisam u stanju da vidim — odgovorila je. — Mogu samo da vidim 
ono što su mu uradili, a to je bilo užasno. 

— Dobro. — Podigao je skute svog ogrtača. — Možda ćeš, kad ne budeš videla 
tako živo ono što su mu učinili, početi da uviđaš zašto su to uradili. Mislim da je vreme 
da se vratimo. 

Ustala je sa stene i krenula za njim. 

— Onaj dečak... nisam sigurna, bio je sav uvezan, ali je imao četiri ruke, zar ne? 

— Jeste. 

Zadrhtala je ponovo. 

— Znaš, mislim da ću napisati jednu pesmu. Ili ću nešto napraviti... ili i jedno i 
drugo. Moram da istisnem to iz glave. 

— To ne bi bilo loše — promrmljao je dok su se približavali šumi nedaleko od 
reke. — Zaista ne bi bilo loše. 

I nekoliko dana kasnije, nekoliko stotina milja odatle... 


I 


Talasi su se razbijali u plavoj noći. Prigušena svetlost je gorela na vlažnim brodovima 
koji su lagano uplovljavali u luku. Drveni mostovi su spuštani i posada se rastrčala po 
palubama koje su škripale pod udarima njihovih bosih nogu. U grupama ili u parovima, 
razmileli su se priobalnim ulicama, hrleći u krčme u burdelje pune dima, smeha i sočnih 
ženskih usana. Kapetan, čije su oči bile boje zamagljenog mora, dodirnu pesnicom svoju 
sablju i reče tiho: 

— Nema ih više. Bolje da potražimo nove mornare za onih deset koje smo izgubili 
kod Aptora. Deset dobrih ljudi, Jorde. Muka mi je kad pomislim u kakvu su se hrpu 
kostiju i mesa pretvorili. 

— Deset za one pomrle — podsmehnuo se visoki Mejt — i dvadeset za one 

preživele koje nećemo više nikada videti. Lud je svaki onaj mornar koji želi da nastavi 
ovo putovanje sa nama. Biće dobro ako izgubimo samo dvadeset. — Mejt je bio toliko 
mršav da je svaka odeća visila na njemu. 

— Nikada joj neću oprostiti što nas je naterala da odemo do onog monstruoznog 
ostrva — promrmljao je kapetan. 

— Govori tiše — upozorio ga je Mejt. — Ko si ti da joj opraštaš ili ne opraštaš? 
Osim toga, išla je sa nama i našla se u istoj opasnosti kao i mi. Imala je ludu sreću da se 
vrati. 

— Da li veruješ u te magične priče koje pričaju o njoj? — upitao je kapetan 
iznenada. 

— Zašto, gospodine? — iznenadio se Mejt. — Da li vi verujete? 

— Jane verujem — odgovorio je kapetan i suviše brzo. — Ipak, s obzirom da je od 
trinaest samo troje preživelo i da je ona bila jedno od to troje... 

— Možda nisu hteli da diraju žene — sugerisao je Jord. 

— Možda — rekao je kapetan. 

— Od tada je postala nekako čudna. Šeta noću. Video sam je kako se šeta pored 
ograde i gleda čas u more, čas u zvezde. 

— Desetoro dobrih ljudi — razmišljao je glasno kapetan. — Raskomadani i 
izmasakrirani. Ne bih verovao da na svetu postoji takvo varvarstvo da nisam video onu 
ruku koja je plutala po vodi. | sada se naježim kad se toga setim. Ruka se podigla, kao 
da je htela da nas upozori, zatim potonula u tamne dubine. 

— Pa — rekao je Mejt — treba da sakupimo ljude. 

— Pitam se da li će ona sići na obalu? 

— Sići će ako bude htela, kapetane. Vas se ne tiču njeni postupci. Vaše je da 
upravljate brodom i izvršavate njena naređenja. 

— Nije samo to — osvrnuo se da pogleda svoj ukotvljeni brod. Mejt ga potapša po 
ramenu. 

— Ako nastavite da govorite takve stvari, govorite ih tiho... da ih samo ja čujem. 

— Moj posao nije da izvršavam samo njena naređenja — ponovio je kapetan. A 
onda je krenuo naglo. Mejt je išao za njim niz mračni dok. 


Patuljak se načas primiri. A onda se jedno bure skotrlja sa gomile buradi i neka senka 


protrča izmedu dve bale brodskog tereta. U isto vreme, idući ulicom, približavala su se 
dva čoveka. Onaj veći je gestikulirao rukama dok je bosim nogama kao kopitima udarao 
po pločniku. Cevanice su mu bile umotane u kožu i krzno. Jednom rukom je mahao dok 
je nešto objašnjavao, a drugom trljao svoju kratku, riđu bradu. 

— Hoćeš da se ukrcaš na brod, a, prijatelju? Misliš da će uzeti tvoje stihove i 
pesmice umesto mišića i potezanja konopca? 

Onaj manji, u beloj tunici, nasmeja se uprkos ovoj zajedljivoj primedbi. 

— Pre petnaest minuta si mislio da je to odlična ideja, Ursone. Rekao si da će me 
to učiniti pravim čovekom. 

— Život je taj koji čini... Urson podiže ruku. — Život može i da uništi čoveka. — | 
spusti ruku. 

Onaj niži i mršaviji skloni pramen crne kose sa čela, zastade i zagleda se u brodove. 

— Još uvek mi nisi rekao zašto te nijedan brod nije uzeo u poslednja tri meseca. 

Urson obujmi tog nižeg čoveka oko pasa i potapša ga po kesi koja mu je visila o 
pojasu. 

— Jesili siguran, prijatelju Geo — počeo je div — da ne bismo mogli, pre nego što 

odemo, da potrošimo malo ovog srebra na vino ili rakiju? Svako ko traži posao na brodu 
obično je bez para i u škripcu. 

— Ursone, skloni tu tvoju šapu. — Geo istrže svoju kesu iz njegove ruke. 

— Ne moraš da mi je otimaš — promrmljao je Urson, hvatajući ga ponovo za 
kesu. 

— Slušaj, pet noći piješ na moj račun... vreme je da se otrezniš. Šta ako nas ne 
uzmu, ko će... —ali Urson je, smejući se, posegnuo ponovo za njegovom kesom. 

Geo odskoči unazad. 

— Prestani da... — Ali kako je odskočio, nagazio je na ono bure koje se otkotrljalo. 
Poleđuške je pao na vlažan pločnik. Kesa mu je odletela zveckajući. 

Obojica su počeli da pužu... 

A onda je ona senka iskočila između bala, sagnula se brzo, jednom rukom ščepala 
kesu, a drugom odgurnula hrpu dasaka i dala se u beg. Još dve ruke su mu se klatile dok 
je bežao. 

— Do vraga! — poče Urson, a onda uzvinu — Pa to je pravi đavo! 

— Hej, ti! — Geo se podigao na noge. — Vrati se! — Urson je već potrčao za 
lopovom. 

A onda, kroz tišinu se razleže jedan zvonak, ali oštar glas. 

— Stani, lopove mali. Stani. 

I on je stao kao da je udario o zid. 

— Vrati se, odmah. Vrati se. 

Okrenuo se i počeo mehanički da se vraća natrag. 

— Pa to je dete — rekao je Urson. 

Bio je to jedan crnokosi dečak, polunag i sa četiri ruke. Pogled mu je bio fiksiran 
prema gore. 

Sada su se i ova dvojica okrenuli i pogledali gore. 

Ona je stajala na brodskom mostu, crna silueta na horizontu. Jednom rukom je 
držala nešto na svom vratu dok joj je vetar nosio veo koji joj je sakrivao lice. Poput 
robota, dečak joj je prišao. 

— Daj mi to, mali lopove. 

Pružio joj je kesu i ona ju je uzela. A onda je sklonila ruku sa vrata. Čim je to 
učinila, dečak se zabatrgao unazad, zatim okrenuo i pojurio pravo u Ursona koji je 
rekao: 

— Uuuh — a onda — Vrag da te nosi! 

Dečak se borio kao hidra u gnevnoj tišini. Ali Urson je bio jači i spretniji. 

— Kradeš, a? Pa, naučiću te pameti — Jednom rukom obujmio ga je oko pasa, a 
drugom uhvatio za sve četiri ruke i podigao ga uvis. Dečakovo mršavo telo treslo se od 
straha, ali glasa nije pustio. 

Sada je žena sišla na dok. 

— Ovo je vaše, gospodine? — upitala je, pružajući kesu. 

— Hvala, gospođo — promrmljao je Urson, pružajući ruku. 

— Ja ću uzeti, gospođo — rekao je Geo, uzimajući svoju kesu. A onda je počeo da 
recituje: 

— »Senke i svetlosti budu isprepletane kada, 

— Ruke i kuće biće jedno tada.« 

— Hvala — dodao je. 

Njene obrve su se podigle pod velom. 

— Obrazovani ste. Da niste možda student? 

— Bio sam do nedavno — Geo se osmehnu. — Ali stipendija je mala i moram 
nekako da preživim preko leta. Odlučio sam da se ukrcam na neki brod. 

— Pošteno, ali možda luckasto. Kakav čovek je vaš prijatelj? 

— Zovem se Urson. — Div je istupio pred nju. Bio sam najbolji mornar na svakom 
brodu na kojem sam plovio. 

— Urson? Medved? Mislila sam da medvedi ne vole vodu. Sem polarnih medveda. 
Voda ih razdražuje. Ako se ne varam, nekad je postojala neka čarolija kojom su se krotili 
besni medvedi... 

»Smiri se, brate medvede«, Geo je počeo da recituje: miran je zimski san, ne boj se 
vatre ni uzburkane vode«. 

— Hej — pobuni se Urson. — Nisam ja medved. 

— Tvoje ime znači medved — rekao je Geo. A onda se obratio tajanstvenoj ženi. 
— Kao što vidite, stekao sam lepo obrazovanje. 

— Ja, na žalost, nisam — odgovorila je. — Bila sam mlada kad se negovala poezija 
i neki rituali. — Pogledala je u dečaka. — Vas dvojica ste slični. Obojica imate crnu kosu 
i crne oči. — Nasmejala se. — Ima još nekih sličnosti između pesnika i lopova? 

— Pa — žalio se Urson, trljajući bradu — ovaj ovde neće da potroši nekoliko 
srebrnjaka i vinom pokvasi grlo svom najboljem prijatelju. I to je neka vrsta lopovluka 
ako se ja pitam. 

— Nisam vas pitala — odgovorila je žena mirno. 

Urson uzdahnu. 

— Mali lopove — rekla je žena. — Mali četvororuki stvore. Kako se zoveš? 

Tišina i crne oči se suziše. 

— Mogu da te nateram da mi kažeš — i stavila je ponovo ruku na vrat. 

Crne oči se sada raširiše i dečak poče izbezumljeno da uzmiče. 

Geo ispruži ruku i uhvati keramičku pločicu koja je visila o dečakovom vratu. Na 
pločici je bila urezana crna zmija sa zelenim okom. 

— Ovoće biti sasvim dovoljno — rekao je Geo. 

— Zmija? — spustila je svoju preteću ruku. — Jesi li dobar lopov? — Pogledala je 
u Ursona. — Pustite ga. 

— Ida mu ne isprašim stražnjicu...? 

— Neće pobeći. 

Urson ga pusti. 

Dečak je stavio ruke iza leđa i počeo da masira zglavkove. Crne oči su je gledale 
kad je ponovila: 

— Jesili dobar lopov? 

Odjednom je zavukao ruku u svoje dronjke i izvukao još jednu kožicu sličnu onoj 
koju je imao oko vrata. Pružio je pesnicu i polako je otvorio. 

— Šta je to? — Urson je zavirio preko Zmijinog ramena. 

Žena se nagnula napred, potom naglo uspravila. 

— Ti... — počela je. 

Zmijina pesnica se zatvorila poput morskog polipa. 

— Zaista si dobar lopov. 

— Šta je to? — upitao je Urson. — Nisam ništa video. 

— Pokaži im — naredila je dečaku. 

Zmija otvori šaku. Na prljavom dlanu ležao je mlečnobeli privezak veličine 
čovečijeg oka. 

— Vrlo dobar lopov — ponovila je žena promuklo. Sklonila je sada veo sa lica. Geo 

je ugledao na njenom vratu identičan dragulj, samo što ovaj nije visio na kožici, već na 
zlatnom lancu. 

Ona podiže pogled i njene oči se sretnu sa Geovim očima. Blag osmeh se pojavi na 
njenim usnama. 

— Ne — rekla je. — Nije tako mudar kao što sam mislila. Pomislila sam prvo da je 
uzeo moj. Ali prilično mudro. Vi, učenjače, s obzirom da poznajete rituale Leptara, 
možete li mi reći šta predstavlja ovo bezvredno kamenje? 

Geo je zavrteo glavom. 

— Ne znate? — uzdahnula je duboko. — Stari sveštenici i sveštenice su sve to 
izgubili ili uništili. 

»Zaledi kapljicu u ruci 

i pevajući razori zemlju. 

Veličaj uzvišenost čoveka, 

kao i uzvišenost žene. 

Oči su zarobile viziju...« 

Odrecitovala je te stihove uz naklon. 

— Dali prepoznajete? Možete li mi reći odakle su ti stihovi? 

— Znam samo jedan stih — odgovorio je Geo. — | on je malo drugačiji. Počeo je 
da recituje: 

»Spali tu mrvicu zrna u ruci 

i pevajući razbij zvezde. 

Veličaj uzvišenost čoveka, 

kao i uzvišenost žene.« 

— Pa. — Izgledala je iznenađena. — Bolji ste nego svi sveštenici i sveštenice 
Leptara. Odakle je taj stih? 

— Taj stih je iz odbačenih rituala boginje Argo, rituala koji su bili zabranjeni i 
uništeni pre pet stotina godina. Ostatak pesme je potpuno izgubljen — objasnio je Geo. 
— Vaši sveštenici i sveštenice verovatno je ne znaju. Pronašao sam taj stih u jednom 
starom tomu Antičke zbirke u biblioteci hrama Akedija. Pretpostavljam da su to 
fragmenti iz rituala koji su se obavljali pre nego što je Leptar očistio njene litanije. Znam 
barem toliko da moja varijanta tog stiha pripada tom periodu. Do vas je možda stigla 
pogrešna verzija. Garantujem da je moja varijanta autentična. 

— Nije — rekla je sažaljivo. — Moja varijanta je autentična. Prema tome, ni vi 
niste naročito mudri. — Okrenula se dečaku. — Ali treba mi dobar lopov. Hoćeš li poći 
sa mnom? | vi, pesniče. Hoćete li i vi poći sa mnom? 

— Kuda? 

— Naonaj brod. — Osmehnula se i glavom pokazala na brod. 

— Dobar brod — primetio je Urson. — Ponosio bih se da plovim njime, Geo. 

— Kapetan je u mojoj službi — objasnila je Geu. — On će vas uzeti. Možda ćete 
imati priliku da vidite sveta i postanete ono što želite. 

Geo je video da je Ursonu nelagodno. 

— | moj prijatelj ide sa mnom. Obećali smo jedan drugom da se nećemo rastajati. 
Osim toga, on je odličan mornar dok ja nemam iskustva na moru. 

— Na našem poslednjem putovanju — objašnjavala je žena — izgubili smo 
posadu. Mislim da vaš prijatelj neće imati problema da obezbedi sebi jedan ležaj. 

— U torn slučaju, biće nam čast da pođemo sa vama — rekao je Geo. — U čijoj 
službi ćemo biti... još uvek vam ne znamo ime? 

Veo je prekrio ponovo njeno lice. 

— Ja sam jedna od vrhovnih sveštenica boginje Argo. A ko ste vi? 

— Zovem se Geo — predstavio se Geo. 

— Dobro došli na moj brod. 

I baš tada naiđoše kapetan i Jorde. Išli su polako krivudajući između bala sa 
brodskim teretom. 

— Kapetane — obratila mu se sveštenica, — našla sam tri čoveka koji će dostojno 
zameniti one koje smo mojom greškom izgubili. 

Urson, Geo i Zmija namrštili su se jedan drugome, potom pogledali u kapetana. 

Jorde je slegnuo ramenima. 

— | mi smo našli nekoliko ljudi, gospođo. 


— Ljudi koje smo našli... — kapetan je odmahnuo glavom, — nisu onakvi mornari 
kakve sam tražio za ovo putovanje. Nisu uopšte. 

— Ja sam dobar i iskusan mornar — rekao je Urson — i plovio sam nakraj sveta i 
natrag. 

— Izgledaš snažno i vidi se da si pomorac. Ali ovaj... — kapetan pogleda u Zmiju, 
— ovaj mi izgleda nekako čudno. 

— Ovi nisu za brod — rekao je Mejt. — Sumnjam da bi ih ijedan brod uzeo, 


gospođo. Ovaj ovde je još dete i, mada ima četiri ruke, sumnjam da bi mogao da 
povuče uže ili razapne jedra. Neće nam biti ni od kakve koristi. 

— Nisam ga uzela da vuče užad — objasnila je sveštenica. — Mala Zmija će biti 
moj gost. Ostale možete uzeti da vam rade na brodu. Znam da nemate dovoljno ljudi, 
ali za ovog imam druge planove. 

— Kako vi kažete, gospođo — rekao je kapetan. 

— Ali, sveštenice... — počeo je Jorde. 

— Kako vi kažete — ponovio je kapetan i Mejt je ućutao. Kapetan se sada obrati 
Geu. — Akosi ti? 

— Ja sam Geo, pesnik. Ali radiću sve što mi naredite, gospodine. 

— To je sve što mogu danas da zahtevam od bilo kog mornara, mladiću. Dole ćeš 
naći sebi ležaj. Skoro svi su slobodni. 

— Ati? — upitao je Jorde Ursona. 

— Ja sam stari pomorac i verujem da ste me već uzeli. — Pogledao je značajno u 
kapetana. 

— Kako te zovu? — Jorde je hteo da zna. — Izgledaš mi nekako poznat. Ličiš mi na 
jednog koji je radio za mene. 

— Zovu me lepim mornarom, najbržim potezačem užadi, najsnažnijim i 
najspretnijim... 

— Tvoje ime, čoveče, ime! 

— Neki me zovu Urson. 

— Poznavao sam te pod tim imenom. Ali tada nisi nosio bradu. Zar misliš da bih 
ponovo plovio sa tobom? Zar misliš da sam tolika budala da na brod primim otrov kao 
što si ti? — Jorde se obratio kapetanu. — On je nezgodan čovek, gospodine. Voli da se 
tuče. Mada je neukrotiv kao more i snažan kao bik, kunem se da neće ploviti na istom 
brodu sa mnom. Unakazio je pola tuceta ljudi i isto toliko ubio. 

Sveštenica Argoa se nasmejala. 

— Kapetane, uzmite ga. — Pogledala je u Gea. — Magične reči kojima se krote 
divlji medvedi već su mu izrecitovane. A sada, Geo, ostaje nam još da vidimo koliko si 
dobar pesnik i kako magija deluje. — Obratila se konačno i Ursonu. — Jesi li ikada ubio 
nekog čoveka? 

Urson je ćutao nekoliko trenutaka. 

— Jesam — priznao je. 

— Da si mi to rekao — počela je sveštenica — prvog bih te izabrala. I ti mi trebaš. 
Kapetane, morate ga uzeti. Ako je dobar mornar, onda ga moramo uzeti. Ja ću usmeriti 
njegove posebne sposobnosti... ako ih stvarno ima. Geo, pošto si ti izrekao one magične 
reči i pošto si mu prijatelj, ti ćeš ga držati pod kontrolom. I želela bih da razgovaram sa 
tobom, pesniče i studentu. Dođi. Svi ćete na brod večeras. 


Dala im je rukom znak da pođu za njom i oni su se popeli na palubu. 


II 


Uljana lampa je bacala žutu svetlost po drvenim zidovima. Ustajao i memljiv miris 


zapahnuo je njih trojicu kada su ušli u kabinu. Geo je nabrao nos i slegnuo ramenima. 

— Pa — rekao je Urson, — prilično zgodna rupa. — Popeo se na jedan od niza 
kreveta i dlanom udario po dušeku. — Ja ću uzeti ovaj. Ti četvororuki, uzmi ovaj u 
sredini, a Geo neka uzme donji. — Skočio je na pod. — Što si niže — objašnjavao je, — 
bolje ćeš spavati zbog ljuljanja. Kako ti se dopada ovaj brod? 

Pesnik je ćutao. 

— Smestio sam te na donji ležaj zato što će ti se stomak prevrtati i od najmanjeg 
nevremena ako si blizu tavanice i nisi na to navikao. — Urson spusti svoju tešku ruku na 
Geovo rame. — Rekao sam ti da ću paziti na tebe, zar ne, prijatelju? 

Ali Geo se okrenuo i zagledao u nešto drugo. 

Urson pogleda u Zmiju koji je stajao pored zida i posmatrao ga netremice. Ursonov 
pogled je bio upitan. Ali Zmija je ćutao. 

— Hej — Urson se ponovo obrati Geu. — hajde da nas dvojica prošetamo 
palubom i pogledamo brod. To je prvo što radi jedan dobar mornar... naravno ako nije 
pijan. Šta kažeš za moj predlog? 

— Ne sada, Ursone — Geo je zavrteo glavom. — Ti idi. 

— Reci mi, molim te, zašto ti odjednom moje društvo nije dovoljno dobro? To 
tvoje ćutanje... 

— Kad si ubio čoveka? — prekinuo ga je Geo. 

U kabini je zavladala tišina i čulo se samo zapljuskivanje talasa spolja. Urson steže 
šake u pesnice, potom ih otvori. 

— Možda je to bilo pre godinu dana — rekao je tiho. — Možda se to dogodilo 
jednog utorka ujutru pre godinu dana, dva meseca i pet dana, na brodu koji se valjao 
po talasima. 

— Ubio si čoveka? Kako si mogao sve ovo vreme da se družiš sa mnom i da mi to 
ne kažeš, a onda da to priznaš nekom strancu? Bio si mi prijatelj; spavali smo pod istim 
ćebetom, pili iz istog pehara. Kakav si ti to čovek? 

— A kakav si ti čovek — upitao ga je div. — Jedna ljubopitljiva hulja koju bih 


mogao da smrvim kad bih... — Udahnuo je duboko. — Koju bih smrvio da nisam obećao 
da neću praviti gužvu. Nikada nisam prekršio dato obećanje. — Ponovo je stegao 
pesnice. 


— Ursone, nisam mislio da ti sudim. | sam to znaš. Ali ispričaj mi o tome. Bili smo 
kao braća... tako nešto ne možeš da kriješ od... 

Urson je disao teško. 

— Ti ćeš da mi govoriš šta mogu i ne mogu da uradim. — Podigao je ruku, 

zamahnuo njome i pljunuo na pod. Krenuo je prema stepenicama. 

A onda ga pogodi neki zaglušujući zvuk. Bio je toliko snažan da im se činilo da će 
im glave pući. Geo je rukama zapušio uši i okrenuo se naglo prema Zmiji.Iz dečakovih 
crnih očiju sevnule su oštre strele. 

Ponovo se čuo neki zvuk, ovoga puta nešto tiši i ličio je na reč »pomoć«. Ta reč je 
zujala... vibrirala u njihovim glavama. 


— Vi... pomoći... meni... zajedno...? — Reči su isprekidano dolazile jedna za 
drugom. 

— Hej — rekao je Urson — da li ti to govoriš? 

— Ne... ljuti... se... — usledile su reči. 


— Nismo ljuti — rekao je Geo. — Šta to radiš? 

— Ja... razmišljam. — Izgledalo je da te reči dolaze iz dečakovih usta. 

— Kako to razmišljaš ako to svako može da čuje? — insistirao je Urson. 

Zmija je pokušao da objasni: 

— Vi... razmišljate... ja... čujem... Ja... razmišljam... vi... čujete... 

— Znam da čujemo — rekao je Urson. 

— Nije to hteo da kaže — Geo je odmahnuo glavom. — Hteo je da kaže da čuje 
ono što mi mislimo baš kao što mi njega čujemo. Je li tako, Zmijo? 

— ...kad... mislite... glasno... ja... čujem... 

— E, onda se izvinjavam, ako sam mislio nešto što nije trebalo da čuješ — 
uozbiljio se Urson. 

Zmiju kao da nije zanimalo ovo izvinjenje, jer je upitao ponovo: 

— Vi... pomoći meni... zajedno...? 

— Šta hoćeš da ti pomognemo? — upita ga Geo. 

— lu kakvoj si to nevolji kad ti treba naša pomoć? — dodao je Urson. 

— ... Nemate... dobre mozgove... — rekao je Zmija. 

— Šta to treba da znači? — upitao je Urson. — Naše glave ne razlikuju se od 
drugih glava u Leptaru. Čuo si kako je sveštenica razgovarala sa mojim prijateljem, 
pesnikom. 

— Mislim da on hoće da kaže da mi ne čujemo baš dobro — rekao je Geo. 

Zmija je klimnuo glavom. 

— E, pa onda ćeš morati polako i imati strpljenja sa nama — promrmljao je Urson. 

Zmija je ponovo zavrteo glavom. 

— ... Mozak... promukao... kad... viče... i suviše... glasno... — Odjednom, prišao je 
krevetima. —... Čuti i... videti... bolje... ako... spavaš... 

— Meni se ne spava — odgovorio je Urson, trljajući rukom bradu. 

— Ni meni — priznao je Geo. — Zar ne možeš da nam kažeš nešto više? 

— ... spavaj... — rekao je Zmija. 

— Kako bi bilo da govoriš kao svako normalno biće? — predložio je Urson, još 
uvek prilično zbunjen. 

— ... Govorio... jednom... — rekao je Zmija. 

— Kažeš da si nekada mogao da govoriš? — upitao ga je Geo. — Šta ti se desilo? 

Dečak je otvorio usta i pokazao prstom unutra. 

Geo mu je prišao, uhvatio ga za bradu i zavirio mu u usta. 

— Zaimesveta. 

— Šta je? — upitao je Urson. 

Geo se sada odmakao i lice mu je izražavalo gnušanje. 

— Jezik mu je iščupan — rekao je divu. — Užasno. 

— Zaime sveta, ko ti je to učinio, dečače? — zahtevao je Urson. 

Zmija je zavrteo glavom. 

— Reci nam, Zmijo — navaljivao je Urson. — Prijatelji nemaju tajni. Reci ko ti je 
iščupao jezik. 

— ... Koji čovek... ti... ubio... — rekao je Zmija. 

Urson se namrštio, potom prsnuo u smeh. 

— U redu — rekao je. — Shvatam. Ali ako ti možeš da čuješ tuđe misli, onda već 
znaš ko je bio taj čovek. I znaš razlog. 


— s. Ti... znaš... tog... čoveka... — zašištao je Zmija. 
Geo i Urson izmenjaše zbunjene poglede. 
— ... Spavajte... — rekao je Zmija... Spavajte... sada... 


— Možda bi trebalo da pokušamo — rekao je Geo — i otkrijemo šta se dešava. — 
Otišao je do svog ležaja i zavukao se pod ćebe. 

Urson se popeo na gornji ležaj i prebacio noge preko ograde. 

— Večeras neću moći lako da zaspim — promrmljao je. — Zmijo, čudovište malo 
— nasmejao se, — odakle si? — Pogledao je brzo u Gea. — Grad je pun takvih kao što si 
ti. Neki sa tri oka, a neki samo sa jednim. Znaš, priča se da u Martinoj kući ima jedna 
žena sa osam dojki i dve... — ponovo se nasmejao. — Da li su te nakaze neka vrsta 
magije? 

— Uritualima oni se pominju kao pepeo Velikog požara. Veliki požar se desio pre 
čišćenja, onog o kojem sam pričao sa sveštenicom, prema tome, ne znam ništa više o 
njima — objasnio je Geo. 

— Mornari imaju svoje priče o Velikom požaru — rekao je Urson. — Pričaju da je 
more ključalo, da su velike ptice bljuvale vatru sa neba i da su se metalna čudovišta 
digla iz talasa i uništila luke. Ali kakva su bila ta čišćenja koja si spominjao? 

— Pre nekih pet stotina godina — počeo je Geo da objašnjava, — svi rituali 
boginje Argo bili su uništeni. U hramu su zavedeni potpuno novi rituali. Uništena su i 
sva pismena svedočenja, a sa njima i veći deo leptarske istorije. U pričama se tvrdi da su 
rituali i magije bile i suviše moćne. Ali to su samo nagađanja i većina sveštenika ne voli 
da priča o tome. 

— To je bilo posle Velikog požara? — zainteresovao se Urson. 

— Skoro hiljadu godina kasnije — odgovorio je Geo. 

— Mora da je zaista bio velik požar ako njegov pepeo još uvek izlazi iz utroba 
zdravih žena. — Pogledao je dole u Zmiju. — Da li je istina da kap tvoje krvi pomešana 
sa sirćetom može da izleči giht? — Nasmejao se grohotom. 

— | sam znaš da su to samo priče — rekao je Geo. 

— Bio je jednom jedan patuljak sa dve glave i sedeo je ispred »Plave taverne« i po 
ceo dan vrteo neku čigru. Mali idiot. Ali patuljci i oni beznogi koji tumaraju gradom i 
izvode trikove, ti su pametni. 

— Iti, klipane — našalio se Geo — mogao bi da budeš jedan od tih. Koliko ljudi 
poznaješ koji su tvoje visine i snage? 

— Ludi lažljivče — rekao je Urson. A onda je nabrao obrve i zamislio se da bi 
nakraju slegnuo ramenima. — Bilo kako bilo, nikada nisam čuo da iko može da čuje 
tuđe misli. Šetnja ulicom ne bi mi više bila tako prijatna. — Pogledao je dole u Zmiju. — 
Da li svi možete da čujete šta drugi misle? 

Sa srednjeg ležaja, Zmija zavrte glavom. 

— Sada mi je lakše — rekao je Urson. — Imali smo jednom jednog takvog na 
brodu. Ima kapetana koji ih zapošljavaju na brodu. Taj je imao malu glavu, kao moja 

pesnica, ili čak i manju. Ali grudi su mu bile kao u ogromnog čoveka. Oči, nos i usta nisu 
mu bile na glavi, već na tim velikim grudima. Jednog dana se potukao i neko mu je 
raspolutio glavu. Sav krvav, otišao je dole kod brodskog lekara i vratio se nakon sat 
vremena odsečene glave i s zavojima oko vrata. Treptao je svojim zelenim očima ispod 
tog okovratnika od zavoja. — Urson se opružio na leđa i pogledao u Gea. — Hej, Geo, 
šta misliš o onim kamenčićima oko njenog vrata? Da li znaš kakvi su to kamenčići? 

— Ne znam. Ali delovala je dovoljno zabrinuto zbog njih. — Pogledao je gore u 
Ursona. — Zmijo, da li bi mi dao da pogledam ponovo? 

Zmija mu pruži kamenčić na kožnom lančiću. 

— Gde si to nabavio? — upita ga Urson. — U stvari, nije bitno. Saznaćemo to kad 
zaspimo. 

Geo pode rukom da uzme ogrlicu, ali Zmija brzo stegnu svoju šaku. 

— Nisam hteo da ti je uzmem — objasnio je Geo. — Hteo sam samo da je 
pogledam. 

Vrata kabine su se odjednom otvorila i visoki Mejt se pojavi na stepenicama. 

— Pesniče? — doviknuo je. — Ona hoće da te vidi. — A onda je otišao. 

Geo je pogledao u drugu dvojicu, slegnuo ramenima, zatim skočio sa kreveta i 
pošao uz stepenice i napolje u hodnik. 

Na palubi je bilo potpuno mračno. Svetlost je dolazila iz kabine nedaleko od njega i 
iz još jedne, malo dalje od ove prve. Zastao je i zavirio u prozor prve, zatim produžio do 
druge. 

Na nekoliko koraka od kabine, vrata su se otvorila i on se trgao. 

— Uđi — pozvala ga je sveštenica Argoa. Ušao je u kabinu i zastao na prvom 
stepeniku. Zidovi su bili ukrašeni tapiserijama zelenih i crvenih boja. Prigušena svetlost 
je osvetljavala veliki krevet. prekriven svilom i brokatom. Na ogromnom pisaćem stolu 
nalazili su se papiri i kartografski instrumenti kao što su sekstanti, uglomeri i kompasi. 

— Uđi — ponovila je sveštenica. — I zatvori vrata. 

Geo je posluša. 

Otišla je iza stola, sela i sklopila ruke ispred svog velom zakriljenog lica. 

— Pesniče — rekla je, — imao si vremena da razmisliš. Šta si iz svega ovog 
saznao? Šta mi možeš reći o ovom putovanju na koje ćemo krenuti? 

— Mogu reći samo to da je ono od velike važnosti i značaja za Leptar. 

— Da li znaš koliko je velik taj značaj? — upitala je. — Dovoljno je velik da 
uznemiri svakog čoveka, ženu i dete u Leptaru... od najviše sveštenice do najgrđe 
nakaze. Tvoj svet, pesniče, bio je do sada svet reči, emocija i intelekta. Ali šta znaš o 
pravom svetu, izvan Leptara? 

— Da ima mnogo vode, nešto kopna i da je uglavnom nepoznat. 

— Kakve priče si čuo od tvog prijatelja Ursona? On je mnogo proputovao i trebalo 
bi da zna šta ima na Zemlji. 

— Te priče mornara — rekao je Geo — predstavljaju menažeriju zveri koje nikada 
niko nije video. To su priče o zemljama koje ne postoje na kartama i o ljudima koje niko 
nije video. 

Osmehnula se. 

— Od kako sam se ukrcala na ovaj brod, naslušala sam se raznih priča od mornara 
i od njih sam naučila više nego od svih mojih sveštenika. — Zamislila se malo, zatim 
dodala. — Šta znaš o draguljima koje si video večeras? 

— Ništa, gospođo. 

— Jedan je kod onog malog lopova, a drugi je kod mene, sveštenice Argoa. Kad bi 

i ti imao jedan, verovatno bi ga dao nekoj kafanskoj devojčuri za poljubac. Šta znaš o 
bogu Hama? 

— Ne znam za takvog boga. 

— Ti — rekla je — koji znaš da recituješ sve ritualne litanije boginje Argo, ne znaš 
čak ni ime tamnog boga Hama. Šta znaš o ostrvu Aptor? 

— Ništa, gospodo. 

— Ovaj brod je bio jednom na Aptoru i sada će ponovo tamo. Zamoli svog glupog 
prijatelja, medveda, da ti ispriča priče o Aptoru. Smejaćeš se, mudri pesniče, a 
verovatno i on. Ali nešto ću ti reći: njegove priče, njegove legende i njegove izmišljotine 
ne predstavljaju ni deseti deo prave istine. Možda mi ipak nećeš biti ni od kakve koristi. 
Razmišljam o tome da te ne uzmem. 

— Ali, gospođo... 

Sveštenica je pogledala negde gore i izgledalo je da razmišlja o nečemu drugom... 
o poslu možda. 

— Gospođo, šta mi možete reći o ovim stvarima? Pokupili ste samo mrvice. Ja 
posedujem široko znanje iz oblasti verskih rituala, poezije i magije i znam da se to 
odnosi na vaš problem. Dajte mi podatke koje vi imate i biću u stanju da potpuno 
iskoristim svoje. Poznate su mi mnoge mornarske priče. Doduše, nijedna od njih nije o 
Aptoru ili o bogu Hama, ali mogao bih možda da sakupim fragmente. Poznate su mi 
legende i žargon lopova, a to je više nego što vaši sveštenici znaju. Imao sam učitelje 
koji su se plašili da dotaknu knjige koje sam ja pročitao. Ako je ceo Leptar u opasnosti, 
vaša je dužnost da date svakom građaninu pravo da pokuša da spase svoju braću. | ja 
tražim sada to pravo od vas. 

— Ne, ti se ne bojiš — priznala je sveštenica. — Pošten si i... lud, pesniče. Ipak, 
nešto ću ti reći. — Ustala je i raširila kartu. 

— Ovo je Leptar. — Pokazala je prstom na jedno ostrvo. Zatim je prstom prešla 
preko vode i pokazala na drugo ostrvo. — Ovo je Aptor. To je varvarska zemlja, 
necivilizovana. Ipak, povremeno pokazuju svoje lukavstvo. Reci mi, kakve si legende čuo 
o Velikom požaru? 

— Čuo sam da su neke zveri izronile iz mora i uništile luke i da su ptice bljuvale 
vatru sa neba. 

— Stariji mornari — rekla je sveštenica — reći će ti da su to bile zveri i ptice sa 
Aptora. Naravno, sve su to samo priče koje kruže petnaest stotina godina i možda je 
Aptor jednostavno postao sinonim za sve što je zlo, ali te priče još uvek golicaju 
čovečiju maštu. Hronike kažu da su snage Aptora pokušale pre pet stotina godina da 
osvoje Leptar. Svedočanstva o toj invaziji nisu dovoljno jasna. Ne znam koliko daleko su 
bili otišli i koliko uspeha su imali, ali metode su im bile mudre i nisu imale nikakve 
sličnosti sa invazijama o kojima pišu istorije. Toliko su se razlikovale da su zapisi o toj 
invaziji uništeni i ne spominju se u istorijama koje deca uče u školama. 

— Tek nedavno sam imala priliku da saznam koliko su čudni i nehumani bili. | 
imam dobar razlog da verujem da se snage Aptora ponovo zgrušavaju, obrazujući 
sporu, ali ogromnu amebu užasa. Jednom, kad se potpuno razbudi i krene, niko je neće 
zaustaviti. Pipci su doprli do nas u poslednjih nekoliko godina, ispitali teren i povukli se 
pre nego što ih je iko prepoznao. Ponekad su zadavali katastrofalne udarce centralnoj 
leptarskoj vladi i religiji. Sve to se, naravno, krilo od naroda. Jer da je to bilo 
obnarodovano, morali bismo da priznamo svoju nesposobnost i došlo bi do nacionalne 
paralizovanosti. Poslali su me da skinem još jedan veo sa te velike tajne. I, ako mi možeš 
u tome pomoći, biću ti duboko zahvalna. 

— A šta je sa onim draguljima i sa bogom Hama? — upitao je Geo. Da li je on bog 
Aptora i vođa tih snaga? | da li su ti dragulji možda njemu posvećeni? 

— ljedno i drugo je tačno i nije sasvim tačno — odgovorila je sveštenica. 

— Kažete da je poslednji pokušaj invazije na Leptar bio pre pet stotina godina. Pre 
pet stotina godina došlo je u Leptaru do čišćenja svih rituala boginje Argo i zavedeni su 
novi. Postoji li neka veza između invazije i tog čišćenja? 

— Sigurna sam da postoji — izjavila je sveštenica. — Ali ne znam kakva. Ali da ti 
ispričam priču o draguljima. Ovaj što nosim o vratu zaplenjen je nekako od Aptora za 
vreme te prve invazije. To što smo ga zaplenili, možda je razlog što smo danas još uvek 
slobodna nacija. Od tada on je čuvan u hramu boginje Argo, zajedno sa onih nekoliko 
hronika koje spominju invaziju... koja se završila samo mesec dana pre čišćenja. A onda, 
pre otprilike godinu dana, jedna mala horda užasa stigla je sa Aptora do naših obala. Ne 
mogu da je opišem. Tako nešto nisam nikad videla. Uspeli su da prodru u unutrašnjost 
ostrva i ukrali su samu Argo. 

— Mislite na inkarnaciju boginje Argo? Vrhovnu sveštenicu? 

— Da. Kao što znaš, kćerka najviše sveštenice iz prethodne generacije bira se za 
živu inkarnaciju bele boginje Argo. Nju vaspitavaju i podučavaju najmudriji sveštenici i 
sveštenice. Ona predstavlja boginju Argo i na toj je dužnosti sve dotle dok se ne uda i 
izrodi kćeri. | tako se to prenosi sa majke na kćer. Kao što sam već rekla, nju su oteli. 
Jedan od pljačkaša je ranjen i pao je u holu hrama. Kod njega je nađen drugi dragulj 
Aptora. Pre nego što je izdahnuo, izgovorio je stihove koje sam ti ja odrecitovala ranije. 
I tada su me poslali na to neprijateljsko ostrvo da pronađem i, ako ikako mogu, spasem 
našu mladu Argo. 

— Učiniću sve što mogu,— obećao je Geo — da pomognem da spasem Leptar i 
pronadem vašu sestru sveštenicu. 

— Ne moju sestru — rekla je tiho — već moju rođenu kćerku, jer ja sam kćerka 
poslednje Argo. Zbog toga je meni poveren taj zadatak. | sve dotle dok je ne 
pronademo mrtvu ili živu — ustala je — ja sam ponovo inkarnacija boginje Argo. 

Geo obori pogled kad Argo podiže svoj veo. Ponovo je uhvatila onaj dragulj na 
vratu. — Postoje tri ovakva dragulja — rekla je. —Hamin simbol je crna pločica sa tri 
bela oka. Svako oko predstavlja jedan dragulj. Sa prvom invazijom, oni su verovatno 
poneli sva tri dragulja, jer dragulji su centar njihove moći. Bez njih oni bi bill odmah 
odbijeni. Sa njima, smatrali su sebe nepobedivim. Ali mi smo zaplenili jedan i ubrzo 
saznali njegovu tajnu. Nemam stražu oko sebe. Sa ovim draguljem ne treba mi nikakva 
straža. Bezbedna sam kao da imam uz sebe armiju i skoro sam isto toliko opasna. 

— Kada su pre godinu dana došli da otmu moju kćerku, verujem da su poneli sa 
sobom ona preostala dva dragulja, misleći ili da smo ga mi izgubili, ili da nismo otkrili 
tajnu njegove moći. U svakom slučaju, rezonovali su da oni imaju dva, a mi samo jedan. 
Pukom slučajnošću, onaj vaš mali lopov ukrao je jedan od mene kada sam se pre dva 
meseca ukrcavala na brod. Danas me je verovatno prepoznao i nameravao je da iznudi 
neku nagradu time što bi mi ga vratio. Ali sada će morati da obavi pravi lopovski 
zadatak. Moraće da mi ukrade treći i poslednji dragulj Hame. Tada ćemo imati Aptor i 
osloboditi se njihovog zla. 

— A gde je taj treći dragulj? — upitao je Geo. 

— Možda je — rekla je sveštenica, — možda je u čelu statue mračnog boga Hama 
koja se nalazi u dobro čuvanom dvorcu negde usred džungle na Aptoru. Šta misliš da li 
će to biti izazov za vašeg lopova? 

— Mislim da hoće — odgovorio je Geo. 

— Negde u tom istom dvorcu nalazi se moja kćerka ili njeni ostaci. Treba da je 
nadeš, i ako je živa vratiš se s njom. 

— A dragulji? — upitao je Geo. — Kada ćete nam pokazati njihovu moć kako 
bismo ih iskoristili da prodremo u taj dvorac? 

— Pokazaću ti njihovu moć — rekla je Argo osmehujuci se. Jednom rukom podigla 
je kartu, a drugom dotakla beli dragulj na vratu. Karta se zacrnela na jednom kraju i 
zapalila. Argo je prišla posudi za žeravicu i bacila kartu u nju. A onda se okrenula prema 
Geu. — Mogu da pomutim čoveku um, kao što sam to uradila sa Zmijom, ili mogu da 
zbunim stotinu ljudi. Kao što mogu da spalim kartu, isto tako lako mogu da sravnim bilo 
koji grad. 

— Uz pomoć ovoga — osmehnuo se Geo, — mislim da imamo šansu da dopremo 
do tog Hama i da se vratimo. 

Ali osmeh sa kojim mu se obratila bio je čudan i iščeznuo je u momentu. 

— Zar misliš — rekla je — da bih ti dala u ruke takvo iskušenje? Mogli bi te 
zarobiti, a onda bi dragulji bili ponovo u rukama Aptora. 

— Alisa njima bismo bili toliko moćni... 

— Dragulji su bili jednom u njihovim rukama; ne smemo rizikovati da ih se ponovo 
domognu. Ako uspeš da prodreš u zamak, ako ti pođe za rukom da ukradeš taj treći 
dragulj, ako je moja kći živa i ti uspeš da je spaseš, ona će znati kako da aktivira njegovu 
moć i pomogne ti u bekstvu. Međutim, ako ti i tvoji prijatelji ne ispunite sve ove 
zadatke, put do Aptora biće beskoristan i možda će biti bolje da umrete nego da se 
vratite i posmatrate srdžbu boginje Argo u njenim samrtničkim mukama, jer to će biti 
gore čak i od najmalicioznije torture Aptorovog zla. 

Geo je ćutao. 

— Zašto ćutiš? — upitala ga je Argo. — Ti imaš svoju poeziju, svoju magiju, svoje 
obrazovanje. Zar ne veruješ u njihovu moć? Vrati se u svoju kabinu. Pošalji mi onog 
malog lopova. — Te poslednje reči zvučale su kao oštro naređenje i Geo je izašao na 
mračnu palubu. 

III 


Geo se vratio u malu kabinu u potpalublju broda. 

— |? — upitao je Urson sedajući na ivicu svog ležaja. — Šta ti je rekla? 

— Zašto ne spavaš? — upitao je Geo sa teškim uzdahom. Dodirnuo je Zmiju po 
ramenu. — Sada hoće tebe da vidi. 

Zmija je ustao, krenuo prema vratima; potom se okrenuo. 

— Šta je? — upitao je Geo. 

Zmija je zavukao ruku u svoje prnje i izvukao onaj dragulj na kožnom lančiću. 
Prišao je Geu, oklevao malo, zatim stavio ogrlicu oko pesnikovog vrata. 

— Hoćeš da ti ga ja čuvam? — upitao je Geo. 

Ali Zmija se okrenuo i otišao. 

— Sada i ti imaš jedan dragulj — promrmljao je Urson. — Pitam se kakva je 
njihova moć. Ili si ti to već otkrio? Hajde, Geo, reci mi šta ti je ispričala. 

— Dali ti je Zmija nešto rekao dok sam bio kod nje? 

— Nije izgovorio ni jednu jedinu reč — odgovorio je Urson. — Pokušao sam da 
spavam, ali nisam uspeo. A sada mi reci šta ti je ispričala? 

I Geo mu je sve ispričao. Kad je završio, Urson je rekao: 

— Tisi lud. I ti i ona. Oboje ste ludi. 

— Mislim da nismo — odgovorio je Geo. Završio je svoju priču tako što mu je 
ispričao kako je Argo demonstrirala moć dragulja. 

Urson je dotakao prstom dragulj na Geovim grudima i zagledao ga. 

— Tolika moć u ovom malom kamenu? Reci mi, da li misliš da bi znao da ga 
upotrebiš kad zatreba? 

— Ne bih to uradio i kad bih znao — odgovorio je Geo. — Ne bi bilo pošteno. 

— Vraga ne bi bilo pošteno — ponovio je Urson. — Ima li svrhe da nas šalju tamo 
bez ikakve zaštite i očekuju da uradimo ono što ni cela armija ne bi bila u stanju da 
učini? Šta ona ima protiv nas? 

— Nema ona ništa protiv nas — rekao je Geo. — Ursone, šta znaš o Aptoru? Rekla 
je da bi ti mogao možda da mi ispričaš nešto o Aptoru. 

— Znam da niko ne trguje sa njima... svi ih zaobilaze. Ostalo su gluposti koje nisu 
vredne pričanja. 

— Kao na primer, šta? 

— Sve su to besmislice, veruj mi — bio je uporan Urson. — Šta misliš da li bi 
mogao da upotrebiš moć tog malog kamena, naravno pod pretpostavkom da je tvoj? 
Rekla je da su sveštenici pre pet stotina godina umeli, a izgleda da ona misli da si ti 
pametan koliko i oni. Ne sumnjam da bi i ti mogao. 

— Prvo mi ispričaj neke priče — rekao je Geo. 

— U pričama se spominju kanibali, žene koje piju krv, stvorenja koja ne liče ni na 
čoveka, ni na životinje i gradovi u kojima živi samo smrt. 

— Znašli još nešto? 

— Mislim da je to dovoljno. — Urson je slegnuo ramenima. — Priča se da svako 
zlo dolazi sa Aptora... i da je onaj Veliki požar bio delo njihovih čudovišta. Nikada nisam 
bio tamo i nikada nisam ni želeo da odem tamo. Ali radujem se prilici što ću ga videti i 
moći konačno da opovrgnem sve te lažne priče. 

— Rekla je da sve te priče nisu ni deseti deo istine. 

— Verovatno je mislila da u njima nema ni deset procenata istine. Siguran sam da 
je u pravu. Nisi je dobro shvatio. 

— Dobro sam je shvatio — uveravao ga je Geo. 

— Onda ja u to ne verujem. Ima pola tuceta stvari koje se ne uklapaju u sve to. 
Kao prvo, kako se ta mala nakaza sa četiri ruke baš zadesila na pristaništu kad se ona 
ukrcavala na brod? I da još uvek ima taj dragulj... da ga nije već trampio za nešto drugo 
ili prodao... 

— Možda je — razmišljao je Geo glasno — kad ga je prvi put ukrao, pročitao i 
njene misli kao što je i naše. 

— Ako jeste, možda zna kako se operiše tim draguljima. Čuj, hajde da ga 
nateramo da nam to pokaže kad se vrati. Pitam se ko mu je odsekao jezik. 

— Kad već govorimo o tome — počeo je Geo, — zar se ne sećaš? Rekao je da ti 
poznaješ tog čoveka. 

— Poznajem ja puno ljudi — obrecnuo se Urson — ali koji je od tih mnogih taj? 

— Zaista ne znaš? — upitao je Geo tiho. 

— Pitas me tako čudno — promrmljao je Urson mršteći se. 

— Postaviću ti isto pitanje koje ti je i on postavio — nastavio je Geo. — Kojeg 
čoveka si ubio? 

Urson je zurio u svoje ruke, zatim rekao, ne podižući pogled: 

— Bilo je to davno, prijatelju, ali još uvek se jasno sećam. Da, trebalo je da ti 
kažem. 

— Savijali smo jedra po užasnoj kiši kad je to počelo. Zvao se Mačak. Nas dvojica 
smo bili najveći i najsnažniji u celoj posadi, što potvrđuje činjenica da smo nas dvojica 
bili odredeni da obavimo taj važan posao. Kiša nam je lila u oči, ruke su nam klizile po 
vlažnim konopcima. Nije bilo nikakvo čudo što mi je vetar istrgnuo jedro i upleo ga 
među užad, pokidavši dva manja konopa. 

»Huljo nespretna«, zaurlao je Mejt sa komandnog mosta. »Koji si ti kučkin sin?« 

— I kroz urlik vetra čuo sam Mačkov urnebesan smeh. 

»Sreća je prevrtljiva«, uzviknuo je hvatajući svoje jedro koje je pretilo da će 
odleteti. Povukao sam svoje jedro i uvezao ga čvrsto. lako sam kipteo od srdžbe, ćuteći 
sam obavio svoj posao. Naravno, poslednji sam sišao sa jarbola i dok sam silazio... na 
palubi je bilo još ljudi... video sam zašto mi se jedro odvezalo. Jedna stara karika na 
jarbolu je pukla i glavno uže je popustilo. Ali ta karika je držala i raskol na celoj dužini 
jarbola koji se od vetra raskolio i počeo da puca. U blizini je bilo jedno debelo uže. 
Držeći se grčevito nožnim prstima, uhvatio sam uže i vezao ga oko jarbola. 

Te noći, za večerom, smejao sam se nekoj šali kad je Mejt ušao unutra. 

»Hej, druškani« — uzviknuo je. Zavladala je tišina. »Koji je od vas učvrstio raskol 
na jarbolu ?« 

— Taman sam hteo da viknem da sam to bio ja kad me preduhitri jedan drugi 
mornar. 

»Veliki Mornar, gospodine!« Tim imenom su često zvali i mene i Mačka. 

»Kapetan kaže da tog mornara treba nagraditi«. Mejt je izvadio iz džepa jedan 
zlatnik i bacio ga na sto pred Mačka. »Evo ti, Veliki Mornaru. 

Okrenuo se i izašao. Uz poklike odobravanja Mačak je uzeo zlatnik i stavio ga u 
svoj džep. Nisam mogao da mu vidim lice. 

— Itada me je obuzeo neopisiv gnev. Zar Mačku da pripadne ta slava i taj zlatnik? 
Ali Mačak se već digao od stola i krenuo napolje. 

— Sledećeg jutra gnev me nije napustio; naprotiv, postao je još jači. Jedan mornar 
dobacio mi je nešto u prolazu i ja sam odjednom pobesneo i nasrnuo na njega. Udarali 
smo jedan drugoga, psovali i valjali se po podu. Valjali smo se pod Mejtovim nogama, 
jer se on pojavio baš u torn trenutku na stepenicama. Psujući strašno, šutnuo je obojicu 
i kad je prepoznao mene, podsmehnuo se: »0, to si ti, nespretnjakoviću.« 

— Retko koji kapetan dozvoljava tuče na brodovima. Meni je to bila već treća 
tuča, a to je značilo da sam preterao. | Mejt je, naravno, prijavio to kapetanu koji je 
odmah izdao naredenje da budem išiban 

— Sutradan ujutru, u prisustvu cele posade, izveden sam na palubu i vezan za 
jarbol. Sada je sav moj gnev bio upućen Mejtu koji je sa korbačem stajao na krmi. 
Međutim, moj gnev je prešao u belo usijanje kada je hitnuo korbač Mačku i proderao 
se: »Evo ti, Veliku Mornaru, uradio si jedno dobro delo, a sada učini još jedno. Išibaj ga 
deset puta, ali tako da mu se svaki udarac ureže na leđima.« 

— Sve vreme dok su udarci padali, nisam disao. Od deset takvih udaraca čovek 
može da se oporavi za nedelju dana. Većina pada na kolena već kod prvog udarca ako je 
korbač dovoljno savitljiv. Nisam pao sve dok me nisu odvezali sa jarbola. A onda je Mejt 
bacio drugi zlatnik i uzviknuo posadi: »Vidite kako jedan dobar mornar može da se 
obogati.« Mornari su klicanjem pozdravili ovaj Mejtov gest. 

— Mačak i još jedan mornar odneli su me u zatvor. Kad sam pao ničice na slamu, 
čuo sam Mačkov glas: »Pa, brate, sreća je varljiva.« 

— Onda sam se onesvestio od bola. 

— Sutradan, kad sam bio u stanju da se dovučem do prozora sa rešetkama i 

pogledam napolje, video sam da smo ušli u strašnu oluju. Ogromni talasi zapljuskivali su 
palubu i deset mornara je zauvek završilo u moru. Oluja je naišla tako iznenada da 
nijedno jedro nije bilo spušteno i sada su se preostali mornari penjali uz jarbol. 

Kroz rešetke sam video kako se jarbol uvija i zaurlava kao pobesnela životinja i 
pokušao sam da razmaknem rešetke. Ljudi su trčeći prolazili pored mog prozora i niko 
se nije zaustavljao. Vikao sam i urlao kao pomahnitao. Majstor još nije bio popravio onu 
kariku na jarbolu tako da je raskol i dalje bio uvezan užetom. Uže nije izdržalo ni deset 
minuta. Kad je puklo, puklo je kao grom. Jedra su se opustila i počela nekontrolisano da 
kruže oko jarbola. Ljudi su počeli da padaju kao zrele kruške. Jarbol se nakrivio na jednu 
stranu, potom na drugu, a onda je pukao i pao na palubu, prignječivši one popadale 
mornare. Posada je sada bila prepolovljena i kad smo konačno izašli iz te strašne oluje, 
nastradalih mornara bilo je jedanaest. Brodska ambulanta ima deset kreveta i svaki 
prekobrojni se smešta u zatvor. Obično u zatvor smeštaju one koji imaju najmanje 
šanse da prežive. | tako su sledećeg jutra doneli Mačka i spustili ga pored mene dok 
sam ja spavao. Kičma mu je bila slomljena, a na nozi je imao ogromnu ranu. 

— Kad je došao svesti, nije urlao... samo je tiho ječao kroz stisnute zube. Ječao je 
tako satima. 

— Sledećeg jutra prestao je da ječi i još je samo uzdisao duboko i isprekidano. 
Mislio sam da je u nesvesti, ali kad sam kleknuo da ga pogledam, oči su mu bile 
otvorene i piljio je u mene. »Ti... «, krkljao je. »Boli... ti...« 

»Ne mrdaj se«, rekao sam mu, »lezi mirno!« 

— Sledeće što mi se učinilo da je rekao bilo je »voda«, ali u ćeliji nije bilo vode. 
Trebalo je da shvatim da je veći deo zaliha završio verovatno u moru. Ali sada sam i ja 
bio gladan i žedan i smatrao sam neslanom šalom to što nam je tog jutra donešeno 
samo jedno parče hleba i pola šolje vode. 

— Bilo kako bilo, otvorio sam mu usta i pokušao da mu dam malo vode. Medutim, 
on nije mogao da proguta vodu. Voda mu je samo iscurila iz usta. Zatreptao je kapcima i 
zakrkljao ponovo: »Ti... molim te... « A onda je ponovo počeo da cvili. 

»Šta ti je?«, upitao sam. 

— Odjednom je počeo da se bori i zavukao ruku u svoju iscepanu košulju. Zatim je 
izvukao i ispružio pesnicu. »Molim te... molim te... « 

— Otvorio je pesnicu i ja sam spazio tri zlatnika. Odmakao sam se kao oparen, a 
onda sam se ponovo nagnuo napred. 

»Šta hoćeš?«, upitao sam ga. 

9... molim te... «, rekao je, pružajući mi ruku. »... Ubij... ubij... me«, a onda je 
ponovo zaječao. »Boli... užasno me boli... « 

— Podigao sam se. Otišao sam na drugi kraj ćelije. Potom sam se vratio. A onda 
sam mu slomio vrat preko svog kolena. 

— Uzeo sam ono što sam zaradio. Kasnije sam pojeo hleb i popio ostatak vode. 
Zatim sam utonuo u san. Odneli su ga, ne pitajući me ništa. I dva dana kasnije, kad mi je 
donet sledeći obrok, shvatio sam da bih bez hleba i vode najverovatnije umro. Konačno 
su me pustili zato što im je trebala radna snaga. | jedino o čemu ponekad razmišljam je 
da li sam ili nisam zaslužio taj novac. Mislim da sam ona dva zlatnika svakako zaslužio. 
Ali ponekad ih, uzmem i gledam i pitam se odakle mu taj treći. — Urson je zavukao ruku 
ispod košulje i izvadio tri zlatnika. — Nikad nisam mogao da ih potrošim. — rekao je. 
Bacio ih je u vazduh, potom uhvatio u šaku. Na-smejao se. — Nikada nisam mogao ni na 
šta da ih potrošim. 

— Izvini — rekao je Geo posle izvesnog vremena. 

Urson ga pogleda iznenađeno. 

— Zašto? Ovo su moji dragulji, zar ne? Možda svako ima svoje dragulje. Možda je 
Mačak zaradio onaj treći zlatnik tako što je odsekao jezik onoj maloj nakazi sa četiri 
ruke? 

— Čuj, rekao sam ti da se izvinjavam, Ursone. 

— Znam — odgovorio je Urson. — Znam. Mislim da sam upoznao vraški mnogo 
ljudi u svom mornarskom životu, ali svaki od njih mogao je da uradi to našem malom 
lopovu. — Uzdahnuo je. — Ipak bih voleo da znam ko mu je to učinio. Mada mislim da 
to nije odgovor. — Prineo je ruku ustima i gricnuo nokat na palcu. — Nadam se da to 
momče nije tako nervozno kao što sam ja. — Nasmejao se. — Koliko bi on noktiju 
morao da izgrize. 

A onda im je u glavama zabrujalo. 

— Hej — rekao je Geo — to je Zmija! 

— | u nevolji je! — Urson je skočio na pod i pojurio hodnikom. Geo je krenuo za 
njim. 

— Ja ću napred! — rekao je Geo. — Znam gde je. 

Sada su već bili na palubi. 

— Kreni — naredio je Urson. A onda je ramenom gurnuo vrata i ona su se širom 
otvorila. 

Unutra u kabini, sedeći za svojim stolom, Argo se igrala sa draguljem na svom 
vratu. 

— Štaje... 

Ali u trenutku kad se okrenula i pogledala u vrata, Zmija, koji je dotle stajao 
nepomično pored zida, preskočio je klupu i potrčao prema Geu. Geo je zgrabio dečaka i 
u istom momentu Zmija zavuče ruku i uhvati dragulj na Geovim grudima. 

— Budale jedne... — prosiktala je Argo. — Zar ne shvatate? On je aptorski špijun. 

Odjednom je zavladala tišina. 

— Zatvorite vrata — naredila je Argo. 

Urson je zatvorio vrata. Zmija je još uvek držala Gea i onaj dragulj. 

— Pa — rekla je. — Sada je prekasno. 

— Kako to mislite? — upitao je. Geo. 

— Da niste provalili unutra, još jedan aptorski špijun bi odao svoju tajnu i tada bi 
bio pretvoren u pepeo. — Disala je duboko. — Ali on sada ima svoj dragulj i ja imam 
svoj. Pa, mala lopužo, nešto ću ti reći. Snage su sada izjednačene. — Pogledala je u Gea. 
— Šta misliš kako je na tako lak način došao do dragulja? Šta misliš kako je znao kada ću 
se ja ukrcati na brod? Zaista je mudar... sa svom tom pameću Aptora koja radi za njega. 
Verovatno je i vas iskoristio, naravno, vi toga niste bili svesni, da nas prekinete u 
odsudnom trenutku. 

— Nije, on je... — počeo je Urson. 

— Šetali smo palubom — prekinuo ga je Geo — kad smo čuli neku gužvu i 
pomislili da je neko u nevolji. 

— Vaša zabrinutost može sve da nas staje života. 

— Ako je on špijun, pretpostavljam da onda zna kako ovo radi — rekao je Geo. — 
Dopustite da ga Urson i ja odvedemo... 

— Vodite ga kud hoćete! — prosiktala je Argo. — Gubite se svi. 

Onda su se vrata otvorila. 

— Čuo sam neku galamu, sveštenice Argo i pomislio sam da ste u opasnosti. — 
Bio je to visoki Mejt. 

Sveštenica uzdahnu duboko. 

— Nisam ni u kakvoj opasnosti — rekla je mirno. — Molim vas, ostavite me na 
miru, sva četvorica. 

— Šta Zmija radi ovde? — upitao je Mejt, ugledavši Gea i četvororukog dečaka. 

— Rekla sam da me ostavite na miru. 

Geo se okrenuo i izašao napolje na palubu, a Urson za njim. Posle nekoliko koraka 
osvrnuo se i video Mejta kako izlazi iz kabine i kreće u suprotnom pravcu. Spustio je 
Zmiju na noge. 

— U redu je, mališa. Napred. 

Kad su ušli u hodnik i krenuli prema švojoj kabini, Urson je upitao: 

— Hej, šta se to dešava? 

— Jedno je sigurno, naš mali prijatelj nije špijun. 

— Kako to znaš? 

— Zato što ona ne zna da on ume da čita tuđe misli. 

— Kako to misliš? — upitao je Urson. 

— Počeo sam da sumnjam da nešto nije u redu onda kad sam se vratio sa 
razgovora sa sveštenicom. I ti si sumnjao. Zašto bi naš zadatak bio potpuno besmislen 
ako ne bismo izvršili sve delove naše misije? Zar ne bi bilo dovoljno kad bismo uspeli 
samo da joj vratimo kćerku? Siguran sam da je njena kći došla do nekih korisnih 
podataka koji bi se mogli iskoristiti protiv Aptora, prema tome, i to bi imalo neku 
vrednost ako ne bismo našli onaj dragulj. Ne deluje mi uopšte materinski to da se 
žrtvuje mlada sveštenica ako se njenoj majci ne obezbedi taj dragulj. Zatim, onaj njen 
ton... način na koji govori o dragulju kao da je njen. Postoji jedna stara izreka, nastala 
još pre Velikog požara: »Moć korumpira, a apsolutna moć korumpira apsolutno«. | 
mislim da je njoj najviše stalo do moći, pa tek onda do mira. 

— Alito ne znači da ovaj ovde nije špijun sa Aptora — primetio je Urson. 

— Sačekaj malo. I to ću ti objasniti, ali imaj malo strpljenja. Vidiš, i ja sam mislio 
da je on špijun. To mi je palo na pamet kad sam prvi put razgovarao sa sveštenicom i 
kad je ona spomenula da je bilo špijuna sa Aptora. To njegovo slučajno pojavljivanje i 
činjenica da je uspeo da ukrade dragulj... sve to me je navelo da posumnjam da je on 
špijun. Ali sveštenica nije znala da on ume da čita misli i prenosi ih mentalno. Zar ne 
shvataš? To što ona ne zna za njegovu telepatsku moć, objašnjava jednu drugu 
slučajnost. Ursone, zašto je ostavio dragulj kod nas pre nego što je otišao kod nje? 

— Zato što je mislio da će ona pokušati da mu ga uzme. 

— Tačno. Kad mi je rekla da ga pošaljem kod nje, bio sam skoro siguran da je to 
bio razlog zbog kojega je želela da ga vidi. Ali kad bi on bio špijun i znao kako da 
upotrebi taj dragulj, zašto ga ne bi poneo sa sobom i suprotstavio se njoj sa 
podjednakom silom? 

— Dobro — rekao je Urson, — zašto ga nije poneo sa sobom? 

Zato što on nije špijun i ne zna kako da aktivira dragulj. Da, jednom je osetio 
njegovu moć. Možda se pretvarao da ga je sakrio negde kod sebe. Ali nije hteo da se 
ona domogne njega iz razloga koji su bili jaki, ali ne i sebični. Hej, Zmijo — obrati se on 
dečaku — sada znaš kao da aktiviraš dragulj, zar ne? Naučio si malopre od sveštenice 
Argo. 

Dečak je klimnuo giavom. 

— Zašto ga onda ne uzmeš? — Geo je skinuo lančić sa vrata i pružio ga dečaku. 

Zmija je ustuknuo i izbezumljeno zavrteo giavom. 

— Kao što sam mislio. 

Urson je delovao zbunjeno. 

— Zmija je zavirio u ljudske umove, Ursone. Video je stvari direktno... sve one 
stvari koje mi saznajemo na posredan način. On zna da je moć ovog malog dragulja 
opasnija za um onog koji ga poseduje nego za gradove koje može da razori. 

— Pa — rekao je Urson — sve dotle dok ona misli da je on špijun, imaćemo barem 
taj mali dragulj i nekog ko zna kako da upotrebi njegovu moć... naravno, ako budemo 
morali da iskoristimo tu njegovu moć. 

— Mislim da ona više ne veruje da je on špijun, Ursone. 

— Kako? 

— Rezonovala je kao što sam i ja. Kad je otkrila da on nema dragulj kod sebe, 
znala je da je nevin koliko ti i ja. Ali njena jedina misao bila je da ga se domogne na bilo 
koji način. Kad smo se mi pojavili, u trenutku kad je htela da stavi Zmiju pod kontrolu 
dragulja, osećaj krivice ju je primorao da ga optuži, jer šta bismo mi pomislili? 

Ušli su u svoju kabinu. U kabini je sada bilo još nekoliko mornara. Uglavnom su bili 
pijani i hrkali na ležajevima. Potpuno umotan u ćebe, jedan je spavao na srednjem 
ležaju koji je Urson dodelio Zmiji. 

— Izgleda da će morati ustati — rekao je Urson. Zmija se popeo brzo na gornji 
ležaj. 

— Tu ja spavam — proderao se Urson. Zmija ga je pozvao rukom da se i on popne. 

— Šta? Dvojica na takvom malom ležaju? — negodovao je Urson. — Slušaj, ako 
hoćeš da te neko greje, sidi dole i lezi kod Gea. Tamo ćeš imati više mesta i nećeš biti 
sateran uza zid. Ja nemirno spavam i hrčem. 

Zmija se nije micao. 

— Možda bi bilo bolje da uradiš onako kako ti kaže — umešao se Geo. — Imam 
jednu ideju... 

— Opet imaš neku ideju? — upitao je Urson. — Idite do vraga i ti i tvoje ideje. | 
suviše sam umoran da bih se raspravljao. — Opružio se na ležaju i svojim telom 
potpuno zakrilio Zmiju. — Hej, skloni taj tvoj lakat. — Geo je čuo kako Urson mrmlja pre 
nego što je utonuo u dubok san... 


Magla se spustila na palubu, a vlažna užad su se sijala fosforecentno. Nebo je bilo 
belo poput leda i nekoliko zvezda je još uvek treperilo na njemu. I more je postalo belo. 
Vrata kabine su se otvorila i zavijorio se beli veo sveštenice Argo. Jedna tamna mrlja na 
njenom vratu pulsirala je poput srca... poput crnog plamena. Prišla je ogradi i zagledala 
se preko nje. Skeletna ruka izroni iz guste bele pene. Ruka se podigla, zatim pala u 
vodu. Sada se podigla druga ruka, malo dalje od one prve, i stala da pokazuje. A onda se 
pojaviše tri odjednom, pa još dve. 

Bled kao i ta vizija, jedan glas progovori: 

— Dolazim, dolazim. Zaplovićemo za sat vremena. Mejt je dobio naređenje da 
brod isplovi pre zore. Sada mi moraš reći, ti vodeni stvore. Moraš mi reći. 

Dve ruke izroniše sada iz vode, potom neko nejasno lice, zatim grudi. Prikaza se 
zatim zanela unazad i potonula. 

— Jesi li sa Aptora ili sa Leptara? — insistirala je Argo piskavim glasom. — Jesi li 
odan Hamu? Moraš mi reći pre nego odem još dalje. 

— More... more... more... — odgovorilo je nešto što je podsećalo na šum vetra. 

Ali Argo nije slušala. Okrenula se i vratila u svoju kabinu. 

I prikaza se sada pokrenu i uputi prema kabini gde su spavali mornari. Otvorila je 
vrata i krenula hodnikom, lebdeći bešumno. 

Zaustavila se kod ona tri ležaja. Na donjem je ležao Geo. Ali Geo čije je lice bilo 
užasno bledo. Njegova crna kosa postala je bela. Na grudima mu je pulsiralo nešto 
crno... nešto što je ličilo na srce. Na gornjem ležaju bio je Urson. Ležao je nepomično 
kao da je izdahnuo. 

Na srednjem ležaju nalazila se neka gomila umotana u ćebad. Ta gomila pod 
ćebetom privukla je prikazu i ona je prišla bliže... i bledilo je prešlo u senku i odjednom 
potpuno iščeznulo... 


Geo se podigao u sedeći položaj i protrljao oči. 

Pri žutoj svetlosti lampe ugledao je Mejta koji je stajao na stepeništu. 

— Hej, ti — viknuo je jednom mornaru, — ustaj i izlazi napolje. Isplovljavamo. 
Mornar se digao zevajući. 

Mejt je prišao drugom mornaru. 

— Diži se, pseto lenjo. | ti mrcino. Isplovljavamo. — Okrećući se, sreo se sa 
Geovim pogledom. — A šta je sa tobom? — zaurlao je. — Isplovljavamo, zar nisi čuo? A 
sada nastavi da spavaš. | ti ćeš doći na red, ali sada su nam potrebni iskusniji. — 
Osmehnuo se načas, zatim prišao još jednom krevetu. — Diži se, pijanduro. 


Isplovljavamo. 
IV 


Kakav užasan san — rekao je Geo Ursonu nakon što je Mejt otišao. Urson ga je gledao 


odozgo sa svog ležaja. 

— Itisi ga sanjao? 

Obojica pogledaše u Zmiju. 

— Pretpostavljam da je to tvoje maslo, ha? — upitao ga je Urson. 

Zmija se spustio sa gornjeg ležaja. 

— Jesi li tumarao sinoć po palubi i špijunirao? — upitao ga je Geo. 

Sada su već uglavnom svi mornari ustali i jedan je stao između Ursona i Gea. 

— Izvini, druškane — rekao je i počeo da drma onu hrpu ispod ćebadi na 
srednjem ležaju. — Hej, Vajti, probudi se. Nije valjda da se još nisi otreznio od sinoć? 
Ustaj da ne bude posle belaja. — Mladi Crnac prodrmao ga je ponovo. — Hej, Vajti. — 
Čovek ispod ćebadi nije odgovarao. Mornar ga je još jednom dobro prodrmao i ćebe je 
spalo sa plavokose glave. Oči su bile širom otvorene i ukočene. Usta su mu bila 
otvorena. — Hej, Vajti! — rekao je Crnac ponovo. A onda polako ustuknuo. 


Tri sata nakon što je isplovio iz luke, brod je ušao u gustu maglu. Ursona su pozvali na 


palubu odmah posle doručka, ali niko nije mario za Zmiju ili Gea tog prvog jutra na 
brodu. Zmija je nekud odlutao i Geu nije preostajalo ništa drugo nego da sam tumara 
po brodu. Geo je šetao palubom kad se odnekud pojavio Urson. 

— Hej — osmehnuo se gorostas. — Šta radiš ovde? 

— Ništa posebno — odgovorio je Geo. 

Urson je nosio kolut užadi preko ramena. Skinuo je kolut sa ramena i držao ga u 
ruci, naslonivši se na stub i zagledavši se u maglu. 

— Loš početak za ovo putovanje. Mornarima se ovo ne dopada. 

— Ursone — upitao ga je Geo, — imaš li pojma šta se u stvari dogodilo jutros? 

— Možda imam, a možda nemam — odgovorio je Urson. — Imaš li ti? 

— Dali se sećaš tog sna? 

Urson skupi ramena kao da mu je odjednom postalo hladno. 


28 


— Sećam se. 

— Gotovo kao da smo gledali nečijim tudim očima. 

— Naše malo čudovište vidi stvari na čudan način. 

— Ursone, nismo gledali Zmijinim očima. Pitao sam ga pre nego što je otišao da 
razgleda brod. To su bile nečije druge. On je samo stvorio slike i ubacio ih u naš mozak. 
Šta je bilo poslednje što si video? 

— U stvari — rekao je Urson, osvrćući se — mislim da je gledao u ležaj jadnog 
Vajtija. 

— Ako jetrebalo da spava na Vajtijevom ležaju? 

— Zmija? 

— Tačno. Da nije možda Vajti ubijen umesto Zmije? 

— Moglo bi biti. Ali kako, zašto i ko? 

— Neko ko je želeo da ubije Zmiju. Možda ista ona osoba koja mu je odsekla jezik 
pre godinu i po. 

— Mislio sam da smo zaključili da ne znamo ko je to uradio. 


— Neko koga ti znaš, Uršone — rekao je Geo. — Sa kojim čovekom na ovom 
brodu si plovio ranije? 
— Zar misliš da nisam gledao? — upitao je Urson. — Na brodu nema nijedne 


poznate face, sem možda jedne koju sam video u krčmi u pristaništu. 

— Misli, Ursone... s kim si plovio ranije? — upitao je Geo ponovo i upornije. 

— Jorde! — Odjednom, Urson se okrenuo. — Misliš na Mejta? 

— Mislim upravo na njega — Geo je klimnuo glavom. 

— | misliš da je on pokušao da ubije Zmiju? Zašto nam Zmija nije to rekao? 

— Zato što je mislio da bismo bili u nevolji kad bismo znali. | možda je u pravu. 

— Kako sada to? — upitao je Urson. 

— Slušaj, znamo da je nešto sumnjivo u vezi sa Argo. Što više razmišljam o tome, 
sve mi je sumnjivije. Ali ako je nešto sumnjivo i u vezi sa Mejtom, onda je on možda u 
dosluhu sa njom. Šta misliš o tome kad je ušao sinoć u svešteničinu kabinu dok smo mi 
bili tamo? 

— Možda je stvarno bilo onako kako je rekao... da se šetao palubom kad je čuo 
neku galamu. Ako smo gledali njegovim očima, onda on vidi na užasan način. 

— Možda je i on od onih čudnih, kao Zmija, koji čuju neobične stvari. 

— Možda si u pravu. — Urson se odmakao od stuba na koji je bio naslonjen. — 
Treba da radim i ne mogu ovde stajati ceo dan. Ti samo i dalje razmišljaj, prijatelju, a ja 
ću te rado saslušati. Videćemo se kasnije. — Ponovo je stavio svežanj na rame i krenuo 
negde u maglu. 

Geo se osvrnuo oko sebe i odlučio da potraži Zmiju. Jedne lestve su vodile na 
gornju palubu i dok se penjao iiz njih, spazio je visoku, maglom obavijenu siluetu. 
Zastao je, potom krenuo napred. 

— Dobro jutro — rekao je Geo. 

Kapetan se okrenuo od ograde. 

— Zdravo — promrmljao je. 

— Mislio sam da je to Mejt — objasnio je Geo. 

Kapetan je ćutao nekoliko trenutaka, potom rekao: 

— Šta ti treba? 

— Nisam hteo da vam smetam ako ste... 

— Ne smetaš mi. 

— Koliko nam treba da stignemo do Aptora? 

— Još dve i po nedelje. Možda manje ako nas ovaj vetar posluži. 

— Shvatam — Geo je klimnuo glavom. — Znate li možda geografski položaj 
Aptora? 

— Mejt je jedina osoba na ovom brodu koja je ikada kročila nogom na Aptor i živa 
se vratila sa njega. Osim sveštenice Argo. 

— Mejt, gospodine? Kada? 

— Na prethodnom putovanju doživeo je tamo brodolom. Ali napravio je splav i 
otisnuo se na otvoreno more gde je imao sreću da ga pokupi jedan brod. 

— Znači, on će nas odvesti donde? 

— On neće — rekao je kapetan. — Zakleo se da neće vise kročiti nogom na to tie. 
Nemoj ni tražiti od njega da ti o tome priča. Ne, on će nas odvesti zalivom do ušća reke i 
to će biti sve. 

— Na brodu smo imali još dva čoveka koji su bili tamo i vratili se odande. Išli su sa 
sveštenicom Argo u velikom čamcu sa posadom od trinaest mornara. Desetoro je 
stradalo i njihova iskasapljena tela su bačena u vodu. Dva preživela mornara su uspela 
da vrate sveštenicu na brod. Jedan od njih se zvao Vajti... onaj što je jutros nađen mrtav 
u postelji. Pre pola sata javljeno mi je da je i onaj drugi stradao... pao je preko ograde i 
nestao u moru. Putovanje je loše krenulo. Ljudi se ne mogu gubiti kao zlatnici u nekoj 
igri. Život je i suviše dragocena stvar. 

— Razumem — rekao je Geo. — Zahvaljujem za vaše vreme i obaveštenje, 
gospodine. 

— Nema na čemu — odgovorio je kapetan. A onda se okrenuo ponovo prema 
moru. 

Geo se spustio niz lestve i nastavio šetnju po palubi. Neko ga dotače po ramenu i 
on se trže naglo. 

— Zmijo, do vraga, nemoj to raditi. 

Dečak je izgledao zbunjeno. 

— Nisam hteo da vičem na tebe — rekao je Geo, stavljajući ruku dečaku na rame. 
— Dođi. Šta si saznao? Reći ću ti šta sam ja saznao, ali prvo ti meni reci. 

— ti... spavaj... — čulo se iz Zmije. 

— Žao mi je, prijatelju — nasmejao se Geo. — Sada ne bih mogao da spavam ni za 
kakve pare. Moraćeš da se pomučiš i pošteno odgovoris na neka moja pitanja. Kao 
prvo, čijim očima smo sinoć gledali? Kapetanovim? 

Zmija je zavrteo glavom. 

— Mejtovim? 

Zmija je klimnuo glavom. 

— To sam i mislio. Da li je on hteo da ubije... trenutak samo — rekao je Geo. — Da 
li i Mejt može da čita tude misli? 

Zmija je slegnuo ramenima. 

— Hajde — rekao je Geo — napregni se i objasni. 

— Ne... znam... — Zmija je razmišljao glasno. — Može... da vidi... ono... što vidi... 
čujem ono... što... on čuje... ali... ne... čuje... misli... 

— Shvatam. Slušaj, pretpostavi da on ne može da čita tuđe misli i reci mi. Da li je 
on ubio onog čoveka u čijem krevetu je trebalo ti da spavaš? 

Zmija se zamislio, potom klimnuo glavom. 

— Dali misliš šta je hteo tebe da ubije? 

Zmija je ponovo klimnuo glavom. 

— A sada nešto drugo. Da li si znao da je taj ubijeni bio jedan od one dvojice koji 

su se vratili sa Aptora sa sveštenicom Argo? 

Zmija je delovao iznenađeno. 

— Dali znaš da se i onaj drugi udavio jutros? 

Zmija je poskočio. 

— Štatije? 

— Tražim... ga... celo... jutro... nije... mrtav... čujem... misli... nejasno... 
prigušeno... 

— Konije mrtav? — upitao je Geo. — Koji od te dvojice? 

— Onaj... drugi... 

— Jesi li ga našao? 

— Ne mogu... da... nađem... — odgovorio je Zmija —... ali... on... živ... znam... 
da... je... živ... 

— Još jedno pitanje. — Geo je podigao dragulj koji mu je visio na grudima. — 
Kako upotrebljavaš ovo? 


— Mislim... kroz... to... — odgovorio je Zmija. 
— Kako to misliš? — Geo se namrštio. — Možeš li mi reći kako to radi? 
— Nema... reči... — rekao je Zmija — samo... radio... elektricitet... diode... 


— Radio, elektricitet diode? — ponovio je Geo, izgovarajući čudno te njemu 
nepoznate reči. — Šta su to? 

Zmija je slegnuo ramenima. 

Nekoliko metara ispred njih vrata svešteničine kabine su se otvorila i na palubu je 
izašla Argo. Ugledala ih je i ruka joj je odmah krenula prema vratu. Zatim se spustila. 
Zmija i Geo su stajali nepomično. 

Gore, na palubi iznad kabina, obavijen maglom stajao je prvi oficir, ali Geo nije bio 
siguran da li ih posmatra ili je leđima okrenut prema njima. 

Sveštenica je stajala nekoliko trenutaka, potom se vratila u svoju kabinu. A onda se 
i Jorde udaljio. 

Te večeri Geo je podneo raport Ursonu o onome što je saznao. Veliki mornar je bio 
zbunjen. 

— Zar nemaš ništa da dodaš? — upitao ga je Geo. 

— Radio sam ceo dan — odgovorio je Urson mrzovoljno. Stajali su pored ograde 
dok se gusta magla polako spuštala. — Hej, Četvororuki — upitao je Urson odjednom — 
šta to gledaš? 

Zmija je zurio u vodu i ćutao. 

— Možda nešto sluša — sugerisao je Geo. 

— Misliš da ima boljih stvari za prisluškivanje od riba? — rekao je Urson. — 
Pretpostavljam da je Argo izdala specijalno naređenje da se vama dvojici ne da nikakav 
posao. Hajdemo na večeru. — Dok su išli prema trpezariji, Urson je zastao na samom 
ulazu u hodnik. — Pogodite šta sam uradio. — Uhvatio je dragulj na Geovim grudima. 

— Svi vi se šepurite sa finim nakitom. Odneo sam svoje zlatnike brodskom 
majstoru i rekao mu da ih naniže na lančić. Sada ću i ja da se šepurim kao vi. — 
Nasmejao se kad su ušli u uzanu trpezariju koja je bila puna mornara. 


Te noći su rano zaspali i brod je polako isplovio iz guste magle. Osvanula je siva zora, 


ali nebo je bilo vedro. U vreme doručka uzan pojas zemlje se pojavio na horizontu. 

Na palubi mornari su se okupili kod ograde. Oštre stene su izvirivale iz vode poput 
slomljenih zuba. Sa svojom novom ogrlicom oko vrata, Urson se pridružio Geu i Zmiji. 

— Huh! Biće veselo proći izmedu njih. 

Odjednom sve glave su se okrenule. Mornari su gledali u svešteničin tamni veo koji 
se vijorio na povetarcu dok se penjala na komandni most. Koračala je polako između 
mornara. Oni su se pomicali u stranu praveći joj prolaz. Stala je i, sa rukom na konopcu, 
zagledala se preko vode u crni jezičak kopna. 

— Stojeći kod kormila, kapetan je rekao: 

— Jorde, izdaj naređenja i preuzmi kormilo. 

— Razumem, gospodine — odgovorio je prvi oficir. — Ti, ti i ti gore na jarbol — 
Pokazivao je prstom na mornare. — I ti i ti. Hej, zar me nisi čuo? 

— Ja, gospodine? — Geo se okrenuo. 

— Da, ti. Gore na jarbol. 

— Ne možete njega slati gore! — uzviknuo je Urson. — Nikada nije bio na jarbolu. 
I suviše je opasno za onog koji se prvi put penje. On ne zna čak ni... 

— Koje tebe pitao za mišljenje? — Mejt se narogušio. 

— Niko me nije pitao, gospodine — rekao je Urson — ali... 

— Onda se gubi pre nego što te kaznim za neposlušnost i oduzmem ti ta tvoja tri 
zlatnika. Misliš da ne znam čiji su to zlatnici? 

— Pazite šta govorite — zagrmeo je Urson. 

Geo je pogledao u Argo, pa u kapetana. Kapetan je bio iskreno zbunjen, ali 
zbunjenost koju je video na svešteničinom licu ga je šokirala. Jorde je odjednom zgrabio 
klin, podigao ga i viknuo na Ursona: 

— Gubi se pre nego što ti rascopam glavu! 

Urson podiže pesnice. 

— Kučkin sine — zaurlao je Urson i nasrnuo na Jorda. Nešto je otpozadi skočilo na 
Jorda... Zmija. Klin se zari na nekoliko inča od Ursonovog ramena. Pesnica se zarila u 
Jordov stomak i on polete napred zajedno sa Zmijom koji mu je još uvek visio na 
leđima. Presamitio se preko ograde I Zmija kliznu i polete u vodu. 

Geo je pritrčao ogradi i video kako Zmijina glava izranja iz vode. Iza njega Urson je 
viknuo: 

— Pazi! — Geo je skočio u stranu i sagnuo u momentu kad se Jordov klin zabo u 
ogradu. 

— Ne njega! — uzviknula je Argo. — Ne, ne. Nemoj njega. 

Ali Jorde je ščepao Gea za rame i gurnuo ga uz ogradu. Geo je video kako Urson 
uzima uže i zamahuje njime. Pokušao je da obori Jorda. Tada je Argo podigla ruke i 
gurnula ga tako snažno da se zaneo i pao nekoliko metara dalje od ograde. 

I Geo se tada okliznuo, poleteo uvis i preko ograde u vodu. Kad je izronio na 
površinu, Urson mu je doviknuo: 

— Drži se, prijatelju Geo, dolazim! — Zamahnuo je rukama unazad, zatim unapred 
i skočio preko ograde. 

Sada je Geo mogao da vidi Argo i Jorda kod ograde. Njih dvoje su se borili. 

Urson i Zmija su bili blizu njega u vodi. Poslednje što je video bilo je: Jorde je 
odjednom otrgnuo lanac sa svešteničinog vrata i bacio ga u more. Rukama je posegnula 
za draguljem koji je poleteo i ispustila užasan krik kad je potonuo u plave dubine. 

A onda se njene ruke spustiše na njegovo telo. Geo se okrenuo kad je Zmija 
potonuo. Urson je odjednom kriknuo. Ruke su ščepale Gea kad je pokušao da udahne 
vazduh. I Urson je potonuo. 

Ruke su ga vukle dole. 


Pod sobom je osećao pesak, a nad sobom sunce. Kapci su mu bili teški i oči su ga 

pekle. A onda je zapuhao povetarac. Otvorio je oči i brzo ih zatvorio zbog jarkog sunca. 
Prevrnuo se na drugu stranu i pružio ruku, očekujući da će napipati jastuk. Ali rukom je 
napipao samo pesak. 

Otvorio je oči i podigao se u sedeći položaj. Malo dalje bile su stene i gusta 
vegetacija iza njih. Kleknuo je dok mu je oštar pesak bockao kolena. Pogledao je u svoje 
ruke i na njima video pesak. A onda se dodirnuo po grudima. 

Prstima je napipao jedan dragulj, potom još jedan. Pogledao je u svoja prsa. Oko 
vrata visila su mu dva lančića... Zmijin i svešteničin. Zbunjen, podigao se polako na 
noge. | seo ponovo kad mu se zavrtelo u glavi. Ponovo je ustao, ali polako. 

Oprezno je krenuo obalom, gledajući prema kopnu. Kad se okrenuo da pogleda u 
Vodu, zastao je. 

Na horizontu, iza stena, video se brod sa spuštenim jedrima. Znači, nisu još 
otplovili. Pogled mu je skrenuo ka obali... pedeset stopa dalje ležao je čovek. 

Potrčao je napred. Na deset stopa od tog čoveka, zaustavio se. 

Bio je to mlad Crnac, kože boje humusa. Glava mu je bila obrijana. Kao i Geo, i on 
je bio gotovo nag. Morska alga ovila mu se oko ruke, a dlanovi su mu bili sivkasti i 
namreškani... kao da je bio i suviše dugo u vodi. 

Geo se namrštio i stajao tako čitav minut. Ponovo je pogledao uz i niz obalu. Nikog 
više nije bilo na obali. I tada je Crnac pomerio ruku kao da je bio u dubokom snu. 

Geo je odmah kleknuo pored njega, prevrnuo ga i podigao mu glavu. 

Crnac je otvorio oči, zatreptao kapcima od jake svetlosti i rekao 

— Kosi ti? 

— Zovem se Geo. 

Crnac se podigao u sedeći položaj. Zaneo se napred i zario ruke u pesak da ne bi 
pao. Zatresao je glavom, zatim podigao pogled. 

— Da — rekao je. — Sećam te se. Šta se desilo. Da li je brod potonuo? 

— Odakle me se sećaš? — upitao ga je Geo. 

— Sa broda. Bio si na onom brodu, zar ne? 

— Da, bio sam na torn brodu — naglasio je Geo. — | u more me je bacio onaj 
prokleti prvi oficir. Ali brodu se nije ništa dogodilo. Još uvek je tamo... možeš ga videti. 
— Geo je odjednom ućutao, zatim dodao. — Ti si onaj koji je otkrio Vajtijevo telo. 

— Tako je. — Ponovo je zatresao glavom. — Zovem se limi. — Sada je gledao 
prema pučini. — Vidim ih. Brod je tamo — rekao je. — Ali gde smo mi? 

— Naobali Aptora. 

Mračan užas pojavi se na limijevom lieu. 

— Ne... — rekao je tiho. — Nije moguće. Trebalo je da plovimo danima pre nego 
što stignemo... 

— Kako si pao u more? — prekinuo ga je.Geo. 

— Vetar je prilično duvao — objasnio je limi. — Stajao sam na krstu jarbola kad 
me je otpozadi nešto udarilo i poleteo sam naglavačke u more. Mislio sam da se jedro 
odvezalo i da me je ono udarilo i srušilo dole. Po onakvoj magli, bio sam siguran da me 
niko neće videti, a i struja je bila toliko jaka da... — Ućutao je i osvrnuo se oko sebe. 

— Bio si već ranije na ovoj obali, zar ne? — upitao ga je Geo. 

— Jednom — promrmljao je limi. — Da, jednom. 

— Dali shvataš koliko si dugo bio u vodi? 

limi ga pogleda iznenadeno. 

— Više od dve nedelje — rekao je Geo. — Ustani sada... da vidiš da li možeš da 
hodaš. Imam još puno toga da ti objasnim, a treba nešto i da ulovimo. 

— Ima li ovde vode za piće? — upitao je limi. — Grlo mi je suvo kao barut. — 
Digao se na noge, zaneo malo i uspravio. 

— Da nađemo vodu za piće — rekao je Geo. — Odlična ideja. Možda čak i neku 
reku. | kad je nademo, neću se udaljavati od nje jer ovde u okolini imam neke prijatelje. 

— Šta to tražiš? — upitao je limi kad su krenuli obalom. 

— Prijatelje — odgovorio je Geo. 

Dve stotine stopa dalje, stene i bujna vegetacija oivičile su obalu. Probijajući se 
kroz guste lijane, uspeli su se na stenu u čijem podnožju ugledaše široko rečno ušće. 
Reka je krivudala kroz džunglu. Legli su potrbuške na vlažnu stenu i pili hladnu vodu, 
gledajući sve vreme u plavo kamenje i beličast šljunak na rečnom dnu. 

Nešto je šušnulo. Odmakli su se od vode i uspuzali na stenu. 

— Hej — viknuo je Urson kroz lišće. — Baš sam se pitao kada ću te naći. — Zlatnici 
na njegovim kosmatim grudima presijavali su se na suncu. — Jesi li video Zmiju? 

— Nadao sam se da je sa tobom — odgovorio je Geo. — Ursone, ovo je limi, onaj 
drugi mornar koji je umro pre dve nedelje. 

I limi i Urson su izgledali zbunjeno. 

— Popij najpre malo vode — rekao je Geo. — pa ću ti onda sve objasniti. 

Dok je Urson pio vodu, Geo je počeo da priča, objašnjavajući više limiju nego 
Ursonu. Kada je završio, limi ga je upitao: 

— Hoćeš da kažeš da su nas one čudne stvari u vodi donele ovamo? Na čijoj su 
one strani? 

— Izgleda da ni Argo nije sigurna — odgovorio je Geo. — Možda su neutralni. 

— Aprvi oficir? — upitao je limi. — Misliš da me je on gurnuo u more nakon što je 
ubio Vajtija? 

— Ako se ne varam, rekao si da je on pokušao da ubije Zmiju — primetio je Urson 
kada se napio vode. 

— Jeste — objasnio je Geo. — Želeo je da se otarasi sve trojice. Verovatno prvo 
Zmije, a onda Vajtija i limija. Mada nije računao na naše neobične prijatelje u moru. 
Mislim da je sreća što je ubio Vajtija umesto Zmije. Ako ne ume da čita tuđe misli, u šta 
sam skoro siguran, nije mogao da zna da si ti, Ursone, odredio ko će gde da spava. Kada 
je saznao da je umesto Zmije ubio Vajtija, shvatio je da mora što brže da se reši limija. 

— Neko je pokušao da me likvidira — složio se limi. — Ali još uvek ne shvatam 
zašto. 

— Ako je na brodu špijun sa Aptora, onda je to Jorde — izjavio je Geo 
samouvereno. — Kapetan mi je rekao da je Jorde bio jednom na Aptoru. Mora da se 
tada pridružio njihovim snagama. limi, i ti i Vajti ste bili na Aptoru... bili ste barem 
nekoliko sati. Mora da je Jorde otkrio nešto na ovom ostrvu... nešto što se bojao da ste 
možda i vi otkrili ili videli. Nešto opasno, opasno po Aptor... nešto što ste mogli da 
vidite i sa obale. Verovatno nešto što niste čak ni prepoznali... moguće je da ste shvatili 
značaj toga tek mnogo kasnije. Ali verovatno je bilo nešto uočljivo. 

Sada je Urson upitao: 

— Šta se desilo kad ste bili na Aptoru? Kako je stradalo onih desetoro ljudi? 

lako je stajao na suncu, limi je zadrhtao. Ćutao je nekoliko trenutaka, potom 
počeo: 

— Uzeli smo čamac sa broda i uspeli da prođemo izmedu tih opasnih stena. Bilo je 
veče kad smo zaplovili prema obali. Sećam se da je mesec bio visoko na nebu, mada je 
nebo bilo još uvek plavo. »Pun mesec je naklonjen beloj boginji Argo«, rekla je ona, 
stojeći na pramcu čamca. U vreme kad smo stigli na obalu i iskrcali se, nebo je postalo 

crno, a obala se svetlucala kao da je bila posuta srebrom. Vajti i ja smo ostali da čuvamo 
čamac. Dok smo sedeli na rubu čamca i rukama se trljali da bismo se zagrejali, gledali 
smo ih kako idu uz obalu, petorica po petorica, sa Argom pozadi. 

— Odjednom se čuo krik. Pojavili su se kao lešinari. Svojim crnim krilima, poput 
ogromnog oblaka, zakrilili su potpuno mesec. Gonili su ljude koji su izbezumljeno bežali 
preko peska. Jedino što smo zaista mogli da vidimo bila je mračna borba na srebrnom 
pesku. Mačevi su bleskali, čuli su se užasni krici i zapomaganja i kosa nam se dizala od 
užasa. Argo i ono što je ostalo od ljudi trčali su sada prema čamcu. Lešinari su ih gonili 
sve do vode, poluleteći i polutrčeći, komadajući jednog za drugim. Video sam jednog 
kako je pao i kako mu se glava otkotrljala dok mu je iz vrata šikljala krv. Prizor je bio 
stravičan i sada mi je muka kad se setim svega. Jedan je, u stvari, uhvatio svešteničin 
veo, ali ona je kriknula i utrčala u vodu. Popela se u čamac, dišući teško i isprekidano. 
Čovek bi očekivao da se žena onesvesti posle takvog užasa, ali ona, bogami, nije. Stajala 
je na pramcu dok smo mi izbezumljeno veslali. Lešinari nisu ulazili u vodu, niti leteli 
iznad nje. Uspeli smo nekako da doveslamo do broda... nismo se razbili o opasno 
stenje. 

— Možda naši vodeni prijatelji imaju neke veze sa tim — rekao je Geo. — limi, 
kažeš da su joj svukli veo. Reci mi, sećaš li se da li je oko vrata imala neki nakit? 

— Nije — odgovorio je limi bez razmišljanja. 

— Nije htela da ponese taj svoj dragulj na Aptor, bojeći se da ne padne ponovo u 
ruke tim čudovištima — rekao je Urson. — Ali, Geo, ako je Jorde špijun , zašto je bacio 
dragulj u more? 

— Ma kakav razlog da je imao — rekao je Geo — naši prijatelji su ga dali meni 
tako da sada imam oba. 

— Rekao si da Argo ne zna na čijoj su strani ta morska stvorenja, na Leptarovoj ili 
Aptorovoj — zamislio se limi. — Ali Jorde je možda znao i zato ga je bacio njima. — 
Ćutao je nekoliko trenutaka. — Prijatelju, mislim da si pogrešio. Tvoja tvrdnja da Zmija 
nije špijun zasniva se na činjenici da je Argo morala imati duboke motive da te pošalje 
da izvršiš skoro nemoguć zadatak, bez zaštite i sa napomenom da će ga smatrati 
ispunjenim samo ako ostvariš sve njegove ciljeve. I ti si rezonovao, kako jednoj poštenoj 
ženi može da bude važniji dragulj od života njene kćerke... 

— Nije u pitanju samo njena kćerka — prekinuo ga je Geo — već inkarnacija 
boginje Argo. 

— Ali čuj — insistirao je limi. — Samo ako je želela da svoju trenutnu moć učini 
trajnom, tako si ti mislio, mogla je da traži od tebe da izvršiš taj nemoguć zadatak. 
Možda ima istine u tome što govoriš. Ali ona sama ne bi nikada sa draguljem došla na 
Aptor, mada bi time sebe zaštitila. Sada su sva tri dragulja na Aptoru i, ako ima nešto 
istine u njenoj priči, Leptar je trenutno u daleko većoj opasnosti nego što je to bio pre 
pet stotina godina. Ti imaš dragulje, dva od ukupno tri, i ne znaš da ih upotrebiš. Gde je 
onaj tvoj prijatelj Zmija koji ume? I Zmija i Jorde bi mogli lako da budu špijuni. Kažeš da 
on ume da prenese reči i slike u bilo čiji mozak? Možda ti je pomutio um... 

Sedeli su i ćutali nekoliko minuta. 

— Moguće je da je Argo razapeta na više strana — nastavio je limi. — Ali ti, dok si 
motrio jedno, drugo te je zavelo. 

Lišće je zašuštalo od blagog povetarca. 

— Mislim da je njegova priča bolja od tvoje, Geo — rekao je sada Urson. 

— Išta ćemo sada? — upitao je Geo tiho. 

— Što bolje možemo, uradićemo ono što Boginja zahteva od nas — odgovorio je 

limi. — Pronaći ćemo taj hram Hama, ukrasti taj dragulj, spasti mladu Boginju i pre 
umreti nego dozvoliti da ti dragulji padnu ponovo u ruke Aptora. 

— Ipak — razmišljao je Geo glasno — ima tu stvari koje se ne uklapaju. Zašto su i 
tebe spasli, limi? Zašto su te uopšte doveli ovamo? I zašto je Jorde hteo da ubije tebe i 
onog drugog mornara? 

— Možda — rekao je limi — bog Hama ima čudan smisao za humor, pa će nam 
dozvoliti da unesemo dragulje u hram pre nego što nas zakolju. — Osmehnuo se. — 
Možda je tvoja priča ipak tačna, Geo. Možda sam ja taj špijun koga su poslali da ti 
pomuti razum. 

Urson i Geo se pogledaše. 

— Ima beskonačan broj teorija — rekao je konačno Geo. — Pravilo broj jedan: 
prihvati najprostije za istinu sve dok ne dođeš do novih činjenica. Pravilo broj dva: Tek 
tada, i samo tada, prihvati drugu teoriju. 

— Znaš, idemo u džunglu — zaključio je limi. 

— Verovatno — promrmljao je Urson. 

Geo je ustao. 

— Predlažem da idemo uz reku. Da li se slažete? Mislim da nam je to sigurnije. 

— Slažemo se — odgovorio je limi. 

— Ašta ćemo sa draguljima? — upitao je Urson. — Možda bi trebalo da ih negde 
zakopamo... negde gde ih niko neće naći. Ako smo možda na pogrešnom putu... 

— Možda grešim — rekao je Geo — ali voleo bih da ih ponesem sa sobom. lako 
ne znamo da ih upotrebimo, možda ćemo moći sa njima da izblefiramo. 

— Jasamzato da ih ponesemo — rekao je limi. 

— Mada počinjem da sumnjam koliko su tačne moje pretpostavke — 
prokomentarisao je Geo. 

— Nemoj sada tako — zamerio mu je Urson. — Pošto smo dobili ovaj zadatak, 
treba da verujemo da smo u stanju da ga izvršimo. 


V 


Sunce je bilo nisko na nebu dok su išli uz reku koja je krivudajući ulazila sve dublje u 


džunglu. Urson je otkinuo debelu, dugačku granu i njome lupkao po vodi. 

— Ovim ću odalamiti svakog ko pokuša da nas napadne. 

— Moraćemo uskoro da uđemo u šumu i potražimo hranu — rekao je Geo — ili 
možda da sačekamo da neka životinja dođe da pije vodu. 

Urson je otkinuo još jednu granu. 

— Uzmi — pružio je Geu. — | tebi ću otkinuti jednu, limi. 

— Možda bismo mogli malo da procunjamo pre nego što se smrači — predložio je 


limi. 

Urson mu je dao granu. 

— Sumnjam da ima išta interesantno — promrmljao je Urson. 

— Pa... ne možemo spavati na obali. Moramo potražiti neko skrovito mesto u 
šumi. 


— Možeš li da vidiš šta je ono tamo? — upitao je Geo. 

— Gde? — upitao je limi. — Huh...? — Neka visoka senka uzdizala se izmedu 
gustog rastinja. — Neka stena ili greben? 

— Možda — razmišljao je Urson — samo što je strašno simetrična. 

Geo je krenuo prema šumi i oni za njim. »Stena« je bila mnogo veća i udaljenija 

nego što je izgledalo sa reke. Šuma više nije bila tako gusta i uskoro su stigli do jednog 
relativno raskrčenog mesta. Tada ugledaše jednu derutnu zgradu. Najviši zid se oslanjao 
na šest greda. Prvobitna visina zgrade morala je biti osamnaest ili dvadeset spratova. 
Jedan zid je bio potpuno srušen i njegovi ostaci bili su raštrkani po tlu. Prilazili su 
polako. 

Na jednoj strani ruševine, na gomili đubreta, stajao je veliki metalni cilinder. 

Fascinirani, krenuli su prema toj olupini. Dok su joj se približavali, iznutra se začuo 
neki sum. Stali su kao ukopani. Deset stopa iznad tla, još jedna senka se pomerila, 
pretvarajući se u životinjsku gubicu, sivu i dugačku. Mogli su da vide prednje šape. Nalik 
na psa, u čeljustima je držala manju životinju. Zver ih je spazila, gledala i nije se micala. 

— Eto nam večere — rekao je Urson tiho. — Hajdemo. — Ponovo su krenuli, 
zatim stali. 

Zver je skočila odozgo. Imala je telo vuka, dugačko skoro pet stopa. Urson ju je 
raspalio granom u letu. Kada je pala, Geo i Imi su pritrčali i stali da je udaraju po glavi i 
grudima. Nakon šest udaraca, zver je klonula. Ali kad je izgledalo kao da će se ponovo 
dići, Urson je nasrnuo i stao izbezumljeno da je udara batinom po grudima. Kosti su 
pucale i parale smeđe krzno koje je trenutak kasnije postalo crveno od krvi koja je 
šikljala na sve strane. Zver je urliknula i zatresla zadnjim nogama. Zatim je ispružila sve 
četiri noge i zadrhtala celim telom. Prednje noge su se istezale i istezale dok se trup 
smanjivao u samrtnim mukama. Dugačka njuška je dahtala i jezik se isplazio. 

— Gospode! — promrmljao je Geo. 

Njuška je postajala sve kraća, a oštre kandže pretvarale su se u prste. Dlake su 
iščezle sa celog trupa. Zadnje noge su se produžile i savile u kolenima. Kudrav, crnokosi 
čovek ležao je na zemlji sa razjapljenim i krvavim grudima. U samrtničkom ropcu, 
rukama je uhvatio granu i pokušao da je iščupa iz svojih grudi. Ruke su mu zatim 
klonule, glava pala i usta zinula. 

Urson je počeo da uzmiče. Stavio je ruku na grudi i dodirnuo svoje zlatnike... svoju 
amajliju. 

— Tako mi Boginje! — prošaputao je konačno. 

Geo je krenuo napred, uzeo manju zver koju je velika ispustila iz čeljusti, i okrenuo 
se. 

— Mislim — rekao je — da večera neće biti tako izdašna kao što smo mislili. 

— Izgleda da neće — promrmljao je limi. 

Vratili su se do srušene zgrade. 

— Hej, Ursone — rekao je Geo konačno. Gorostas je još uvek držao svoju amajliju. 
— Pusti te zlatnike. Šta ti je? 


Odlučili su da tu noć provedu u uglu jedne od srušenih zidina te zgrade. Zapalili su 


vatru i prilično se namučili dok nisu odrali životinju. Meso su ispekli i natakli ga na tanke 
grančice da bi mogli da ga ispeku. Mada je bilo delimično izgorelo, a delimično presno, 
jeli su ga sa užitkom, utoljujući svoju glad. 

— Hoćemo li ostaviti da vatra gori? — upitao je Urson. — Životinje se plaše vatre. 

— Ako ima životinja — podsetio ga je Geo — i ako zaista žele nešto da pojedu... 
moći će da se posluže onim tamo. 

Opružili su se pored zida, ležeći na lišću koje su prethodno sakupili. Bilo je tiho, 
nije se čulo ništa, čak ni zujanje insekata. 

Geo se prvi probudio sa očima punim srebra. Opet je sanjao onaj užasan san... 
Nije, Podigao se u sedeći položaj. Cela čistina se kupala u beloj svetlosti zapanjujuće 

ogromnog meseca koji je stajao nad krošnjama visokog drveća. limi i Urson ličili su na 
mrtvace. Taman je hteo da dodirne limijevu ispruženu ruku, kad je iza sebe čuo jak 
šum. Nešto nalik na kretanje platna na vetru? Okrenuo je brzo glavu i zagledao se u sivi 
zid. Pogledao je gore i video samo kamen i tamnu noć. Ponovo je legao na lišće i 
prislonio obraz uz rame. 

Ponovo je čuo sum koji mu je sada ličio na lupanje krila. Okrenuo se na leđa i zurio 
u nebo. Nešto je prešlo preko meseca. Ponovo se čulo lupanje krila. Nešto... ne, 
nekoliko ih je sletelo na slomljenu gredu na zidu. Jedna senka se tamo pomerila... nešto 
se kretalo gegajući. Krila su se raširila i ponovo skupila. 

Jeza mu krenu niz vrat, pa niz leđa i uvuče mu se u grudi. Pružio je ruku i uhvatio 
limija za rame. limi je nešto progunđao, okrenuo se na leđa i otvorio oči. Pogledao je 
zbunjeno u Gea koji je stavio svoj prst na usta. A onda je podigao glavu i pogledao u 
tamnu noć. Iza zida čulo se udaranje krila... čulo se tri puta. Kad je ponovo pogledao u 
limija, video je da je on rukom pokrio oči. 


Kao da su tako proveli godine... 


Jato je odjednom sletelo sa zida i ustremilo se na njih. Kružilo je iznad njihovih 
glava, potom se vratilo na zid i ponovo sletelo nakon izvesnog vremena. Ovoga puta 
kružilo je u većem luku i pre nego što su se vratili na zid, još jedno jato sletelo je u tami. 

Onda je Geo ščepao limijevu ruku i sklonio mu je sa očiju. Senke su sletele kao 
papirni zmajevi: šezdeset stopa iznad njih, četrdeset, trideset. Zatim je usledio 
prodoran krik. Geo je skočio na noge i limi za njim. Obojica su držala svoje batine. 
Senke su padale krešteći i krila su udarala podivljalo. A onda su se digle i odletele sa 
zida. Sada su se vraćale. 

— Dolaze — prošaputao je Geo. Nogom je udario Ursona, ali gorostas je bio već 
na kolenima, zatim na nogama. Krila su udarala, letela prema njima i okretala se nazad 
na samo nekoliko stopa od njih. 

Dvadeset stopa dalje spustili su se na zemlju. Crna krila su se okupljala na 
mesečini. 

Dva krilata stvorenja odvojiše se od ostalih i krenuše napred. Mačevi blesnuše 
odjednom iznad njihovih glava. 

Urson zgrabi Geovu batinu izamahnu njome što je mogao jače, pogodivši obe zveri 
po grudima. One padoše dole uz prasak rasprslih gumenih krila. 

Još tri zveri jurnuše na njih krešteći. Jedna prolete iznad limijeve glave i Geo je 
uhvati za dlakom obraslu ruku. Povukao je i snažno i krilato stvorenje izgubi ravnotežu. 
Dok je ležalo i koprcalo se, ispustilo je svoj mač. Geo je zgrabio mač i zario ga u stomak 
drugom krilatom stvorenju koje je raširilo krila i zateturalo se. Izvukao je mač i zario ga 
u telo one pale zveri. A onda je čuo šištanje... neki glas u svojoj glavi... 

— ...Dragulji... 

— Zmijo! — uzviknuo je Geo. — Gde si, do vraga? — Još uvek je držao batinu u 
ruci i sada ju je hitnuo poput koplja u njušku zveri koja je kidisala na njega. Pogođena, 
raširila se kao crni padobran i pala, oborivši još tri svoja druga. 

Geov pogled se razbistrio za trenutak; video je dečaka kao se belasa na mesečini i 
stoji na kraju čistine. Geo je strgnuo dragulje sa vrata i zavitlao ih preko glava kreštećih 
zveri. Zmija je potrčao prema draguljima, uzeo ih i podigao iznad glave. 

Vatra je buknula iz dečakovih ruku i ustremila se na ta crna tela. Krila su plamtela, 
krici su parali uši i širio se miris spaljenog krzna. Još jedan plamen je pogodio crnu 
hordu. Zveri su pokušale da polete, ali su padale kao užarene buktinje. 

Zveri su se povlačile i tri čoveka dišući teško, stajala su pored zida. Odjednom, dve 
crne krilate nemani stuštiše se na Zmiju koji je još uvek stajao na kraju čistine sa 
podignutim rukama. 

— Pazi! — doviknuo mu je limi. 

Zmija je pogledao gore kad su krila pala na njega i prekrila ga u momentu. Ispod je 
suknuo crveni plamen i zveri su se srušile i otkotrljale se u lišće. 

— Bežimo odavde — rekao je Urson. Potrčali su prema Zmiji. 

— Nikada nisam bio srećniji što te vidim! — rekao je Geo. 

Urson je gledao za krilatim nemanima koje su se dizale u vazduh i nestajale u tami. 

— Čistimo se odavde — ponovio je. 

Osvrnuvši se, videli su da je vatra koja je buknula pored zida, polako jenjavala. 
Pohitali su prema šumi. 

— Zmijo — rekao je Geo kad su stali da se odmore, — ovo je limi. limi... pričali 
smo ti o Zmiji. 

— Drago mi je što sam te upoznao. — limi mu je pružio ruku. 

— Pazi — upozorio ga je Geo — on može da čita misli, prema tome, ako još uvek 
misliš da je on špijun... 

limi se osmehnuo. 

— Sećaš se onog tvog opšteg pravila? Ako je on špijun, biće i suviše komplikovano 
da saznamo zašto nas je spasao. 

Urson se počeša po glavi. 

— Hej, Zmijo, dugujem ti dobre batine. — Ćutao je malo, potom prsnuo u smeh. 
— Nadam se da ću jednog dana imati priliku da ti isprašim tur. Čini mi se da si ponekad 
više od štete nego od koristi. 

— Gde si, u stvari, bio? — upitao ga je Geo. Spustio je ruku na dečakovo rame. — 
Mokar si. 

— Opet nasi vodeni prijatelji? — sugerisao je Urson. 

— Verovatno — odgovorio je Geo. 

Zmija je ispružio jednu ruku prema Geu. 

— Šta je to? O, nećeš da ih zadržiš kod sebe? 

Zmija je zavrteo glavom. 

— Uredu — rekao je Geo. Uzeo je dragulje i stavio ih ponovo sebi oko vrata. 

— Znači, tako radi naše blago — primetio je limi. 

— Zašto i ti ne uzmeš jedan, limi? — upitao je Geo. — Možda je bolje da ih ne 
držimo zajedno. 

limi je slegnuo ramenima. 

— Pretpostavljam da su i suviše teški da bi ih samo jedan od nas nosio. Uzeću 
jedan. 

Geo je skinuo onaj na zlatnom lančiću i stavio ga oko limijevog vrata. Dok su išli 
kroz šumu, dragulj se poput oka svetlucao na limijevim crnim grudima. Zmija im je dao 
znak da ga slede. Stali su samo da bi pokupili mačeve koji su se sijali u tami. Kad su 
zamakli za ugao srušene zgrade, Geo je potražio pogledom leš koji su tu ostavili, ali on 
je nestao. 

— Kuda idemo? — upitao je Urson. 

Zmija im je samo pokazao rukom da ga slede. Približili su se razbijenom cilindru i 
Zmija se uspuzao uz gomilu kamenja ispod te rupe iz koje je ranije iskočio onaj čovek— 
vuk. Išli su oprezno za njim. 

Pred ulazom, Zmija je podigao dragulj sa Geovog vrata i usmerio ga prema otvoru. 

Dragulj je sada zasjao, osvetljavajući plavo — zelenom svetlošću uglove polusrušenog 
otvora. Ušavši unutra, našli su se u hodniku i videli metalne ramove... jedine ostatke 
nekadašnjeg niza sedišta. Ostaci tkanina visili su sa prozora koji su većinom bili 
polupani. Metalni pod bio je prekriven grančicama i trulim liščem. Išli su između sedišta 
ka vratima na drugom kraju hodnika. Izgrebani natpisi visili su još uvek na zidovima i 
Geo je mogao da raspozna samo nekoliko slova: 

N. . SM. . K... G 

— Dali znaš koji je to jezik? — upitao je limi. 

— Ne mogu da prepoznam — odgovorio je Geo. 

Vrata na kraju hodnika su bila otškrinuta i Zmija ih je otvorio širom. Nešto je 
šmugnulo kroz razbijen prozor. Dragulj je osvetlio dva sedišta koja su bila slomljena. 
Prednji prozor je bio obrastao lijanama. Dva kostura pala sa sedišta... možda još pre pet 
stotina godina, na zglavkovima ruku i nogu imali su metalne karike, a na lobanjama 
srebrne šlemove. Zmija je pokazao prstom na zdrobljene staklene ploče ispred 
slomljenih sedišta. 

— ... Radio... čuli su u svojim glavama. 

Zmija se spustio na pod i podigao nešto metalno i zardalo. 

— ... Revolver... — zašištao je, pokazujući ga Geu. 

Tri čoveka su ga zagledala pažljivo. 

— Čemu to služi? — upitao je Urson. 

Zmija je slegnuo ramenima. 

— Ima li u blizini elektriciteta ili dioda? — upitao je Geo, setivši se tih reeči od 
ranije. 

Zmija je ponovo slegnuo ramenima. 

— Zašto si hteo sve ovo da nam pokažeš? — upitao ga je Geo. 

Dečak se samo uputio natrag prema vratima. Kad su stigli do ovalnog ulaza i 
spremali se da siđu, limi je pokazao na srušenu zgradu nedaleko od njih. 

— Dali znaš kako se zvala ta zgrada? 

— ...Kasarna... — šišteći je odgovorio Zmija. 

— Poznata mi je ta reč — rekao je Geo. 

— | meni — promrmljao je limi. — Tako su zvali nekada mesto gde su držali 
vojnike. Reč je uzeta iz jednog od starih jezika. 

— Tako je — složio se Geo. 

— Da li se tu kriju snage Aptora? — upitao je Urson. — Onaj užas koji smo 
malopre doživeli? 

— Tamo unutra? — upitao je Geo. Ruševine su bile sada sive pri bledoj svetlosti 
mesečine. — Možda. Čini mi se kao da su prvo odavde izašli. 

— | kuda sada? — upitao je Urson Zmiju. 

Kad su izašli iz šume i bili na obali reke, Geo je rekao: 

— Prvi put smo bili u pravu. Trebalo je ovde da ostanemo. 

Žubor vode i šuštanje lišća ispunjavalo je tamu kad su polegali po osušenoj travi iza 
većih stena. Gusto granje i lijane zaklanjale su mesec. Umorni i iscrpljeni utonuli su 
ubrzo u dubok san... 

....Srebrno jezero se širilo, dizalo uvis i poprimalo oblike jarbola, palube, ograde i 
mora. Idući palubom, avetinjska silueta se približavala. Silueta je dobila konačno svoje 
groteskno obličje... obličje kapetana. 

— O,tositi, oficiru, — rekao je kapetan. 

Jorde je nešto odgovorio, ali to nisu mogli da čuju. 

— Da, — odgovorio je kapetan. — I ja se pitam šta ona hoće. — Glas mu je bio 
šupalj, beživotan poput cveta koji raste u tami. Kapetan je sada zakucao na vrata 
svešteničine kabine. Vrata su se otvorila i ušli su unutra. 

Ruka koja je otvorila vrata bila je tanka kao suva grančica. Zidovi su bili pokriveni 
gustom paučinom i prašinom. Oni papiri na stolu bili su tanki i žuti... kao da su 
godinama tu stajali. 

Svešteničin bled glas zvučao je sablasno. 

— Ostaćemo još najmanje sedam dana, — rekla je. 

— Ali, zašto? — upitao je kapetan. 

— Dobila sam znak iz mora. 

— Ne bih želeo da dovodim u pitanje vaš autoritet, sveštenice... — počeo je 
kapetan. 

— Onda nemoj — prekinula ga je Argo. 

— Moj oficir je stavio primedbu da... 

— Tvoj oficir je jednom podigao ruku na mene — naglasila je sveštenica. 
Zahvaljujući samo mojoj dobroti — tu je zastala i glas joj je postao nesiguran — stoji 
sada tu gde je. Da sam htela, mogla sam ga uništiti. — Pod velom se krila glava kostura. 

— Ali... — počeo je kapetan. 

— Čekaćemo ovde pored ostrva Aptor još sedam dana — naredila je Argo. — 
Pogledala je pravo u Jordove oči. Ispod vela, iz crnih očnih duplji, zračila je mržnja. 

Okrenuli su se da pođu. Gore na palubi, stali su da pogledaju more. Poput sivog 
dima, talasi su se mreškali. Daleko na horizontu, oštar jezik kopna lizao je tamne 
planine. 

Potom je usledio slab krik... 


VI 


Geo se prevrnuo i otvorio oči. Zgrabio je mač i podigao se na noge. | limi je stajao sa 


isukanim mačem. Kroz drveće probijala se zora, siva i bela. Vazduh je bio prohladan i 
reka je iza njih žuborila. 

I opet se čuo slab krik. Sada su i Zmija i Urson bili na nogama. Krici su dolazili iz one 
srušene kasarne. Geo je krenuo oprezno napred... ljubopitljivost ga je vukla prema tom 
zvuku. Ostali su krenuli za njim. 

Odjednom su izašli iz šume i našli se na čistini ispred one srušene zgrade. Sada su 
se prikradali iza drveća i gledali fascinirano. 

Nešto između majmuna i čoveka švrljalo je u senci visokog zida. Bilo je Zmijine 
visine, ali Ursonove grade. Skočilo je preko četiri stepenika, urliknulo prodorno i bacilo 
se na jednu od krilatih zveri koje su prošle noći pale sa neba. Treslo je glavom dok je 
kidalo uginulu neman. 

Odjednom, iz šume je istrčalo još jedno dlakavo stvorenje. Na pola puta preko 
čistine zaustavilo se, spazivši komad mesa dva metra od mesta gde se Geo sakrio. 
Osvrnuvši se nekoliko puta, zarilo je svoje oštre kandže u meso i počelo da ga kida 
oštrim zubima. 

Sada je i treća zver izašla polako iz šume. Bila je manja od one dve druge. Spazila je 
odjednom zaklano telo na čistini. Zastala je, zatim se bacila i zarila zube u vrat. 

— Hajde — prošaputao je Urson. — Idemo. 

Tišinom se prolomi slab krik i oni podoše. 

Ona prva zver doskakuta do njih i zagleda se u njih zbunjenim očima. Kandže su se 

otvarale i zatvarale u ritmu disanja, a kudrava glava bila je blatnjava i puna grančica. 
Namreškala je njušku i frknula tiho. 

Urson se uhvatio za mač, ali to Geo primeti i šapnu: 

— Nemoj. 

Geo je pružio ruku i polako krenuo napred. Dlakavo stvorenje je ustuknulo i 
mjauknulo. 

limi je odjednom došao na ideju. Prilazeći Geu, počeo je da pucka prstima i rekao 
izmenjenim glasom: 

— Dođi, dođi, dođi. 

Geo se preko ramena nasmejao tiho Ursonu. 

— Neće nam ništa. 

— To je neka vrsta nekrofaga — dodao je limi. 

— Šta? — upitao je Urson. 

— Jede samo leševe — objasnio je Geo. — Spominju se u nekim starim 
legendama. Posle Velikog požara, tako barem kažu, ovih je bilo više nego ičega drugog. 
Mada su u Leptaru izumrle. 

— Dodi, maco — rekao je limi. — Dodi, mala moja lepotice. 

Zver je ponovo mjauknula, sagnula glavu, prišla i očešala se o limijev bok. 

— Užasno smrdi — primetio je Crnac, češkajući je iza uveta. 

— Ostavi to tvoje mezimče — rekao je Urson — i krenimo. Geo je potapšao zver 
po glavi. 

— Zbogom, lepotice. — Ponovo su se uputili prema reci. 


Kad su stigli na stenovitu obalu, Geo je rekao: 

— Znamo barem toliko da imamo sedam dana da stignemo do hrama i vratimo se 
nazad. 

— Šta? — upitao je limi začudeno. 

— Zar se ne sećaš onog sna... tamo na brodu? 

— Itisi sanjao isti san? 

Geo prebaci ruku preko Zmijinih ramena. 

— Ovaj naš prijatelj može da ti prenese tuđe misli dok spavaš. 

— Čije su to bile misli? — upitao je limi. 

— Jordove, prvog oficira. 

— Svi su izgledali tako kao da su mrtvi. Mislio sam da sam imao košmar. Jedva 
sam prepoznao kapetana. 


— Još jedan razlog da poveruješ da je Jorde špijun, zar ne? 

— Zbog načina na koji vidi stvari? — limi se osmehnuo. 

Čuli su iza sebe slab krik, pa su se okrenuli da bi videli limijevo mezimče kako puže 
uz stenu iznad njih. 

— Ha... ha — nasmejao se Urson. — Eno tvoje lepotice. 

— Nadam se da nam se do kraja puta neće pridružiti ceo čopor ovakvih zveri — 
primetio je Geo. 

Zver je skočila sa stene i stala tačno ispred njih. 

— Šta to ima? — upitao je limi. 

— Ne znam — odgovorio je Geo. 

Zagnjurivši glavu u grudi, zver izvuče komad sivog mesa i pruži im ga. 

limi se nasmejao. 

— Donela nam je doručak — rekao je. 

— To! — zgranuo se Urson sa gađenjem. 

— Možeš li da predložiš nešto bolje? — upitao ga je Geo. Uzeo je meso iz čeljusti 
pitome zveri. — Hvala, lepotice. 

Zver se okrenula, osvrnula se jednom i nestala u gustoj šumi. Geo je prevrtao 
meso u rukama i zagledao ga. 

— Uopšte nije krvavo — rekao je zbunjeno. — Potpuno je suvo. 

— Što znači da će se teže pokvariti — primetio je limi. 

— Jato neću jesti — izjavio je Urson kategorično. 

— Zmijo, šta misliš može li to da se jede? — upitao je Geo. 

Zmija je slegnuo ramenima, potom klimnud glavom. 

— Hoćeš li ga ti jesti? — upitao je Geo. 

Zmija se potapšao rukom po stomaku i ponovo klimnuo glavom. 

— Meni je to dovoljno — rekao je Geo. 

Uz pomoć dragulja zapalili su vatru i meso je uskoro pucketalo i dobijalo rumenu 
boju. 

Urson je sedeo malo podalje od vatre i posmatrao ih kako sa apetitom jedu 
pečeno meso. Šmrknuo je i zatim prišao bliže da bi se konačno lupnuo po stomaku i 
progunđao. 

— Do vraga, gladan sam kao vuk. — Napravili su mu mesta da i on sedne pored 
vatre. 

Prvi put tog jutra sunce je pripeklo iznad krošnji visokih stabala. 

— Mislim da je vreme da krenemo — rekao je Urson, kidajući zubima sočan 
komad mesa. 

— Pa — primetio je Geo — sada znamo da imamo dva prijatelja. 

— Koja dva? — upitao je Urson. 

— Tamo gore. — Geo je pokazao prema šumi. — I tamo dole — Pokazao je prema 
reci. 

— Izgleda da je tako — promrmljao je Urson. 

— To me je podsetilo na nešto drugo — nastavio je Geo, okrećući se prema Zmiji. 
— Gde si, kog vraga, bio pre nego što si se sinoć pojavio ovde? — Hajde, zašišti malo i 
reci. 

— ...Na obali... — rekao je Zmija. 

— Inaši vodeni prijatelji su te rekom doveli do nas? 

Zmija je klimnuo glavom. 

— Kako te onda nismo ranije videli na obali? 


— ... Nisam... još... stigao... tamo... — zašištao je Zmija. 

— Gde si onda bio u to vreme? —... 

— Na... brodu... 

— Bio si na brodu? 

— Ne... na... brodu... — rekao je Zmija. A onda je zavrteo glavom. — ... |... suviše... 


komplikovano... da... objasnim 

— Nije baš tako komplikovano — rekao je Geo. — Osim toga, iako si nam puno 
pomogao, prilično si sumnjiv. 

Odjednom, Zmija je ustao i dao im rukom znak da pođu za njim. Ustali su i krenuli 
za njim. Urson je još uvek žvakao meso. Kad su se popeli uz stene i krenuli prema šumi, 
Urson je upitao: 

— Kuda sada idemo? 

Zmija im je samo pokazao rukom da ga slede i da ćute. Nakon nekoliko minuta bili 
su ponovo na čistini ispred srušene kasarne. Tamo nije više bilo nijedne kosti, nijednog 
tela. Dok su išli, Geo je spazio bačenu Ursonovu batinu, umrljanu krvlju na jednom 
kraju. Ležala je u lišću. Zmija ih je odveo do podnožja srušene kasarne. Tu je zastao i 
podigao dragulj koji je visio oko limijevog vrata. Draguljem je osvetlio ulaz. Po drugi put 
im je dao znak da ćute, zatim prešao prag prve prazne prostorije. 

Prešli su preko cementnog poda i stigli do jednog hodnika. Zmija je ušao unutra i 
oni za njim. Pri svetlosti dragulja mogli su da vide ogromne crne vreće okačene o grede 
celom dužinom tavanice. Išli su sve dok nisu stigli do vreće koja je visila odvojeno od 
ostalih. Zmija joj je prineo dragulj i osvetlio dno vreće. 

— Dali pokušava da nam kaže kako oni ne mogu da vide? — prošaputao je Urson. 

Okrenuli su se prema Ursonu i pokazali mu da ćuti. U istom tom momentu nešto 
kao papir zašuštalo je iz vreće i pojavilo se jedno crno krilo. Na nepokrivenoj glavi koja 
je visila dole, trepnulo je jedno slepo, crveno oko... potom se zatvorilo. Ono krilo se 
skupilo i oni su na prstima izašli napolje na sunčevu svetlost. Ćutali su sve dok nisu bili 
blizu reke. 

— Šta si to... — počeo je Geo neobično glasno. A onda je nastavio tiše. — Šta si 
hteo da nam kažeš? 

Zmija je pokazao na Ursona. 

— Ono što je on rekao? Da nas ne vide već samo čuju? 

Zmija je klimnuo glavom. 

— Baš ti hvala — podrugnuo se Geo. — To sam sinoć ustanovio. 

Zmija je slegnuo ramenima. 

— To još uvek nije odgovor na njegovo pitanje — namrgodio se limi. 

— Ina još jedno — dodao je Geo. — Zašto nam sve to pokazuješ? Čini mi se da se 
ovde izuzetno dobro snalaziš. Jesi li bio već ranije na Aptoru? 

Zmija je ćutao nekoliko trenutaka. Potom je klimnuo glavom. 

Svi su ćutali. 

Konačno, limi je upitao: 

— Šta te je navelo da ga to pitas? 

— Nešto u onoj prvoj teoriji — odgovorio je Geo. — Već duže vremena razmišljam 
o tome. | pretpostavljam da je Zmija znao da ja o tome razmišljam. Jorde je hteo da se 
otarasi limija, Vajtija i Zmije i pukom slučajnošću je likvidirao prvo Vajtija umesto Zmije. 
Želeo je da se otarasi Vajtija i limija zbog nečega što su oni videli ili mogli da vide kad su 
bili sa Argo na Aptoru. Mislio sam da je možda iz istog razloga hteo da se oslobodi i 
Zmije. Što znači da je i on možda bio na Aptoru. 

— | Jorde je bio ranije na Aptoru — rekao je Urson. — Rekao si da je tada 
najverovatnije postao njihov špijun. 

Ponovo su svi pogledali u Zmiju. 

— Mislim da ne treba više da mu postavljamo pitanja — rekao je Geo. — 
Odgovori nam neće biti ni od kakve pomoći i bez obzira na to šta saznamo, dobili smo 
zadatak i treba da ga obavimo za sedam... ne već za šest i po dana. 

— Mislim da si u pravu — složio se limi. 

— Tisi nam više od štete nego od koristi — dobacio je Urson Zmiji. — Krenimo. 

Zmija je vratio dragulj limiju. Crnac ga je ponovo stavio oko vrata. Krenuli su uz 
reku. 


Oko podne, sunce je odskočilo visoko na nebu. Stali su da se okupaju i osveže. Kasnije, 

kad su se dobro iskupali u hladnoj reci, polegali su na stenje da se osuše. Sunce poput 
zlatnika im je peklo oči. 
— Ja sam gladan — rekao je Urson, okrećući se na stomak. 


— Malopre smo jeli — rekao je limi, podižući se u sedeći položaj. —... i ja sam 
ogladneo. 
— Jeli smo pre pet sati — izračunao je Geo. — | ne možemo ležati ovde ceo dan. 


Šta mislite, da li bismo mogli da nađemo nešto slično onom što smo juče dobili... od 
vuka? 

— Ili nešto slično onome što smo dobili od našeg prijatelja nekrofaga? — 
sugerisao je limi. 

— Uhh — Urson se stresao. 

— Hej — obratio se limi Geu — da li ono tvoje da Zmiju ne treba ispitivati, znači 
da ga ne pitamo gde se nalazi onaj hram? 

Geo je slegnuo ramenima. 

— Ili ćemo stići tamo ili nećemo. Ako smo išli pogrešnim putem i on je to znao, 
rekao bi nam do sada da je hteo da nam kaže. 

— Do vraga, stalno se vrtimo ukrug — uzviknuo je Urson. — Hej, ti četvororuka 
bitango, jesi li ikada bio tamo kuda idemo? 

Zmija je zavrteo glavom. 

— Dali znaš kako da stignemo donde? 

Zmija je ponovo zavrteo glavom. 

— Odlično! — Urson je pucnuo prstima. — Napred, momci... krećemo još jednom 
u nepoznato. — Osmehnuo se, ubrzao korak i oni su još jednom krenuli za njim. 

Milju dalje, glad je ponovo svojim oštrim prstima stegla njihove stomake. 

— Možda je trebalo da uštedimo malo od doručka — promrmljao je Urson. — 
Tako bez krvi, rekao si da se neće pokvariti. 

Geo je odjednom krenuo prema šumi. 

— Ovamo — rekao je. — Potražimo nešto za jelo. 

Ovde su lijane bile još gušće i morali su mačevima da krče sebi put. Tamo pored 
reke vazduh je bio vruć, dok je ovde bio svež i vlažan. 

Građevina na koju su naišli bila je od kamena i prilično visoka. Sto metara od vode, 
džungla je dosezala upravo do njenog temelja. Jednom svojom stranom zgrada je 
tonula u mekom tlu. Bila je u daleko boljem stanju i primitivnije strukture nego ona 
kasarna. Uputili su se prema ulazu gde su se nalazila dva visoka kamena stuba. Kamen 
je bio grub i neobrađen. 

— Pato je hram! — Geo je uzviknuo odjednom. 

Stepenište je bilo puno raznih otpadaka, a prostor ispod ulaznog svoda potpuno u 
mraku. Tamna linija bazaltnih vrata ukazivala je na to da su odškrinuta. Popeli su se uz 
stepenice, sklanjajući nogama popadalo lišće i grančice. Geo, Zmija, potom limi i na 
kraju Urson, prodoše kroz ta vrata. 

Tavanica je na pojedinim mestima propala tako da je sunce prodiralo. Pod je bio 
prašnjav i pun otpadaka. 

— Da li misliš da je to hram boga Hama? — upitao je Urson. Glas mu je odzvanjao 
praznom prostorijom. 

— Ne verujem — prošaputao je Geo. — Siguran sam da nije onaj koji mi tražimo. 

— Možda je napušten hram — rekao je limi. — Možda nađemo ovde nešto što će 
nam biti od koristi. 

Nešto veliko i crno prolepršalo je iznad njihovih glava. Ustuknuli su sa isukanim 

mačevima. Nakon nekoliko minuta potpune tišine, Geo je pružio svoj dragulj Zmiji. — 
Osvetli malo. Brzo. 

Iz podignutog dragulja u Zmijinoj ruci potekla je plavo-zelena svetlost. Stubovi su 
celom dužinom podupirali propalu tavanicu. Kad je dragulj osvetlio prostoriju, videli su 
gore na gredi jednu pticu i shvatili da im je ona malopre proletela iznad glava. Saginjući 
glavu, pogledala ih je, zatim zakreštala prodorno i odletela na drugu gredu. Lepet njenih 
krila odjekivao je još nekoliko trenutaka nakon što je odletela. 

Nisu mogli da vide oltar, ali postojalo je nekoliko vrata izmedu stubova i kada su 
im se oči privikle na polutamu, videli su da deo zida nije odoleo zubu vremena. Jedna 
velika pukotina bila je gotovo obrasla divljom lozom. 

Krenuli su napred niz veliku kapelu prema oltaru. 

Na velikom kamenom postolju sa uklesanim stepenicama stajali su ostaci ogromhe 
statue. Isklesan od crnog kamena i sa prekrštenim nogama, na postolju je sedeo čovek. 
Jedna ruka mu je bila slomljena i ležala rasuta u komadićima na stepenicama. Šaka i 
prsti, debljine Ursonove noge, ležali su iza oltara. Božanstvu je nedostajala glava. Obe 
ruke, i ona koja je još uvek postojala na telu i ona koja je ležala na stepenicama, 
delovale su tako kao da su nekada nešto držale, ali ma šta da su držale, to je iščezlo. 

Geo je hodao po postolju i zagledao. 

— Ovamo, Zmijo — doviknuo je. — Osvetli ovde. — Zmija ga je poslušao i uz 
limijevu i Ursonovu pomoć, pomerio poklopac na jednoj od niza kamenih kocaka. 

— Šta ima unutra? — upitao je Urson. 

— Knjige — odgovorio je Geo, vadeći jedan prašnjavi tom. limi se nagnuo preko 
Geovog ramena i svojim crnim prstima stao da prelistava stranice. — Stari rituali — 
objasnio je Geo. — Vidi ovo — zaustavio je limijevu ruku. — Može još uvek da se 
pročita. 

— Da vidim — rekao je limi. — Studirao sam na univerzitetu Olkse Olun. 

Geo ga pogleda i nasmeja se. 

— Neke tvoje ideje su mi delovale poznato. Ja sam bio Velisov učenik. Naši 
profesori ne bi nikada razgovarali jedni sa drugim. Kakvog li iznenađenja! Znači i ti si bio 
na Olkse Olunu? 

— Um-hm — promrmljao je limi, listajući ponovo stranice. — Prijavio sam se na 
ovaj brod da bih zaradio nešto preko leta. Da sam znao gde ćemo završiti, mislim da se 
ne bih nikada ukrcao. 

Momentalno su zaboravili na glad dok su gledali rituale Hama. 

— Sasvim su drugačiji od onih Boginjinih — primetio je limi. 

— Potpuno — složio se Geo. —... Stani! Pogledaj ovo! — pokazao je prstom. 

— Šta je to? — upitao je limi, 

— Stihovi — objasnio je Geo. — Oni stihovi koje je recitovala Argo... 

Pročitao je naglas: 
Zaboden u srce tamnog hrasta 
svojim prstenom 
uokvirio je mesto gde je oko Hama 
haralo vatrom, dimom i pepelom. 


Sledi kapljicu u ruci, 
uništi svet pevajući. 

Veličaj slavu čoveka, 
kao i slavu žene. 


Iz mora uzmi 
so i alge i zlato, 
jer to je koplje mozga, 
staro koliko i užas. 


Sa solju u srcu. 
Sa solju u svakoj vijugi mozga. 
Alge zasađene u zemlji, 
pretvoriće se ponovo u zlato. 


Oči su zarobile viziju. 
Sagorelo drvo kapa krv. 
Blatom su umrljane 
zatvorske kapije. 


— To je ona druga verzija te pesme koju sam našao u ritualima Argo pre čišćenja. 
Pitam se da li je bilo još pesama u ritualima Leptara koje su slične ovim aptorskim i od 
boga Hama? 

— Verovatno je bilo — rekao je limi. — Pogotovu ako se prva invazija sa Aptora 
odigrala pre i verovatno prouzrokovala to čišćenje. 

— Šta je sa našim jelom? — upitao je odjednom Urson. Sedeo je na oltarskim 
stepenicama. — Vas dvojica školaraca, imaćete kasnije vremena da raspravljate o tome. 
Ali mogli bismo da umremo od gladi dok ne dođete do nekog zaključka. 

— U pravu je — rekao je limi. — Osim toga, treba da krenemo. 

— Kako bi bilo da svojom pameću pokušate da nam obezbedite neku hranu? — 
upitao je Urson zajedljivo. 

— Čekaj — rekao je Geo. — Evo stiha koji opisuje kako se sahranjuju mrtvi. Da, 
tako sam i mislio. — Pročitao je naglas: 

»Sahrani telo presvetlo darujući mu sve ono sa čim je živeo...« 


Sta to znači? — upitao je Urson. 

— To znači da su mrtvi sahranjivani sa svim obeležjima živih. Bio sam skoro 
siguran u to, ali sam hteo da proverim. To znači da su stavljali i hranu u grobove. 

— Kao prvo, gde ćemo naći bilo kakav grob, a drugo, dosta mi je hrane od mrtvih i 
polumrtvih. — Urson se podigao. 

— Ovamo — uzviknuo je Geo. Stigli su do niza zapečaćenih vrata iza stubova i 
celom dužinom zida. Geo je pogledao u natpis. — Grobnice — izjavio je ushićeno. 
Uhvatio je dve velike karike i okrenuo ih u suprotnom pravcu. — U starom, zapuštenom 
hramu kao što je ovaj, mehanizam za otvaranje mora da je zarđao... ako je uopšte 
sličan mehanizmu starih grobnica na Leptaru. 

— Jesi li proučavao te stare grobnice? — upitao je limi zainteresovano. — 
Profesor Idne je to uvek smatrao gubljenjem vremena. 

— Isto je govorio i profesor Velis — nasmejao se Geo. — Hej, Ursone, dođi da mi 
pomogneš. 

Gunđajući, Urson je prišao, uhvatio karike i okrenuo ih svom svojom snagom. 
Jedna mu je pukla u ruci. Druga je popustila i čulo se prigušeno škljocanje u bravi. 

— Mislim da smo uspeli — rekao je Geo. 

Sada su svi gurali. Vrata su se najpre malo otvorila, zatim potpuno. 

Zmija je prvi ušao u kamenu ćeliju. 

Na kamenom stolu, ležeći postrani, nalazilo se jedno nago, smežurano telo. Na 
podu, oko stola, stajale su zapečaćene tegle, hrpe pergamenta i hrpe ukrasa. 

Geo je zagledao tegle. 

— U ovoj je žito — rekao je. — Pomozi mi. — limi mu je pomogao da odnesu 
tešku teglu do vrata. 

Tada se prašnjavim vazduhom razlegao slab krik i oba studenta su se trgla. Tegla je 
tresnula o zemlju i žito se rasulo po podu. Ponovo se čuo krik. 

Na srušenom zidu hrama Geo ugleda pet majmunolikih zveri. Jedna je skočila i 
urlajući potrčala prema vratima grobnice. Za njom još dve, pa još dve. 

Tri takve zveri uleteše u grobnicu. Kandžama i zubima nasrnuše na smežurano 
telo. Ostale zveri su urlale na ulazu. Telo se prevrtalo pod pobesnelim šapama i 
halapljivim čeljustima. Jedna ruka je odletela u vazduh iznad njihovih glava, pala na pod 
i otkotrljala se. 

Ne odvajajući pogled od stravičnog prizora, oni su se povlačili prema izlazu. A onda 
su se okrenuli i pojurili niz stepenice. Nisu se zaustavili sve dok nisu stigli do reke. A 
onda su nastavili polako. 

D: ii je čuo glas? Nije bio siguran. Rekonstruišući to trenutak kasnije, Džo Kolins je 
znao da leži na svom krevetu, suviše umoran čak i da skine vodom natopljene cipele sa 
ćebeta. Buljio je u mrežu pukotina na prljavo-žutom plafonu, posmatrajući kako voda 
sporo i tužno kaplje. 

Mora da se tada dogodilo. Kolins je opazio metal pored svog kreveta. Pridigao se. 
Na podu je bila mašina, gde je ranije nije bilo. 

U prvom momentu iznenadenja, Kolinsu se učinilo da čuje vrlo daleki glas koji 
kaže: »Evo! To je to!« 

Nije bio siguran da je čuo glas. Ali mašina je nesumnjivo bila tamo. 

Kolins je kleknuo da je ispita. Mašina je bila kvadrat od tri sa tri stope i nežno je 
zujala. 

Ispucala siva površina nije imala nikakvih obeležja, osim crvenog dugmeta u jed- 
nom uglu i mesingane pločice u sredini. Na pločici je stajalo Utilajzer A-KLASE, SERIJA 
AA-1256432. A ispod, UPOZORENJE! OVU MAŠINU MOGU KORISTITI SAMO RANGIRANI 
U KLASI A! 

To je bilo sve. 

Nije bilo dugmadi, ekrana, prekidača, niti kakvih drugih dodataka koje je Kolins 
povezivao sa mašinama. Samo mesingana pločica, crveno dugme i zujanje. 

»Odakle si došao?«, upita Kolins. Utilajzer A klase nastavi da zuji. Nije zapravo 
očekivao odgovor. Sedeći na ivici kreveta, buljio je zamišljeno u utilajzer. Pitao se — šta 
učiniti sa njim? Oprezno je dodirnuo crveno dugme, svestan da mu nedostaje iskustva 
sa mašinama koje padaju niotkuda. Kada bi ga uključio, bi li se pod otvorio? Da li bi mali 
zeleni ljudi padali sa plafona? 

Ali nije imao ništa, ili još malo manje, da izgubi. Blago je pritisnuo dugme. 

Ništa se nije desilo. 

»U redu učini nešto«, reče Kolins, osećajući se jako razočaranim. Utilajzer je samo 
nastavio nežno da zuji. 

Dobro, uvek ga može odneti u zalagaonicu. Pošteni Čarli će mu dati najmanje dolar 
za metal. Pokušao je da podigne utilajzer. Nije se dao podići. Pokušao je ponovo, 
ulažući svu svoju snagu, i uspeo da podigne jedan ugao za inč od poda. Pustio ga je i seo 
na krevet, teško dišući. 

»Trebalo je da mi pošalješ ljude da mi pomognu«, reče Kolins utilajzeru. Zujanje 
odmah postade glasnije i mašina poče da vibrira. 

Kolins ju je posmatrao, ali ništa se još nije dogodilo. Najednom se pruži i ubode 
crveno dugme. 

Odmah se pojaviše dva krupna čoveka, u grubim radnim odelima. Pogledali su 
utilajzer, procenjujući. Jedan od njih reče: »Hvala bogu, ovo je mali model. Veliki su 
strava za utovar.« 

Drugi čovek reče: »Gori su od kamenoloma, jel'da?« 

Pogledali su Kolinsa, koji je buljio u njih. Najzad, prvi čovek reče: »O kej, Mek, 
nemamo ceo dan. Kud ste 'teli s'ovim?« 

»Ko ste vi?«, uspe Kolins da zakrekeće. 

»Nosači. Zar izgledamo kao sestre Vanizadi?« 

»Ali, otkuda ste došli?«, upita Kolins. »I zašto?« 

Mi smo iz kompanije 'Poha Minil transport'«,reče čovek. »A došli smo zato što ste 
tražili nosače, eto zato. Sad, kud ćemo s'ovim?« 

»Odlazite«, reče Kolins. »Zvaću vas kasnije.« 

Nosači slegnuše ramenima i nestadoše. Nekoliko minuta, Kolins je piljio u mesto 

gde su bili. Onda se zagledao u utilajzer A klase, koji je nežno zujao. 

Utilajzer? Mogli su mu dati i bolje ime. 

Mašina želja. 

Kolins nije bio naročito, šokiran. Kada se čuda pojave, samo tupi, svakodnevni 
mentaliteti nisu sposobni da ih prihvate. Kolins sigurno nije bio jedan od takvih. Imao je 
izvrsnu osnovu da to prihvati. 

Najveći deo svog života proveo je priželjkujući nadajući se, moleći da mu se nešto 
čudno desi. Na fakultetu je sanjao o tome da se probudi jednog jutra sa sposobnošću 
da zna domaći zadatak bez mrske neophodnosti učenja. U vojsci, priželjkivao je neku 
vešticu ili genija da promeni naređenja, da ga postavi za intendanta, umesto da bude 
prisiljen da radi vežbe po komandi, kao i svi ostali. 

Kad je izašao iz vojske, Kolins je izbegavao posao, za koji nije bio psihički podoban. 
Lutao je unaokolo, nadajući se da bi se neka basnoslovno bogata osoba mogla navesti 
da promeni testament, ostavljajući mu sve. 

Nikad nije zaista očekivao da će se išta desiti, ali bio je spreman kada je do toga 
došlo. 

»Želeo bih hiljadu dolara u malim neobeleženim novčanicama«, reče Kolins oprez- 
no. Kada je zujanje postalo glasnije, pritisnuo je dugme. Pred njim se pojavila velika 
gomila zaprljanih novčanica od jednog, pet i deset dolara. Nisu bile nove, ali su sigurno 
bile novac. 

Kolins ih je bacio punu šaku u vazduh i posmatrao kako se divno smeštaju na pod. 
Legao je na krevet i počeo da pravi planove. 

Prvo, trebalo bi da iznese mašinu izvan Njujorka — na sever, možda — na neko 
mesto gde mu ne bi smetali njuškavi susedi. Porez na dohodak može biti zapetljan kod 
ovakvih stvari. Možda bi, pošto se organizuje, trebalo da ode u Centralnu Ameriku ili... 

U sobi je bilo sumnjivih zvukova. 

Kolins skoči na noge. Rupa se otvarala u zidu, i neko se na silu probijao kroz nju. 
»Hej, nisam ništa tražio!«, reče Kolins mašihi. 

Rupa se povećavala. Krupan čovek crvenog lica već je bio napola prošao kroz nju, 
gurajući besno dalje. 

U tom trenutku, Kolins se setio da mašine obično imaju vlasnike. Nijedan vlasnik 
mašine želja ne bi se lako pomirio s tim da mu je odnesu. Išao bi na sve, samo da je 
povrati. Verovatno ne bi prezao ni— 

»Zaštiti me!«, povika Kolins utilajzeru, i ubode crveno dugme. 

Zevajući pospano, pojavio se mali, ćelavi čovek u mekoj pidžami. »Sanisa Lik, iz 
'Servisa za zaštitu vremenskim zidom'«, reče on, trljajući oči. »Ja sam Lik. Šta želite?« 

»Izbacite ga odavdel«, urlao je Kolins. Čovek crvenog lica skoro je prošao kroz 
rupu, divlje mlateći rukama. 

Lik je pronašao komad sjajnog metala u džepu svoje pidžame. Čovek crvenog lica 
povika: »Čekajte! Ne razumete! Taj čovek«. 

Lik uperi svoj komad metala na njega. Čovek crvenog lica zaurla i nestade. 
Trenutak kasnije nestalo je i rupe. 

»Jeste ga ubili?«, upita Kolins. 

»Naravno da nisam«, reče Lik, sklanjajući komad metala. »Samo sam ga vratio kroz 
njegov glommatch. Neće više pokušati na taj način.« 

»Mislite da će pokušati nešto drugo?«, upita Kolins. 

»Moguće je«, reče Lik. »Može pokušati mikrotransfer, ili čak animaciju.« On 
pogleda oštro Kolinsa: »Ovo je vaš utilajzer, zar ne?« . 

»Naravno«, reče Kolins, počevši da se znoji. 

»A vi ste sa A-liste?« 

»Prirodno«, reče mu Kolins. »Da nisam, šta bih radio sa utilajzerom?« 

»Bez uvrede«, reče Lik pospano, »Pitam prijateljski«, polako klimnu glavom. 
»Kako vama sa Ar-liste dobro ide! Pretpostavljam da ste se vratili ovamo da napišete 
istorijsku studiju?« 

Kolins se samo zagonetno nasmeši. 

»Odoh ja«, reče Lik, široko zevajući. »Zauzet, noć i dan. Bolje da krenem u 
kamenolom«. 

I nestade usred zeva. 

Kiša je još uvek dobovala po krovu. Kroz otvor za ventilaciju, hrkanje se nastavilo, 
neometano. Kolins je ponovo bio sam, sa mašinom. 

I sa hiljadu dolara u sitnim novčanicama raštrkanim po podu. Potapšao je utilajzer 
s ljubavlju. Onima sa A-liste je prilično dobro. Želiš nešto? Samo zatraži i pritisni dugme. 
Nesumnjivo, nedostajao je pravom vlasniku. 

Lik je rekao da onaj čovek može pokušati da ga povrati na neki drugi način. Koji 
način? 

Pa šta s tim? Kolins je skupio novčanice blago zviždućući. Dokle god ima mašinu 
želja, može se uspešno brinuti o sebi. 


Nekoliko sledećih dana obeležili su veliku promenu u Kolinsovoj sudbini. Uz pomoć 


»Poha Minil transporta« preneo je utilajzer na sever države Njujork. Tamo je kupio 
planinu srednje veličine u zabačenom kutku Adajrondeka. Kada je dobio papire u ruke, 
odšetao je do središta svog imanja, nekoliko milja od auto-puta. Dva nosača, znojeći se 
obilno, teglili su utilajzer za njim, jednolično proklinjući život dok su se probijali kroz 
gusto rastinje. 

»Ostavite to ovde i nestanite«, reče Kolins. Poslednjih nekoliko dana veoma se 
učvrstilo njegovo samopouzdanje. 

Nosači uzdahnuše umorno i nestadoše. Kolins pogleda okolo. Na sve strane, dokle 
je pogled dopirao, bila je gusta brezova i borova šuma. Vazduh je bio prijatan i vlažan. 
Ptice su veselo cvrkutale u krošnjama, a promakla je i jedna zalutala veverica. 

Priroda! Oduvek je voleo prirodu. Ovo bi bilo savršeno mesto da se podigne velika, 
impozantna kuća sa bazenom, teniskim igralištem i možda malim aerodromom. 

»Hoću kuću«, izgovori Kolins snažno i pritisnu crveno dugme. 


Pojavio se čovek u urednom sivom poslovnom odelu i naočarima. »Da, gospodine«, 


reče razroko gledajući u drveće, »ali zaista morate biti malo odredeniji. Da li želite 
nešto klasično, kao prizemnu kuću, ranč, na više nivoa, dvorac, zamak ili palatu? Ili 
nešto primitivno, kao iglo ili koliba? Pošto ste sa A-liste, mogli biste uzeti nešto 
najnajnovije, kao polufasadu, novi prošireni tip ili potopljenu minijaturu«. 

»Ha?«, reče Kolins. »Ne znam, šta biste vi preporučili ?« 

»Mali dvorac«, reče čovek hitro. »Obično počinju s tim.« 

»Zaista?« 

90, da. Kasnije se sele u toplu klimu i grade palate.« 

Kolins je hteo da postavi još neka pitanja, ali se predomislio. Sve je išlo glatko. Ovi 
ljudi su mislili da je on sa A-liste, i pravi vlasnik utilajzera. Bilo bi besmisleno da ih 
razočara. 

»Vi se pobrinite za sve«, reče čoveku. 

»Da, gospodine«, reče čovek. »Obično to i činim«. 

Ostatak dana Kolins je ležao na kauču i pio ledene napitke, dok je građevinsko 

preduzeće »Maksima Olf« odnekud dovuklo opremu i podiglo mu kuću. 

Bio je to nizak objekat od dvadesetak soba, koji je Kolins smatrao prilično 
skromnim pod ovim okolnostima. Bio je izgraden od najboljeg materijala po projektu 
Miga iz Degme, enterijer od Tovidža, bazen od Mjule i geometrijski vrtovi od Virijena. 

Do večeri je bila završena, i mala armija radnika spakovala je svoju opremu i 
nestala. 


Kolins je dozvolio svom glavnom kuvaru da mu pripremi laku večeru. Posle toga je seo 
u svoju veliku, prohladnu dnevnu sobu da promisli o celoj stvari. Pred njim je, zujeći 
nežno, stajao utilajzer. 

Kolins je pripalio cigaru i ušmrknuo miris. Najpre, odbacio je natprirodna 
objašnjenja. Ni demoni ni đavoli nisu sa ovim imali veze. Njegovu kuću su izgradila 
obična ljudska bića, koja su psovala, smejala se i proklinjala kao ljudska bića. Utilajzer je 
naprosto bio naučna sprava koja je radila po nekim principima, a on se nije trudio da ih 
razume. 

Da li je možda stigao sa druge planete? Ne liči na to. Ne bi naučili engleski baš zbog 
njega. 

Mora da je utilajzer dospeo ovamo iz zemaljske budućnosti. Ali kako? 

Kolins se zavali i otpuhnu dim. | u budućnosti će se dogadati nezgode, podsetio se. 
Zar utilajzer nije mogao jednostavno skliznuti u prošlost? Najzad, mogao je da stvori 
nešto ni iz čega, a to je bilo mnogo komplikovanije. 

Kakva divna budućnost to mora biti. Mašine želja. Kako čudesno civilizovano! 
Treba samo da pomisliš na nešto. Presto! | tu je. Vremenom će, možda, eliminisati i 
crveno dugme. Tada neće biti nikakvog manuelnog rada. 

Naravno, moraće da pripazi na sebe. Još uvek je postojao vlasnik i ostali sa A-liste. 
Pokušaće da mu oduzmu mašinu. Verovatno postoji i nasledna klika.... 

Opazi pokret krajičkom oka i pogleda gore. Utilajzer je drhtao kao list u buri. 

Kolins pođe do njega, žestoko se mršteći. Oko uzdrhtalog utilajzera isparavala je 
izmaglica. Izgledao je kao da se pregreva. 

Da li ga je preforsirao? Možda kofa vode... 

Tada opazi da je utilajzer postao primetno manji. Nije bio viši od dve stope, i 
smanjivao se pred njegovim očima. 

Vlasnik! Ili možda oni sa A-liste! Mora da je ovo mikrotransfer o kome je Lik pričao. 
Kolins je znao da će, se ako nešto brzo ne učini, njegova mašina smanjiti toliko da će na 
kraju iščeznuti. 

»Likov servis za zaštitu!« odseče Kolins. On tresnu dugme i trgnu ruku natrag. 
Mašina je bila veoma vruća. 

Lik se pojavio u uglu sobe, u širokim pantalonama i sportskoj košulji, sa palicom za 
golf u ruci. »Zar me morate uznemiravati svaki put kad—« 

»Učini nešto!«, vikao je Kolins, pokazujući na utilajzer, koji je bio visok samo stopu 
i presijavao se mutnocrveno. 

»Ništa ne mogu učiniti«, reče Lik.« Ja imam ovlašćenje samo za vremenski zid. 
Tražite ljude iz mikrokontrole«. Podigao je svoj štap za golf i otišao. 

»Mikrokontrola«, reče Kolins i posegnu za dugmetom. Hitro povuče ruku. Utilajzer 
je bio samo oko četiri inča visok i vruće svetlucao crveno. Jedva je video dugme, 
veličine čiode. 

Kolins se osvrnu, zgrabi jastuk i tresnu ga. 

Pojavi se devojka sa naočarima sa rožnatim okvirom, notesom u ruci i spremnom 
olovkom. »Sa kim želite da zakažete sastanak?« upita mirno. 

»Dajte mi brzo pomoć!« urlao je Kolins, gledajući svoj dragoceni utilajzer kako 
postaje sve manji i manji. 

»G. Vergon je izašao na ručak«, reče devojka, zamišljeno grickajući olovku. »De — 
zonirao se , ne mogu ga dozvati.« 

»Koga možete dozvati?« 

Pogledala je notes. »G. Vis je u Dijeg Kontinuumu, a G. Eldžis se bavi poljskim 
radovima u paleolitskoj Evropi. Ako ste stvarno u gužvi, možda bi bolje bilo da pozovete 
Transferpoint kontrolu. Oni su manji, ali —« 

»Transferpoint kontrola. O kej — gubi se«. Prebacio je punu pažnju na utilajzer i 
oborio se na njega sprženim jastukom. Ništa se nije dogodilo. Utilajzer je bio jedva pola 
inča visok, i Kolins shvati da jastukom ne može da pritisne skoro nevidljivo dugme. 

Za trenutak Kolins pomisli da treba da prepusti utilajzer njegovoj sudbini. Možda je 
ovo pravi čas. Mogao bi prodati kuću, nameštaj, i da mu još uvek bude prilično dobro... 

— NE! Još ništa važno nije poželeo! Niko mu ga ne može oduzeti bez borbe. 

Prisilio se da drži oči otvorene kad je ubo belo usijano dugme ukrućenim 
kažiprstom. 

Pojavio se mršavi starac u iznošenom odelu, držeći nešto što je ličilo na veselo 
išarano uskršnje jaje. Bacio ga je. Jaje se razletelo, narandžasti dim se razlio i beskrajno 
mali utilajzer ga je usisao. Podigao se veliki talas dima i skoro ugušio Kolinsa. Tada je 
obris utilajzera počeo ponovo da se ocrtava. Ubrzo je bio normalne veličine i na izgled 
neoštećen. Starac odsečno klimnu glavom. 

»Nismo čudotvorci«, reče, »ali smo pouzdani.« Klimnu opet i nestade. 

Kolinsu se učinilo da je čuo uzvik besa u daljini. 

Drhteći, seo je na pod ispred mašine. U ruci ga je bolno probadalo. 

»Popravi me«, procedi on kroz suve usne i zviznu dugme zdravom rukom. 

Utilajzer je načas zazujao glasnije i zaćutao. Bol je iščezao iz njegovog sprženog 
prsta i, gledajući ga, Kolins je video da nema znakova opekotina — čak ni ožiljka na tom 
mestu. 

Kolins otpi dug gutljaj brendija i ode pravo u krevet. Te noći je sanjao da ga vija 
džinovsko slovo A. Ali ujutro se nije toga sećao. 


Za nepunu nedelju, Kolins je ustanovio da je izgradnja vile bila sasvim pogrešna stvar. 
Morao je da iznajmi vod čuvara da drži turiste na odstojanju, a lovci su insistirali da 
kampuju u njegovim geometrijskim vrtovima. 

Takođe, Poreski ured se počeo živo interesovati za njegove poduhvate. 

Ali, iznad svega, Kolins je otkrio da baš i ne voli prirodu. Ptice i veverice su sasvim u 
redu, ali teško da bi se mogle smatrati sagovornicima. Stabla, mada prilično 
dekorativna, bila su loše društvo za piće. 

Kolins je ustanovio da je u duši gradski momak. 

Zato se, uz pomoć »Poha Minil transporta«, gradevinskog preduzeća »Maksima 
Olf«, Jagtonovog biroa za instant-putovanja i mnogo novca koji je otišao u prave ruke, 
Kolins preselio u malu centralnoameričku republiku. Tamo je, pašto je klima bila toplija, 
a porez na prihod nije postojao, izgradio novu, prozračnu, razmetljivu palatu. 

Bila je uobičajeno opremljena — konji, psi, paunovi, sluge, majstori za održavanje, 
straže, muzičari, ansambli igračica i sve ostalo što bi palata trebalo da ima. Kolins je 
proveo dve nedelje samo u istraživanju mesta. 

Sve je neko vreme bilo divno. 

Jednog jutra Kolins se približio utilajzeru, sa neodredenom namerom da zatraži 
sportski auto, ili možda malo krdo stoke sa pedigreom. Nagnuo se nad sivom mašinom, 

posegao za crvenim dugmetom... 

A utilajzer se odmaknuo od njega. 

Za trenutak, Kolins pomisli da mu se priviđa, i gotovo odluči da prestane sa 
šampanjcem pre doručka. Prišao je i posegao za crvenim dugmetom. 

Utilajzer se jednostavno izmakao i otkasao iz sobe. 

Kolins potrča za njim, psujući vlasnika i celu A-listu. To je verovatno bila animacija 
o kojoj je Lik govorio. Vlasnik je nekako uspeo da ga obdari pokretljivošću. 

Nema veze. Trebalo je samo da ga uhvati, zvizne dugme i traži ljude iz kontrole 
animacije. 

Utilajzer je jurio kroz hol, Kolins odmah za njim. Niži sobar, koji je glancao kvaku od 
čistog zlata, blenuo je otvorenih usta. 

»Zaustavi ga!« vikao je Kolins. 

Sobar se nespretno postavio na put utilajzeru. Mašina ga je elegantno izbegla i 
pojurila prema glavnim vratima. 

Kolins pritisnu prekidač i vrata se sa treskom zatvoriše. 

Utilajzer se momentalno sabra i prođe pravo kroz njih. Kad se našao na 
otvorenom, odskakutao je preko baštenskog creva, povratio ravnotežu i pohitao prema 
otvorenom polju. Kolins je trčao za njim. Da je mogao samo malo bliže. 

Utilajzer iznenada skoči uvis. Stao je tako, na jedan dugi trenutak, i potom pao na 
zemlju. Kolins se bacio na dugme. 

Utilajzer se otkotrljao, zatrčao i ponovo skočio. Visio je kratko vreme dvadesetak 
stopa iznad Kolinsove glave — otklizao još nekoliko stopa pravo uvis, zaustavio se, 
naglo se okrenuo i pao. 

Kolins se plašio da bi u trećem skoku mogao nastaviti pravo uvis. Kada je nevoljno 
pao na zemlju, Kolins je bio spreman. Izveo je fintu, a onda ubo dugme. Utilajzer nije 
mogao da izmakne dovoljno brzo. 

»Kontrola animacije!«, urlao je Kolins trijumfalno. 

Dogodila se mala eksplozija i utilajzer se pitomo spustio. Nije ostalo ni traga živosti 
u njemu. 

Kolins je obrisao čelo i seo na mašinu. Sve tešnje i tešnje. Bolje bi bilo da poželi 
nešto veliko, dok još ima priliku. 

Brzo je tražio naizmenično pet miliona dolara, tri bogata izvora nafte, filmski 
studio, savršeno zdravlje, još dvadeset pet igračica, besmrtnost, sportski auto i krdo 
stoke sa pedigreom. 

Učinilo mu se da čuje nečiji prigušeni smeh, pogledao je oko sebe. Nije bilo nikog. 


Kad se okrenuo, utilajzer je nestao. 
Samo se zablenuo. U sledećem momentu i on nestade. 


Kad je otvorio oči, Kolins je stajao pred pisaćim stolom. Sa druge strane bio je krupan 
čovek crvenog lica koji je još na početku pokušao da mu provali u sobu.Čovek nije 
izgledao besan. Pre je bio rezigniran, čak melanholičan. 

Kolins je stajao za čas u tišini, žalostan što je cela stvar prošla. Vlasnik i A-lista su ga 
konačno uhvatili. Ali bilo je slavno dok je trajalo. 

»Dobro«, reče Kolins direktno, »dobili ste svoju mašinu nazad. Šta biste sad još 
hteli?« 

»Moju mašinu?« reče čovek crvenog lica, gledajući podozrivo uvis. »To nije moja 
mašina, gospodine. Ni slučajno«. 

Kolins je piljio u njega. »Ne pokušavajte da me zavarate, mister. Vi sa A-liste želite 
da zaštite svoj monopol, zar ne?« 

Čovek crvenog lica spusti svoj papir. »Gospodine Kolinse«, reče on kruto. »Moje 
ime je Flajn. Ja sam agent Udruženja za zaštitu građana, besprofitne organizacije čiji je 
cilj da zaštiti pojedince kao što ste vi, od grešaka u rasuđivanju«. 

»Znači, niste sa A-liste?« 

»Činite stvari bez razumevanja, gospodine«, reče Flajn sa tihim dostojanstvom. 
»A-lista ne predstavlja socijalnu grupu, kao što vi, izgleda, verujete. To je samo iznos na 
računu«. 

»Šta?« upita polako Kolins. 

»Iznos na računu«, Flajn pogleda na svoj sat. »Nemamo mnogo vremena, pa ću 
vam to skratiti koliko je moguće. Naše doba je decentralizovano, gospodine Kolinse. 
Naši poslovi, industrija i usluge su razbacani u popriličnom prostoru i vremenu. Korpo- 
racija za utilizaciju je suštinska veza. Ona obezbeđuje transfer robe i usluga od mesta 
do mesta. Shvatate li?« 

Kolins klimnu glavom. 

»Kredit je, svakako, automatska privilegija. Ali, konačno, sve se mora platiti«. 

Kolinsu se nije dopalo kako to zvuči. Platiti? Ovo mesto nije bilo tako civilizovano 
kao što je mislio. Niko nije spominjao plaćanje. Zašto sad to iznose? 

»Zašto me neko nije zaustavio?« upita očajno. »Morali su znati da nemam 
odgovarajući iznos na računu«. 

Flajn odmahnu glavom. »Kreditni iznosi su predlog, a ne zakon. U civilizovanom 
svetu pojedinac ima pravo na sopstvene odluke. Veoma mi je žao gospodine«. Pogleda 
ponovo na svoj sat i pruži Kolinsu papir koji je dotad čitao. »Da li biste samo pogledali 
ovaj račun, da mi kažete da li je u redu?« 


Kolins je uzeo papir i čitao: 


Jedna palata, sa opremom 45,000,000 
Usluge Maksima Olf 111,000 
122 igračice 122,000,000 
Savršeno zdravlje 888,234,031 


Strogo i na brzinu je pogledao ostatak liste. Zbir je iznosio nešto više od osamnaest 
milijardi duga, 

»Čekajte malo!« povika Kolins. »Ne mogu me prisiliti na ovo! Utilajzer je slučajno 
upao u moju sobu!« 

»Upravo na tu činjenicu ću im skrenuti pažnju«, reče Flajn. »Ko zna? Možda će biti 
razumni. Neće škoditi ako se proba«. 

Kolins oseti da se soba njiše. Flajnovo lice je počelo da se topi pred njim. 

»Vreme je isteklo«, reče Flajn. »Mnogo sreće«. 

Kolins sklopi oči. 


Kada ih je ponovo otvorio, stajao je na goloj zaravni, spram venca onižih planina. 
Hladan vetar ga je šibao po licu, a nebo je bilo čelične boje. 

Pored njega je stajao čovek u dronjeima. »Ovde«, reče čovek i pruži Kolinsu pijuk. 

»Šta je ovo?« 

»To je pijuk«, reče čovek strpljivo. »Tamo je kamenolom, gde ćemo ti i ja, i mnogi 
drugi rezati mermer«. 

»Mermer?« 

»Sigurno. Uvek postoji neki idiot koji želi palatu«, reče čovek nacerivši se kiselo. 
»Možeš me zvati Jang. Bićemo zajedno neko vreme«. 


56 


Kolins glupo trepnu. »Koliko dugo?« 

»Odradićeš ti to«, reče Jang. »Rata je pedeset mesečno, dok ne otplatiš ceo dug!« 

Pijuk ispade Kolinsu iz ruke. Ne mogu mu to učiniti. Korporacija za utilizaciju mora 
odmah uvideti svoju grešku! Oni su krivi, što su pustili mašinu da sklizne u prošlost: Zar 
ne shvataju? 

»Sve je to greška!« reče Kolins. 

»Nema greške«, reče Jang. »Nedostaje im radnika, morali su svuda da ih vrbuju. 
Hajde. Posle prvih hiljadu godina neće ti više smetati«. 

Kolins je krenuo, prateći Janga, prema kamenolomu. Zastao je. 

»Prvih hiljadu godina? Pa neću toliko živeti!« 

»Sigurno da hoćeš«, uveravao ga je Jang. »Dobio si besmrtnost, zar ne?« 

Da, dobio ju je. Poželeo ju je, baš pre nego što su mu oduzeli mašinu. Ili je to 
zatražio tek pošto su mu uzeli mašinu? 

Kolins se nečega setio. Čudno, ali nije se sećao da je video besmrtnost na računu 
koji mu je Flajn pokazao. 

»Koliko me terete za besmrtnost?« upitao je. 

Jang ga pogleda i nasmeja se. »Ne budi naivan, drugar. Trebalo je već da shvatiš«. 

Odveo je Kolinsa prema kamenolomu. »Naravno, to daju besplatno«. 

J. G. Balard 


- IZVEŠTAJ O ` 
NEIDENTIFIKOVANOJ 
SVEMIRSKOJ STANICI 


J. G. Ballard: REPORT ON AN UNIDENTIFIED SPACE STATION, 
1982 


S engleskog prevela Nataša Dukić 


ISTRAŽIVAČKI IZVEŠTAJ 1 


Imali smo sreće da smo mogli da izve- 
demo prinudno spuštanje na ovu nena- 
stanjenu svemirsku stanicu. Nije bilo 
gubitaka. Smatramo se srećnim jer smo 
pronašli siguran spas u trenutku kada se 
činilo da ekspediciji preti potpuna 
katastrofa. 

Stanica nema nikakve identifikacione 
oznake a suviše je mala da bi bila upisana 
u našim mapama. Mada konstrukcija 
ukazuje da je odavno izgrađena, vrlo je 
racionalno uređena i u dobrom radnom 
stanju, pa izgleda da je donedavno 
korišćena kao tranzitna stanica za odmor 
putnika. Unutrašnjost joj se sastoji od 
niza spojenih putničkih holova, sa kom- 
forno uređenim salonima i čekaonicama. 
Do sada nismo uspeli da lociramo most ili 
kontrolni centar. Pretpostavljamo da je 
stanica bila jedna od mnogih satelitskih 
jedinica oko većeg komandnog centra, i 
da je napuštena kada je postala suvišna 
unutar matičnog tranzitnog sistema. 

Najčudnije na stanici je izuzetno jako 
grvitaciono polje, mnogo jače nego što bi 
se moglo pretpostaviti po njenoj maloj 
masi. Ipak, ovo mora da je greška mernih 
instrumenata. Nadamo se da ćemo u 
kratkom roku završiti opravke i zahvalni 
smo što smo pronašli utočište na ovom 
spomeniku nekadašnjih migracija. 

Ustanovljeni prečnik stanice: 500 
metara. 


ISTRAŽIVAČKI IZVEŠTAJ 2 


Popravke traju duže nego što smo 
očekivali. Pojedine delove opreme treba 
temeljno rekonstruisati pa, da bismo 
skratili vreme, nastavljamo sa istraži- 
vanjem našeg privremenog doma. 

Na svoje iznenadenje, ustanovili smo da 
je stanica daleko prostranija nego što 
smo pretpostavljali. Stanicu okružuje ta- 
nak sloj atmosfere, sastavljen od me- 
đuzvezdanih čestica koje je ona privukla 
svojom neobično jakom gravitacijom. Ova 
fina zavesa je prikrivala pravi obim 
stanice i navela nas na zaključak da u njoj 


nema više od koje stotine metara u 
prečniku. 

Počeli smo od centralnog hola koji deli 
stanicu na dve hemisfere. Ova široka 
paluba je opremljena hiljadama stolova i 
stolica. Ali, kada smo stigli do zadnjeg 
pregradnog zida, otkrili smo da je res- 
toranska paluba samo skroman ulaz u 
daleko veći hol. Nepregledni krov visok tri 
sprata prostirao se iznad otvorenog 
prostora prepunog salona i prolaza. 
Istražili smo nekoliko veličanstvenih ste- 
peništa, svako opremljeno odmorištem, i 
pronašli da sva vode ka identičnim 
holovima ispod i iznad nas. 

Očigledno je svemirska stanica koriš- 
ćena kao značajni tranzitni objekat, na 
kom su se mogle komforno smestiti na 
hiljade putnika. Nema soba za posadu ni 
kontrolnih punktova. To potpuno odstu- 
stvo bar jedne kabine koja bi upućivala na 
to da su putnici ovde provodili iole duže 
vremena pre nego što bi nastavili, 
upućuje na zaključak da su ili bili izuzetno 


samodisciplinovani ili pod snažnim 
nadzorom. 

Ustanovljeni prečnik: 1 milja. 
ISTRAŽIVAČKI IZVEŠTAJ 3 


Period narastajuće zbunjenosti. Dva 
člana posade su pre 48 sati preduzela 
istraživanje nižih paluba stanice, i još 
uvek se nisu vratili. Preduzeli smo 
intenzivnu potragu ali se bojimo da je 
posredi tragičan dogadaj. Nijedan od 
liftova, kojih ima na stotine, ne radi, ali 
naši drugovi su možda ušli u neosigurane 
kabine i poleteli u smrt. Uspelo nam je da 
na silu otvorimo jedna od teških vrata i 
pogledamo sa poštovanjem u ogromni 
otvor. Mnogi od liftova na stanici bi sami 
mogli da ponesu po hiljadu putnika. Bacili 
smo nekoliko komada nameštaja u otvor, 
nadajući se da prema padu odredimo 
dubinu, ali nikakav zvuk nam se nije 
vratio. Naši glasovi su odzvanjali u 
beskrajnoj jami. 

Možda su nasi drugovi izgubljeni daleko 
od nas na nekom nižem nivou? Po veličini 
stanice, ostaje nada da se njena posada 

nalazi na nekom znatno višem nivou i da i 
ne zna za našu prisutnost. Čim dođemo u 
kontakt sa njima, pomoći će nam da 
spasemo svoje drugove. 

Ustanovljeni prečnik: 10 milja. 

Još jednom će naša pretpostavka o 
veličini stanice biti suštinski izmenjena. 
Stanica očito ima dimenzije većeg aste- 
roida ili čak manje planete. Naši instru- 
menti pokazuju da postoje na hiljade 
paluba, od kojih se svaka prostire milja- 
ma, kao neizdiferencirani putnički holovi, 
saloni i restorani. Kao i ranije, nema 
znaka o prisutnosti posade ili čuvara. Pa 
ipak je nekako ogroman broj putnika bio 
prebačen kroz ovu svemirsku čekaonicu. 

Dok smo se odmarali u foteljama, pod 
nepromenljivim osvetljenjem primetili 
smo kako nam se ubrzano gubi moć 
orijentacije. Svaki od nas je sedeo u 
jednoj tački prostora koja istovremeno 
nije bila precizno određena i mogla se 
nalaziti svuda unutar beskrajnih 
horizonata stolova i fotelja. Možemo 
samo da pretpostavimo da su putnici koji 
su ovuda prolazili imali neki urođen 
smisao za pravac, možda model stanice u 
mislima koji im je omogućavao da se 
kreću unutar nje. 

U cilju ustanovljavanja preciznih dimen- 
zija stanice i, ako bude mogućno, 
spašavanja naših drugova, odlučiii smo da 
napustimo rad na popravkama i produz- 
memo neograničeno istraživanje, ma 
koliko nas ono daleko odvelo. 

Ustanovljeni prečnik: 500 milja. 

Ni traga našim drugovima. Tišina unu- 
trašnjosti stanice se odrazila na naš osje- 
ćaj vremena. Putovali smo u pravoj liniji 
duž jedne od centralnih paluba neodre- 
divo dugo vremena. Istovetni pešački 
holovi, istovetna stepeništa povezana s 
odmorištima, i istovetni putnički saloni 
protežu se miljama pod ujednačenim 
svetlom. Energija koja je potrebna da bi 
se održao ovakav stepen osvetljenosti 


govori da su oni koji vode stanicu bili 
naviknuti na pune putničke kapacitete. U 
svakom slučaju, postoje nesumnjivi doka- 
zi da ovuda odavno niko nije prolazio. 
Očigledno je da je onaj koji je stvorio 
stanicu bazirao tranzitni unutrašnji sistem 
na tablama ogromnih dimenzija. 

Nastavljamo dalje, duž prolaza koji 
razdvaja dva spojena salonska hola. 
Kratko se odmaramo posle određenog 
vremena, all uprkos svom trudu osećamo 
da se uopšte ne pomeramo, i može lako 
da se desi da smo uhvaćeni unutar male 
čekaonice čijim, očigledno neodredivim 
dimenzijama, kružimo kao mrav unutar 
lopte. Paradoksalno, naši instrumenti 
pokazuju da se probijamo u celinu koja 
naglo povećava masu. 

Da li se ceo univerzum sastoji od 
beskrajnog svemirskog terminala? 

Pretpostavljeni prečnik: 5000 milja. 


ISTRAŽIVAČKI IZVEŠTAJ 6 


Upravo smo došli do znacajnog otkrića! 
Naši instrumenti su pronašli jedva vidljivu 
zakrivljenost u podovima stanice. Plafoni 
iza nas se spuštaju i tonu ka nižim 
palubama. dok se horizont pred nama 
sastoji od nestajućih podova. 

Dakle, stanica ima merljivu zakrivljenu 
formu. Mora da je moguće pronaći 
meridijane koji će označiti njene konture, 
i ekvator koji će nas vratiti do tačke sa 
koje smo krenuli. Svi osećamo kako nas 
obuzima nada. Možda smo već zakačili 
ekvatorsku crtu, pa se možda, i pored 
užasno dugog putovanja, u stvari već 
vraćamo kući. 

Pretpostavljeni prečnik: 50.000 milja 


ISTRAŽIVAČKI IZVEŠTAJ 7 


Naše nade su bile kratkog daha Odu- 
ševljeni pomišiju da smo savladali sta- 
nicu, i ispleli mrežu oko njenog nevid- 
ljivog obima, preterali smo u svojoj vra- 
ćenoj samouverenosti. Ipak, sada znamo 
da, mada postoje zakrivljenosti, one se 
pružaju u svim pravcima. Svaki zid je 
zakrivljen drugačije od susednih, pod 
drugačije od plafona. Stanica je, u stvari; 

rastuća struktura čije mere se izgleda 
eksponencijalno uvećavaju. Što je duže 
putovanje koje se preduzima, veće je 
uvećanje razdaljine koje putnik treba da 
pređe. Praktično neograničene prostorne 
mogućnosti stanice govore da su putnici 
bili ukrcani na neobično dugačka, ako ne 
večna, putovanja. 

Ne treba ni naglašavati da je komplek- 
snost arhitekture u nama probudila zlo- 
slutna predosećanja. Shvatamo da je 
veličina stanice mera ne zbira broja 
ukrcanih putnika — mada on mora da je 
bio ogroman — već dužine putovanja 
koja moraju da se preduzmu. To izgleda 
idealno za jednog putnika. Usamljeni 
putnik ukrcan na beskrajno putovanje 
zahtevao bi beskrajno mnogo salona za 
tranzit. Međutim, kako nas na sreću ima 
više od jednog možemo pretpostaviti da 
stanica ima svoje krajnje mere mada 
deluje neizmerno. Stepen do kojeg 
postiže svoju nemerljivost je verovatno 
primeren volji i ambiciji putnika. 

Pretpostavljeni prečnik: 1 milion milja. 


ISTRAŽIVAČKI IZVEŠTAJ 8 


Baš kada nam se moral spustio do nule, 
došli smo do malog ali značajnog otkrića. 
Kretali smo se po jednoj od neograni- 
čenih putničkih paluba, ophrvani sva- 
kakvim strahovima i špekulacijama, kada 
smo primetili tragove nečijeg skorog bo- 
ravka. Grupa putnika je na ovom mestu 
nedavno napravila pauzu. Stolice u cen- 
tralnom holu su bile pomerene, lift na silu 
otvoren, i našli smo nepogrešive tragove 
umora putnika. Van sumnje je da ih je 
bilo više od dvoje, pa na žalost moramo 
isključiti mogućnost da su to bila naša dva 
druga. 

Ali ima i drugih u stanici, možda 
ukrcanih na putovanje jednako beskrajno 
kao što je naše. 

Takođe smo primetili i jedva vidljive 
promene u opremi stanice, u rasporedu 
svetla i podnim pločicama. To možda de- 
luje nevažno, ali množeći te promene sa 
skoro beskrajnom veličinom stanice mo- 
žemo predvideti postepene promene u 


arhitekturi. Negde u stanici mogte bi 
postojati nastanjene enklave, čak celi gra- 
dovi, okruženi praznim putničkim hod- 
nicima koji se protežu u beskraj poput 
praznog prostora. Možda postoje i narodi 
— države čije civilizacije nastaju i 
propadaju pri zaustavljaju u svojim 
večitim migracijama kroz stanicu. 

Kuda idu? | šta ih tera dalje na tom 
besmislenom putu? Samo se nadamo da 
ih vuče najveći od svih instinkata, potreba 
da ustanove veličinu stanice. 

Ustanovljeni prečnik: 5 svetlosnih go- 
dina. 


ISTRAŽIVAČKI IZVEŠTAJ 9 


Ushićeni smo! Među nama raste eufo- 
rija dok koračamo ogromnim hodnicima. 
Više nismo nailazili na tragove drugih 
putnika, i sada je izvesno da smo se 
kretali po nekoj unutrašnjoj krivulji sta- 
nice i naišli na svoje tragove. 

Ali taj mali neuspeh nam sada ne znači 
ništa. Prihvatili smo beskrajnost veličine 
stanice, i ovo saznanje nas je ispunilo 
skoro religijskim osećanjima. Naši in- 
strumenti potvrđuju ono što već dugo 
nagađamo, da je prazan prostor kojim 
smo prošli od našeg solarnog sistema u 
stvari deo unutrašnjosti stanice, kao jed- 
na od mnogih praznina u njenim bes- 
krajnim zakrivljenim zidovima. Naš solarni 
sistem sa svojim planetama, milioni dru- 
gih sunčevih sistema koji čine našu 
galaksiju, i svi udaljeni univerzumi takođe 
zajedno leže unutar ivica stanice. Stanica 
se podudara sa kosmosom, ona sačinjava 
kosmos. Dužnost nam je da putujemo po 
njoj, na putu čiji početak počinjemo da 
zaboravljamo, a čiji je cilj sama stanica, 
svaki sprat i hol unutar nje. 

Zato nastavljamo, napajani svojom 
verom u stanicu, svesni da svaki korak 
koji učinimo vodi bliže našem cilju. Ali 
samo postojanje stanice nas održava i 
daje našim životima razlog za postojanje. 
Srećni smo što na to možemo odgovoriti 
svojim obožavanjem stanice. 

Ustanovljeni prečnik: 15.000 svetlosnih 
godina. 

Rej Bredberi 


GOMILA , 


Ray Bradbury: 
THE CROWD 


S engleskog preveo 


Goran Skrobonja 


` 

s 


Gospodin Spalner prekri lice rukama. 

Kretanje u prostoru, predivno izmučeni vrisak, prevrtanje i udar automobila o zid, 
kroz zid, preko i dole, poput igračke, i osećaj da je izbačen iz njega. Onda — tišina. 

Gomila je dotrčala. Na ivici nesvestice, tamo gde je ležao, čuo ih je kako trče. 
Mogao je da im odredi uzrast i veličinu prema zvuku njihovih mnogobrojnih stopala po 
letnjoj travi i oivičenom pločniku, preko asfaltirane ulice, dok su birali gde staju izmedu 
nagomilanih cigala, do mesta gde je njegov automobil napola visio u noćnom nebu, i 
dalje okrećući točkove besmislenom centrifugom. 

Nije znao odakle je gomila došla. Borio se da ostane svestan, a onda su ga lica 
gomile okružila, obesila se iznad njega poput velikog svetlucavog lišća pognutog drveća. 
Bili su prsten lica koja su se smenjivala, zbijala i menjala nad njim, koja su gledala dole, 
gledala dole, čitajući mu vreme života ili smrti na licu, pretvarajući mu lice u mesečev 
sat na kome je mesec bacao senku sa njegovog nosa na obraz kako bi pokazao vreme 
disanja ili večnog nedisanja. 

Kako brzo gomila dolazi, pomislio je, kao zenica oka koja se skuplja niotkuda. 

Sirena. Glas policije. Kretanje. Krv mu je curila sa usana i unosili su ga u 
ambulantna kola. Neko reče: »Je li mrtav?« A neko drugi reče: »Ne, nije mrtav.« A treća 
osoba reče: »Neće umreti, neće taj umreti.« I video je lica gomile iza sebe u noći, i po 
njihovim izrazima znao je da neće umreti. A to je bilo čudno. Video je lice čoveka, 
mršavo, svetlo, bledo; čovek je progutao i ugrizao se za usnu, kao da mu je jako muka. 
Bila je tu i mala žena, riđe kose i sa suviše rumenila na obrazima i usnama. | mali dečak 
sa pegavim licem. Lica drugih. Starac sa smežuranom gornjom usnom, starica, sa 
madežom na bradi. Svi su oni došli — odakle? Iz kuća, automobila, uličica, iz 
neposrednog sveta šokiranog nesrećama. Došli su iz uličica, hotela, tramvaja, a 
izgledalo je kao da su došli niotkuda. 

Gomila ga je posmatrala, i on je posmatrao njih i nimalo mu se nisu dopadali. 
Postojalo je nešto veoma pogrešno u vezi s njima. Nije mogao na to da ukaže prstom. 
Bili su mnogo gori od ove stvari koja mu se sada dogodila zbog mašine. 

Vrata ambulantnih kola se zalupiše. Video je kroz prozore kako gomila gleda 
unutra. Ta gomila koja je uvek dolazila brzo, tako neobično brzo, da formira krug, da 
viri, isprobava, bude trapava, ispituje, ukazuje, uznemirava, i kvari privatnost ljudske 
agonije svojom iskrenom radoznalošću. 

Ambulantna kola se odvezoše. Potonuo je nazad a njihova lica su i dalje zurila u 
njegovo, čak i kad je zatvorio oči. 


Točkovi automobila su se okretali danima u njegovim mislima. Jedan točak, četiri 
točka, vrteći se, vrteći se, i zujeći, ukrug i ukrug. 

Znao je da je to pogrešno. Nešto pogrešno sa točkovima i čitavom nesrećom i 
žurbom stopala i radoznalošću. Lica gomile su se mešala i upredala u divlju rotaciju 
točkova. 

Probudio se. 

Sunce, bolnička soba, ruka koja mu meri puis. 

»Kako se osećate?« upitao je doktor. 

Točkovi izbledeše. Gospodin Spalner pogleda oko sebe. 

»Dobro — čini mi se.« 

Pokušao je da nađe reči. O nesreći. »Doktore?« 

»Da?« 

»Ta gomila — jeli to bilo sinoć?« 

»Pre dva dana. Ovde ste od četvrtka. Ipak, dobro ste. Dobro se oporavljate. Ne 
pokušavajte da ustanete.« 

»Ta gomila. Takođe nešto u vezi točkova. Da li nesreće čine da ljudi, pa — malo 
skrenu?« 

»Ponekad, privremeno.« 

Ležao je zureći u doktora. »Da li to može da povredi osećaj za vreme?« 

»Panika može ponekad.« 

»Čini da minut izgleda kao sat, ili možda da sat izgleda kao minut?« 

»Da.« 

»Onda da vam kažem.« Osećao je krevet pod sobom, sunce na licu. »Pomislićete 
da sam lud. Vozio sam prebrzo, znam. Sada mi je žao. Preskočio sam ivičnjak i udario o 
taj zid. Bio sam povređen i otupeo, znam, ali još uvek mogu da se setim stvari. Najviše 
— gomile«. Sačekao je trenutak a onda odlučio da nastavi, jer je odjednom znao šta je 
bilo to što mu je smetalo. »Gomila je stigla tamo previše brzo. Trideset sekundi posle 
udarca svi su stajali iznad i zurili u mene... nije u redu da oni mogu da trče tako brzo, 
tako kasno noću...« 

»Vi to samo mislite da je bilo trideset sekundi« reče doktor. »Verovatno je bilo tri 
ili četiri minuta. Vaša čula...« 

»Da, znam — moja čula, nesreća. Ali bio sam svestan! Sećam se jedne stvari koja 
sve to povezuje i čini čudnim, Bože, tako prokleto čudnim. Točkovi mog automobila, 
naopačke. Točkovi su se još okretali kada je gomila stigla tamo!« 

Doktor se nasmešio. 

Čovek u postelji nastavi. »Siguran sam! Točkovi su se okretali i okretali brzo — 
prednji točkovi. Točkovi se ne okreću jako dugo, trenje ih usporava. A ovi su se baš 
okretali.« 

»Zbunjeni ste«, reče doktor. 

»Nisam zbunjen. Ulica je bila prazna. Ni žive duše na vidiku. A onda nesreća i 
točkovi koji se još okreću i sva ta lica iznad mene, brzo, začas. | način na koji su me 
gledali, znao sam da neću umreti...« 

»Običan šok«, reče doktor odlazeći na svetlost sunca. 


Otpustili su ga iz bolnice dve nedelje kasnije. Dovezao se do kuće taksijem. Ljudi su 
došli da ga posete u toku dve nedelje koje je proveo ležeći, i svima je ispricao svoju 
priču, o nesreći, točkovima koji se okreću, o gomili. Svi su se smejali sa njim dok su to 
razmatrali, i potom zaboravili. 

Nagnuo se napred i kucnuo o prozor taksija. 

»Šta nije u redu?« 

Taksista se osvrnu. »Žalim, gazda. Ovo je pakleni grad za vožnju. Nesreća tamo 
napred. Hoćete da zaobidem?« 

»Da. Ne, ne! Čekaj. Nastavi. Daj-daj da pogledamo.« 

Taksi krenu napred, trubeći. 

»Prokleto čudna stvar,« reče taksista. »Hej, ti! Sklanjaj tu buvolovku s puta!« Tiše: 
»Čudna stvar — još više prokletnih ljudi. Radoznalaca« 

Gospodin Spalner je spustio pogled i posmatrao kako mu prsti drhte na kolenu. »l 
vi ste to primetili?« 

»Naravno«, reče taksista. »Stalno. Uvek je tu gomila. Pomislili biste da im je 
rođena majka poginula.« 

»Dotrče užasno brzo«, reče Čovek u zadnjem delu taksija. 

»Isto kao kod požara ili eksplozije. Nikoga nema. Bum. Mnogo ljudi. Nemam 

pojma« 

»Jeste li ikad videli nesreću — noću?« 

Taksista klimnu glavorh. »Naravno. Ne razlikuje se mnogo. Uvek je tu gomila « 

Olupina je bila na vidiku. Telo je ležalo na pločniku. Znali ste da je tu telo iako niste 
mogli da ga vidite. Zbog gomile. Gomile koja mu je bila okrenuta leđima dok je sedeo u 
zadnjem delu taksija. Sa leđima okrenutim njemu. Otvorio je prozor i gotovo počeo da 
viče. Ali nije imao hrabrosti. Ako bi povikao, mogli bi da se okrenu. 

A on se plašio da im vidi lica. 


»Izgleda da imam pik na nesreće«, rekao je u svojoj kancelariji. Bilo je kasno popodne. 
Njegov prijatelj je sedeo s druge strane stola i slušao. 

»Jutros sam izašao iz bolnice i prva stvar na putu kući, prošli smo pored jedne 
olupine.« 

»Stvari se kreću u ciklusima«, reče Morgan. 

»Da ti ispričam o mojoj nesreći.« 

»Čuo sam. Čuo sam sve.« 

»Ali bilo je čudno, moraš to da priznaš.« 

»Moram da priznam. A sada, jesi li za piće?« 

Razgovarali su pola sata ili duže. Sve vreme dok su razgovarali, pozadi u 
Spalnerovom mozgu otkucavao je mali časovnik, sat kome nikad nije bilo potrebno 
navijanje. Bilo je to sećanje na nekoliko malih stvari. Na točkove i lica. 

Oko pola šest začuo se teški metalni prasak na ulici. Morgan klimnu glavom i 
pogleda napolje. »Šta sam ti rekao? Ciklusi. Kamion i kadilak krem boje. Da, da.« 

Spalner ode do prozora. Bilo mu je jako hladno, i dok je stajao tamo posmatrao je 
svoj časovnik, malu kazaljku za minute. Jedna, dve, tri, četiri, pet sekundi — ljudi koji 
trče — osam, devet, deset, jedanaest, dvanaest — ljudi su odasvud dotrčavali — 
petnaest, sedamnaest, osamnaest sekundi — još ljudi, još automobila, još sirena. 
Čudnovato udaljen, Spalner je posmatrao prizor kao eksploziju unatrag, fragmente 
detonacije usisane nazad do tačke aktiviranja. Devetnaest, dvadeset, dvadeset jedna 
sekunda i gomila je bila tu. Spalner napravi pokret dole prema njima, bez reči. 

Gomila se okupila tako brzo. 

Ugledao je telo žene trenutak pre nego što ga je gomila progutala. 

Morgan reče: »Izgledaš loše. Evo. Dovrši piće.« 

»Dobro sam, dobro sam. Pusti me na miru. Dobro sam. Možeš li da vidiš te ljude? 
Možeš li da vidiš bilo koga od njih? Voleo bih da možemo da ih vidimo izbliza.« 

Morgan uzviknu: »Gde to do đavola ideš?« 

Spalner je izašao, a Morgan za njim, niz stepenice, brzo koliko je bilo moguće. 
»Dođi, i požuri.« 

»Polako, nisi još zdrav!« 

Izašli su na ulicu. Spalner se progurao napred. Mislio je da vidi riđokosu ženu sa 
previse rumenila na obrazima i usnama. 

»Eno!« Divlje se okrenuo Morganu. »Jesi li je video?« 

»Video koga ?« 

»Prokletstvo; nestala je. Gomila se zatvorila!« 

Gomila je bila svuda okolo, disala je i gledala, menjala položaj i mešala se, mumlala 
i smetala mu dok je pokušavao da se probije napred. Riđokosa ga je očito videla kako 
dolazi i pobegla. 

Ugledao je još jedno poznato lice! Pegavog dečaka. Ali bilo je na svetu mnogo 
pegavih dečaka, i, uostalom, nije vredelo, pre nego što je Spalner stigad do njega, taj 

dečak je pobegao i nestao među ljudima. 

»Je li mrtva?« pitao je glas. »Je li mrtva?« 

»Umire«, odgovorio je neko drugi. »Umreće pre nego što stignu ambulantna kola. 
Nije trebalo da je pomeraju. Nije trebalo da je pomeraju.« 

Sva lica gomile — poznata, a ipak nepoznata, koja se naginju, gledaju dole, gledaju 
dole. 

»Hej, čoveče, prestani da se guraš.« 

»Koga to guraš, drugar?« 

Spalner se vrati nazad i Morgan ga uhvati pre nego što je pao. »Prokleta budalo. 
Još uvek si bolestan. Zašto si do davola morao da siđeš ovamo?« zahtevao je Morgan 
da zna. 

»Ne znam, zaista. Pomerali su je, Morgane, neko ju je pomerao. Ne smeš nikada 
da pomeraš žrtve saobraćajne nesreće. To ih ubija. To ih ubija.« 

»Da. Tako ti je to sa ljudima. Idioti.« 


Spalner je pažljivo rasporedio isečke iz novina. 

Morgan ih pogleda. »šŠta ti je na umu? Posle tvoje nesreće stalno misliš da je svaka 
saobraćajna gužva deo tebe. Šta je ovo?« 

»Isečci o automobilskim sudarima, i fotografije. Pogledaj ih. Ne automobile«, reče 
Spalner, »već gomile oko automobila.« Pokazao je. »Evo. Uporedi ovu fotografiju 
olupine u okrugu Vilšajer sa ovom u Vestvudu. Nema sličnosti. Ali sad uzmi ovu sliku iz 
Vestvuda i stavi pored ove snimljene u okrugu Vestvud pre deset godina.« Ponovo je 
pokazao. »Ova žena je na obe slike.« 

»Koincidencija. Desilo se da je žena bila jednom tamo 1936-te pa ponovo 1946- 
te.« 

»Jednom je, možda, koincidencija. Ali dvanaest puta u periodu od deset godina, 
kada su se nesreće dogadale i do tri milje jedna od druge, ne. Evo.« Razdelio je tuce 
fotografija. »Ona je na svima!« 

»Možda je perverzna.« 

»Ona je više od toga. Kako može da se desi da je tamo toliko brzo posle svake 
nesreće? | zbog čega nosi istu odeću na slikama snimljenim u periodu od jedne 
decenije?« 

»Neka budem proklet, tako je.« 

»I najzad, zbog ćega je stajala iznad mene u noći moje nesreće, pre dve nedelje?« 

Uzeli su piće. Morgan je prošao kroz dosijee. »Šta si to radio, angažovao službu za 
isečke dok si bio u bolnici da za tebe pregleda novine?« Spalner klimnu glavom. Morgan 
otpi piće. Postajalo je kasno. Ulična svetla su se palila na ulicama ispod kancelarije. »Šta 
sve ovo znači ?« 

»Ne znam«, reče Spalner, »osim da postoji univerzalni zakon što se tiče nesreća. 
Okuplja se gomila. Uvek se okuplja. | poput tebe i mene, ljudi se pitaju godinu za 
godinom zašto se okuplja tako brzo, i kako? Ja znam odgovor. Evo ga!« 

Bacio je isečke. »To me plaši.« 

»Ti ljudi — možda su oni lovci na zadovoljstva, perverzni senzacionalisti sa 
bludnom požudom za krvlju i morbidnim?« 

Spalner slegnu ramenima. »Da li to objašnjava njihovo prisustvo kod svih nesreća? 
Zapazićeš da se drže određenih teritorija. Nesreća u Brentvudu će privući jednu grupu. 
U Hantington Parku drugu. Ali postoji pravilo za lica, odredeni procenat koji se 
pojavljuje kod svake olupine. 

Morgan reče, »Nisu sva ta lica ista, zar ne?« 

»Prirodno da nisu. Nesreće privlače i normalne ljude, za određeno vreme. Ali ovi 
su, po meni, tamo prvi.« 

»Ko su oni? Šta hoće? Stalno nagoveštavaš, umesto da kažeš. Dobri bože, mora da 
imaš neku ideju. Zaplašio si sebe, a sad si i mene učinio nervoznim.« 

»Pokušavao sam da dođem do njih, ali uvek me neko saplete, uvek stignem 
prekasno. Oni skliznu u gomilu i nestanu. Izgleda da gomila pruža zaštitu nekim svojim 
članovima. Vide me da dolazim.« 

»Zvuči kao neka vrsta klike.« 

»Imaju jednu stvar zajedničku, uvek se pojavljuju zajedno. Kod požara ili eksplozije 
ili na ivicama ratišta, kod svake javne demonstracije te stvari zvane smrt. Lešinari, 
hijene ili sveci, ne znam šta su, naprosto ne znam. Ali idem sa tim u policiju, večeras. 
Dovoljno dugo je trajalo. Danas je neko od njih pomerao telo te žene. Nisu smeli da je 
dotaknu. To ju je ubilo.« 

Stavio je isečke u aktovku. Morgan ustade i skliznu u svoj kaput. Spalner zatvori 
tašnu koja škljocnu. »lli, upravo sam pomislio...« 

»Šta?« 

»Možda su je želeli mrtvu.« 

»Zašto?« 

»Ko zna. Ideš sa mnom?« 

»Žao mi je. Kasno je. Vidimo se sutra. Srećno.« Izašli su zajedno. »Pozdravi pajkane 
s moje strane. Misliš da će ti poverovati?« 

»Poverovaće mi, ne boj se. Laku noć.« 


Spalner je vozio sporo prema gradu. 

»Želim da stignem tamo«, rekao je sebi, »živ«. 

Bio je prilično šokiran, ali ne i iznenađen, donekle, kada je naišao kamion 
kotrljajući se iz jedne uličice pravo prema njemu. Upravo je čestitao sebi na oštrom čulu 
opažanja i uobličavao u mislima ono što će reći policiji, kada je kamion udario u njegov 
automobil, To, u stvari, i nije bio njegov automobil, što je u celoj stvari bilo 
obeshrabrujuće. Bio je bačen najpre na ovu, pa na onu stranu, dok je mislio, kakva 
šteta, Morgan je otišao i pozajmio mi svoj drugi automobil na nekoliko dana dok moj ne 
poprave, a sad eto me opet. Vetrobran mu se zakova u lice. Bačen je napred — nazad u 
nekoliko munjevitih trzaja. Onda se svo kretanje zaustavilo i sva buka prestala i ispunio 
ga je samo bol. 

Čuo im je stopala kako trče i trče i trče. Počeo je da petlja sa vratima automobila. 
Škljocnula su. Ispao je na pločnik pijano i ostao da leži, sa uvetom uz asfalt, slušajući ih 
kako dolaze. Bilo je to kao velika kišna oluja, sa mnogo kapi, teških i lakih i srednjih, 
koje su dodirivale zemlju. Čekao je nekoliko sekundi i slušao njihovo približavanje i 
dolazak. A onda, slabo, sa iščekivanjem, pridigao glavu i pogledao. 

Gomila je bila tu. 

Mogao je da im oseti dah, pomešane mirise mnogo ljudi koji usisavaju i usisavaju 
vazduh potreban čoveku za život. Nagomilali su se i gurali i usisavali i usisavali sav 
vazduh oko njegovog dahtavog lica dok nije pokušao da im kaže da odstupe, 
primoravali su ga da živi u vakuumu. Glava mi je veoma mnogo krvarila. Pokušao je da 
se pomeri i shvatio da mu nešto nije u redu sa kičmom. Nije mnogo osetio udarac, ali 
kičma mu je bila povređena. Nije se usuđivao da se pomera. 

Nije mogao da govori. Dok je otvarao usta, ništa nije izlazilo napolje osim gušenja. 

Neko reče: »Pomozite mi. Okrenućemo ga i podići u udobniji položaj.« 

Spalnerov mozak eksplodira. 

Ne! Ne pomerajte me! 

»Pomerićemo ga«, reče glas, bezbrižno. 

Idioti, ubićete me, nemojte! 

Ali ništa od toga nije mogao da izgovori glasno. Mogao je samo da misli. 

Ruke ga dohvatiše. Počeli su da ga dižu. Uzviknuo je i nesvestica ga zaguši. Ispravili 
su ga u udarač agonije. Dva čoveka su to učinili. Jedan od njih je bio mršav, plav, bled, 
hitar mladić. Drugi je bio jako star i imao je smežuranu gornju usnu. 

Već im je ranije video lica. 

Poznati glas reče, »Je li — jeli mrtav?« 

Drugi glas, glas vredan pamćenja, odgovori, »Ne. Još ne. Ali biće mrtav pre nego 
što stignu ambulantna kola.« 

Bila je to jako glupa, luda zavera. Kao svaka nesreća. Cvileo je histerično pred 
čvrstim zidom Oca. Bili su svuda oko njega, ove sudije i porotnici sa licima koja je već 
ranije video. Brojao im je lica kroz svoj bol. 

Pegavi dečak. Starac sa smežuranom gornjom usnom. 

Riđokosa žena rumenih obraza. Starica sa mladežom na bradi. 

Znam zbog čega ste ovde, pomislio je. Isto kao i kod drugih nesreća. Da osigurate 
da pravi prežive, a pravi umru. Zato ste me podigli. Znali ste da će me to ubiti. Znali ste 
da bih preživeo da ste me pustili na miru. 

I tako je bilo od početka vremena, kada se gomile okupe. Na ovaj način ubijate 
mnogo lakše. Alibi vam je veoma jednostavan; niste znali da je opasno pomerati 
povređenog. Niste želeli da ga povredite. 

Gledao ih je, iznad sebe, radoznalo kao čovek duboko pod vodom koji posmatra 
ljude na mostu. Ko ste vi? Odakle dolazite i kako stižete ovamo toliko brzo? Vi ste 
gomila koja uvek smeta, koja troši dobar vazduh potreban plućima čoveka na umoru, 
koristeći prostor koji bi trebalo on da koristi za ležanje, sam. Gazite po ljudima da biste 
bili sigurni da će umreti, takvi ste vi. Znam vas sve. 

Bilo je to poput učtivog monologa. Nisu rekli ništa. Lica. Starac. Riđokosa žena. 

Neko podiže aktovku. »Čije je ovo?« 

To je moje! To su dokazi protiv svih vas! 

Oči, izokrenute nad njim. Sjajne oči ispod razbarušene kose ili šešira. 

Lica. 

Negde — sirena. Stizala su ambulantna kola. 

Ali gledajući u lica, konstrukcije, modele, oblike lica, Spalner je znao da je 
prekasno. Pročitao im je to na licima. Oni su znali. 

Pokušao je da govori. Nešto je uspelo da izađe: 

»Izgleda da ću — vam se pridružiti. Ja — pretpostavljam da ću — sada — biti član 
vaše — grupe.« 

Onda je sklopio oči, i sačekao islednika koji pregleda leševe. 

Rane godine života Džejmsa Obernadija su bile prepune najcrnjih predskazanja. 

Njegov otac, carinik u Novoj Engleskoj, imao je umetničkih sklonosti; crtanke su 
mu bile prepune crteža starih putitanskih grobova i novih nantaketskih kitolovaca. 
Danju je merio bale uvezenog čaja i pamučnog platna; uveče bi vodio Džejmsa na 
sastanke sa obrazovanim prijateljima, koji bi pili porto, ogovarali svoje žene i izdavače, i 
davali Džejmsu luše od melase. 

Džejmsov otac je nestao u ekspediciji na Veliku kamenu glavu u Vermontu; od 
njega su ostale jedino cipele. 

Džejmsova majka, udovica sa nejakim sinom, ubrzo su udala za ogromnog i 
dlakavog čoveka koji je živeo u raspadajućem zdanju u unutrašnjosti države Njujork. 

Uveče bi porodica često odlazila u obližnji Albani u posete. Sa prijateljima iz 
antimasonske partije Džejmsov bi poočim raspravljao obično o politici; na spratu, 
njegova majka je s drugim ženama preko spiritualističkih obreda pričala sa poznatim 
mrtvacima. 

Vremenom je Džejmsov poočim bio sve zaokupljeniji masonskom urotom. 
Porodica je prestala da se pojavljuje u društvu. Zavese su po ceo dan bile navučene a 
porodici je naređeno da se dobro čuva od nepoznatih u crnim odelima. Džejmsova 
majka postajala je sve slabija i bleđa, i sve češće je zaboravljala da zameni kućnu haljinu 
doličnijom odećom. 

Jednog dana, Džejmsov poočim pročitao im je novinski izveštaj o anđelu Moroniju 
koji je u blizini otkrio zakopane zlatne poluge koje su objašnjavale biblijsko predanje 
Maundbilder Indijanaca. Kako se približavao kraju članka, glas mu se sve više tresao a 
oči postajale sve luđe. Te noći su se čuli prigušeni krici i pomamna lupa čekića. 

Sledećeg jutra, mladi Džejms je našao svog očuha ispred kamina još uvek u odelu, 
kako ispija šolje brendija jednu za drugom odsutno džarajući vatru žaračem. 

Džejms je nazvao dobro jutro sa uobičajenom srdačnošću. Poočimove oči su ga 
izbezumljeno pogledale ispod sastavljenih obrva. Džejmsu je rečeno da mu je majka 
otišla u milosrdnu posetu dalekoj rodbini koju je pogodila crvena kuga. Razgovor se 
uskoro preneo na određenu ostavu na spratu koja je sada bila zakucana ekserima. 
Džejmsu je poočim strogo zabranio da se približava njenim vratima. 

Prolazili su dani. Njegove majke nije bilo već nedeljama. | mada su mu oštra 
upozorenja da ne ide u ostavu često ponavljana, Džejms nikada nije pokazao zanimanje 
za ono što je u njoj. Nedugo potom negde u starčevoj glavi je od prevelike brige 
eksplodirala arterija. 

Za vreme poočimovog pogreba, porodičnu kuću je pogodio grom i sravnio je sa 
zemljom. Novac od osiguranja, a i sudbina Džejmsovog života, prešli šu u ruke dalekog 
rođaka, smušenog i preplašenog čoveka koji je vodio borbu protiv alkohola i pio 
nekoliko boca dr Rifkinsovog životnog eliksira svakog dana. 

Džejms je poslan u internat koji je vodio fanatični kalvinistički đakon. Tamo je 
Džejms bio uspešan, zahvaljujući prilježnom radu i svojoj pomirljivoj, blagoj naravi. 
Stigao je do zrelosti kao visok, razuman mladi čovek mirnog temperamenta i nežnog 
lica potpuno neobeleženog zlom kobi. 

Dva dana pošto je diplomirao, đakon i njegova žena su nađeni iseckani na parčiće, 
polugolih tela skoro zakopanih u balegi jedinog konja koga su imali. Džejms se zadržao 
taman toliko da uteši njihovu neudatu kćer, koja je suvih očiju sedela u stolici za 
ljuljanje, sa pažnjom kidajući maramicu na parčiće. 

Onda se Džejms preselio u Njujork kako bi nastavio školovanje. 

I tamo je Džejms Obernadi pronašao malu radnju u kojoj su se prodavale čarolije. 


v 
DZejms je ušao u neobeleženu radnju slučajno, bežeći od prigušenih jauka iz zubarske 


ordinacije preko puta. 
Zamračena unutrašnjost radnje je mirisala na goruće kitovo ulje i mesingani fenjer. 
Duboke drvene police, prekrivene paučinom, pružale su se duž zidova. Tu i tamo, 

požuteli vojni proglasi su pozivali na pomoć protiv ustanika u Teksasu. Džejms je s 
poštovanjem pozdravio prema apotekarskom kredencu, gde je nekoliko uštavljenih, 
lakiranih žaba mahalo malim trubama i gitarama. Vlasnik se pojavio iza crvene zavese. 
»Mogu li pomoći mladom gospodinu?« rekao je trljajući ruke. Bio je to mali, žustri Irac. 
Uši su mu se gubile negde u gomili kose, nosio je bifokalne naočare i cipele s 
mesinganom kopčom. 


vlasnik cereći se. »Tako ste mladi, tako puni života.« 

Džejms je oduvao prašinu sa ćupa, nakupljenu podužom nebrižljivošću. »Kako ide 
posao ovih dana?« 

»Mi posedujemo vrlo probranu klijentelu«, reče onaj drugi, i predstavi se. Ime ju je 
bio g-din O'Beron, i skoro je bio pobegao od neopisive gladi u svojoj zemlji. Džejms je 
protresao sitnu, papirnatu ruku gospodina O'Berona. 

»Sigurno ste za jedan ljubavni napitak«, reče g-din O'Beron sa zavereničkim 
pogledom. »To obično traže vaši vršnjaci.« 

Džejms je odmahnuo. »Ne, zaista ne.« 

»Onda problemi sa džeparcem? Možda će vas zanimati jedan novčanik koji se sam 
puni.« Starac je kliznuo preko kase i pokazao kožnu lisnicu. 

»Novac?« reče Džejms jedva zainteresovano. 

»Onda slava. Imamo magične četke — ili ako vam se više sviđaju novotarije, 
imamo fotoaparat koji je nekad pripadao samom Montavardeu.« 

»Ne, ne«, reče Džejms, nemiran. »Kažite mi cenu ovog ovde. Proučavao ga je 
kritički. Nije baš bio u dobrom stanju. 

»Možemo da povratimo mladost,« reče g-din O'Beron, odjednom nametljivo. 

»Jelte«, reče Džejms, zainteresovan. 

»Imamo isporuku Vode mladosti po receptu dr Hajdegera«, reče g-din O'Beron. 
Povukao je skrivenu ručicu koja je otvarala okovani kovčežić i izvukao četvrtastu 
staklenku. Odčepio ju je. Malo se prosulo i miris maja je ispunio prostoriju. »Jedna 
ispijena boca«, reče g-din O'Beron, »vraća čoveku ili zveri pravu mladost.« 

»Nije valjda«, reče Džejms, skupljajući obrve razmišljajući »A koliko je kašičica u 
boci?« 

»Nemam pojma«, priznao je g-din O'Beron. »Nikad nisam merio na kašičicu. 
Opominjem vas, ovo je obično za starije. Mladići poput vas uzimaju ljubavne napitke,« 

»Koliko je jedna boca?« reče Džejms. 

»Malo je skupo«, preko volje reče g-din O'Beron. »Cena je sve što imate.« 

»Deluje razumno«, reče Džejms. »A koliko za dve boce?« 

G-din O'Beron se zabuljio. »Ne preterujte, mladiću«, Pažljivo je začepio bocu. 
»Setite se da već treba da mi date sve što imate.« 

»Kako da znam da ćete opet imati vodicu kada mi zatreba?« reče Džejms. 

G-din O'Beron je nelagodno podigao oči iza bifokalnih stakala. »To prepustite 
meni.« Cerio se, ali ne ubedljivo kao malopre. »Ova radnja se neće zatvoriti — ne dok 
ima mušterija poput vas.« 

»Dogovoreno«, reče Džejms, pa se rukovaše po sklopljenoj pogodbi. Džejms se 
vratio posle dva dana, prodavši sve što je posedovao. Predao je malu torbu sa zlatom i 
bankovni ček kojim mu prenosi celo svoje nasleđe. Otišao je sa odelom na sebi i bocom. 

Prođe dvadeset godina. 

U Sjedinjenim Državama je besneo građanski rat. Ubijeno je na stotine hiljada 
ljudi, razneseno ili minama ili mecima, ili jadno nestalo u septičkim jamama. Na ulicama 
Njujorka, stotine protivnika regrutovanja je pobijeno šrapnelima, pa je kaldrma ispred 
male radnje čarolija bila pretrpana mrtvima čiji se zadah raspadanja počeo osećati. 
Najzad, posle tvrdoglavog otpora i neopisive agonije, Konfederacija je poražena. Rat je 
postao prošlost. 


71 


Džejms Obernadi se vratio. 

»Bio sam u Kaliforniji«, rekao je zaprepašćenom g-dinu O'Beronu. Bio je fino 
preplanuo i nosio ljubičasti kaput, čizme s mamuzama i srebrni sombrero. Imao je 
zlatan sat velik kao kupus a na prstima su mu sijali dragulji. 

»Obogatili ste se na kopanju zlata«, nagadao je g-din O'Beron. 

»Ne baš«, reče Džejms. »Petljao sam trgovinom. U Sakramentu. Tamo se tuce jaja 
prodaje za skoro isto toliko zlata, znate.« Nasmešio se i pokazao na svoju biranu odeću. 
»Išlo mi je uglavnom dobro, ali se obično ne oblačim ovako ekstravagantno. Znate, na 
sebi nosim sve što posedujem. To će nam olakšati razmenu.« Pružio je praznu bocu. 

»Vrlo dalekovido s vase strane«, reče g-din O'Beron. Pažljivo je ispitivao Džejmsa, 
kao da traži naznaku fizičkog opadanja ili moralnog propadanja. » ne izgledate stariji ni 
jedan dan.« 

»O, nije baš tako«, reče Džejms. »Imao sam dvadeset kada sam došao prvi put. 
Sada bi mi lako dali dvadeset jednu, čak dve godine.« Stavio je bocu na “tezgu. 
»Zanimaće vas sigurno kad vam kažem da ima tačno dvadeset kašika.« 

»Niste prosuli ni kap?« 

»Ne, naravno«, nasmešio se Džejms na tu pomisao. »Otvarao sam je samo jednom 
godišnje.« 

»Nije vam se desilo da uzmete dve kašike odjednom, na primer? Ili da iskapite 
bocu?« 

»Šta bi mi to pomoglo?« reče Džejms. Počeo je da skida prstenje i da ga slaže po 
tezgi uz jedva čujno zveckanje. »Sačuvali ste malo Vode mladosti u rezervi, 
pretpostavljam«. 

»Pogodba je pogodba«, preko volje reče g-din O'Beron. Pružio mu je sledeću bocu. 
Džejms je otišao bos, samo u košulj; i pantalonama, ali sa svojom bocom. 

Prošla je 1870. i narod je slavio stogodišnjicu. Železnica se protegla po celoj zemlji. 
Na ulicama Njujorka su instalirane gas-lampe. Počele su da niču neviđeno visoke 
zgrade, ali je kraj sa malom prodavnicom čarolija ostao nedirnuto mračan. 

Džejms Obernadi se vratio. Sada je izgledao kao dvadesetčetvorogodišnjak. Preneo 
je tapije nekih poseda u Čikagu i otišao sa narednom bocom. 

Uskoro posle početka veka, Džejms se ponovo vratio, vozeći automobil na paru, 
zviždućući melodiju sa Izložbe u Sent Luisu i gladeći negovane brčiće. Potpisao je tapiju 
na kola, koja su bila izvrsna, ali nisu oduševila g-dina O'Berona. Stari Irac je s godinama 
propao, a tanke ruke su mu se tresle dok je prodavao svoju robu. 

U nekoliko sledećih godina, svet je potresao rat velikih sila, ali Amerika je ostala 
uglavnom nepovređena. Došle su dvadesete, i Džejms dode natovaren koferčetom 
prepunim naglo rastućih akcija i obveznica. »Čini mi se da se uvek dobro snalazite«, 
primetio je g-din O'Beron drhtavim glasom. 

»Važno je da si u toku«, reče Džejms. »l da si talentovan po prirodi.« Ispitivački se 
osvrnuo po prostoriji. Vrednost robe je opala. Delovi starih mašina su ležali pored 
gomila raspadajućih narodnih magazina i kolutova pocrnelog telefonskog kabla. 
Egzotične sitnice, kutijice začina ili ćilibara, idoli od slonovače koje su izradili ljudožderi, 
sada su potpuno nestali. »Nadam se da vam neće smetati novo pakovanje«, krkljao je 
g-din O'Beron, dodajući mu tečnost. Boca je bila zaobljena i imala mašinski čep od plute 
i kalaja. 

»Imate problema sa nabavkom?« delikatno je upitao Džejms. 

»To prepustite meni!« reče g-din O'Beron, uvređeno podižući nos. 


DZejmsova sledeća poseta bila je posle sledećeg rata koji je bio neobjašnjivo i 
nezamislivo jeziv. Radnja g-dina O'Berona je sada bila pretrpana vojnim viškovima. Gole 
električne sijalice su visile iznad naslaga natrulih kaki i gumenih stvari. 

Džejms je izgledao kao da je blizu tridesetih. Po modernim američkim standardima 
bio je nešto niži, ali jedva primetno. Nosio je pantalone sa visokim strukom i beli laneni 
sako sa naglašenim ramenima. 

»Pretpostavljam«, mrmljao je g-din O'Beron veštačkim zubima, »da se vas ovaj 
svet nimalo ne tiče. Šta je sa ženama, ljubavnicama, decom?« 

»Sta je s njima?« slegnuo je Džejms. 

»Zadovoljni ste dok ih gledate kako stare i umiru?« 

»To nikad ne dočekam«, primetio je Džejms. »Ipak, svakih dvadeset godina se 
moram vratiti i ovde ostaviti sve što imam. A onda je jednostavnije krenuti od nule. 

»Kako bezosećajno«, mrmljao je gorko g-din O'Beron. 

»Ma dajte«, reč Džejms. »Ipak mi se čini da ni vi ne delite eliksir na sve strane.« 

»Ali radnja sa čarolijama je moj POSAO«, reče g-din O'Beron jedva. »Postoje 
određena nepisana pravila.« 

»Jel'?« reče Džejms, naginjući se preko tezge sa lakoćom mladog stogodišnjaka. 
»ľo nikad niste spomenuli. Natprirodni zakoni — mora da su zanimljivi za 
proučavanje.« 

»Sta se vi petljate u to«, reče g-din O'Beron. »Vi ste KUPAC i ljudsko biće. Brinite 
se za sebe a mene ostavite na miru.« 

»Sto smo osetljivi«, reče Džejms. Oklevao je. »Znate, imam neke novine vezane za 
industriju plastike. Verujem da ću zaraditi mnogo više nego obično. Pa, ako biste 
prodavali ovo...« Nasmešio se. »Kažu da Irci ne zaboravljaju staru zemlju. Mogli biste se 
pod starost vratiti tamo — sa zlatom, pa svakog jutra boca mleka ispred vrata...« 

»Uzmite svoju bocu i idite«, viknuo je g-din O'Beron, trpajući mu je u ruke. 

Prošle su još dve decenije. Džejms se dovezao u otvorenom mustangu i ušao u 
radnju. Mesto je mirisalo na pačuli drvce, a savremeni posteri su preplavili zidove. 
Pakovanja tupavih slikovnica su se nazirala pored polica sa razbacanim kukama i ručno 
pravljenim slavinama. 

G-din O'Beron se dovukao iza obešene iskrzane zavese. »Opet vi«, propištao je. 

»Na vreme«, reče Džejms, okrećući se. »Sviđa mi se što u radnji držite korak s 
vremenom, g-dine O'Beron, baš divno.« 

G-din O'Beron ga je otrovno pogledao. »Sada imate sto dvadeset godina. Zar vam 
nije teško da ih nosite na plećima?« u 

Džejms je zatečeno gledao u njega. »Salite se?« 

»Zar niste naučili koliko je smrt blagoslov? Koliko je bolje da ne pređemo granicu 
koju nam je sudbina odredila?« 

»Uh«, reče Džejms. Stresao se. »Shvatio sam nešto o materijalnom bogatstvu, to 
da... Ono samo sputava. Ovoga puta vam ne ostavljam kola, iznajmljena su.« Izvadio je 
izlizani novčanik iz prednjeg dela svojih farmerki. »Imam neke lažne Dajners i kreditne 
kartice.« Bacio ih je preko tezge. 

G-din O'Beron je ne verujući gledao u lopova. »Vi se to šalite?« 

»Hej, to je sve što imam«, reče Džejms blago. »Tamo pedesetih, mogao sam levom 
rukom da kupim ceo Dženeral motors. Ali kada sam razgovarao s vama poslednji put, 
shvatio sam da vas to ne zanima. Pomislio sam da onda i nije važna imovina, već onako, 
duša same stvari.« 

G-din O'Beron se pridržao za srce svojom starački pegavom rukom. »Zar se ovo 
nikad neće završiti? Zašto sam napustio Evropu? Tamo znaju šta je tradicija...« Zastao 
je, skupljajući dah. »Pogledajte ovo mesto! To je uvreda! Zar se ovo zove radnjom 
čarolija?« Dohvatio je debelu sveću u obliku pečurke i zavitlao je na pod. 

»Uzrujali ste se«, reče Džejms. »Pazite, vi ste rekli da je pogodba pogodba. Nema 
potrebe da nastavimo sa ovim. Vidim da vam nisam prirastao za srce. Što me ne 
povežete sa svojim nabavljačem?« 

»Nikad!« O'Beron se zaklinjao. »Neće mene potući neki hladnokrvni... ćata.« 

»Nisam smatrao da je ovo takmičenje«, ponosno reče Džejms. »Zao mi je ako vi na 
to tako gledate, gospodine.« 

Odgovarajuće vreme je prošlo i Džejms je ponovio svoje hodočašće do prodavnice 
čarolija. Okolina se promenila. Žene u korsetima i mrežastim čarapama su vrebale po 

pločnicima, pod budnim okom muškaraca sa šeširima širokih oboda i izglancanih cipela. 
Džejms je pažljivo zaključao bravu svog BMW-a. 

Nekad zastrveni izlozi magične radnje su bili ofarbani u crno. Neonska reklama 
iznad vrata je glasila ODRASLI — GLEDANJE — 25 centi. 

Unutra, nekad prenatrpani pod prodavnice bio je raščišćen. Dobro umotani 
magazini su ležali na policama, sa živim koricama koje su sijale pod plavičastim 
mrtvačkim svetlom neonke. Stara tezga je bila zamenjena dugačkom staklenom 
vitrinom u kojoj su bili izloženi pleteni bičevi i eterična ulja. Goli pod je odzvanjao pod 
oplatama Džejmsovih Guči cipela. 

Neki mladić se pojavio iza zavese. Bio je visok i koščat, sa malim, brižljivo ne- 
govanim brčićima. Njegova nežna koža je delovala voskasto i nezdravo. Jedva da se 
naklonio. »Viri se pozadi«, rekao je visokim glasom ne gledajući Džejmsa. »Morate da 
kupite žetone. Tri dolara.« 

»Šta ste rekli?« reče Džejms. 

»Tri soma, čoveče!« s 

»A«, pružio mu je Džejms novac. Čovek mu predade tuce plastičnih žetona i 
odmah nestade iza zavese. 

»Oprostite« reče Džejms u prazno. »Hej?« , 

Mašine za virenje su čekale u dnu radnje, u nizu prikrivenih odaja. Vinilska sedišta 
unutar njih bazdila su na znoj i butil nitrat. Džejms je ubacio žeton i gledao. 

Onda je prešao na ostale i gledao i u njih. Vratio se u prednji deo radnje. Čuvar je 
sedeo na hoklici, cepajući korice sa neprodatih magazina i gledajući mali televizor ispod 
tezge. 

»Ti filmovi reče Džejms. »To je bio Čarli Čaplin. Pa Daglas Ferbanks. A tek Glorija 
Svenson...« 

Čovekie podigao pogled, nameštajući frizuru. »Pa? Ne volite neme filmove?« 

Džejms je ćutao. »Ne mogu da verujem da je Čarli Caplin snimao pornić«. 

»Ne volim da prodajem fazone«, reče čuvar, zevajući. »Ali ovo su originalni snimci, 
ortak. Jesi li čuo za Herstov dvorac? San Simeon? Stari Herst je voleo da usnimi svoje 
holivudske gošće na leglu. Sve spavaće sobe su bile snimane.« 

»A«, reče Džejms. »Sada mi je jasno. A je li tu gospodin O'Beron?« 

Tip je prvi put pokazao zanimanje. »Znate starog? Nema ih mnogo u poslednje 
vreme da ga znaju. Cujem da njegova klijentela ima vrlo specifičan ukus.« 

Džejms je klimnuo. »Trebalo bi da za mene čuva jednu bocu.« 

»Pa, pogledaću iza. Možda je budan.« Cuvar se ponovo izgubio. Vratio se sa 
staklenkom u rukama. »Evo malo ljubavnog napitka.« 

Džejms j je odmahnuo glavom. »Žao mi je, ne tražim to.« 

»Ali to je ono pravo, čoveče! Ne da deluje nego nije normalno!« Čuvar je bio 
zbunjen. »Pa vi mladi obično tražite ljubavni napitak. A vama verovatno treba stari. 
Mada mi je žao da ga maltretiram.« 

Prođoše dugi minuti, sa udaljenim mrmljanjem i cičanjem. Najzad se čuvar pojavio, 
gurajući kroz zavesu invalidska kolica. U njima je sedeo g-din O'Beron, sav umotan 
zavojima, s noćnom kapicom navučenom preko izborane glave. »Oh«, reče napokon. 
»To ste opet vi.« 

»Da, došao samo po...« 

»Znam, znam. »G-din O'Beron je zrikavo gledao u jastučiće. »Vidim de ste upoznali 
mog... ortaka. G-din Feri.« 

»Ja kao vodim ovo mesto u poslednje vreme«, reče g-din Feri. Namignuo je 
Džejmsu iza leđa g-dina O'Berona. 

»Ja sam Džejms Obernadi«, reče Džejms. Pružio je svoju ruku. 

Feri je ratoborno povukao svoje ruke. »Zao mi je, to nikad ne radim.« 

O'Beron se slabo javio i zagušio kašljem. »Pa, moj dečače«, reče on najzad, »nadao 
sam se da ću izdržati toliko da vas još jednom vidim... Gospodine Feri! Tamo iza, ispod 

Vaših prljavih plakata, nalazi se jedan paket...« 

»Odmah, odmah«, reče popustljivo Feri. Izašao je. 

»Dajte da vas vidim«, reče O'Beron. Njegove oči u suvim, sivkastim dupljama su 
postajale nalik na gušterske. »Pa, kako vam izgleda radnja? Iskreno?« 

»Pamti i bolje dane«, reče Džejms. »Kao i vi.« 

»Tako vam je to, zar ne?« reče O'Beron. »On ovaj posao vodi kao gangster, taj 
mladić. Da vidite kako vodi knjige...« Odmahnuo je rukom, u kojoj su kosti krekale 
pritisnute artritisom. »To je pravo blagostanje, ne morate se više brinuti.« 

Feri se pojavio, noseći drveni sanduk u kom su bile naslagane prašnjave alu- 
minijumske konzerve. Pažljivo ju je spustio na tezgu. 

Svaka konzerva je sadržala Vodu mladosti. »Hvala« reče Džejms šireći oči. Podigao 
je sa uživanjem jedan paket, i izvukao konzervu. 

»Neka«, reče O'Beron. »Ovo je za tebe, sve. Uživaj, sine moj. Nadam se da si za- 
dovoljan.« X 

Džejms spusti konzervu. »Šta je sa našim dogovorom ?« 

O'Beronove oči se zacakliše, uživajući u poniženju. »Iskreno mi je žao. Ali ja 
jednostavno ne mogu da sprovodim naš ugovor. Kao što vidite, nemam više snage. Ovo 
je sada vaše. To je sve što sam mogao pronaći.« 

»Da, čini mi se da je ovo sve što je ostalo,« klimao je glavom Feri, pregledajući 
stanje svojih noktiju. »Nije baš bilo prometa — verovatno je preduzeće za punjenje 
stavilo ključ u bravu.« 

»Tolike konzerve, ipak...«. reče Džejms zamišljeno. Pružio je svoj novčanik. 
»Dovezao sam vam fina kolica, tu su ispred...« 

»To više nije važno«, reče O'Beron. »Zadrži ih, kao uspomenu na mene.« Glas mu 
se izgubio. »Mislio sam da nikad neću stići dovde, ali priznajem da si me potukao. 
Predajem se.« Spustio je glavu. 

G-din Feri je preuzeo kolica. »Sada je umoran«, reče on mudro. »Skloniću ga da ne 
smeta, ovamo...« Podigao je zavesu i nogom gurnuo kolica. Vratio se Džejmsu. »Uzmite 
taj sanduk i izvolite napolje. Lepo je bilo raditi sa vama — zbogom.« Oštro je klimnuo. 

»Gospodine, do viđenja!« viknuo je Džejms. Bez odgovora. 

Džejms je odneo sanduk do kola i stavio ga na zadnje sedište. Onda je izvesno 
vreme sedeo na prednjem sedištu, dobujući prstima po volanu. 

Konačno se vratio unutra. 

Gospodin Feri je izvadio telefon ispod kase. Kada je ugledao Džejmsa, tresnuo je 
slušalicu. »Nešto si zaboravio, ortak?« 

»Zbunjen sam«, reče Džejms, »stalno se pitam... šta je sa nepisamm pravilima ?« 

Čuvar ga je pogledao zbunjeno. »E, starac stalno tako priča. Pravila, standardi, 
kvalitet. »G-din Feri se zapiljio u svoju robu, a onda pogledao Džejmsu pravo u oči. 
»Kakva PRAVILA, čoveče?« 

Za trenutak je vladala tišina. 

»Nikad nisam bio načisto s tim«, reče Džejms. »Ali voleo bih da pitam g-dina 
O'Berona.« 

»Već ste ga dovoljno udavili«, reče čuvar. »Zar ne vidite da starac umire? Dobili ste 
šta ste tražili, sad čistac, gubite se.« Sklopio je ruke. Džejms je odbio da se pomeri. 

Čuvar je uzdahnuo. »Slušaj, nisam ja narodna kuhinja. Ako ćeš da se muvaš ovuda, 
kupi još žetona.« 

»Već sam video šta nudiš«, reče Džejms. »Imaš još nešto«? 

»Šta, aparati ti nisu dovoljni, a?« G-din Feri je protrljao svoju bradu. »Pa, obično s 
tim nemam veze, ali mogu ti naći gram ili dva Magičnog praha senjor Buendije iz 
Kolumbije. Prvi put je besplatno. Ne? Tebi je teško ugoditi, dečko.« 

Feri je ponovo seo, kao da se dosađuje. »Ne znam zašto bih menjao svoju robu, 
zbog tvog cepidlačenja. Takav budža kao ti, šta ima da se zanosi malom prodavnicom 
čarolija. Tebi ovde nije mesto, ortak.« 

»Zašto, oduvek sam voleo ovo mesto«, reče Džejms. »lli bar nekad jesam... Čak 
sam želeo i da ga kupim.« 

Feri se zakikotao. »Ti? Ma nije valjda.« Namrgodio se. »Ako ti se ne svida kako je ja 
vodim, ko te šiša.« 

»Ne, ne, siguran sam da ću naći nešto za sebe«, reče brzo Džejms. Naglo je 
pokazao na tanku knjigu u tvrdom povezu, na vrhu gomile iza tezge. »Evo ovo na 
primer.« 

G—din Feri je slegnuo i nevoljno je izvukao. »Dopašće ti se«, rekao je neubedljivo. 
»Merlin Monro i Džeki Kenedi na privatnoj plaži.« 

Džejms je prevrnuo nekoliko sjajnih stranica. »Koliko je?« 

»Zelite je?« reče čuvar. Proučavao je povez a onda je spustio. »U redu, pedeset 
soma.« 

»Cist keš?« reče Džejms iznenadeno. »Ništa magično?« 

»Keš JE čarolija, ortak.« Opet je slegnuo. »Dobro, četrdeset soma i da se 
rastanemo u miru.« 

»Evo ti pedeset«, reče Džejms. Izvadio je novčanik. »Opa,« spetljao se pa mu je on 
pao na drugi kraj vitrine. 

G-din Feri je sagao za njim. Kada se ponovo digao, Džejms ga je zviznuo teškom 
knjigom po glavi. Čuvar je pao sa treskom. 

Džejms je preskočio tezgu i razmakao zavese. »Dokopao se kolica i izgurao ih 
napolje. Točkovi su dvaput zapeli za noge gospodina Ferija. O'Beron se od truckanja 
probudio i vrisnuo. 

Džejms ga je gurao ka crno zastakljenom izlogu. »Matori«, naglasi, »koliko već nisi 
izašao na svež vazduh?« Gurnuo je vrata. 

»Ne!« kričao je O'Beron. Zaklonio je oči obema rukama. »Ja moram ostati unutra. 
Takva su pravila.« Džejms ga je izvezao na pločnik. Kada ga je dodirnulo sunce, O'Beron 
je vrisnuo od straha i divlje se zakoprcao. Oblaci prašine su leteli sa njegovih jastuka a 
zavoji se razmotavali. Džejms je brzo otvorio vrata od kola, u zamahu podigao 
O'Beronovo telo i spustio ga na sedište. »Ne smete to učiniti!« vrištao je O'Beron, a 
noćna kapa mu je sletela sa glave. »Ja pripadam unutrašnjem svetu, ja ne smem 
napolje...« 

Džejms je zalupio vratima. Optrčao je oko kola i seo za volan. »Ovde je opasno«, 
drhtao je O'Beron dok je motor startovao. »Tamo sam bio na sigurnom...« 

Džejms je pritisnuo papučicu za gas. Kola su krenula. Pogledao je u retrovizor, i 
video gomilu džabalebaroša kako se smeje i zabavlja. »Kuda idemo?« Mekano je rekao 
O'Beron. 

Džejms je proleteo kroz žuto svetlo. Nagnuo se ka zadnjem sedištu i dohvatio 
konzervu iz kutije. »Gde se ovo punilo?« 

O'Beron je treptao nesigurno. »Bilo je to davno... Mislim na Floridi.« 

»Florida deluje baš dobro. Sunce, svež vazduh...« Džejms se spretno probijao kroz 
saobraćajnu gužvu, palcem skidajući otvarač. Ispio je dobar gutljaj, a onda dao 
O'Beronu konzervu. »Hajde matori. Dovrši je.« 

O'Beron je buljio, oblizujući Suva usta. »Ali ne smem. Ja sam vlasnik, ne kupac. 
Jednostavno, nije mi dopušteno da uradim tako nešto. Ja sam. vlasnik prodavnice 
čarolija, kada ti kažem.« 

Džejms je zavrteo glavom i nasmejao se. 

O'Beron se tresao. Obema kvrgavim rukama je podigao konzervu i počeo žedno da 
ispija. Zastao je jednom da izdahne vazduh, pa nastavio. 

Miris maja je ispunio kola. 

O'Beron je obrisao usne i zgnječio konzervu u šaci. Bacio ju je preko ramena. 

»Na zadnjem sedištu ima mesta i za te zavoje« reče mu Džejms. »A blizu smo auto- 
puta.« 

. Eni Žerar 


- TERMINAL 


Annie Gerard: TERMINAL, 1988 
S engleskog preveo Aleksandar B. Nedeljković 


Pakao nije pogodan za navigaciju: mapa može pomoći. Onaj pas je izgrizao prste 
na znaku koji je nekad oznacavao tri mutna pravca gde reka skreće i račva se onostran 
ulaza u pećinu. Nema drugih belega i nećete ih videti sve dok ne bude prekasno — ne 
sme vam se dogoditi da zalutate. 


w 

Caršavi su bili vlažni zamršaj oko mojih nogu. Sanjala sam oluju kako pokušava da 
razbije ovu tišteću uparenu noć u koalesciranje svežih kapi. Osetila sam kako kiša 
počinje da pljušti, praćena vetrom i grmljavinom. Nisam znala da je to san. 

Te noći probudih se sa osećajem da su njegova usta na mom vratu i da njegovi 
zubi zadiru u moju kožu. Odgurnula sam ga i opet zaspala, čvrsto zatvarajući oči protiv 
beline munja. 

Ujutru nije bilo tragova zuba na mojoj koži. Prozorski okvir bio je suv — kiša, ipak, 
nije padala. Čaršavi su bili lepljivi od znoja koji nije mogao sebi naći mesta u vazduhu. 
Leni — moj muž — već bejaše izišao. 


Kad stignete tamo, morate uvek imati na umu da treba postupati u skladu sa 
Hekatinim željama. Biće joj drago ako donesete nešto kostiju za Kerbera, i to je u prvi 
mah dovoljno — kosti treba da budu mesnate, sveže i krvave. Ako ste pošli uobičajenim 
putem, imate toga sa sobom. Ako nameravate i da se vratite, nastojte da se ne 
rastanete od nečega što bi vam moglo biti potrebno. 


Obukla sam se za posao. Lenijeve cipele bile su pod krevetom, ali kafa je bila 
pripremana, a neki odevni predmeti su nestali sa vrha gomile na stolici. U dnevnoj sobi, 
smrad duvana još uvek se lepio za debelu, klonulu fotelju. Prebačena preko jednog 
zaprljanog velurskog rukonaslona fotelje, licem nadole, prelomljenih leđa, ležala je 
jedna knjiga — Krivina energije vezivanja. 

Neumnoljiva vlažnost potrajala je čitav dan. Posao se nastavljao sporo — za mene 
je rad tada već bio samo dug, dosadan interval izmedu dve prigradske vožnje, vreme 
provedeno u hlađenom vazduhu. U popodnevnom satu gužve, podzemna železnica ja 
paklena. Stojim u jednom prepunom, usporenom vagonu trideset minuta, posle na 
platformi čekam sledećih četrdeset pet. Kad sam se vratila kući, Leni još nije bio tu. 
Knjiga je ležala nepomaknuta. 

Kad je konačno ušao, spavala sam. Sva svetla sam bila pogasila. Čula sam ključ u 
bravi, otvorila oči, videla liniju žutog ispod vrata spavaće sobe — svetlost one lampe 
kod fotelje. Ležala sam u mraku čekajući, onda se okrenula zidu kad su se koraci 
primakli vratima. Pre nego što je ušao u sobu počela sam da dišem duboko a sporo. 
Vrelina i miris njegovog tela počeli su da me guše; nisam se okrenula da se suočim s 
njim. 

Opet sam sanjala oluju. Probudila sam se i videla da je ulica ispod našeg prozora 
osvetljena, da sija sivo od kiše. Digla sam se u sedeći položaj, pritisnula lice na prohladni 
metalni zastor, osećajući oštri miris ostarelog aluminijuma, osluškujući kako voda udara 
po zidovima i krovu, čujući oštro zatvaranje vazduha iza munja. Kad sam opet legla 
dole, bio je budan a njegove šake našle su se na mom telu. Kasnije mi se učinilo da 
osećam njegove zube na vratu. 


Ponesite, ako možete, ponešto za svaku glavu, i za Lunu; Lovkinju; Uništiteljku (ona 
voli izvesne kamenove).. Ne škrtarite sa ponudama ako želite da imate iole ikakvu nadu 
u povratak, morate biti adekvatno pripremljeni. 

Kad stignete do rečne obale, tu zastanite radi razmišljanja o konturama obale, o 

njenom blatu, o krvavo tamnim tromim vodama. Ne žurite previše sa ulaskom u čamac. 
Rasklopite svoju mapu pažljivo, proučite je, onda glavom klimnite Haronu. Ovo bi bio 
trenutak kad treba da mu platite dajući mu svoja dva novčića, za jednosmernu vožnju; 
novčiće možete izvaditi iz svojih očiju. Ali vi koji ste naumili da načinite povratno 
putovanje Haronovom skelom; ne plaćajte mu tad, samo mu pokažite koliko vredite — a 
trebaće vam, za to, neka druga moneta, sem ako ste ukrali novčiće od nekog drugog. 


Kad sam se probudila, opet ga nije bilo. Moj vrat bio je bled i gladak kao uvek; nikakvih 
tragova nije bilo. Ipak, osećala sam ubod — gledala sam pažljivo u ogledalo, zatezala 
kožu, pipala bolno mesto. Ničeg. Pomislila sam da to, možda, neko perce postepeno 
izlazi iz jastuka, badrljicom napred, kao i igla, pa sam pažljivo tapkala sve jastuke. Ničeg. 

Vazduh je još uvek bio nepodnošljivo vruć i lepljiv, a mala spavaća soba počinjala 
je da smrdi na ustajali duvan i znoj. Umila sam se, odlutala do kuhinje, odlučila da ne 
odem na posao. 

Njegova knjiga je ležala na kuhinjskom radnom stolu, a u njoj nije bilo ni 
obeleživača za stranicu, ni podvijenih uglova na stranicama. Pokraj knjige ostavio je 
čašu sa sveže naceđenim sokom od pomorandže. Nekoliko sekundi sam posmatrala 
staklo izmrljano pulpom, onda se vratila u kupatilo i ispovraćala. Istuširala sam se, 
obukla šorts i T-majicu. 

U stanu su uslovi bili maltene tropski. Ako se izuzme primetno odsustvo povetarca 
ili čiste sunčeve svetlosti, bili su tropski. Mlazevi svetlosti su krvarili kroz ogavno prljava 
okna — na pojedinim, nasumično odabranim mestima oprana, ali dekorisana dugim 
vertikalnim trakama golubijeg izmeta — i osvetljavali kovitlaje prašnog vazduha koji se 
kretao kao izmaglica kroz pravougaonu šumu. Uzela sam njegovu knjigu, sela na 
prohladne pločice kuhinjskog poda, i pokušala da čitam. Moje gole, oznojene noge 
lepile su se za hrapave pločice. Pomakla sam se, vratila se knjizi. Između druge i treće 
stranice bila je cedulja, meni namenjena. 

»Draga Bes«, pročitah reči ispisane njegovim preciznim kaligrafskim rukopisom, 
»morao sam da odem. Nisam siguran kad ću se vratiti — imam problem na poslu i 
moram ga rešiti. Znam da ni tebi nije išlo dobro, ali pokušaj da izdržiš još malo — kad 
ovo bude raščišćeno biću u mogućnosti da izdvojim više vremena za nas.« Bilo je 
potpisano sa »Leni«, bez »voli te«. Pamtim da sam pomislila da je trebalo ovo i da 
očekujem... Presavila sam tu cedulju napola, pa opet napola, i tako dalje, sve dok nije 
bila suviše debela da bi se mogla dalje presavijati uredno, a onda sam je bacila u đubre. 

Nije to bio prvi slučaj da on nestane. Kad je radio na modelacionom programu za 
najnoviju transformaciju koju je otkrio, dva meseca ga nigde nije bilo. Novac se 
materijalizovao na našem računu, ali u njegovoj kancelariji su izjavljivali da pojma 
nemaju gde je. Bilo je sasvim mogućno da je to istina. Ali vratio se. 

Onda smo neko vreme bili bliskiji. Razgovarali smo, jeli smo zajedno — sve one 
aktivnosti koje obični ljudi dele. 

U poslednje vreme živeli smo udaljenim, nepovezanim životima. Od kad je počeo 
taj njegov novi projekat, jedva da sam ga uopšte i videla. Noću, kad me je budio da 
vodimo ljubav, nisam mogla jasno da se setim njegovog lica. Svetlo nikad nije palio. 


Kad jednom prođete pored psa i ukrcate se u dugu crnu skelu, biće potrebno da 
oštro pazite na zaokrete. Dok putujete, pravite oznake na mapi. Ako želite da 
razgovarate sa staricom, morate se iskrcati znatno pre drugih — a vaše je da znate 
tačno na kojoj stanici. 

Motrite i na Harona; ako ima drugih putnika koji su platili prevoz, on će morati da 

opere njihove novčiće. Slatko ga pitajte možete li mu dati zdelu za ovo — time ćete mu 
postati dragi. Može se desiti da vam voda, koja ostane u zdeli, bude korisna ako uspete 
da iziđete kroz istu kapiju. Držite tu zdelu uz sebe i ne prosipajte je. 


Moja jutarnja povraćanja su se nastavila. Mislila sam da je to zbog nečeg u mojoj 
hrani. Posle prvih sedam dana, dala sam ostavku — bilo je nemoguće opravdati 
prigradsku vožnju, dosadu, beskrajni podgrizajući zamor, kad u banci ima dovoljno 
para. A para je, iznenada, bilo dovoljno. Leni je sigurno dobio neku povišicu ili višak. 
Nije bilo objašnjavajućih napomena. 

Onaj san o oluji ponovio mi se još nekoliko puta. 

U početku mi je bilo dosadno. Čitala sam, malo sam šila, očistila sam stan. Nisu mi 
nedostajali znaci njegovog prisustva. Najzad sam počela da se pitam kada je, zapravo, 
otišao, koliko dugo je ona beleška provela u knjizi — to je lako moglo biti i duže nego 
što sam mislila. Danima, nedeljama duže. Sećala sam se onih rupica na mom vratu — to 
nije ni ličilo na Lenija. 

Pitala sam se ko me je to dirao, tih poslednjih noći; ko je došao sa prvim snom o 
oluji. Lice mu nisam videla. Nije mi bilo stalo da pogledam. 

Jedino je oluja bila važna. 

I dalje mi je pripadala muka pre doručka. Posle nekog vremena znala sam da to 
nije zbog hrane. Često sam se vozila metroom: u muzej, u kupovinu, pa i jednostavno 
zato da bih izlazila iz apartmana. Noću mi je bilo teško da zaspim. Spavaća soba je uvek 
bila zagušljivo vruća, a i prazna; čula sam podzemne vozove kako, uz zveket, brzo 
prolaze ispod uličnih rešetaka, napolju. 

Počela sam da silazim sve kasnije. Nikad nisam razgovarala sa pijancima, sa 
kradljivim damama i klincima, sa pank-džankijima: vozila sam se sve dok ne bih našla 
neki prazan prednji vagon sa nedostajućim prozorom, odakle je memljivi, prašni vetar 
nadirao iz mraka napred i bičevao moju kosu. Stajala sam tada leđima okrenuta ka 
dugim redovima prljavih plastičnih klupa, i stubova i opreme od blistavog nerđajućeg 
metala. Ignorisala sam blistave kriptične poruke nabrljane po umornom emajlu oko 
prozora. Posmatrala sam kako se signalne svetiljke pretvaraju u trake. Vidala sam 
crvene iskrice pacovskih očiju u pobočnim tunelima i izmedu tupo sijajućih šina. Još 
uvek mi je želudac bio nemiran ujutru, ali to sam često uspevala da prespavam. 


Pored psa Kerbera proći ćete dvaput tokom vašeg putovanja — a on će se možda 
dvoumiti da li da vam dopusti izlazak. Ako silazite samo da biste vratili neki Hekatin 
poklon, možete očekivati da će pas nezahvalno besneti, zatežući svoje crne usne preko 
požutelih zuba, kad budete pokušavali da napustite njegov domen. Samo se prisetite, 
kad krećete natrag, da pokupite jednu ili dve fine mesnate kosti; biće toga toliko da ćete 
moći i da birate. 


Nikakvih vesti od Lenija nisam imala. Letnje vrućine su konačno prošle, prelazeći u 
vetrovitu prljavštinu jeseni, a mučnine u stomaku su konačno nestale, mada umor i 
iscrpljenost ostadoše. Izbegavala sam naše prijatelje. Ni sa kim nisam razgovarala. 
Isprva zato što sam bila tako letargična, tako apatična — a kasnije, tako udaljena. Oni bi 
pitali gde je Leni. Oni bi bili srećni zbog ovog mog. 

I dalje sam se vozala metroom noću, i polako počela da se javljam, klimanjem 
glave, jednom ogromnom mrkom propalitetu od čoveka, mršavom, četvrtastog lica, 
ravnih bademastih očiju i masne kose. I on je najviše voleo prvi vagon, čak i kad je zima 
osvojila tunele i uduvavala ledeni šrapnel mračnog vetra kroz razlabavljenu tkaninu 
njegovog kaputa. 

Pričao je sam sa sobom,šaputao i monotono, zguren na krutom sivom plastičnom 
sedištu, zureći u nevidljive užase — taj jezik tada još nisam znala. Ponekad je pojačavao 
glas i činilo se da govori u mom pravcu. Ponekad je na moje klimanje glavom uzvraćao 
takođe klimnućem. 

U osmom mesecu Leni je jednom zvao. Pozno u noći; tek što sam potonula u 
spavanje sa snovima. Bio je to grmljavinski san. Kroz urlikanje i treskanje čula sam 
telefon, prodorno zvonjenje je sletalo kružeći kroz kišu. Kad sam se odazvala, još u 
polusnu, pitao je da li je sve dobro sa mnom — rekla sam mu da sam trudna. Nije bio 
iznenađen. Nije zvučao kao da je srećan, ili uznemiren; niti kao da je to uopšte važno. 
Nije zvučao kao da je išta uopšte važno. 

Rekla sam mu da mi treba više para. Nije mi mogao reći kad će se vratiti, ali je 
rekao da će pokušati da sredi da se mesečni depozit poveća. Onda mi je rekao da pazim 
na sebe i bebu, i spustio slušalicu. Ne znam zašto je zvao. Vratila sam se spavanju. 

U sledećem snu, Leni je pitao o tragovima na mom vratu. Nisam mogla da mu dam 
odgovor. Padala je kiša, i on je, takode, bio ljut što su prozori ostavljeni otvorenim. 
Probudila sam se tresući se. 

... Skela se zanosi, ciči po šinama jer je naišla na široku krivinu, juri u dublji lavirint. 
Zbunjena sam... 


Ako postupate po mojim uputstvima, stići ćete na vreme za audijenciju (a upamtili 
ste ono za poklone, za plaćanje Haronu pri povratku, i za zdelu vode, što sam već 
pomenuo). Saberite se. Objasnite Hekati da ste zahvalni, ali da ne možete da prihvatite 
njenu velikodušnost. Nastojte da je ne naljutite. 


Početkom aprila bila sam manje-više spremna. Gospođa Falkus, komšinica iz stana do 
mog, nekoliko puta me je prekorevala što u ovom stanju silazim u podzemnu železnicu 
sama, noću. Rekla sam joj, kad je poslednji put izvirila iza svojih vrata i obratila mi se, da 
ne treba da brine — ovo neće još dugo biti problem. Pogledala me je čudno. 


Starica će biti nezadovoljna što se njen rad omalovažava. Recite joj, tada, da je ovo 
jedno doneto olujom. Recite joj da ga ne možete zadržati uz sebe zato što se plašite 
njegovog oca, i da smatrate da će ono dobiti bolju negu u svom elementu. Zamolite je 
da vam pomogne — najzad, to su njena područja. Rodenje i smrt. Trebalo bi da vam 
ona sa zadovoljstvom objasni puteve jednog i drugog, ako je zamolite na pravi način. 

Ona će vam pomoći da odaberete, ako ste u stanju da platite cenu. 


Haron, čije su tamne bademaste oči ukočeno usmerene na bele mlazeve signalnih 
svetiljki, poteže kočnicu u pravom času. 

»Stigli smo«, kaže. Vrištim, osećajući krv i vodu između nogu. Bol popušta i ja 
prihvatam njegovu ruku i idem do zadnjeg dela vagona, otvaram vrata, silazim između 
vozova, onda preko prljavog mrkog šljunka... 


Kad ste završili svoj posao sa boginjom — uUništiteljkom — podignite svoju zdelu 
tiho i idite. Haronu neće smetati čekanje; on ima tako malo onih koji mu prave društvo 
na dugoj vožnji natrag. I sada mu morate dati ono što traži, dogovorenu cenu; može se 
desiti da tek po odlasku saznate šta vam je uzeo. 


Doplovila sam rekom Stiks do mesta gde dugi tupi čelik svetluca, a vazduh leži trom i 
vlažan; šištanje kiše i grmljavina, samo zvuci, odlaze, pa se vrate, pa izblede. Puzim 

izmedu metalnih šina, preko oštrog drobljenog granita, zastajući kad se bolovi ponovo 
jave. Okrećem glavu, i iza okrugle bele lampe skele vidim kako se Haron ponovo penje 
na svoje mesto blizu krme. Zidovi tunela, rebrasti i sa poprečnim tamnim linijama, 
nestaju iza njega, osvetljeni mutnim žutim sjajem prozora. Preko ove svetlosti dolazi 
vozač ovog voza, konačno, da oslobodi kočnicu; umesto toga, Haron oslobađa njega; 
mlitava ljuštura mašinovođinog tela pada, postaje mrlja pored svetlucanja točkova. 
Njemu neće trebati nikakva moneta za povratno putovanje. 

Čujem pacove, tiho grebucanje u blizini. Osmehujem se: njene glasnike sam baš i 
čekala. 

Najzad je bolovima kraj. Tu je nešto klizavo, maleno; mrda se malčice. Zubima 
razdirem vrpcu, osećajući ukus gvožda i neke druge gadosti — onda se odmaram. 
Pacovi prilaze, pomažu mi da gurnem ovo što bliže, što bliže onoj pokrivenoj šini koja 
nosi munju. 


Već sam vam ispričao kako da prođete pored Kerbera po drugi put. Sa čamdžijom 
ste već morali srediti pitanje plaćanja — dakle, šta preostaje? 

A, zdela. Zdela spore, krvavo tamne vode upotrebljene za ispiranje novčića iz očiju 
mrtvih ljudi. Postojao je razlog da tu zdelu čuvamo: kaže se da ovu vodu možete 
upotrebiti da sperete sumnje svog dragog ili drage. Ili možda da se umijete i zaboravite 
da ste bili u Paklu. 


Zidovi su ovde od pločica, tamne oker boje koja je možda nekad bila bela. Pod izgleda 
da je od prefarbanog betona. Plafon je visoki svod, sa njega vise gole fluorescentne 
svetiljke, ali mesto nije dobro osvetljeno. Vrlo je tiho — grupe ljudi stoje, ćuteći, 
čekajući. Neki sede na klupama, na velikim međusobnim rastojanjima, gledajući pravo 
napred. Nema se šta raditi. 

Neki od njih su u dugim belim mantilima sa svetlucanjem čelika i cevi po 
džepovima. Mislim da sam ih već viđala. Jedan od njih, zdepasti čovek sa bradicom, 
prelazi preko širokog poda, oštro lupkajući petama po tvrdoj površini — sklanjam 
pisaljku u jednu od mojih torbi i dižem pogled. 

»Izvinite«, kaže on, »mogu li videti tu vašu vodič-knjigu? Pokušavam da nađem 
jednu određenu stanicu... a možda mi možete i kazati?« 

A ja mu klimam glavom i osmehujem se, uručujem mu današnji zapis, posmatram 
njegovo lice dok on otkriva da ova mapa nije na jeziku njemu čitljivom. Ljut je, čini mi 
se, ali, učtiv. Ovo kao da se i ranije dešavalo. Možda ćemo se sutra opet sresti. 

Udaljavam se, konačno. U zakorelom lavabou, koji curi, a koji je ugraden u zid od 
pločica, daleko niz platformu, umivam se, perem lice, oči, ruke. Iznad sporog 
procurivanja vode čujem, čini mi se, voz. 

» Sedišni pojas, molim«, rekla je stjuardesa vedrim glasom, prolazeći pored njega. 

Praktično u istom trenutku osvetli se znak iznad svoda koji je vodio ka prednjem 
delu aviona — PRIČVRSTITE SEDIŠNE POJASEVE — a, ispod toga, prateće upozorenje — 
PUŠENJE ZABRANJENO. Uvlačeći dim duboko u pluća, Vilson ga izduva u kratkim 
mlazevima, zatim ugnječi ostatak cigarete u pepeljari na rukonaslonu, nervoznim 
ubadajućim pokretima. 

Napolju se jedan od motora monstruozno nakašlja, a iz njega bljunu oblak dima 
koji se raspade u noćnom vazduhu. Trup aviona poče da se trese a Vilson, pogledajući 
kroz prozor, vide kako sa izduvnim gasovima beli plamen šiba iz zadnje komore 
motorskog omotača. Zakašlja se i drugi motor, pa urliknu, a njegov propeler istog trena 
postade rotirajuće zamućenje. Vilson, sa napetom pokornošću, pričvrsti pojas preko 
svog krila.. 

Sad su radili svi motori, a u Vilsonovoj glavi je bubnjalo sinhronizovano sa trupom 
aviona. Sedeo je ukočeno, zureći u sedištu ispred sebe, dok je DC-7 vozio po pristupnoj 
traci, zagrevajući noć gromoglasnim mlazevima iz svojih motora. 

Na ivici piste avion zastade. Vilson pogleda kroz prozor ka levijatanskom 
svetlucanju terminala. Pozno ujutro, istuširan i u čistoj odeći, sedeće, pomisli da, u 
rezultat neće dodati ni mrvicu smisla istoriji čovečanstva. Sve je to takva prokleta = 

Vilson šumno udahnu u trenutku kad mašine ubrzaše radi zagrevanja pred 
poletanja. Zvuk je i pre toga bio jak, ali sad postade zaglušujući — talasi zvuka su 
treskali po Vilsonovim ušima kao udarci motkom. Otvorio je usta kao da bi želeo da 
pusti zvuk da se izlije iz njegove glave. Njegove oči dobiše paćeničku zastakljenost, 
njegove šake počeše da se povlače kao kandže koje se napinju. 

Trgao se i povukao stopala unatrag kad je osetio dodir na mišici. Cimnuvši glavu u 
stranu, vide onu stjuardesu koja ga je sačekala na vratima. Smešila mu se. 

»Jeste li dobro?« razabrao je njene reči, ali jedva. 

Vilson jako stisnu usne i poče da maše rukom kao da nju odguruje od sebe. Njen 
osmeh se razbukta u preteranu blistavost, zatim pade dok se okretala i odlazila. 

Avion poče da se kreće. U prvi mah letargično, kao neki gigant koji se bori da se 
oslobodi sopstvene težine. Onda brže, pobeđujući trenje koje ga je sputavalo. Vilson, 
okrećući se prozoru, vide, mračnu pistu kako juri pokraj aviona, sve brže. Na ivici krila 
začulo se cviljenje dok su se zakrilca spuštala. Onda, neosetno, gigantski točkovi 
izgubiše kontakt sa tlom i zemlja poče da pada u dubinu. Drveće poče da seva ispod 
njih, građevine, automobilski farovi nalik na kapi žive koje streličasto proleću. DC-7 
zaokrete polako nadesno, vukući sebe uvis, prema mraznom svetlucanju zvezda. 

Najzad dostiže visinu horizontalnog letenja i činilo se da su motori stali, pa 
Vilsonov sluh, prilagodavajući se, tek posle nekog vremena uhvati mrmljanje njihove 
krstareće brzine. Trenutak olakšanja opusti mu mišiće i donese osećaj zadovoljstva. 
Onda to nestade. Vilson je sedeo nepomično, zureći u znak PUŠENJE ZABRANJENO sve 
dok se nije ugasio, a onda je brzo pripalio cigaretu. Posežući u džep na zadnjoj strani 
naslona sedišta ispred sebe, glatkim pokretom izvuče svoje novine. 

Kao i obično, stanje u svetu je bilo kao njegovo. Trvenja u diplomatskim 
krugovima, zemljotresi i pucnjave, ubistva, silovanja, uragani i sudari, poslovni sukobi, 
gangsteraj. Bog je na svom nebu, sve je sa svetom u redu, pomisli Artur Džefri Vilson. 

Petnaest minuta kasnije, odbacio je novine u stranu. U želucu je imao užasno 
osećanje. Digao je pogled prema dva znaka pokraj dva WC-a. Oba su bila upaljena na 
mestu gde piše ZAUZETO. Zgnječio je svoj treći opušak posle uzletanja i, gaseći svetiljku 
iznad glave, počeo da gleda kroz prozor. 

Duž čitave kabine, ljudi su već gasili svoja svetla i pomicali naslone sedišta unazad 
radi spavanja. Vilson pogleda na svoj časovnik. Jedanaest i trideset. On ispusti umorni 

uzdah. Kao što je i očekivao, pilule koje je uzeo pre ukrcavanja nisu mu ni najmanje 
pomogle. 

Ustao je naglo kad je jedna žena izišla iz WC-a i, zgrabivši svoju torbu, krenuo 
prolazom između sedišta. 

Kao što je i očekivao, njegov sistem nije nimalo sarađivao. Vilson se zaustavi sa 
umornim ječanjem i popravi odeću na sebi. Oprao je ruke, umio se, izvadio iz torbe svoj 
toaletni pribor, i istisnuo malo paste za zube duž svoje četkice. 

Dok je četkicom trljao zube, oslanjajući se jednom šakom na hladni zid letilice, 
pogledao je kroz prozorčić. Jedva metar odatle bilo je bledo plavilo bližeg propelera. 
Vilson predstavi sebi šta bi se desilo ako bi se taj propeler otkinuo i, kao trostruka 
satara, uleteo ka njemu, sekući. 

Oseti iznenadno tonjenje u stomaku. Vilson instinktivno proguta i izvesnu količinu 
pljuvačke, izmešana sa pastom za zube, pođe mu niz grlo. Daveći se, okrete se i ispljunu 
to u lavabo, a onda, žurno, ispra usta i popi malo vode. Bože dragi, da je samo mogao 
vozom; u vozu bi imao svoj kupe, mogao bi ležerno da odšeta do vagon-restorana, 
smesti se u fotelju, sa pićem i časopisom. Ali nije bilo tog vremena i bogatstva u ovom 
svetu. 

Već se spremao da stavi toaletni pribor natrag, kad mu pogled pade na omotač od 
voštane hartije u torbi. Oklevao je, a onda, odlažući koferčić na lavabo, izvukao omotač 
i razmotao ga na krilu. 

Sedeo je zureći u nauljeno sjajnu simetriju pištolja. Taj pistolj je sa sobom nosao 
već skoro godinu dana. U prvo vreme je o njemu razmišljao u vezi s novcem koji 
prenosi, zaštitom od pljačke, bezbednošću od omladinskih bandi u gradovima koje je 
morao opsluživati. A ipak, duboko ispod toga, oduvek je znao da postoji samo jedan 
razlog koji ima smisla. O tom razlogu je iz dana u dan razmišljao sve više. Kako bi 
jednostavno bilo — ovde, sada — 

Vilson zatvori oči i brzo proguta. Još je mogao da oseti ukus zubne paste u ustima, 
blago pepermintno bockanje na kvržicama. Sedeo je, težak, u bubnjajućoj ledenosti 
WC-a, a podmazani pištolj odmarao se u njegovim rukama. Sve dok, sasvim iznenadno, 
Vilson ne poče da drhti, nekontrolisano. Bože, pusti me! jeknu njegov um naglo. 

»Pusti me,pusti me.« Jedva je u svojim ušima, prepoznao to cviljenje. 

Vilson naglo sede uspravnije. Stisnuo je usne, opet zamotao pištolj, gurnuo ga u 
torbu, stavio koferčić preko toga, rajsferšlusom zatvorio torbu. Ustajući, otvorio je vrata 
i zakoračio napolje, požurio do svog mesta i seo, a ovu noćnu torbu uklizao preciznim 
pokretom na pravo mesto. Pritiskajući dugme na rukohvatu, gurnuo je leđima naslon. 
On je poslovni čovek, i, kad jutro dođe, čekaće ga biznis. To je tako jednostavno. Telu je 
potreban san, on će telu dati san. 


Dvadeset minuta kasnije, Vilson polako posegnu dole i pritisnu dugme, pomerajući se 
napred zajedno sa naslonom sedišta. Njegovo lice bilo je maska potučenog pristajanja. 
Zašto se boriti protiv ovoga? pomisli on. Očigledno je da će on ostati budan. I to je tako. 

Popunio je polovinu ukrštenih reči pre nego što je pustio da mu novine klonu u 
krilo. Suviše su mu umorne oči. Sedajući uspravnije, kretao je ramenima, opružajući 
mišiće vrata. Sta sad? pomisli on. Ne želi da čita, ne može da spava. A još ima — on to 
proveri na svom časovniku — sedam do osam sati letenja do Los Anđelesa. Kako to da 
potroši? Pogledajući duž putnićke kabine, on vide da, sa izuzetkom usamljenog putnika 
u prednjem delu, svi spavaju. 

Ispuni ga nenadana, neodoljiva provala besa, požele da vrišti, da baci nešto, da 
tresne nekog. Steže zube kao u besnilu, tako da vilice počeše da ga bole. Grčevitim 
udarom ruke on ćušnu zavesu u stranu i zapilji se ubilačkim pogledom kroz prozor. 

Napolju vide paljenje i gašenje krilnih svetiljki, bleskove nalik na munje u izduvnim 
gasovima iz omotača motora. Evo gde sam ja, pomisli on; dvadeset hiljada stopa iznad 

zemlje, zarobljenik u jednoj urlajućoj smrti, krećem se kroz polarnu noć ka — 

Vilson se trže kad munja izblede nebo, sipajući talas svog lažnog dnevnog svetla 
preko krila. On proguta. Zar će biti oluje? Pomisao na kišu i olujnu vetrušinu, na avion 
kao iver u nebeskom moru, nije prijala. Vilson bejaše loš letač. Od preteranog kretanja 
uvek mu je pripadala muka. Možda je trebalo da uzme još nekoliko pilula i dramamina, 
čisto radi bezbednosti. I, jasna stvar, baš njegovo sedište je bilo pored izlaza za hitne 
slučajeve. Pomišljao je na mogućnost da ga otvori slučajno; i o sebi kako, isisan iz 
aviona, pada, vrišteći. 

Vilson žmirnu i otrese glavom. Osećao je blago peckanje na zadnjoj strani svog 
vrata dok je primicao glavu bliže prozoru i zurio napolje. Mogao se zakleti da— 
po krilu. 

U želucu mu je sve treperilo od muke. Bože dragi, da li je neki pas ili mačor 
dopuzio na krilo aviona pre poletanja pa nekako uspeo da se održi? Bila je to 
smućujuća misao. Ta jadna životinja bila bi već luda od užasa. Ali, kako bi, na glatkoj, 
vetrom tučenoj površini, mogla naći uporište? Pa to je svakako nemoguće. A možda je 
to ipak bila samo neka ptica ili— 

Sevnu munja i Vilson vide da je to čovek. 

Nije se mogao pomaći. Zapanjeno je gledao crnu formu kako puzi niz krilo. 
Nemoguće. Negde, omotan slojevima šoka, javio se jedan glas, ali Vilson ga nije čuo. Bio 
je svestan samo titanskog, maltene razdirućeg udara svoga srca — i svestan čoveka 
napolju. 

Odjednom, kao ledena voda pljusnuta preko njega, nastade reakcija; njegov um se 
baci ka zaklonu objašnjenja. Neki mehaničar je, neverovatnim previdom, ponet zajedno 
sa vazdušnim brodom, i uspeo da se održi iako mu je vetar otrgao odeću, iako je vazduh 
bio razređen i blizak smrzavanju. 

Vilson ne dade sebi vremena da pobija ovo. Skačući na noge, on se razvika: 
»Stjuardeso! Stjuardeso!« glasom koji je šuplje odjekivao kroz kabinu. Prstom poče da 
ubada dugme za pozivanje stjuardese. 

»Stjuardeso!« 

Dotrčala je niz prolaz izmedu sedišta, lica napetog od uzbudenosti. Kad vide na šta 
liči njegovo lice, zastade ukočeno. 

»Covek je tamo napolju! Čovek!« povika Vilson. 

»Sta P« Koža se zategla na njenim obrazima, oko njenih očiju. 

»Gledajte, gledajte!« Drhtavom rukom, zavaljujući se nazad u sedište, Vilson 
pokaza kroz prozor. »Puzi po—« 

Reči se okončaše gušećim krkljanjem u njegovom grlu. Na krilu nije bilo ničeg. 

Vilson je sedeo drhteći. Neko vreme, pre nego što se okrenuo, gledao je refleksiju 
stjuardesinog lica na staklu. Na njenom licu bio je prazan izraz. 

On se najzad okrete i diže pogled ka njoj. Vide kako se njene crvene usne 
razdvajaju kao da bi nešto kazala, ali ona ništa ne reče, samo opet zatvori usne i 
proguta. Pokušaj osmeha razvuče joj crte lica, samo za kratko. 

»Zao mi je«, reče Vilson. »Moralo je biti neko—« 

Zaćutao je kao da mu je to kraj rečenice. S one strane međusedišnog prolaza jedna 
tinejdžerka je blenula u njega sa pospanom radoznalošću. 

Stjuardesa pročisti grlo. »Mogu li vam doneti nešto?« reče ona. 

»Čašu vode«, reče Vilson. 

Stjuardesa se okrete i vrati međusedišnim prolazom. 

Vilson usisa jedan dug udisaj vazduha i okrete se od ispitivačkog pogleda mlade 
devojke. Osećao je to isto. | ovo ga je upravo najviše šokiralo. Pa gde su vizije, krici, 
bubnjanje pesnicama po glavi, čupanje kose? 

Odjednom on zatvori oči. Maločas je tamo bio jedan čovek, pomisli on. Zaista je, 

stvarno je, bio. Zato je on osećao isto. A ipak; nije mogao biti tamo. Toga je Vilson bio 
jasno svestan. u 

Vilson je sedeo sklopljenih očiju, pitajući se šta bi Zaklina sada radila da je tu na 
sedištu pored njega. Da li bi ćutala, šokirana onostran govora? Ili bi, na onaj prihvaćeniji 
način, lepršala oko njega, smeškajući se, čavrljajući, praveći se da nije videla? Šta bi 
mislili njegovi sinovi? Vilson oseti u grudima pretnju suvog jecaja. O, bože— 

»Vaša voda, gospodine.« 

Trgnuvši se oštro, Vilson otvori oči. 

»Da li biste želeli ćebe?« upita stjuardesa. 

»Ne.« Odmahnuo je glavom. »Hvala vam«, dodao je pitajući se zbog čega je toliko 
učtiv. 

»Ako vam bude išta trebalo, samo zazvonite«, reče ona. 

Vilson klimnu glavom. 

Iza sebe, dok je sedeo sa netaknutom čašom vode u ruci, začu prigušene glasove 
stjuardese i jednog putnika. Sav se zateže od ogorčenja. Naglo posegnu dole i, pazeći da 
ne prospe vodu, izvuče noćnu torbu. Otvarajući zip na njoj, izvadi kutiju pilula za 
spavanje i proguta dve sa vodom. Praznu čašu je zgužvao i zavukao u džep naslona 
ispred sebe, a onda, ne gledajući, navukao zavesu. Eto — gotovo. Jedna halucinacija ne 
čini ludilo. 

Vilson se okrete nadesno i pokuša da se namesti tako da mu ne smetaju trzaji 
vazdušne lađe. Ovo mora zaboraviti, to je najvažnije. Ne sme se na ovoj stvari 
zadržavati. Neočekivano, nađe ironični osmeh koji mu se formirao na usnama. E, pa, 
tako ti boga, bar ga niko ne može optužiti da ima osrednje halucinacije. On kad se baci 
u halucinacije, postigne kraljevske rezultate. Nag čovek koji puzi duž krila aviona DC-7 
na dvadeset hiljada stopa — eto himere dostojne najuzvišenijeg Ludaka. 

Ovaj humor brzo splasnu. Vilson se osećao kao prožet jakom hladnoćom. Bilo je 
tako jasno, tako živopisno. Kako su mogle oči da vide tako nešto ako nije postojalo? 
Kako je mogao sadržaj njegovog uma da dovede do tako savršenog ostvarenja fizičkog 
akta gledanja? Nije bio nešto ošamućen ni smućen — a nije bila ni neka bezoblična, ili 
kao iza velova, vizija. Bila je izoštreno trodimenzionalna, savršeno spojena sa stvarima 
koje je video i za koje je znao da su realne. To je bilo ono zastrašujuće. Stvar ni 
najmanje nije ličila na san. Pogledao je napolje, na krilo, i — 

Vilson impulsivno skloni zavesu. 5 

Nije znao, u prvi mah, da li će ostati živ. Činilo se da_se celokupna sadržina 
njegovih prsa i njegovog želuca gigantski nadima, da višak prodire u grlo i glavu, gušeći 
dah, gurajući njegove oči da ispadnu. Zarobljeno u ovoj nadutoj masi, njegovo srce je 
sakato pulsiralo, preteći da iskoči iz svog omotača dok je Vilson paralisano sedeo. 

Samo nekoliko centimetara daleko, odvojen od njega debljinom jednog komada 
stakla, taj čovek je zurio u njega. 

Bilo je to lice jezive opakosti, ne ljudsko. Koža jako prljava, sa velikim grubim 
porama; nos bezoblična i bezbojna grudva; usne nakazne, krive, ispucale, prisilno 
otvorene zbog prisustva zuba groteskno velikih i krivih; oči uvučene u glavu, male — i 
bez treptaja. Sve to uokvireno čupavom, umršenom kosurinom koja je torn čoveku 
bujala, u vidu pramenja dlaka i iz ušiju i nosa, uz pticoliko paperje na obrazima. 

Vilson je sedeo prikovan za svoju stolicu, nesposoban da reaguje. Vreme je stalo i 
izgubilo smisao. Funkcionisanje i analiziranje prestadoše. Sve ostade zamrznuto u ledu 
šoka. Samo se lupanje srca nastavljalo — usamljeno, frenetično skakanje u tami. Vilson 
nije mogao ni da trepne. Očiju otupelih, lišen daha, uzvraćao je ovom biću prazni 
pogled. 

Tada naglo zatvori i oči i um, oslobođen od tog prizora, kao da se probio u 
slobodu. Nije tamo, pomisli on. Stisnuo je zube, a dah mu je drhtao u nozdrvama. Nije 
tamo, toga prosto-naprosto nema tamo. 

Grabeći rukohvate prstima na kojima su zglavkovi pobeleli, Vilson se sabra. Nema 
nikakvog čoveka tamo napolju, reče on sebi. Nemoguće je da tamo napolju bude čovek 
ida čuči na krilu i gleda ga. 

Otvorio je oči 

— i zgrčio se uz naslon sedišta, dišući krkljavo. Ne samo što je onaj bio tamo nego 
se čak i cerio. Vilson podvi prste na rukama i poče da zabija nokte u dlanove dok se bol 
nije rasplamsao. Nastavljao je tako sve dok u njegovom umu nije iščezao i poslednji 
trun sumnje u pogledu toga da li je potpuno pri svesti. 

Onda, polagano, rukom uzdrhtalom i umrtvljenom, Vilson pođe ka dugmetu koje 
zove stjuardesu. Neće opet pogrešiti na isti način — dernjati se, skakati na noge, 
mu bili ispunjeni drhtajima užasnutog uzbuđenja zato što ga je onaj čovek gledao, 
pomicao te male oči prateći pokret Vilsonove ruke. 

Pritisnuo je dugme pažljivo jednom, dvaput. Sad dodi, pomisli on. Dođi sa tvojim 
objektivnim očima i vidi ono što ja vidim — ali požuri. 

Začuo je kako se u zadnjem delu kabine jedna zavesa pomiče u stranu i, iznenada, 
njegovo se telo ukočilo. Onaj je okrenuo svoju kanibalsku glavu da pogleda u tom 
pravcu. Vilson je paralizovano zurio u njega. Požuri, pomisli on. Za ime boga, požuri! 

Završilo se za sekund. Covekove oči vratiše se ka Vilsonu, a preko njegovih usana 
pojavi se osmeh monstruoznog lukavstva. Onda on jednim skokom nestade. 

»Da, gospodine?« 

U jednom trenutku Vilson je osećao najpotpuniju patnju ludila. Njegov pogled 
preletao je sa mesta gde je čovek maločas stajao do upitnog lica stjuardese, pa opet 
natrag. Pa ka stjuardesi, pa ka krilu, ka stjuardesi, dah zadržan, oči pomućene od 
nelagodnosti. 

»Sta treba?« upita stjuardesa. 

Izgled njenog lica je presudio. Vilson steže mengele oko svojih emocija. Ova mu ni 
slučajno ne može poverovati. To je shvatio u trenu. 

»P-pardon«, zamucnu on. Progutao je grlom tako suvim da je škljocnulo. »Ni-šta 
ne treba. Ja — se izvinjavam«. 

Stjuardesa očigledno nije znala šta da kaže. Nastavila je da se klati nasuprot 
neujednačenom klaćenju broda, jednom rukom se držeći za naslon sedišta pokraj 
Vilsonovog, dok joj se druga klatila opušteno duž šava suknje. Usne su joj bile malo 
razdvojene kao da je mislila da nešto kaže ali nije nalazila reči. 

»Pa«, reče ona konačno, i pročisti grlo, »ako — vam bude trebalo išta«. 

»Da, da. Hvala. Da li — idemo u oluju?« 

Stjuardesa se žurno nasmeši. »Samo malu«, reče ona. »Ništa za brigu«. 

Vilson klimnu glavom, grčevitim pokretom. Onda, kad se stjuardesa okrenula da 
ode, on naglo udahnu, šireći nozdrve. Bio je siguran da ga ona već smatra ludim ali da 
ne zna šta da učini u vezi s tim jer, dok je bila na obuci, nije bilo instrukcija o tome kako 
postupati sa putnicima koji misle da su videli male ljude kako čuče na krilu. 

Misle ? 

Vilson naglo okrete glavu i pogleda napolje. Zurio je u mračno uzdignuće krila, u 
vatreno iskašljavanje izduvnih gasova, u namigujuća svetla. Kako može da bude 
potpuno svestan cele svoje okoline — da bude, u svemu, mentalno zdrav, a ipak da 
zamišlja nešto onako? Zar je logično da jedan um, kad popušta, umesto da iskrivi svu 
realnost, ubaci u nju, u još netaknuti raspored detalja, jedan nepripadajući prizor? 

Ne, nije uopšte logično. 

Iznenada, Vilson pomisli na drugi svetski rat, na novinske price o navodnom 
postojanju nebeskih stvorenja koja su ometala savezničke pilote u obavljanju njihovih 
dužnosti. Zvali su ih gremlinima, priseti se on. Da li su, uistinu, takva bića postojala? Da 
li ona, stvarno, postoje ovde gore, i nikad ne padaju, jašu na vetru, prividno imaju masu 

i težinu, ali ne podležu gravitaciji? 

O tome je razmišljao kad se onaj čovek opet pojavi. 

Jednog sekunda krilo je bilo prazno. Sledećeg, jednim lučnim doskokom odozgo, 
čovek se nađe na njemu. Činilo se da nije bilo nikakvog udara. Doskočio je maltene 
krhko, šireći svoje kratke, dlakave ruke kao da želi da drži ravnotežu. Vilson se napreže. 
Da, u tom pogledu ima razuma. Taj čovek — da li o njemu misliti kao o čoveku? — 
Nekako zna da je prevario Vilsona navodeći ga da uzalud zove stjuardesu. Vilson oseti 
da treperi od uzbuđenosti. Kako da dokaže drugima postojanje tog čoveka? Osvrtao se 
očajno. Ona devojka s druge strane međusedišnog prolaza. Ako joj se obrati tiho, 
probudi je, da li bi ona mogla da? 

Ne, taj čovek bi odskočio pre nego što bi ga ona mogla videti. Verovatno navrh 
trupa gde ga niko ne može videti, čak ni piloti iz svoje kabine. Vilson oseti iznenadni 
nalet samoosuđivanja što nije poneo kameru koju je Valter tražio. Dragi bože, pomisli 
on, biti u stanju da fotografišeš tog tamo. 

Prignuo se bliže prozoru. Šta to onaj radi? 

Odjednom, mrak kao da je odskočio a po krilu kao da je razmazana kreda, zbog 
udara munje, i Vilson vide. Kao radoznalo dete, taj čovek je čučao na prednjem rubu 
krila i pružao desnu ruku prema jednom od rotirajućih propelera. 

Dok je Vilson, užasnuto opčinjen, gledao, čovekova šaka se sve više primicala 
zamućenom kovitlaju a onda se, iznenada, trgla unazad, kao i čovekove usne koje su se 
razvukle u nečujni uzvik. Izgubio je prst! pomisli Vilson kome je bilo muka. Ali onaj 
odmah posegnu opet napred, pružajući taj kvrgavi prst, slika nekakve monstruozne 
bebe koja pokušava da uhvati okretanje ventilatora. 

Da stvar nije bila tako grdno neumesna, bila bi zabavna jer, objektivno gledano, taj 
ćovek je u torn času predstavljao komičan prizor — trol iz bajke koji je nekako oživeo, 
čijom kosom na glavi i telu vitla vetar, i koji je svu svoju pažnju koncentrisao na 
okretanje jednog propelera. Kako bi ovo moglo biti ludilo? pomisli Vilson odjednom. 
Kakvo bi saznanje o samome sebi mogao on, Vilson, dobiti od ovog farsičnog malog 
strašila? 

Ponovo i ponovo, pred Vilsonovim očima, čovek je posezao napred. | ponovo i 
ponovo trzao prste natrag, ponekad ih čak stavljajući u usta kao da hoće da ih ohladi. | 
stalno je, očito proveravajući, pogledao preko ramena, ka Vilsonu. On zna, pomisli 
Vilson. Zna da je ovo igra izmedu nas dvojice. Ako uspem da navedem još nekoga da ga 
Vidi, on gubi. A ako sam ja jedini svedok, on pobeđuje. Osećanje blage razonođenosti 
već je nestalo. Vilson steže zube. Zašto, do vraga, piloti ne primete. 

Sada je čovek, koga elisa vise nije interesovala, seo opkoračivši omotač motora, 
kao da je zajahao konja koji se trza. Vilson je piljio u njega. Odjednom trzaj zavijuga niz 
Vilsonova leda. Covečuljak je čačkao oko ploča koje štite motor, pokušavao da zavuče 
nokte pod njih. 

Vilson impulsivno pruži ruku gore i pritisnu dugme za stjuardesu. U zadnjem delu 
kabine začuše se zvuci njenog dolaženja i on, za sekund, poverova da je prevario onog 
čoveka, koji kao da se zaneo u svoje napore. Medutim, u poslednjem času, baš pre 
dolaska stjuardese, čovek virnu ka Vilsonu. Potom, kao marioneta koju je neko potegao 
žicama i odvukao sa pozornice u visinu, on polete u vazduh. 

»Da?« Gledala ga je sa iščekivanjem nevolje. 

»Da li — biste seli, molim vas?« upita on. 

Oklevala je. »Pa, ja —« 

»Molim vas.« 

Sela je, ustežuei se, na sedište pokraj njegovog. 

»Sta je, gospodine Vilsone«, upita ona. 

Spremio se. 

»Onaj čovek je još uvek napolju«, reče on. 

Stjuardesa je zurila u njega. 

»Razlog što vam to govorim«, nastavi Vilson žurno, »je to što je počeo da petlja 
oko jednog od naših motora«. 

Instinktivno je okrenula pogled ka prozoru. 

»Ne, ne, ne gledajte«, reče joj on. Nije on sada tamo«. Pročistio je lepljivost u 
svom grlu. »On — odskoči kad god vi dođete«. E 

Iznenadna mučnina ga obuze čim je shvatio šta ona mora misliti. Čim je shvatio i 
šta bi on, sam, mislio kad bi mu neko pričao takvu priču. Talas vrtoglavice kao da je 
prelazio preko njega i on pomisli — ja zaista ludim! 

»Poenta je ovo«, reče on, boreći se da odagna tu misao. »Ako ja ovo ne izmišljam, 
brod je u opasnosti«. 

»Da«, reče ona. 

»Znam«, reče on. »Mislite da sam sišao s uma«. 

»Naravno, ne«, reče ona. 

»Sve što tražim je ovo«, reče on, boreći se protiv nadolazećeg talasa gneva. 
»Recite pilotima šta sam video. Zamolite ih da pripaze na krila. Ako ne vide ništa — u 
redu. Ali ako vide —« 

Stjuardesa je sedela ćuteći i gledajući ga. Vilsonove šake se saviše u pesnice koje 
su mu drhtale u krilu. 

»Dakle?« upita on. 

Uzdigla se na noge. »Kazaću im«, reče. 

Okrenula se i otišla niz prolaz kretnjama koje su Vilsonu izgledale kao slaba gluma 
— prebrze da bi bile normalne, a ipak, očigledno, usporene da on ne bi pomislio da ona 
beži. Osećao je kako mu u stomaku sve ključa dok se okretao da opet pogleda krilo. 

Odjednom se onaj čovek ponovo pojavi, doskakujući na krilo kao neki groteskni 
baletan. Vilson ga je gledao a onaj se opet dao na posao, zajahujući omotač motora 
svojim debelim golim nogama i čupkajući ploče. 

Pa, zašto se ja toliko brinem? pomisli Vilson. To jadno stvorenje ne može noktima 
da otkida nitne. Zapravo, nije ni bitno da li će ga piloti videti ili ne — bar sa stanovišta 
bezbednosti aviona nije bitno. A što se tiče Vilsonovih ličnih razloga. 

U tom času čovek odiže ivicu jedne ploče. 

Vilson jeknu. »Ovamo, brzo!« povika on primećujući, napred, sjuardesu i pilota 
kako dolaze kroz vrata pilotske kabine. 

Pilotove oči se trgoše i usmeriše ka Vilsonu, a onda se on naglo progura pored 
stjuardese i sjuri prolazom. 

»Požurite!« viknu Vilson. Pogledavši kroz prozor vide kako čovek skače uvis. TO 
sad nije važno. Biće dokaza. 

»Sta se dešava?« reče pilot, zastajući bez daha pokraj njegovog sedišta. 

»Otrgnuo je jednu od ploča na motoru!« reče Vilson drhtavim glasom." 

»Sta je ko uradio?« 

»Onaj čovek napolju!« reče Vilson. »Kažem vam da je on — !« 

»Gospodine Vilson, tiše govorite!« naredi pilot. 

Vilsonova vilica se opusti. 

»Ne znam ja šta se ovde dešava«, reče pilot, »ali —« 

»Hoćete li pogledati?« povika Vilson. 

»Gospodine Vilson, ja vas upozoravam.« 

»Za ime boga!« Vilson brzo proguta, trudeći se da suzbije zaslepljujući bes koji je 
osećao. Naglo se zavaljujući u sedište on pokaza napolje, onemoćalom rukom. »Da li 
ćete, za ime boga, pogledati?« upita on. 

Udišući nervozno, pilot se sagnu. Sledećeg trenutka njegov pogled se hladno ukrsti 
sa Vilsonovim. »l, šta?« reče on. 

Vilson trzajem okrete glavu. Ploče su.bile u svom normalnom položaju. 

»O, pa čekajte sada«, reče on pre nego što je strah mogao doći. »Video sam ga 
kako odiže tu ploču.« 

»Gospodine Vilson, ako vi ne — « 

»Rekao sam da sam ga video kako je odiže«, reče Vilson. 

Pilot je stajao tu i gledao ga na isti onaj povučeni, maltene užasnuti način kao 
stjuardesa. Vilson se silno strese. 

»Cujte, video sam ga!« povika on. Ostade poražen iznenadnim lomljenjem svog 
glasa. 

Sledeće sekunde pilot je sedeo pored njega. »Gospodine Vilsone, molim vas«, reče 
on. »U redu, videli ste ga. Ali imajte na umu da ovde ima još ljudi. Ne smemo ih 
uzbunjivati.« 

Vilson je bio suviše uzdrman da bi ovo odmah shvatio. 

»M-mislite, videli ste ga i vi?« upita on. 

»Naravno«, reče pilot, »ali nećemo da plašimo putnike. To ćete shvatiti.« 

»Naravno, naravno. Ne želim ja da — « 

Vilson oseti stvaranje grčevitih namotaja u preponama i donjem delu stomaka. 
Iznenada stisnu usne i pogleda pilota zlobno. 

»Razumem«, reče. 

»Ono što moramo imati u vidu — « poče pilot. 

»Možete sad da prekinete«, reče Vilson. 

»Gospodine?« 

Vilson se strese. »Izlazite odavde«, reče. 

»Gospodine Vilsone, šta — ?« 

»Hoćete li prestati?« Bledeći u licu, Vilson se okrete od pilota i zagleda van, ka 
krilu, očima poput kamena. 

Nenadano okrete vatreni pogled natrag. 

»Budite mirni i sigurni da neću reći više nijednu reč!« odreza on. 

»Gospodine Vilsone, pokušajte da shvatite naš — « 

Vilson se sav uvrte na drugu stranu i zapilji se otrovno u taj motor. Krajičkom oka 
video je dvoje putnika kako stoje u međusedišnom prolazu i gledaju ga. Idioti! 
eksplodira njegov um. Osećao je da šake počinju da mu se tresu, nekoliko sekundi je i 
strahovao da će se ispovraćati. To je zbog kretanja, reče on sebi. Sada se avion bacakao 
u vazduhu kao brod na burnom moru. 

Shvatio je da mu pilot još uvek nešto priča i, refokusirajući pogled, osmotrio je 
pilotov odraz u staklu prozora. Pored pilota je, uozbiljena i nema, stajala stjuardesa. 
Slepi idioti, oboje, pomisli Vilson. Ničim nije pokazao da je primetio njihov odlazak. 
Gledajući refleksiju njihovih likova u prozoru, vide da se udaljavaju prema zadnjem delu 
putničke kabine. Sada će da diskutuju o meni, pomisli on. Spremaće planove za slučaj 
da postanem nasilan. 

Sad je želeo da se onaj čovek opet pojavi, pokida ploče sa motora i upropasti ceo 
motor. Ispunjavala ga je osvetničkim zadovoljstvom pomisao da sada samo on stoji 
izmedu katastrofe i više od tridesetoro ljudi u ovom avionu. Ako se tako opredeli, on 
može dozvoliti da se katastrofa dogodi. Vilson se nasmeši bez humora. E to bi bilo 
kraljevsko samoubistvo, posmisli on. 

Čovečuljak opet skoči iz visine i Vilson vide da je njegova malopređašnja misao bila 
tačna — taj je zatisnuo ploču natrag na mesto pre nego što je odskočio maločas. Jer, 
evo, opet ju je poduhvatio i sada se digla lako, oljuštila se kao koža koju je isekao neki 
groteskni hirurg. Kretnje krila bile su veoma izlomljene ali tom čoveku kao da nije bilo 
teško da održi ravnotežu. È 

Još jednom Vilson oseti paniku. Sta će sad? Niko mu ne veruje. Ako opet pokuša da 
ih ubeđuje, verovatno će ga silom sputati. Ako zamoli stjuardesu da sedi pored njega to 
će biti, u najboljem slučaju, samo trenutna pošteda. One sekunde kad ona ode ili, 

ostavši, zaspi, taj čovek će se vratiti. Čak i ako bi ona ostala budna pored njega, što 
može sprečiti tog čoveka da čačka po mašinama na drugom krilu? Vilson se strese, a 
hladnoća strave već se skupljala kao izmaglica duž njegovih kostiju 

Bože dragi, ne može se ništa učiniti. 

Trgao se kad, preko prozora kroz koji je on posmatrao čovečuljka, prode pilotov 
odraz. Ludilo ovog trenutka maltene ga je slomilo: taj čovek i pilot jedva koji metar 
udaljeni jedan od drugog, on vidi obojicu, a ipak oni nisu sveshi jedan drugog. Ne, to je 
pogrešno. Čovečuljak je pogledao preko ramena dok je pilot prolazio. Kao da je znao da 
više nije potrebno da odskakuje, da je Vilsonova moć da se umeša okončana. Vilson 
odjednom uzdrhta od gneva koji spaljuje um. Ubiću te! pomisli on. Ti gadna mala 
životinjo, ubiću te! 

Napolju, motor zastade. 

Trajalo je to samo sekund, ali, tokom tog jednog sekunda, Vilsonu se činilo da je i 
njegovo srce takode stalo. Natisnuo se uz prozor, zureći. Covek je sada presavio 
pokrivnu ploču daleko unazad i, klečeći, gurao radoznalu ruku u motor. 

»Nemoj«, začu Vilson molećivo cviljenje sopstvenog glasa. »Nemoj...« 

Motor opet stade. Vilson se užasnuto osvrtao. Zar su svi gluvi? Diže ruku da 
pritisne dugme za pozivanje stjuardese, onda trže ruku natrag. Ne, zaključali bi ga, 
savladali bi ga nekako. A on je jedini koji zna šta se dogada, jedini koji može da 
pomogne. 

»Bože..,« Vilson zagrize svoju donju usnu i poče stezati sve dok ne zacvile od bola. 
Okrete se opet i poskoči. Stjuardesa je hitala duž grolaza koji se sav ljuljao. Čula je! 
Posmatrao ju je ukočeno i video je kako pogleda ka njemu dok prolazi pokraj njegovog 
sedišta. 

Zaustavila se tri sedišta dalje, u prolazu. Neko drugi je čuo! Posmatrao ju je kako se 
naginje i razgovara sa nevidljivim putnikom. Napolju se motor opet zakašlja. Vilson trže 
glavu na tu stranu i pogleda tamo, očima stisnutim od užasa. 

»Prokletst bio!« zacvile on. 

Okrete se opet i vide stjuardesu kako se vraća međusedišnim prolazom. Nije 
izgledala uzbunjeno. Vilson je sa nevericom zurio u nju. Pa to nije moguće. Uvijajući se, 
pratio je njen raznjihani hod i video kako ulazi u kuhinju. 

»Ne.« Vilson se sad tako gadno tresao da nije mogao prestati. Niko čuo. 

Niko saznao. 

Odjednom se Vilson sagnu i iskliza svoju noćnu torbu ispod sedišta. Odzipnuo ju je, 
istrgao koferčić i odbacio ga na tepih. Onda, posežući opet unutra, on dograbi omotnicu 
od voštane hartije i uspravi se. Uglom oka vide da se stjuardesa vraća i cipelama gurnu 
torbu pod sedište, a omotnicu od voštane hartije pokraj sebe. Sedeo je kruto, sa 
drhtavim dahom u grudima, dok je ona prolazila. 

Onda uvuče omotnicu sebi u krilo i razveza je. Pokreti su mu bili toliko grozničavi 
da je maltene ispustio pištolj. Zgrabio ga je za cev, onda dočepao dršku prstima 
pobelelih zglavaka, i otkočio ga. Pogledavši van, ohladio se. 

Onaj čovek ga je gledao. 

Vilson stisnu usne koje su počele da poigravaju. Nemoguće je da taj zna šta on 
namerava. On proguta i pokuša da dođe do daha. Premeštajući pogled vide da 
stjuardesa dodaje neke pilule putniku napred, onda opet osmotri krilo. Covek se opet 
okretao motoru, posežući unutra. Vilson jače stisnu pištolj, dižući ga. 

Iznenada ga opet spusti. Prozor je predebeo. Kuršum bi mogao da skrene i ubije 
nekog putnika. On se strese i zagleda u čovečuljka. Motor opet omanu i Vilson vide 
kako erupcija varnica baca svetlost na životinjske crte lica tog čoveka. On poče da 
skuplja snagu. Postojao je samo jedan odgovor. 

On spusti pogled ka ručici na vratima za spasavanje. 

Ručicu je pokrivao providni plastični poklopac. Vilson ga poteže, skide i pusti da 

padne. Pogleda napolje. čovek je još uvek bio tamo. Čučao je i čeprkao po motoru 
rukorn. Vilson drhtavo udahnu. Stavljajući levu šaku na ručicu, on oproba. Nadole se 
nije htela pomaći. Nagore je mogla. 

Vilson odmah ispusti ručicu i ostavi pištolj na krilu. Nema vremena za 
raspravljanje, reče on sebi. Rukama koje su se tresle, on zakopča pojas preko svojih 
butina. Kad vrata budu otvorena, nastaće strahoviti vakuum. U ime bezbednosti ovog 
broda, on ne sme izleteti sa vazduhom. 

Sad. Vilson opet uze pistolj. Njegovi otkucaji srca su se teturali. Moraće da bude 
iznenadan i tačan. Ako promaši, onaj bi mogao da preskoči na drugo krilo — i još gore 
od toga, na repni deo gde bi, nedohvatljiv, mogao da kida žice, osakaćuje zakrilca, uništi 
ravnotežu broda. Ne, ovo je jedini način. Pucaće nisko i pokušaće da pogodi čoveka u 
grudi ili stomak. Vilson ispuni pluća vazduhom. Sad, pomisli on. Sad. 

Stjuardesa je nailazila prolazom baš kad je Vilson potezao ručicu. Jedan trenutak, 
sleđena usred koraka, nije mogla ništa da kaže. Izraz tupog užasa razvuče njene crte 
lica, i ona diže ruku kao da ga molt. Onda iznenada poče da ciči nadjačavajući buku 
mašina. 

»Gospodine Vilsone, ne! « 

»Udalji se!« uzviknu Vilson i poteže ručku nagore. 

Činilo se da su vrata nestala. U jednom sekundu bila su uz njega, u njegovom 
zahvatu. Sledećeg trena čulo se hučanje i nigde ih nije bilo. 

Istovremeno Vilson oseti da ga je obuhvatilo gigantsko usisno polje koje nastoji da 
ga otrgne od sedišta. Glavom i plećima on izlete iz kabine i već poče da diše razredeni, 
ledeni vazduh. Za trenutak, dok su mu bubne opne maltene prskale od grmljavine 
motora, a oči bile oslepljene polarnim vetrom, on zaboravi onog čoveka. Učini mu se da 
čuje ubod vriska u tajfunu oko sebe, daleki povik. 

Onda vide onoga. 

Covek je hodao preko krila, čvornovata forma nagnuta napred, sa kandžasto 
skvrčenim šakama željno ispruženim. Vilson izbaci riiku napred, opali. Ta eksplozija bila 
je kao neko sitno pućkanje urlajućoj silini vazduha. Čovek se zatetura, izmahnu rukom i 
Vilson oseti traku bola kako mu je sevnula po glavi. Opali ponovo iz neposredne blizine i 
vide kako mali čovek pada unazad, mlatarajući — a onda, nenadano, nestaje, ništa 
solidniji od papirne lutkice koju nosi oluja. Oseti kako mu se u mozgu raspraskava 
tupost. Oseti kako mu se pištolj istrže iz prstiju koji su popuštali. 

Onda je sve bilo izgubljeno u zimskoj tami. 

Pomakao se i zamumlao. Toplina mu je curila u venama, udovi kao da su mu bili 
drveni. U mraku je čuo neko kretanje, i delikatni vrtložić glasova. On to leži, licem 
nagore, na nečemu — što se pomiče, poskakuje. Neki hladan vetar ga poprska po licu, 
onda on oseti da se površina ispod njega naginje. 

Uzdahnuo je. Znači, avion je sleteo i njega iznose na nosilima. Rana na glavi, 
verovatno, plus injekcija za smirivanje. 

»Najluđi način da se pokuša samoubistvo za koji sam ja ikad čuo«, reče jedan glas 
negde. 

Vilson oseti zadovoljstvo razonođenosti. Ko god je to kazao, grešio je, dakako. A to 
će biti utvrdeno vrlo skoro, kad motor bude pregledan i kad njegovu ranu pogledaju 
pažljivije. Onda će shvatiti da je on spasao sve njih. 

Vilson zaspa bez snova. 

»Zamuti da bi se razbistrilo« 
Američka poslovica 


—... a sistem programirane akumulacije 
u predstojećem periodu privrednog 
razvoja Jugoslavije bi se mogao opti- 
malno koncipirati kao kombinacija objek- 
tivizacije proporcija u raspodeli dohotka 
(između vasionske transportne radne or- 
ganizacije »Jugovuča« i prometno-usluž- 
no-reproduktivno-poslovne organizacije 
»Jugorastur«, odnosno njene OUR »Jugo- 
pilićar«) i programiranje ukalkulisane 
dodatne akumulacije nastale u procesu 
korišćenja transportnih usluga spornog 
kosmodroma »Provalije ll«, koja bi se 
koristila za određene prioritetne priv- 
redne sektore definisane društvenim 
planovima privrednog raoa 

Uputstva su mu nalagala da ovakve i još 
duže tekstove izgovori u jednom dahu, te 
ih proprati odlučnim izrazom lica na 
kome se nikako ne bi smelo primetiti 
odsustvo kiseonika kao posledica pret- 
hodne pretpostavke. Govornica je po 
standardnim pravilima Besedničkog esna- 
fa bila udaljena od slušališta dovoljno 
daleko da slušaoci ne primete ubrzano 
disanje Govornika koji je nadoknadivao 
propušteno, a to prikrivao Izrazom Lica 
Zvanične | Svečane Tišine Koja Podvlači 
Rečeno. 

Pošto se oporavio i lice mu poprimilo 
koliko-toliko normalnu boju, ovaj službe- 
nik sedme klase, petog ogranka (iz koga 
je po svaku cenu hteo da prede u četvrti 
sve se nadajući da je Esnafski kontrolor, 
obavezno prisutan negde u publici, pri- 
metio njegov teoretski doprinos Veštini 
Vrbovanja i Pridobijanja produženjem pa- 
uze za tri sekunde ukradene name- 
štanjem naočara i kravate) spremio se da 
nastavi govor, ali... 

— I zato bi vi 'teli da u našem selu gra- 
dite i drugi jerodrom? — usudio se da 
razbije pedantno pripremanu svečanu 
tišinu najkuražniji provalijski seljak. Ostali 
su još uvek ćutali. 

— Kosmodrom... Kosmodrom, a ne ae- 
rodrom, dragi druže. Osetite li kvali- 
tativnu razliku? Vojvodina se pokazala 
nekako kao najperspektivnija i najpogod- 
nija za infrastrukturne projekte priori- 
tetnog tipa. Sem toga, ako kosmički 
transportni objekat mimoiđe sletnu stazu 
(što se, na žalost, sve češće dešava zbog 
zastarele tehnike) pašće na njive, a to je, 
složićete se, ipak manje šteta od prisilnog 
ateriranja na neki propulzivniji stambeno- 
industrijski kompleks. 


— 'Oćete kasti da su Provalije manje 
vredne od veliki' varoši? — u glasu seljaka 
se osetio preteći OM 

— Ne! Ne! Nikako! — požurio je da 
objašnjava. — Samo mislim da bi za pro- 
speritet vašeg sela... 

Polako je počeo žaliti što je iznajmio 
svoje usluge budućim graditeljima tako 
jeftino. Esnaf, sem diplomatskog imuni- 
teta, nije davao nikakve garancije svojim 
članovima. Pa čak ni prvo na besplatno 
lečenje. A on se, u odsustvu sa posla 
ostalih Govornika zbog prolećnih radova 
na njihovim vikendicama, morao odvažiti 
da sasvim sam dođe u Provaliju i u 
Mesnoj kancelariji održi govor. 

— Ta man'te se šale. Gradite vi to u 
blizini Nova Sada, a ne ovdi — okuražio se 
i drugi seljak da da svoj konstruktivni 
doprinos ovoj diskusiji. 

— Pričekajte malo sa  ishitrenim 
ocenama, da ne kažem diskvalifikacijama. 
Vidite, vaše selo je jedno od poslednjih 
naselja koje se bave prevazidenom 
poljoprivrednom delatnošću. Ali, ne mari. 
Bez obzira na to, u razvijenom savreme- 
nom industrijalizovanom društvu (akce- 
nat bacam na našu tešku industriju: 
čeličane, valjaonice i visoke fabričke dim- 
njake) ove 2084. godine, potrebno je 
ostvariti objektivizaciju formiranja aku- 
mulacije u decentralizovanoj institucio- 
nalnoj bazi... — znao je da sve ovo 
podseća na Suoran. političke govore, 
ali je utoliko bolje delovalo. Osetio je 
čvrsto tle ispod nogu. 

— ... a seoska domaćinstva nastoje da 
premoste jaz između raspoložive realne 
aktive i željenog iznosa te aktive putem 
formiranja akumulacije kao dohodovnog 


toka... 

—??? 

— ... što znači... — nastavio je mleti nji- 
hovu inicijativu. —... da ruralna domaćin- 


stva žele, u stvari, da povećavaju svoj 
životni standard kroz povećanje holdinga 
realne aktive koja E sadržana u zemlji i 
ostaloj pasivi, dok ovi — grabio je 
nezaustavljivo ka cilju — holdinzi u obliku 
gotovog novca, prema tome, niveliraju 
neku oportunitetnu cenu, tj. cenu koja se 
implicitno plaća time što se gubi kamata 
koja se dobija na holdinge kamatonosnih 
finansijskih aktiva, što opet samo znači... 

— Da će nama dati novce, iseliti nas iz 
naši' kuća i oduzeti nam zemlju — ovaj 
seljak M pokazivao opasno visok stepen 
pronicljivosti. 

— Nemojte tako... — pokušavao je Go- 
vornik da ublaži ovaj "zaključak" koji baš i 
nije bio daleko od istine. 

»Da bi verovao u ono što govoriš, ne 
smeš verovati ni u šta«, ponavljao je u 
sebi uporno esnafsku krilaticu za prvu 
pomoć pre no što je ponovo sa dosadom 
počeo da koristi već klasične govorničke 
gestove. 

Stvarno je svašta radio. 

Podizao je i spuštao prvo jednu pa 
drugu obrvu odražavajući time, navodno, 
svoj uzdržani humorni skepticizam prema 
svakom pokušaju suprotstavljanja njego- 
vim argumentima. Kad ih je obe isto- 
vremeno spuštao, činio je to naglo, glu- 
meći namrštenost, mrgodnost, raspolo- 
ženje i tihu pretnju. Njima je ličio na 
olujni oblak, sebi na naduveni balon. 

Svejedno, letelo se i ovako i onako. 

Povremeno je, da bi svom egu razbio 
monotoniju stezao vilice u znak odluč- 
nosti. Brzo je odustao jer se tako ipak 
teže govorilo, a i pljuvao je po prvim 
redovima govoreći ovako kroz zube. 

Pri svetu tome, naravno, najmanje je 
bilo važno šta je pričao. 

Strah ga je bilo samo od onih koji su u 
ovako napetoj situaciji mogli nekontro- 
lisanim i glasnim puštanjem vetrova izra- 
žavati nemi bojkot i suptilno razbijati 
Autoritativnost Rečenog, pa možda i 
navesti ostale na konkretnija ispoljavanja 
revolta. 

Sa zadovoljstvom je primetio da, iako je 
to bila zdrava seljačka sredina, nije bilo 
nijednog vetropira. 

Znači, još uvek se na selu poštovao 
gradski čovek, a strepnja da se pred njim 
ne ispadne prost bila je jača od želje za 
inatom i samopotvrđivanjem. 

— Je I' imamo pravo da se žalimo? — 
doprlo je do njega čim se prvi put mašio 
za čašu sa vodom. 

— Čini mi se da ste se žalili i kod 
izgradnje prvog kosmodroma, pa... 

— Jeste. Prošli put su nas uputili na 
vodovod, ali su nam ovi odbili žalbu zbog 
pogrešnog taksiranja... 

— Samo se nemojte dekuražirati. Treba 
uvek iznova pokušavati. Ima načina, kom- 
pentetnih institucija... | ja vam savetu- 
jem... — do vraga, nije više znao šta da ih 
»posavetuje«. Muk. 

Teoretski se u priručniku »Ubedi ih 
sam« dopuštala mogućnost da Govornik 
iscrpi mogućnosti za besedu i ućuti. Prak- 
tično je to bilo skoro nemoguće. Bar u 


petom ogranku Esnafa. Kada se sapne 
prisećao ove situacije, teško je sebi 
priznavao da se u tim trenucima panika 
uvlačila u njega upravo zbog takve 
mogućnosti. Neverovatno. 

— Znači, to nam je — šta nam je... — 
javio se neko iz pozadine. 

Možda je aš Esnafski kontrolor 
provocirao?! Postojalo mu je sve više 
svejedno i znao je zašto. Trebalo je što 
pre otići odatle na čist vazduh. 

— Tako nekako ispada... Sagnuo je 
glavu, premda je to »Kodeks nagovara- 
nja« izričito zabranjivao u ovakvim situ- 
acijama. Zavladala je tišina. Svi prisutni su 
ga još uvek gledali. Sa kakvim osećanjima, 
to nije znao. 

— Pa dobro, ja onda idem... — počeo je 
da pakuje poslovnu torbu, primecujući da 
niko za to ne mari. Setno je slagao u nju 
prvo preklopnu čašu, pa bokal sa vodom, 

a svoj podsetnik... Umalo da zaboravi u 
žurbi sklopiti montažnu govornicu, ali 
uslovni refleksi su učinili svoje. Nespretno 
je čučeći zatvorio torbu, pa je gajtan od 
mikrofona virio napolje. Ne mari. Samo 
što pre i što dalje otići odavde. Dakle, još 
neko vreme će morati da ostane u petom 


ogranku. 
Polako je ustao. 
— Odoh ja... Do videnja... — izbegavali 


su njegov pogled. To je samo naslućivao, 
ne i video, pošto se i sam tako ponašao. 
— Zbogom... doprlo je iz dna sale. 
Niko više nije imao šta da kaže. 


Tek kada je selo porušeno, nadležni su 
odlučili da se kosmodrom ne gradi na 
tom mestu pošto su prioriteti ipak bili 
drugačije koncipirani, a fleksibilna orijen- 
tacija je... 

Seljaci? 

Oni su, opet, sa svojim »kvantumima 
realne aktive« kupili zemljište negde na 
Titanu. 

Ili je to možda bila Evropa? 

Eventualno Ganimed... 

Niko više danas ne može sa sigurnošću 
tvrditi gde se izgubila ta kolonija seljaka. 
Možda su neki od Jupiterovih ili 
Saturnovih satelita prozvali »Provalije«.. 
Možda. 

Ko će ih, uostalom, znati... 

U svakom slučaju je izvesno da još i 
danas negde oru nebeske njive. 


Sombor, Beograd (1982—1987) 

Vesna Popović 


NAGRADA 


Sutra će mi biti uručena nagrada. Moje ime upisat će se zlatnim slovima pored 
šesnaest imena na ploči koja dominira na ulazu u Akademiju. Postat ću sedamnaesta 
osoba na svijetu — svijetu od skoro jedanaest milijardi ljudi — koja je zaslužila ovo 
visoko priznanje. 

Sutrašnjoj svečanosti prisustvovat će najuglednije ličnosti iz cijelog svijeta. Primit 
ću čestitke od najvećih ljudi našeg vremena, i bit će mi uručena diploma na kojoj će 
kićenim starinskim slovima s mnoštvom kvačica biti upisano moje ime. 

Sutra će se moj račun na banci povećati za ne mali iznos — to je onaj opipljivi dio 
nagrade o kojem se uvijek najmanje govori. Bankovni kompjuter napisat će moje ime i 
pretvoriti ga u karticu, a i ta je kartica dio počasti koju ću sutra primiti. 

Godine — decenije — posvetio sam radu na razvitku ideje čovjekoljublja. Moje 
ime upisalo se nevidljivim ali trajnim slovima u misli svih onih koji teže ka istom, ali su 
imali manje sposobnosti ili manje energije da učine onoliko koliko sam ja učinio. 

Mnoštvo djela o etici čovječanstva nosi moje ime. Napisao sam ih ne žaleći truda i 
vremena, i kada vidim da ih je netko primijetio, da je netko u njima našao nešto toliko 
vrijedno da me za to želi nagraditi, onda je moj život potpun. 

Nisam na kraju životnog a ni radnog vijeka. Preda mnom još stoje godine koje me 
pozivaju na daljnji rad, koje mi kažu: »Nisi još učinio sve što možeš«, i koje za mene 
predstavljaju izazov. Ne, nisam na kraju radnog vijeka. 

Ali nisam niti na početku. Sedamdeset mi je godina. Godine su to kada gledanje 
unaprijed ima smisla samo ako se čovjek može osvrnuti za sobom i reći: »Eto, to sam 
učinio. Preostale godine utrošit ću na upotpunjavanje i zaokruživanje svega što sam do 
danas napravio.« A ja uistinu mogu reći — neka se to ne shvati neskromno — da sam 
mnogo napravio. Ne postoji niti jedna iole vrijedna biblioteka na čijim se policama ne 
nalazi barem nekoliko mojih djela pisanih s ciljem da ljudima usade ideju o ljubavi 
prema bližnjem. 

Ne znam koliko sam uspio da tu ideju uistinu usadim među suvremenike, ali nema 
sumnje da sam svojim djelima snažno privukao pažnju javnosti. Rezultat te pažnje 
zaista je izuzetno značajan, jer — sutra ću primiti nagradu, sutra će moje ime zablistati 
kao kruna cijelom mojem dosadašnjem životu. Sutra je moj dan. 

Da, sretan sam — sretan, raznježen, i pomalo uznemiren. Bez razloga uznemiren, 
naravno, jer što bi se moglo dogoditi? Danima — tjednima — ispitivala je komisija moj 
rad i moju savjest. Moj život je tako čist i tako pun i tako plodonosan da mi je Komisija 
odala i posebno neformalno priznanje. 

A ipak sam uznemiren. Znam ono što Komisija ne zna. Znam ono što nitko ne zna i 
bojim se — bojim se unatoč tome što za to samo ja znam i što očito nema nikakvih 
svjedoka. Punih pedeset godina nisam osjećao tako jak i tako paralizirajući strah, a sada 
— bojim se da se ne odam. Budem li stalno mislio na to, napokon ću se zaista i odati. A 
ne budem li mislio, možda ću se odati iz neopreznosti. 

Osjećam strah — grozan strah. Jer, ako netko sazna za ovo, ja neću dobiti nagradu. 
A nagrada — to nije samo ime na ploči, ime na diplomi i nešto novca. Ili — nagrada 
jeste upravo to — onda kad je dobijete ili onda kad je niste niti trebali dobiti. Ali kad je 
trebate dobiti pa to onda netko pokvari — kad cijeli svijet sazna da ste je trebali dobiti a 
nećete je dobiti zato što činjenice iz vašeg života nisu onakve kakvima ste tu nagradu 
navodno zaslužili — što je onda nagrada? Pretvara se u sve ili ništa, u čast ili propast. 

Jer, meni je sedamdeset godina. U ovim godinama kad se treba prije svega osvrtati 
za sobom a tek onda gledati ispred sebe, ja sebi ne mogu dopustiti da stisnem zube i 
počnem iz početka. Sa dvadeset sam godina to sebi mogao dopustiti — sa dvadeset 
sam godina to i učinio; ubio sam čovjeka, i iskoristivši okolnost da za to nitko nije 
saznao, odbacio sam ovu činjenicu kao nevažeću i nastavio sam živjeti pogleda uprtog 
unaprijed, opreznije nego do tada ali ne manje samouvjereno. 

A sada moje samouvjerenosti nestaje. Moj unaprijed uprti pogled okrenuo se 
unazad i s užasom se zaustavio na činjenici da sam ubojica. 

Svjedoka nema — barem još uvijek ne. Ali postoji nešto što mi stvara punu i posve 
opravdanu nesigurnost. Postoji vremeplov. 

Ne tvrdim da je jako vjerojatno da će netko otići baš tamo — na ono mjesto i u 
ono vrijeme gdje sam ubio čovjeka — i da će pri torn ostati nezamijećen te ću unatoč 
njegovom prisustvu počiniti to djelo, ali mogućnost ipak postoji. 

Međutim, postoji i druga mogućnost. Odem li ja upravo tamo — na ono mjesto i u 
ono vrijeme, zar ne bih mogao spriječiti ubojstvo? Riješio bih se tada ne samo svjedoka 
već i same činjenice da se to ikad dogodilo. | tada, kad bude puna istina da u mojoj 
prošlosti nema mrlje, bit će nagrada ne samo komisijski već i istinski zaslužena. | više 
neće biti mjesta strahu. 

Eto, zato sam iskoristio privilegiju da se bez ikakvih teškoća — jer, ja nisam bilo tko 
— sećem kroz strogo čuvana mjesta. Strogo pazeći da izgledam prirodno i da ne 
izazovem nikakvu sumnju (uostalom, tko bi se i usudio sumnjati u mene), uspio sam 
pronaći ne samo gdje se čuva vremeplov već i kako da posve neopažen dospijem do 
njega. Proučio sam i način rukovanja tom čudnom i pomalo stravičnom mašinom koja 
ima tu moć da može mijenjati ljudske sudbine. Noćas ću sjesti u nju. Moram to učiniti. 
Moram sebe spriječiti da počinim ubojstvo koje sam počinio prije pedeset godina dok 
sam još bio mlad i dok sam vjerovao da mi je činjenica što nije bilo svjedoka dovoljna 
garancija za budući život koji je, kako je ovih pedeset godina pokazalo, postao izuzetno 
vrijedan. 

Zar da dopustim mogućnost da ikad dođem u situaciju da svijetu objašnjavam 
zašto sam to učinio? | kako bih mu uopće objasnio nešto takvo? Ni sebi ne mogu baš 
naročito dobro objasniti taj čin. Bio sam miran dvadesetogodišnjak koji u sebi nije 
osjećao agresivne porive. Taj ih je prokleti odrpanac zaista sam izazvao, i oni su se u 
meni javili u naletu koji nisam mogao svladati. 

Ubio sam ga da bih ga ušutkao. Nisam to učinio svjesno, ali on nije niti tvrdio da ću 
to svjesno učiniti. Tvrdio je samo to da nisam ono što mislim da jesam, i da moram o 
tome razmisliti, ili će mi se kad-tad dogoditi da izgubim kontrolu nad sobom i pokažem 
svoju pravu prirodu, a moja prava priroda je — tvrdio je on — izrazito agresivna. 

Ne, nisam ja agresivan. Zar pedeset godina koje su slijedile nakon ovog događaja 
ne dokazuju da je moja priroda izrazito čovjekoljubiva, dobronamjerna, puna vjere u 
čovjeka? Ne, nisam ja agresivan. Htio bih vidjeti drugoga na mojem mjestu. Do danas 
sam, uostalom, svima i dokazao tko sam i koliko vrijedim. Ali tada nisam imao ovaj 
argument u rukama. Ne, nisam ja agresivan. Ja sam izazvan. 

Mrzim tog čovjeka — čovjeka mrtvog već pedeset godina. Još uvijek ga mrzim 
istim bijesom koji se u meni tada javio. Ponešto nemoćnim bijesom, čini mi se. Ta me je 
nemoć i navela da ga udarim i da ga ubijem. I još uvijek ga mrzim toliko snažno da bih 
— neka mi oprosti moje čovjekoljublje — da ga nisam ubio tada učinio to sada, za 
kaznu zbog muka koje mi ovog časa nanosi. 

A eto — vraćam se pedeset godina u prošlost da bih mu spasio život, da bih sebe 
spriječio da ga ubijem. 

Cijena za čovjekoljublje, pretpostavljam — spasiti život čovjeku kojeg mrzim više 
od ikoga na ovome svijetu. Da je moguće to pribrojiti djelima za koja dobivam nagradu, 
gdje bi mi bio kraj? Ali to je nemoguće objelodaniti iz razloga — no, pa iz već posve 
jasnih i očitih razloga. 

Baš je ovaj svijet nakrivo nasađen. Za najhumanije djelo koje činim — spas 
ljudskog života — neću biti nagraden; štoviše, ovo djelo i činim zato da mi nagrada ne bi 
izmakla, a sazna li se za njega, izmaknut će mi. 

Srećom po mene, bio ovaj svijet nasađen pravo ili krivo, ja u njemu stojim u istoj 
liniji. Suprotno obrazloženju uz nagradu, ja nikad nisam želio da popravim ovaj svijet. 

Zašto bih ga popravljao? Čime me je zadužio? Ja sam želio samo da u njemu nađem što 
bolje mjesto. Ako se to uspijeva time što tvrdiš da želiš popraviti postojeće stanje, ni to 
nije moja krivica. Ali bolje je o tome ne govoriti. Želim li biti zadovoljan ovim svijetom 
(ili barem svojim mjestom u njemu) moram tvrditi da njime nisam zadovoljan. 

Da, da — kao što rekoh (šteta što ova ideja ne odgovara čovjekoljublju koje 
propagiram, jer bih je rado upotrijebio u nekom djelu) nije važno stoji li ovaj svijet 
pravo ili krivo već je važno da ja stojim u njemu u paralelnoj liniji. 

I, zar da mi u tome zasmeta nekakav odrpanac? Odvratna spodoba koja me je 
presrela i iz čistog mi mira počela dosađivati. 

Šetao sam mirno i nikoga ne dirajući. Spremao sam, zapravo, govor za fakultetsku 
svečanost. Naime, u to sam vrijeme bio student, a upravo sam bio izabran i za 
predstavnika fakulteta na izuzetno značajnom mitingu, te nisam namjeravao propustiti 
priliku da se istaknem govorom. 

Nisam lako došao do te — prve u mojem životu — velike počasti. Trebalo je 
eliminirati mnoštvo kandidata od kojih je jedan, neki... kako se ono zvao?.. bio posebno 
opasan. 

Eh, mladi studentski dani! Bio sam tako mlad, tako samouvjeren, tako pun sebe da 
sam bio uvjeren da sam svojom ličnošću ispunio i cijeli svijet; tako vedar, tako 
neoprezan, i — tako sretan zbog izbora. 

Šetao sam puteljkom obraslim korovom. Namjerno sam izabrao to divlje 
neuređeno mjesto, jer je bilo pusto, a meni je trebao mir. Spremao sam govor koji bi 
trebao biti efektan, kako bi se pamtio barem onoliko dugo koliko mi je bilo potrebno. 

Izgovarajući misli naglas, želio sam ih čuti i ocijeniti njihov efekat; pokušavao sam, 
ponavljajući ih, pronaći najbolji način da ih izgovorim, akcentirajući čas jednu čas drugu 
riječ. U dvostrukoj ulozi govornika i kritički raspoloženog slušaoca osjećao sam vlastitu 
pametito mi je godilo. 

Pun uzbuđenja pri najvatrenijem dijelu govora o uzvišenosti svemira i sitnosti 
ljudskog roda, upravo sam se bio razmahao i riječima i rukama, kad me je presreo taj 
odrpanac. 

Ne mogu poreći da mi je već na prvi pogled bio posebno odvratan i da je to možda 
i potenciralo moju krajnje oštru, pa kad razmislim — i preoštru, reakciju. Ali, eto, 
dogodilo se. Dogodilo se, do vraga! Što ja tu mogu? Zašto nije gledao svoja posla? Zašto 
me nije ostavio na miru? Zašto me je izazivao? | to tko? Tko? Obični, najobičniji bijedni 
odrpanac. 

Mrzim odrpance. Ako i nema što obući, mogao se barem oprati. Bio je sav 
blatnjav, a odjeća koja je djelovala kao da je nekad bila prilično skupa (poklonila mu ju 
je valjda žena nekog imućnijeg čovjeka — možda pokojnog, a možda samo čovjeka koji 
se bespovratno i beznadno ugojio toliko da je očito da više nikad neće ući u to odijelo) 
visila je u prljavim ritama. Cipele su bile pune blata, a isto tako i kosa. Mora biti da je 
prespavao pod nekim drvetom ili grmom a noćas je padala kiša. 

Iznenadio me je u vježbanju za govoranciju, i primijetio sam da me promatra tako 
prodorno i tako podsmješljivo da sam ga zamrzio istog časa. 

Učinilo mi se ipak najpametnijim da se pretvaram kao da ga nisam niti primijetio, i 
da produžim dalje. Da se tako zbilo, svršilo bi povoljnije i po mene i po njega — ali 
spodoba očito, davno nije ni sa kim razgovarala, i ja sam, izgleda, trebao postati žrtva. 
Pošao je za mnom, i što sam vise ubrzavao korak, ubrzavao je i on. 

Napokon mi je to dosadilo. Stao sam, okrenuo se, i pokušao da djelujem što 
autoritativnije. 

»No, što je?« upitao sam, i on je ustuknuo. 

»Ništa«, rekao je. | opet je šutio, no, promatrao me je pri tom tako drsko 
ispitivački da sam osjećao kako počinjem gubiti živce. 

Kad čovjek zrelo pogleda, čudno je što sam se toliko iznervirao. Ali bilo je nečega u 

njegovoj pojavi što me je doslovce izluđivalo, izvodilo me iz takta, grizlo. 

»Sto hoćete?« ponovo sam progovorio, ali više nisam osjećao sigurnost u sebe i 
očito sam gubio autoritativnost s kojom sam želio nastupiti. 

»Da porazgovaramo malo — ha? upitao je tako prepotentno kao da je cijela 
svrha mojeg postojanja samo u tome da s njime razgovaram. 

»Nemam vremena«, odbrusio sam i krenuo dalje. Sve do tada smatrao sam ga 
bezopasnom skitnicom, bar mi je razum tako govorio, mada mi se već počelo nametati 
osjećanje da bih trebao biti oprezan. 

I zaista, nije ga se bilo lako otarasiti. Prilijepio se za mene poput pijavice — taj 
odvratni stvor preprečio mi je put prikazujući se pri torn vrlo razljućenim. 

»Ni ja nemam vremena«, ljutito je rekao. Umjesto da mu cinično kažem da to što 
nemamo vremena samo dokazuje da se trebamo što prije rastati (a niti mi je to palo na 
pamet, niti bih se, i da jest, usudio da mu to kažem jer sam se najednom strahovito 
uplašio) naprosto sam stao. Najednom sam pomislio da me možda namjerava opljačkati 
ili čak i gore od toga, i pobjegao bih glavom bez obzira da mi se od straha nisu odsjekle 
noge. A on me je promatrao kao da uživa u tome, onako kako odrasli promatraju djecu 
— s visoka, kao da o njima sve znaju. Sebi ponekad daju to pravo oni ljudi koji ničim ne 
mogu zaslužiti vaše poštovanje pa pucaju na jedini adut — starost, te famozne godine 
koje neke ljude jesu učinile nadmoćnim no njega, očito, samo odrpancem. 

»Sviđa mi se što ne bježiš«, nacerio se, i pomislih kako bi ga trebalo dobro nalupati 
zbog te prepotencije. 

»Ma, mičite mi se s puta!« ljutnja mi je pomogla da svladam strah, i to me je 
pokrenulo. Odgurnuo sam ga, i njegove je nadmoćnosti nestalo kad je posrnuo. Pa, da 
— koga sam se uplašio!? Mogao bih ga otpuhnuti da hoću. 

Mora biti da je i on to uvidio što mu je i te kako zasmetalo, jer je pokazao upravo 
neopisivu ljutnju. Tako je bučno prasnuo da sam bio prije svega iznenađen, a tek onda 
uplašen uvrijeđen, i te kako bio uvrijeđen, jer bio sam mlad i samouvjeren, bio sam 
netko, a on mi je — star i odrpanac mogao samo zavidjeti. 

»Slušaj, balavac jedan«, povikao je ljutito. »Što ti misliš da sam ja!? I što ti misliš da 
si ti!? Razbudi se malo, pogledaj oko sebe, ako ne želiš imati problema u životu!« 

On to meni! On — odrpanac koji nije znao kako da uredi vlastiti život. Iz čiste 
zavisti vrijeđa pristojnog mladog čovjeka kako bi se barem pred nekim osjetio važnim. 

»Ha... Baš će meni odrpanac davati savjete!« nisam mogao a da mu ne kažem: 
»Zašto ih nisi za sebe upotrijebio, ti bijedna spodobo, pa da ne ideš ovako prljav kroz 
svijet?« 

Pogodio sam ravno u cilj, i bilo mi je drago. Zgromio bi me da je mogao, zamahnuo 

je da me udari, ali se na vrijeme sjetio da sam jači od njega, te me nije udario. Odnosno, 
udario me je, ali ne rukom. Udario me je riječima, riječima prepotentnog starkelje koji 
nema drugih aduta osim godina i njima pokriva sve svoje neuspjehe, riječima zlim i 
zlonamjernim, izrečenim s mržnjom prema onima kojima se život tek otvara nudeći 
svijetlu budućnost koju je i on nekad imao i koju je upropastio. Bila je to zavist, bio je to 
napad onoga koji je davno izgubio i traži žrtvu pred ko-jom će svoj poraz nazvati 
pobjedom. 
_  »Slušaj, dripčino«, povikao je, »nisam ja ovdje zato da bih slušao tvoja baljezganja. 
Što misliš da si ti — ha? Popio si svu mudrost svijeta — ha? E, pa, lijepo, ali ja ti nisam 
jedan od tvojih glupavih klipana koji ti se dive misleći da si pametan. Bilo bi ti bolje da 
se spasiš od vlastite prepotencije ako ne želiš da te ona uništi. Nauči se pameti dok je 
još vrijeme, balavče jedan uobraženi! Nemaš ništa drugo osim laktova. Znaš samo 
gurati, i ništa više. Jesi li u životu učinio išta korisno? Ja jesam. A ti? No, reci. Nisi, 
naravno. Ali u stanju si ubiti čovjeka ako ti se nađe na putu — ubiti ga isto ovako kao 
što si mene gurnuo. Bijedo jedna, što ti misliš da si? Obična agresivna budala, i ništa 
više«. 

»Ma, tko si ti da...« jedva sam procijedlo u nemoćnom bijesu. On meni da sam 
prepotentan. On meni da sam uobražen. On meni da sam agresivan. On, kojem je 
napad na pristojne mlade ljude jedini način da osjeti veličinu svoje besmisleno utrošene 
starosti. On meni. 

A bio je uporan u tim napadima. 

»Umjesto da pitaš tko sam ja, zapitaj se tko si ti«, nastavio je istim tonom. »Nisi 
ono što misliš da jesi, niti ono što želiš biti. Gubi se odavde, i razmisli o tome na mini. 
Hajde — gubi se!« 

I tada sam prasnuo. S kakvim pravom on sa mnom tako razgovara? Nisam mu ja 
kriv što nije uspio u životu. Nisam ga ja učinio odrpancem, već vlastita nesposobnost. 

Ali nedostajalo mi je riječi, osjećao sam pravo gušenje od tog nedostatka izraza 
koji su bili negdje unutra u meni i nisu se uspijevali složiti u red u kojem bi mogli izaći. 
To gušenje, u osjećanju nesposobnosti da mu se suprostavim riječima, izazvalo je nagon 
za koji nisam znao da u meni tinja, — nagon da udaram, valjda i nagon da ubijem. Ja 
koji sada, pedeset godina kasnije, dobivam nagradu za ideje poput »ljubi bližnjega 
svog«, »tko tebe kamenom, ti njega kruhom«, »kada te ošamare, pruži i drugi obraz« 
(premda mi ovo posljednje baš nikako ne ide u glavu), ja koji sam i tada bio uvjeren da 
sam pun čovjekoljublja, razjareno sam skočio na odrpanca, i neko smo se vrijeme 
sasvim ravnopravno hrvali. 

Da — bio sam mlad, a on me je izazvao, i zato sam se s njim potukao. Ali zašto sam 
ga ubio i time natovrljao sebi brigu na vrat? 

Ne znam. Ne znam, zaista. Sjećam se samo da sam ga najednom nadjačao, skočio 
na njega i zaustio da nešto kažem — da mu održim, valjda, nekakvu bukvicu (uvijek sam 
volio držati bukvice) padne li mi, naravno, na pamet. Kunem se svime što mi je drago da 
ga nisam imao namjeru ubiti — pobijediti da, ali ne ubiti. Ali kad se počeo smijati — 
tako odvratno smijati — shvatio sam da me je izazvao na agresivnost, da sam svojim 
ponašanjem upravo potvrdio ono što mi je rekao, te da me je, dakle, pobijedio. On 
mene. 

Ne shvaćajući što radim i želeći samo da zaustavim taj smijeh, u nemoćnom sam i 
slijepom bijesu zgrabio kamen i njime udarao odrpanca po glavi tako dugo dok se nije 
prestao smijati. 

Tek tada sam shvatio što sam učinio. Ubio sam čovjeka. To što je on mrtav, pa ni to 
što sam ga ja ubio nije me osobito pogodilo — a ni sada me ne pogađa. Ali pogodilo me 
je, a peče me i sada, to što sam ja — JA — postao ubojica. 

Pobjegao sam glavom bez obzira. Da sam na putu kući ikoga sreo, rekao bih mu 
što sam učinio. lonako sam bio uvjeren da je za mene sve zauvijek propalo. 

Ali nikoga nisam sreo, a nitko me nije niti došao potražiti. Prošao je dan, pa još 
jedan, pa još... Shvativši da postoji mogućnost da se izvučem, udvostručio sam — ili čak 
udesetostručio — svoj oprez. 

Uslijedila je fakultetska svečanost. Održao sam govor, s time da sam prvobitno 
zamišljeni koncept malo izmijenio te malo spustio uzvišeni svemir a povećao važnost 
ljudskog roda. Spomenuo sam također i nedovoljno poštovanje koje mladi ukazuju 
ljudima koji su na kraju svojeg puta, ljudima koji su u svojem životu različito uspjeli, ali 
dijele zaslugu za današnji svijet; bilo je posebno zapaženo da ja, tako mlad, tako duboko 
saživljeno govorim o tome. Sve u svemu, govor je bio i efektan i originalan i lijep. Meni 
se, naravno, činilo neophodnim da uputim ljude u to da sam pun čovjekoljublja, kako se 
ne bi dogodilo da netko pomisli suprotno. 

I tako se moj govor dugo pamtio, a ja od tada znam samo za uspone. Nikako ne 
želim dopustiti da sada, sa sedamdeset godina, najednom doživim pad. 

I sada čekam da krenem. Smiješno — idem po vremeplov, uskoro ću se moći naći u 
svakom vremenu koje poželim, a sada moram čekati još dva sata. 

Počeo sam se osvrtati tražeći čime da utučem ovo vrijeme. Uobičajene razbibrige 

nisu me privlačile, bio sam isuviše napet. Bit će najbolje da pregledam dnevnu poštu. 
Sudeći po naznakama pošiljalaca, unutra nema ničeg zanimljivog — prospekti, reklame, 
nekoliko pozivnica i neki mali omot koji sam otvorio. 

»Tjedan dana prije dvadesetog rodendana učinili ste veliku podlost«, pisalo je. »Ne 
odreknete li se novčanog dijela nagrade u dobrotvorne svrhe, pobrinut ćemo se da niti 
ne dobijete nagradu, već da je dobije netko drugi koji je zaslužuje. Da — imate pravo — 
ovo je ucjena.« 

Ne, nisam ostao hladnokrvan. Ali nisam osjećao strah kakav bih sigurno osjetio da 
nisam imao »asa u rukavu« — vremeplov. Zato mi je bilo lako da se nasmijem i 
promrmljam nešto o tome kako sam isuviše snažna ličnost a da bi me se moglo 
ucjenjivati, te da pomislim kako bi to bio izvanredan odgovor ucjenjivaču, a i moj 
efektan nastup. Ali, eto, postoje i takvi efektni nastupi kakve je korisnije ne 
upotrebljavati, ma koliko zgodno da djeluju. 

»Uostalom«, — pomislio sam »to je bilo tjedan dana poslije a ne prije mojeg 
dvadesetog rođendana. Ucjenjivač koji tako griješi ne može biti baš spretan.« 

Više se nisam uzrujavao — naprotiv, ova ucjena došla mi je kao stimulans, kao 
pravo i opipljivo opravdanje za ono što činim. Ja sam zadužio čovječanstvo svojim 
djelima. Sedamdeset godina života utkao sam u ta djela. Svoj život! 

A što je za čovječanstvo učinio ovaj bijedni ucjenjivač? Koliko njegovih godina stoji 
utkano u dobrobit čovječanstva? Želi na brzinu — ucjenom — postići da nešto novca 
ode u dobrotvorne svrhe. Mojeg novca! 

Dobrotvorne svrhe! U korist čovječanstva! Nije nego. A čime je, molit ću lijepo, 
zadužilo ovo čovječanstvo? Zadužio sam ja njega. Zato mi i daje nagradu. 


Sve je teklo po planu. Pokrenuo sam vremeplov bez ikakvih teškoća, reguliravši ga tako 
da se pojavi na zadanom mjestu i vremenu. Ništa nije moglo proći nepredviđeno. 
Uskoro ću sresti samog sebe. 

Brižljivo sam se pripremio za taj susret. Nije to bio običan susret, bio je to susret sa 
samim sobom «— taj »mladi ja« doduše, neće znati da sam to ja, to jest da je to on, ali 
pošto sam ipak pedeset godina stariji i, treba da na njega, to jest sebe, ostavim 
povoljan utisak. 

Imao sam pri tome onu prednost kakvu nikad ranije nisam imao u kontaktu s 
ljudima — poznavao sam ga tako dobro da sam mu znao svaku najskriveniju misao — 
jer, bio sam to ja. 

Obukao sam najbolje odijelo, očešljao svoju sijedu, ali još uvijek gustu kosu, glatko 
sam se izbrijao. Autoritativni mudri starac — da, tako sam izgledao. Na mene su uvijek 
ostavljali utisak ti autoritativni mudri starci koji mirišu na sapun i vodicu za brijanje. 

Miris sapuna i vodice izgubio se, doduše, uslijed znojenja u pretoploj kapsuli 
vremeplova, no to, napokon, i nije bilo tako važno. Važno je bilo postići cilj, a ne utisak. 

Vremeplov se zaustavio na blatnjavom tlu — da, bio sam na pravom mjestu. Dobro 
se sjećam da je tog dana tlo bilo mokro od kiše koja je dobro napadala tokom noći. 

Blatnjavi teren bio je uveliko od koristi, jer sam po klizavom tlu lakše gurao 
vremeplov kako bih ga sakrio. Nisam smio dopustiti da itko — moj mladi »ja« ili, pak, 
onaj odrpanac kojem ću spasiti život — vidi mašinu. Ugurao sam vremeplov tako 
duboko u grmlje da me je granje izgreblo i oštetilo moje najbolje odijelo (za primanje 
nagrade morat ću uzeti neko drugo), a uz to sam se toliko zapuhao da sam jedva došao 
do daha. 

Da, tako je — nisam više mlad. Nisu za mene fizički napori. Nekoliko sam se puta 
poskliznuo i pao dok, sav zadihan, nisam napokon sakrio mašinu tako dobro da je nitko 
ne može vidjeti. 

Zadovoljan obavljenim poslom, osvrnuo sam se oko sebe. Odrpanac se još nije bio 
pojavio, a moj mladi »ja« kretao se puteljkom živo gestikulirajući. 

Uvijek sam bio ozbiljan, nisam od sebe pravio majmuna, i vidjevši sebe kako 
gestikuliram, kreveljim se i izvikujem neke davno isprane fraze o uzvišenosti svemi-ra i 
sitnosti ljudskog roda — da to izvikujem ja koji cijelog života stvaram djela o uz- 
višenosti ljudskog roda... Uostalom, izgledao je taj mladi klipan toliko smiješno onako 
razmahan, da mi je bilo upravo nevjerojatno pomisliti da sam to ja — ja sam. 

AH bio sam to ja, ja koji ću uskoro postati ubojica ako sada ne učinim nešto da to 
spriječim. 

Priznajem da sam, gledajući mladog sebe ovako samouvjerenog, prepotentnog i 
bučno razmahanog, po prvi put pomislio da postati ubojica i nije tako strano ovoj 
mladoj i drskoj spodobi. I, znajući da je drski stvor koji se preda mnom nalazi, kriv što 
sada moram spašavati neokrnjenost svojeg ugleda, osjećao sam prema njemu i neki 
bijes. Što li samo misli ta dvadesetogodišnja balavurdija? Za njega ne postoji sutra — a 
ja sam njegovo sutra. Misli samo na danas, i nije ga briga što će biti s njime za pedeset 
godina. 

Uostalom, tako se smiješno razmahivao da se nikako nisam mogao diviti svojoj 
mladosti nego sam na nju gledao s podsmjehom starca koji je već davno prerastao te 
gluposti. 

Napokon me je primijetio. Prestao je s govorancijama i razmahivanjem i nastavio 
put ne obraćajući pažnju na mene. Ovako miran već mi se više dopadao — to sam već 
bio ja — i najednom sam bio nekako zbunjen; nisam znao što da kažem, kako da 
započnem razgovor. Bio sam, naime, toliko siguran da mi je sa samim sobom lako 
razgovarati, da nisam ni pokušao planirati kako da mu pridem. 

Da mi ne bi umakao, pošao sam za njim. Ubrzao je korak, pa sam ubrzao i ja, 
osjećajući da ću se, požuri li još vise, opet zadihati. Na drugo nisam ni mislio već da 
uspijem hodati što brže a da se pri torn što manje zapušem. A on je najednom stao. 

»No, što je?« upitao je okrenuvši se, i ja sam ustuknuo. Što da mu kažem? Htio 
sam razgovarati s njime, da, ali kako da počnem? Naprosto nisam znao kako da 
počnem, i to me je iznenadilo. Pa, bio sam to ja — JA! Morao sam znati kako da 
razgovaram sa samim sobom. Ako ja ne znam, tko će znati? I tko će spriječiti ovo moje 
»ja« da ubije odrpanca koji će uskoro naići? 

»Ništa«, odgovorio sam tek toliko da dobijem na vremenu, kako bih se snašao. A 
priznajem, nisam se snašao, i samo sam ga — to jest sebe — promatrao ne uspijevajući 
da sakrijem znatiželju. 

Moram priznati da nije ličio na ono što sam o sebi sačuvao kao sjećanje o sebi. 
Izgledao je manje inteligentan, manje uglađen, manje vrijedan poštovanja, manje 
uočljiv — čak mi se činio i manjim nego u mojim uspomenama u kojima sam nekako bio 
ako ne fizički a ono umom i objektivnom ljudskom vrijednošću, barem za glavu viši od 
ostalih ljudi — za ovu mudru glavu koja je ovog časa blenula u mene nimalo pametno. 

»Sto hoćete?« upitao je nesigurno. 

»Da porazgovaramo malo — ha?« čim je on izgubio sigurnost, ja sam je ponovo 
zadobio. 

»Nemam vremena«, rekao je arogantno i nastavio put. Mladi gospodin nema 
vremena. Zuri se. Kuda li se samo žuri? Da ubije odrpanca, valjda. Ja znam da tamo žuri, 
a on to ne zna. Ja znam ono što on ne zna. A on za mene nema vremena. On nema 
vremena. A odrpanac će uskoro naići i ja — ja, ane on — moram požuriti da obavim 
ono što sam naumio. Bio sam ljut, ljutila me je žurba, mladenačka nestrplji-vost za koju 
nisam ranije zapažao da je u sebi nosim u većoj mjeri, ljut na ono mlado »ja« što žuri u 
nepriliku. 

»Ni ja nemam vremena«, preprečio sam mu put. Pogledao me je iznenađeno, i u 
očima sam mu zamijetio strah. Uplašio se. Nisam ga želio uplašiti, nisam želio mladog 
sebe niti bilo kakvog sebe vidjeti uplašenog, a on je bio uplašen. Iznenađen, uplašen, ali 
i nepomičan. Da, nepomičan, jer zna svladati strah. Ipak sam to ja. Osmjehuo sam se s 

mnogo blagonaklonosti. 

»Sviđa mi se što ne bježiš«. rekao sam. 

»Ma, mičite mi se s puta!« odgurnuo me je tako snažno da sam posrnuo. Zaista 
sam se iznenadio. Zašto je to učinio? Ako i nije znao tko sam, nije li mogao pokazati 
malo poštovanja prema meni, mojem izgledu i mojim godinama? Balavac jedan! Što li 
on sebi umišlja? Što li on samo misli da sam ja? Dolazim da mu pomognem, da ga 
spasim, ja — jedan od najvećih ljudi svojeg vremena došao sam da jednog anonim-nog 
balavca spasim od zločina, a on... HM 

»Slušaj, balavac jedan«, prasnuo sam. Što ti misliš da sam ja!? | što ti misliš da si 
ti!? Razbudi se malo, pogledaj oko sebe, ako ne želiš imati problema u životu!« 

O, da, uvijek sam volio držati bukvice, a moje ime i moj položaj omogućavali su mi 
da to činim u obilatoj mjeri. Dječurliji koja misli da je pred njima — baš svima od njih — 
tako svijetla budućnost da će ih sve učiniti genijima pa već sada počinje koristiti 
privilegije za koje je uvjerena da će joj pripasti, uistinu i treba držati bukvice. Dječurlija 
me je i slušala, jer ja sam bio priznati veliki um, ono kako su oni gledali u sebe, u 
budućnost. Smatrali su me svojom budućnošću i slušali su me. A ovaj balavac ovdje čija 
budućnost zaista i jesam, on me nije slušao. | ne samo da me nije slušao, već mi je to 
želio i jasno dati na znanje. 

»Ha«, prasnuo je i on. »Baš će meni odrpanac davati savjete. Zašto ih nisi za sebe 
upotrijebio, ti bijedna spodobo, pa da ne ideš tako prljav kroz svijet?« 

On to meni! Pomislio sam da ću iskočiti iz kože kad mi je to rekao. Mene, uvijek 

čistog i urednog, tako nazvati samo zato što sam se malo uprljao i izgrebao skrivajući 
vremeplov, mene tako uvrijediti... A i tko me vrijeđa? Jedan najobičniji balavac koji 
ništa korisno u životu nije učinio i koji bi preda mnom morao klečati. Jedan balavac koji 
se upravo sprema da iskaže svoju agresivnost nad nekom skitnicom koju sam pretekao, 
pa je sad iskazuje na meni. Derište jedno! Zamahnuo sam da ga udarim, no na vrijeme 
pomislih kako ja nisam agresivan, te zato to ne treba učiniti, a uostalom, udario bih 
samog sebe. No ipak sam bio isuviše bijesan i da bih se uspio posve svladati. U meni je 
kipjelo, i nisam se mogao suzdržati a da ga dobro ne na-prašim. 
_ Slušaj, dripčino«, povikao sam, »nisam ovdje zato da bih slušao tvoja baljezganja. 
Što misliš da si ti — ha? Popio si svu mudrost svijeta — ha? E, pa, lijepo, ali ja ti nisam 
jedan od tvojih glupavih klipana koji ti se dive misleći da si pametan. Bilo bi ti bolje da 
se spasiš od vlastite prepotencije ako ne želiš da te ona uništi. Nauči se pameti dok je 
još vrijeme, balavče jedan uobraženi! Nemaš ništa drugo osim laktova. Znaš samo 
gurati, i ništa vise. Jesi li u životu učinio išta korisno? Ja jesam. A ti? No, reci. Nisi, 
naravno. Ali u stanju si ubiti čovjeka ako ti se nađe na putu — ubiti ga isto ovako kao 
što si mene gurnuo. Bijedo jedna, što ti misliš da si? Obična agresivna budala, i ništa 
više.« 

»Ma, tko si ti da...« 

»Umjesto da pitas tko sam ja«, nastavio sam »zapitaj se tko si ti. Nisi ono što misliš 
da jesi, niti ono što želiš biti. Gubi se odavde i razmisli o tome na miru.« Jako mi se 
žurilo da ga što prije potjeram s ovog mjesta — »Hajde — gubi se!« 

Eto, da me je poslušao i otišao — a bio mi je cilj da ga potjeram prije nego sretne 
odrpanca — sve bi bilo u redu. Ali ne. Umjesto toga, skočio je na mene u bijesu koji ga 
je tjerao da udara, da ubije ako može. 

Da, možda sam ipak o sebi imao pogrešno mišljenje. Ipak mi agresivnost nije nešto 
strano. Ni meni ni njemu. Tukll smo se sasvim ravnopravno. Želio je da me što jače 
udari, a i ja sam s istom željom promatrao njegov nos s namjerom da ga dobro 
razbijem. 

Uostalom, barem se tuče sa mnom, a ne s odrpancem. Ipak sam ga spriječio da... 
Ah! 

Da sam bio mirniji i sabraniji, odmah bih shvatio. Da nas je netko, znajući sve od 

samog početka, promatrao sa strane, i on bi mnogo ranije shvatio. Ali bio sam se isuviše 
razbijesnio a da bih mogao razložno misliti. 

Poderane odjeće, znojan i blatnjav od guranja vremeplova, bio sam pravi 
odrpanac. Sve što sam maločas rekao u potpunosti odgovara onome što mi je prije 
pedeset godina rekao taj odvratni starac. Prije pedeset godina ubio sam samog sebe. Ja 
sam bio odrpanac. Zato me je taj čovjek toliko i nervirao. Gledao sam samog sebe i 
prema tom ostarjelom sebi osjećao sam odvratnost. 

I sada ću biti ubijen. Straha koji me je naveo da se prestanem braniti najednom je 
nestalo. Nisam mogao zadržati pravu provalu smijeha koja je izletjela iz mene, i sjećam 
se da sam se nastavio smijati i kad me je počeo udarati kamenom... 


Kad sam se probudio iz nesvijesti, moj mladi »ja« već je bio daleko. 

Ustao sam, oteturao do vremeplova i podesio komande za povratak. Vrativši se u 
bazu, oprao sam najprije sebe a zatim uprljan oklop i unutrašnjost mašine. 

Posjekotine na glavi nisu bile strašne. Malo su boljele ali su imale i dobru stranu — 
nisu krvarile i lako su se mogle sakriti kosom. Vratio sam se kući neopažen, uništio 
poderano odijelo i za sutrašnju svečanost pripremio drugo koje mi doduše, nije bilo 
toliko drago ali je posve odgovaralo prilici. 

Još jednom sam pred ogledalom ponovio govor koji ću održati prilikom 
preuzimanja nagrade, i zakljućio da će biti vrlo efektan. 

Bio sam posve miran. Pismo ucjenjivača bilo je uništeno, a i da nije, teško da bi me 
moglo ugroziti to što sam samom sebi razbio glavu. Lako mi je, bude li potrebno, reći da 
sam bio opterećen vlastitom idealnošću, te sam želio vidjeti kako to izgleda kad čovjek 
učini nešto loše, pa kako pri torn nisam mogao dopustiti da itko strada, isprobao sam to 
na samom sebi. To čak zgodno i djeluje. 

Naravno, mogao bih se još jednom vratiti na isto mjesto i pokušati da učinim da 
susret protekne drukčije, no čini mi se da to ne bi bilo nimalo pametno. Upoznavši sebe 
kao dvadesetogodisnjaka, shvatio sam da su moje uspomene na sebe samog bile 
iskrivljene. Nisam bio ono što sam o sebi mislio, nisam bio preteča sadašnjeg ja, nisam 
ni otvoreno ni u sebi bio čovjekoljubiva osoba. 

Nikad ne bih pomislio da toliko pišem i govorim o čovjekoljublju da nisam vjerovao 
da sam ubio čovjeka i svojim kasnijim djelima pokušavao samo da što bolje sakrijem i 
što više udaljim od sebe tu činjenicu. Sve što sam u ovih pedeset godina postigao, bilo 
je napravljeno samo s tim, jednim jedinim, ciljem, na koji sam polako počeo zaboravljati 
jer mi je predobro krenulo. No, nestane li te činjenice, to jest, nestane li mojeg 
pedesetogodišnjeg vjerovanja da sam ubio čovjeka, nestala bi i moja djela. 

I ne bi bilo ništa od nagrade. 


Samo mi još jedno pitanje ne daje mira. Jesmo li ono što mislimo da jesmo, ono što 
pamtimo da jesmo ili nešto treće? 

Ako je fotografija odraz stvarnog stanja stvari, što znači izjava »nisam 
fotogeničan«? Ne znači li to zapravo »ne sviđam se sam sebi«? Fotografija me je 
ovjekovječila onakvog kakav sam zaista bio tog trenutka, a ja tvrdim da nisam bio takav, 
jer pamtim da nisam bio takav. A tko je mjerodavniji? Subjektivnost mojeg pamćenja 
punog samodopadnosti, ili objektivnost fotografije? A i gdje sam ljepši? Jesam li to u 
svojem pamćenju ili na fotografiji — to ovisi isključivo o nečijem ukusu. O ukusu nekog 
stranca. 

Kada ste sami postavljeni u ulogu tog stranca, kad ne znate da je fotografija koju 
promatrate upravo vaša (a prije pedeset godina nisam znao da promatrajući odvratnog 
starca promatram sebe) vi donosite svoj sud kao da se radi o drugoj osobi i gubite 
predrasude. Ne znajući da promatram sebe, nazvao sam odrpanca odvratnim starcem, i 
takvim ga vidim i danas — kao odvratnu spodobu. Ne mogu a i ne želim da je na bilo 
koji način identificiram s onim što sam sada. 

Slično je i s mladim »ja« koje sam sreo, mada sam ovdje znao koga promatram. 
Odvratni prepotentni i agresivni balavac s kojim sam se potukao ne zaslužuje ni mrvicu 
mojeg poštovanja. Ali ono što pamtim da sam ja bio, to je ono što volim. Mlado »ja«, 
koje sam sreo, nema s ovom uspomenom nikakve veze, i ja strogo odbijam da ih 
povežem. 

Ja, čovjek koji zna što je etika i moral, imam vrlo loše mišljenje o ove dvije osobe 
(staroj i mladoj) s kojima sam se sukobio. Gledajući ih sa strane, i objektivno ih 
ocijenivši, one su za mene nule. 

O sebi, naprotiv, imam visoko mišljenje. Ja sam ja. 

Pitam se samo što u meni vide oni koji mi dodjeljuju nagradu — mene ili jednog od 
one dvojice. Ili nekog četvrtog? 

Tog četvrtog glumim cijelog života, i TO sam ja. 


Jutro je, i vrijeme je da krenem. Miran sam. Svladao sam svoju nestrpljivost — moram 
izgledati dostojanstveno. 5 

Izašao sam ranije kako bih se prošetao. Želio sam uživati u danu u kojem ću primiti 
nagradu kako bih ga što bolje pamtio. Čak sam i sjeo na klupu u parku — odavno to 
nisam učinio, bio sam prezaposlen. 

Da, lijepo je nigdje ne žuriti, imati za sobom rad koji je priznat i uživati u njegovim 
plodovima. 

»Ne okrećite se«, čuo sam tihi glas iza sebe. Odmah sam znao tko je to, i nije me 
bilo briga. 

»Ne okrećem se«, mirno sam odgovorio. 

»Tjedan dana prije dvadesetog rođendana učinili ste podlost«, rekao je tiho. 
»Podsjećam vas da je jedini način da ne budete raskrinkani i da zadržite nagradu da se 
odreknete njenog novčanog dijela u dobrotvorne svrhe.« 

»A ako neću?« 

»Razmislite. Tjedan dana prije dva...« 

»Tjedan dana POSLIJE, glupane. I, ništa se nije dogodilo. Dokaži da jeste. Mene 
nitko ne može ucijeniti. Nisam taj tip.« Bilo mi je drago što to mogu izgovoriti, toliko 
drago da me je pojava ucjenjivača oraspoložila. 

»U tom slučaju, oprostite se od nagrade. I osvježite sjećanje. Bilo je to tjedan dana 
prije rođendana.« 

Kada sam se okrenuo, nikoga nije bilo iza mene. Ostao sam sjedeti. Imao sam još 
vremena, a bilo je tako ugodno sjedeti u parku. 

Polako sam zatim počeo shvaćati o čemu govori ucjenjivač. Usredsredivši svoje 
misli i sjećanja na vjerovanje da sam ubio čovjeka, zaboravio sam sve ostale događaje 
koji su mogli ukaljati moj ugled. Za ovaj mi, uostalom, nikad i ne bi palo na pamet da će 
ga itko otkriti. Mislio sam da sam sve izveo savršeno i bez opasnosti po sebe. 

Tjedan dana prije mojeg dvadesetog rođendana intenzivno sam se borio s 
konkurentima za izbor predstavnika fakulteta na značajnom mitingu. Imao sam samo 
jednog ozbiljnog konkurenta, nekog... nikako mu se ne mogu sjetiti imena... 

Bio sam dovoljno pametan da vidim da je u svemu bolji od mene i da postoji samo 
jedan način da ga se otarasim — da mu nešto podmetnem. A kako sam sistematičan i 
sposoban čovjek, moja je podmetaljka bila izvanredno izvedena, a mene je posve 
ostavila po strani. Izuzetno efektna, podmetaljka je pogodila pravo u cilj, te je 
konkurent izgubio ne samo kandidaturu, već i pravo na studij. 

Netko je, dakle, ipak otkrio da sam to ja napravio. A pokvarenjaštvo kojim sam se 
poslužio sigurno ne može ići u prilog obrazloženju uz nagradu. 

Ali — razmislimo malo — da li bih, da se nisam poslužio pokvarenošću, postao 
predstavnik fakulteta na mitrngu? A da nisam postao predstavnik, ne bih vježbao govor. 
A da nisam vježbao govor, ne bih sreo odrpanca. Ne bi bilo niti mojeg brilijantnog 

govora na mitingu, i ne bih bio zapažen. Ne bi bila zapažena ni moja prava djela. A da 
ona nisu bila zapažena, ne bih toliko radio na narednim. A bez tih djela ja ne bih dobio 
nagradu. 

Kao što rekoh, svijet je nakrivo nasađen, ali to uopće i nije važno. Važno je da ja s 
njime stojim u paralelnoj liniji. 

Danas mi je uručena nagrada. Moje ime upisano je zlatnim slovima pored šesnaest 
imena na ploči koja dominira na ulazu u Akademiju. Postao sam sedamnaesta osoba na 
svijetu — svijetu od skoro jedanaest milijardi ljudi — koja je zaslužila ovo visoko 
priznanje. 

Diploma stoji na mojem zidu. Moje ime napisano je na njoj kićenim starinskim 
slovima s mnoštvom kvačica. 

Moje ime upisano je i na darovnici u punom iznosu novčanog dijela nagrade, koju 
sam, uz burni pljesak prisutnih uzvanika, namijenio u dobrotvorne svrhe. 

Još dugo vremena ponavljat će moje ime ljudi koji iskreno vjeruju mojoj 
čovjekoljubivoj misli. 

INTERVJU 


Dragan R. Filipović 


Kada se u domu rFilipovićevih, 1958. 
godine, rodio drugi sin, nisu ni sanjali da 
će imati toliko »muka« sa njim. 
Titovoužičani su još manje mogli znati da 
će Dragan R. Filipović jednog dana sloviti 
za jednog od najboljih SF pisaca na 
srpskohrvatskom govornom području. 
Nakon trideset godina, to je upravo 
počelo da se dogada. 

Šta je bilo pre toga? Do profesionalnog 
posvećivanja sadašnjem pozivu (pisca), 
trebalo je da prode puno godina i lutanja. 
Nesvršeni student Fakulteta političkih na- 
uka u Beogradu (ostala su dva nepolo- 
žena ispita), isprobao se kao novinar, 
scenarista nekih strip-crtača, radio-ama- 
ter i muzičar (u lokalnom rock-bendu). 
Zahvaljujući činjenici da su ga izbacili iz 
»Vesti« i »Ježa«, dobili smo SF početnika. 
A da zna da piše i SF literaturu, ukapirao 
je tokom »Orvelove 844, pet godina 
nakon što je postao »štitonoša«. Neki će 
se verovatno setiti prve njegove objav- 
ljene priče »Svemirska bajka«, štampane 
u »Siriusu«, 1979. godine. To mu, 
međutim, za sada, nije otvorilo vrata u 
ovom časopisu. Elem, po poslednjim 
tračevima, tamošnje je uredništvo ipak 
odlučlo da ponovo reskira malo papira i 
za njega. Čestitamo! 

Priče je još objavljivao u »Alefu«, 
»Politikinom zabavniku« i »SF internati- 
onalu« (dobro ste pročitali, reč je o 
američkom magazinu!). Dečje novine će 
mu, 1987. godine, objaviti prvi roman 
»Oreska«, a u pripremi je i drugi »Dobro 
jutro, Kristina«. Ovaj potonji se inten- 
zivno prevodi za američkog izdavača, koji 
već fura Draganove priče u pomenutom 
magazinu. Rečje, inače, o kalifornijskom 


izdavaču »Andromeda Press«. Konačno, 
oktobra 1988. godine, pojavila se i 
»Zlatna knjiga«, u ediciji »Znak Sagite«, 
samostalnog izdavača iz Beograda, 
Bobana Kneževića. 

* Da krenemo od kraja. Ti si jedini ili 
jedan od retkih, jugoslovenskih SF pisaca 
koji objavljuje vani. Kako je sve to 
krenulo? 

— Kažu da nisam jedini. Tačnije, ima 
indicija da su Zoran Živković i još neki 
objavili po jednu priču. U Americi ili 
Japanu. Međutim, Krsto Mažuranić, koji 
važi za poznavaoca prilika, rekao mi je da 
sam ja jedini. Kako je došlo do moje 
saradnje sa američkim izdavačem? Nećeš 
verovati, sve je to išlo nekako obično. U 
»Emitoru«, glasilu beogradskog kluba 
»Lazar Komarčić«, pročitao sam obaveš- 
tenje preneto iz »Lokusa«. Pisalo je da 

nezavisna, kalifornijska kuća »Andromeda 
Press«, traži romane nepoznatih pisaca. 
Kako nisam imao preveden roman, a ni 
mogućnosti da to obavim za neko 
normalno vreme, poslao sam kratku priču 
»Govnokradica«. Nakon toga, skoro sam i 
zaboravio celu stvar. Onda se čovek javio. 
Napisao mi je da oni do tada nisu izdavali 
priče, ali da upravo kreću sa časopisom 
antologijskog tipa, koji bi donosio priče. 
Zamolio me je da proširim svoju priču na 
najmanje desetak strana, i da mu 
pošaljem sve što imam prevedeno. Pos- 
lao sam, zajedno sa onom prvom, osam 
priča i on ih je sve prihvatio. Za sada su 
objavljene dve, a ostalih šest čekaju na 
red. Takođe je izvesno da će mi, nakon 
što te priče izadu u »SF internationalu«, 
objaviti i knjigu sa zbirkom priča. 
»Govnokradica« je objavljen pod nazivom 
»Jail house blues«. 

* To sve izgleda nekako neverovatno? 
Prava naučnofantastična priča ? 

— Apsolutno nikakvu vezu ili 
menadžera nisam imao. Napisao sam 
pismo, čovek je odgovorio, i krenulo je... 

e Znači li to da i ostali jugoslovenski 
autori mogu probati? 

— Mislim da većina naših autora, koji 
imaju objavljenih priča ili roman, mogu 
konkurisati na tom velikom tržištu. Pro- 
blem je jedino pronaći pravi časopis. 
Dakle, onaj koji preferira baš tu vrstu SF- 
a, koju piše konkretni pisac. Jedini je 
problem vezan za prevod. | finansijski | 
umetnički. Ali, ako se ne pokuša, onda 
nikada nećemo znati vredi li to što 
radimo. A najbolje merilo je upravo ovo 
tržište koje poseduje ubitačnu konku- 
renciju. Ja lično, ne računam na neke 
enormne tiraže i uspeh preko noći. Bilo bi 
mi drago da moja knjiga bar okupi jedan 
krug od, recimo, nekoliko hiljada čitalaca. 
Ljubitelja slovenske i balkanske tematike. 

* Pomenuo si pravu stvar. Reč je o 
tematici. Međutim, ti si se, tek u nekoliko 
poslednjih priča i u »Zlatnoj knjizi«, oslo- 
bodio klišea, koji su važeći za anglo- 
američku literaturu. Je li to proizišlo iz 
prilagođavanja inostranom izdavaču, ili je 
pre reč o promeni tvojih razmišljanja? 

— Bio je to upravo prelom u meni. 


Odgajan sam, kao i većina ovdašnjih au- 
tora, pod dogmom da je zapadni SF 
krajnja granica i da se izvan njega nema 
šta tražiti. Pišući prve svoje priče, osećao 
sam veliku sputanost. Svaki časopis ima 
neka svoja pravila. Priča to mora da 
ispoštuje da bi uopšte bila uzeta u obzir. 
Taj period zato i smatram nekim svojim 
»prvim krugom« stvaranja. E, onda se 
desila priča »Biciklista«. Radeći na njoj, 
otkrio sam da se prilično dobro snalazim 
u toj građi. Osetio sam da je sve manje 
»papirnog« i  izveštačenog u mom 
pisanju. Bio sam, međutim, sumnjičav 
prema tržišnoj vrednosti toga što radim. 
Mislim na prihvatljivost kod izdavača. 
Ipak, vrlo brzo sam ostavio takva 
razmišljanja i jednostavno se pomirio sa 
činjenicom da moram baš tako da pišem, 
pa šta bude. Onda su došle priče: »Kad 
zlo spava«, »Slovenska« i, konačno, 
roman »Zlatna knjiga«. Boban (Knežević) 
je to nazvao »Kosovskim ciklusom«. Ja, 
ipak, ostajem pri svome. Dakle, reč je 
samo o »drugom krugu u mom 
stvaranju. 

* Zašto baš kosovska tematika? Je li to 
povlađivanje trenutnoj situaciji, ili je ipak 
izraz autorskog stava? 

— Prosto, kosovska tematika je tu, jer 
je u svakome od nas. Isto kao i političko, 
versko, nacionalno, ili ko zna koje još lu- 
dilo. Hoću da kažem, naša situacija je 
totalno opredelila ono što ovog trenutka 
radim. Ali to nije ono osnovno što 
potenciram u svom radu. U osnovi svega 
je priča koja se dešava ovde i mora 
sadržati sve što se ovde nalazi! Bilo bi, 
čini mi se, idiotski da junak priče prolazi 
našim ulicama, a ponaša se kao da seta 
Njujorkom. 

* Tvoja »Zlatna knjiga« nije čista SF lite- 
ratura. Ona, naime, ima pomalo epske 
fantastike, pomalo je na tragu (novog) 
srpskog nadrealizma, a opet poseduje i 
karakteristike SF-dela. Da li to znači da si 
definitivno odustao od tržišnih zahteva, ili 
je samo reč o eksperimentu? 

— To je jedna »nesvrstana knjiga« 
(smeh). Ulazeći u ovaj projekat, odbacio 
sam sve zakone SF žanra, ili bilo kog 
drugog. Imao sam, jednostavno, priču 

koja najbolje funkcioniše. Smeštena u ovu 
našu svakodnevnu fantastiku. To je 
svojevrsni balans izmedu neke čiste 
fantastike, SF-literature i »glavnog toka«. 
Nijednog momenta ne pada u neku 
čvrstu kategoriju. Fioku! Rekli su mi da to 
nije pametno, sa stanovišta tržišta. Ali, 
kada sam završio prvu glavu, prestao sam 
da razmišljam o tome. Pozvao sam Igora 
(Kordeja) telefonom i rekao: »Imam je!« 
Potpuno sam uleteo u fazon. Forma mi 
više nije predstavljala problem. Jedne 
noći sam uspeo da uradim dve glave. 

* Kako je teklo pisanje »Zlatne knjige« i, 
uopšte, kako izgleda pisanje Dragana R. 
Filipovića? 

— U pripremnom periodu prerađujem 
gomilu materijala koji mi je potreban za 
autentično pisanje. U pitanju je na hiljade 
stranica najrazličitije literature. Kad se 
suočim sa mašinom, onda sve te 
»pripreme« ostavljam sa strane. Stavim 
slušalice na uši, ubacim kasetu sa 
muzikom čija atmosfera odgovara filingu 
koji želim da postignem, i gazim. Bez 
prekida. Celu glavu, nezavisno od vre- 
mena koje mi treba. To zna da bude baš 
iscrpljujuće. Recimo, radeći na liku 
Fatmira, utvare turskog vojnika, odlazio 
sam na Stari grad, na mesto gde on 
»sedi«. Tu sam satima posmatrao Užice u 
magli, sve dok mi se u glavi ne bi oformila 
slika grada iz 19. veka. Moram da priz- 
nam, to mi je često polazilo za rukom. 
Nekoliko puta sam čak osetio i onaj 
spokoj, svojstven islamu. To je tek uloga 
»posmatrača« dogadaja koji neizbežno 
dolaze. Kismet. 

* U »Zlatnoj knjizi«, čitalac saznaje ka- 
raktere i događaje kroz priču. Nema kla- 
sičnih »opisnih« delova. 

— Mislim da je davno prošlo vreme 
književnosti koja je »prozor u svet«. 
Način »opisivanja«, koji pominješ, mogao 
je biti zanimljiv »pismenim« ljudima koji 
se sa knjigom susreću dva ili tri puta u ži- 
votu. Pročitaju i kažu: »Jebote, jesi li 
video kako je opisan Stari grad?!« 
Današnji čitaoci raspolažu s mnogo više 
predznanja i puno im je manje potrebno 
da povežu stvari. Da oforme sliku u svojoj 
glavi. Ako ja treba sve da sažvaćem, a Igor 


da detaljno to ilustruje — šta će čitalac da 
radi? 

e S tim u vezi je i »filmsko pripo- 
vedanje«. 

— Ovo su osamdesete godine. Film 
zahteva brzog gledaoca, koji se neće 
osećati uskraćenim ako mu kroz 
petominutni dijalog autor ne objasni o 
čemu se tu zapravo radi. Klinci na video- 
igrama imaju brže reflekse nego piloti 
super-soničnih aviona. Zato ni književnost 
ne sme usporavati »brze«. Ko može — 
može, ko ne može — neće ni moći! 

e Ako tome dodamo i mnoštvo dijalo- 
ga? 

— Stvara se sažimanje. Dijalozima se 
mnoge stvari mogu skratiti. Ne moraš 
trošiti ogromne količine papira za ono što 
se može izraziti kroz tri replike. | sami 
dijalozi su svedeni na najminimalnije. To 
nisu »knjiške« govorancije već sleng. Brz, 
direktan i ubitačan. Surov. Uvek me je 
nervirala činjenica da niko ne govori 
jezikom kojim se većina autora koristi u 
svojim knjigama. 

* Odakle saradnja sa Igorom i je li to 
već neka celina, u smislu koautorstva? 

— Igor je moj drug i to je najvažnija 
komponenta naše saradnje. On radi dru- 
gačijim izražajnim sredstvima, ali mislim 
da taj tekst i crtež — zajedno — izvrsno 
funkcionišu. Sada planiramo i strip koji bi 
bio rađen po »Zlatnoj knjizi«. Biće još 
mnogo drugih lepih projekata. Igor bi, 
recimo, voleo da mu napravim nešto, 
direktno za strip. Dakle, originalni 
predložak. 

e Ti imaš iskustvo i sa »zvaničnim« i sa 
samostalnim izdavačima. Koji su 
korektniji? 

— Ma, isto ti je sa bilo kojim izdavačem. 
Najviše bi mi odgovaralo kada bih imao 
dovoljno para da samostalno izdajem 
svoje knjige. Ipak, sa nezavisnim izda- 
vačem je mnogo lakše naći zajednički je- 
zik. Dovoljno je pogledati naslovne strane 
»Oreske« i »Zlatne knjige«, pa da ti sve 
bude jasno. Onaj slajd na prvoj knjizi, 
nema veze niti sa pričom niti sa bilo čime 


drugim. Samostalni su izdavači i brži. 
Recimo, »Dobro jutro, Kristina« je moj 
drugi roman, ali se još uvek nije pojavio. 
»Dečje novine« su nešto usporile. Zato 
ispada da je »Zlatna knjiga«, moj drugi 
roman, a u stvari reč je o trećem. Doduše, 
SF stručnjaci kažu da je u pitanju 
samoubilački akt Bobana Kneževića. Zato 
što je reč o jugoslovenskom autoru. 

* Mi smo još uvek u fazi kada se koriste 
pseudonimi. 

— Kod mene je to nemoguće. Kad 
pročitaš prve tri strane, odmah je jasno 
da je reč o Jugoslovenu. Dakle, ne mogu 
pisati pod pseudonimom, čak i da hoću. I, 
sve je više ljudi koji objavljuju pod svojim 
imenom. Recimo: Čurčić, Anđelković, 
Raos... Jednostavno, dosta im je sakri- 
vanja iza nevešto sročenih američkih 
imena. Jedino mi je žao što su neki 
talentovani momci prinuđeni na takve 
kompromise, zbog hronične besparice. 
Šteta! 

Dragan Stošić 

ESEJ 
Peđa Vuković 


KO JE GOSPODAR 
PRSTENOVA? 


»FRODO LIVES!« (Frodo živi!) — Njujorški grafiti iz sedamdesetih »Svet se deli na one 
koji su pročitali Hobita i Gospodara prstenova i na one koji će to tek učiniti.« — Sunday 


Times 


Kako se moglo dogoditi da jedna dugač- 
ka fantastična romansa, napisana u, na 
prvi pogled, već poznatom i mnogo puta 
korištenom maniru herojske potrage 
(Heroic Quest) i bez — opet, na prvi 
pogled — posebnih novina i ezoteričnih 
uvida postane: prvo »tajno znanje« pola- 
ko širećeg kruga čitalaca od pedeset 
četvrte do polovine šezdesetih a zatim... 
drugo, da krajem šezdesetih, možda 
ponesena opštim prevratom u »popu- 
larnoj« kulturi, eksplodira u mega-hit— 
samo engleski izdavač je od '54. do'74. 
objavi dvadeset i jedno izdanje, a Ame- 
rikanci preko pedeset i postane sveopšte 
»tajno« znanje, sve do tvrdnje da je njeno 
poprište, Srednja-zemlja u stvari pravi 
svet dok je ovaj samo njen iskrivljeni 
odraz, senka senke? 

Prvu ekspanziju Gospodar prstenova je 
doživeo u doba psihodelije (Do tada se 
širio postepeno ali neumoljivo što je 
postala karakteristika za način njegove 
propagacije, pa i kod nas.) Taj trenutak za 
njegovu eksploziju je pomalo čudan jer su 
se u SF-žanru u drugoj polovini šezdesetih 
dešavale sasvim druge stvari, a ta knjiga, 
kao što rekosmo, na prvi po-gled ne nudi 
nikakvu ezoteriju i kao da joj je jedina 
veza sa hipicima forsirana i prilično 
besmislena tvrdnja da hobiti puše travu. 
Srećom, kao što ćemo videti postoje 
mnoge druge veze. 

Drugu ekspanziju je doživeo sredinom 


sedamdesetih, u doba smrti prof. Tolkina 
i '77 sa pojavom Silmariliona. Treću, ovog 
puta forsiranu, doživeo je početkom 
osamdesetih, kao pratnja relativno neus- 
pelom crtanom filmu Ralfa Bakšija 
Gospodar prstenova — prvi deo. (Gde li je 
drugi?) 

Dakle, pokušajmo da, ako možemo, 
prodremo do srži ovog dela, i odgovorimo 
na to pitanje — KAKO DOLAZI? 


PRVO: ŽANROVSKI IZVORI 


Kao što rekosmo Gospodar prstenova je 
»herojska romansa« i po formi i po duhu. 
To je, u osnovi, srednjovekovni žanr, koji 
se, opet, oslanja na mitove iz iskonskih 
davnina — na kraju krajeva i »Ep o 
Gilgamešu« se vrlo lako može opisati kao 
»herojska romansa«. 

Danas se ovaj žanr obično smatra pod- 
žanrom spekulativne fantastike, naziva se 
žanrom mača i magije (Sword and 
Sorcery), u doba kad je Gp. napisan, bio 
je već više-manje izgrađen. To su započeli 
Englezi krajem 19og. veka a dovršili 
Amerikanci do početka pedesetih. (G.p. je 
pisan uz dosta muka u drugoj polovini 
tridesetih i tokom četrdesetih a poslednji, 
treći tom je izašao 1955.) Međutim, malo 
je verovatno da je Tolkin uopšte 
poznavao savremena dela žanra u kom je 
pisao već se oslanjao na njegove korene. 
Stvarni pomaci u ovom žanru učinjeni su 
tek od druge polovine sedamdesetih, 

prvo sa Donaldsonovim imitacijama Tol- 
kina, a zatim... Ann McCaffrey je stvarala 
svoju Pern seriju, Ursula je stvorila 
zapostavljenu Earthsea trilogiju, tu je i 
Killshandra, dela C. F. Cherryh, Kraljevska 
princeza herojske fantastike Tanith Lee, 
Jo Clayton itd... (šta sad? pa ovo su sve 
žene! hm, ima tu nečeg ali to je već druga 
tema. Da se izvadimo, recimo da je pos- 
lednji i jedan od zaista najboljih pokušaja 
spajanja epske fantazije i tvrdog SF-žanra 
trilogija Helikonija Brajana Oldisa, uskoro 
i na našem jeziku.) 

Obično se smatra da je prvi autor 
»pravih« herojskih romansi izvesni multi- 
talentovani William Morris, koji je prvi 
takav roman napisao 1895, a najpoznatije 
delo mu je Izvor na kraju sveta (1896) 
vrlo dugačak roman, što je za žanr karak- 
teristično. Ali najkarakterističnije je da na 
putu do tog Izvora, ili na putu do Planine 
Usuda, kroz Tolkinovu Srednju-zemlju, ili 
bezbrojnim zemljama Konanovog sveta 
možete biti ubijeni. Hoću reći, autor 
stvara kompletan — što kompletnije zna i 
ume — svet u koji zaranja i vodi nas kroz 
taj svet, zahtevajući od nas baš kao i ceo 
SF-žanr — ono što Englezi zovu 
»suspesion of disbelief« tj. »privremenim 
obustavljanjem neverice.« 

Posle Morisa, mnogi su stvarali svetove 
»koji su na ovaj ili onaj način uspeli da 
izbegnu izlizanost do kojih bi došlo da su 
ikada stvarno postojali«. Prvo Englezi kao 
Lord Dunsany, C. S. Lewis i posebno E. R. 
Eddison čiji »Crv Ourobros« (The Worm 
Ouroboros) najbolji i samostalni deo 
njegove Zimiamvia trilogije iz tridesetih, 
predstavlja autentićno, ekscentrično i do 
sada neprovaljeno remek-delo. 

A onda je došao nalet Amerikanaca koji 
su to definitivno spakovali u žanr, 
prvenstveno preko magazina Weird Tales. 
Tu su H. P. Lovecraft — mada se taj 
možda i više oslanjao na gotski horor — 
T. H. White, A Merritt, Clark Ashton 
Smith, i najveći od svih s kraja dvadesetih 
i početka tridesetih: Robert E. Howard, 
autor besmrtne sage o Konanu varvarinu. 
Pored nekoliko magazina i fanzina posve- 
ćenih isključivo Tolkinu i Srednjoj zemlji, 
samo je Konan imao svoj magazin — zvao 
se Amra. Sledili su i mnogi drugi u sve 
okoštalijem maniru. Fletcher Pratt, Poul 


Anderson Mervyn Peake, L. Sprague de 
Camp, Lin Carter, Fritz Lieber koji je 
među prvima pokušao da osveži žanr 
humora, parodiranjem ali i koristeći ga i 
za uvide u savremeni svet. Mora se 
pomenuti jedan od najinteresantnijih u 
okviru žanra, Englez Michael Moorcock 
koji je mogao da bude i najbolji da se nije 
ugušio u hiper-produkciji, koristeći se tim 
novcem za finansiranje svojih i tuđih 
»novotalasnih SF-tvorevina« kroz časopis 
New Worlds. Neke njegove cikluse 
možete naći u ediciji Plava ptica — za 
decu! 


DRUGO: DUHOVNI IZVORI 


Dakle, Tolkin se nije oslanjao na okvire 
tada postojećeg žanra. Stoga, kao 
profesor anglo-saksonskog na Oksfordu, 
okružen krajnje main-stream pogledom 
na literaturu, još u tridesetim, morao je 
sebi i drugima da objasni zašto oseća 
potrebu da se izrazi putem fantastično- 
mitološke imaginacije, tada uglavnom 
smatrane primitivnom i nemoćnom. To je 
učinio u dva predavanja, 1936. i 38. 
godine. Danas se ono prvo »Beovulf: 
mon-strumi i kritičari« smatra klasičnim 
kritičkim pristupom torn delu. »Jedno- 
stavno je preokrenuo dotadašnji stav 
kritičara da je glavni nedostatak stare 
poeme to što njen junak nema druga 
posla već da ubija zmajeve i tako 
»irelevantne stvari stavlja u centar a 
ozbiljne na ivice«. Tolkin je utvrdio da je 
baš zmaj najbogatiji mračni dragulj 
poeme koji joj daje uzvišeni ton i stvarnu 
ozbiljnost. Braneći zmajeve i s njima ceo 
jedan magični »faerie« svet (vilenjački je 
najbliži ali neadekvatan prevod), Tolkin je 
branio nagone sopstvene kreativne ima- 
ginacije. Jer, u tom trenutku svet Srednje- 
zemlje i njegovi stanovnici su uveliko 
kucali na vrata njegovog plodnog uma. 

Mitološka imaginacija-izmaštavanje - 
stvaranje je ovde ključna stvar. Ona je 
bila i jeste jedan od glavnih magneta 
Gospodara prstenova. Jer, Tolkin je 
uvideo da su njegovi savremenici 
zaboravili da mitološka imaginacija može 
da se pozabavi ozbiljnim moralnim i 
spiritualnim problemima na duboko 
razotkrivajući način i s velikim uvidom. 
(Na žalost malo ko je od ranijih pisaca 

žanra mača i magije svoju maštu ovako 
koristio.) Tolkin je otkrio i naučio putem 
stvaranja sopstvenog mitološkog sveta, 
nešto novo a ipak jako staro — živuća 
mitologija može pre da PROBUDI nego 
zamagli našu VIZIJU i uvid u stvarnost. 

I ovaj uvid — i to kako se kroz priču do 
njega dolazi — jeste ono što privlači 
čitaoce od šezdesetih do danas. I tada i 
danas traže se novi uvidi u stvarnost i 
govori se o povratku prirodi. A to je, 
pored mnogo čega drugog, ono što on 
nudi: povratak prirodi. Ne u smislu 
vraćanja u šume — mada nam ni to ne bi 
škodilo — već UVIDA u šume i celu 
prirodu koju smo prosto zaboravili da 
vidimo... Najzad, kako možete videti 
Hobita i patuljka koji se kriju iza drveta 
kad ni samo drvo, njegovu suštinu, ne 
vidite? Sad, zamislite koliko je ovaj stav 
fascinirao sve mlade duhom šezdesetih i 
koliko može da ih fascinira sada, posle 
stvari koje je, pored ostalih, pokušao da 
nam pokaže jedan Kastaneda? 

I, pre nego što pogledamo ŠTA i KAKO je 
Tolkin stvorio, još ponešto o samom činu 
stvaranja. 

Tolkin: »Baš kao što je mit onaj čovekov 
imaginativni čin koji je sposoban... da 
postane sadržajno veoma značajan — 
kao celina, prihvaćen, neanaliziran« tako 
i faerie ostaje neprobojan za analizu. 
(Faerie je mitski svet velški, gelski, 
škotski, nordijski od koga su postale 
engleske 'fairy tales' tj. bajke — svet pun 
moćnih bića koja su se u engleskim 
bajkama prevodila u beznačajna, blesava, 
pakosna stvorenjca koja je Tolkin tako 
mrzeo — o tom svetu može se prilično 
saznati iz knjige »Vile i vilenjaci«, u 
izdanju Otokara Keršovanija i to više iz 
vrhunskih ilustracija nego iz samog 
teksta. 

Ali jasno je u njegovim rečima o žudnji 
da je još pre pedeset godina stekao uvid 
u ceo pokretački motiv SF-žanra, pre 
nego što je sam žanr imao ikakav kritički 
aparat. A koliko njegovo delo izaziva i 
zadovoljava primordijalne žudnje i pribli- 
žava se srcu tajne zavirivanja u druge 
svetove? Na to najbolje odgovor znaju 
oni koji stalno iznova čitaju Gospodara 
prstenova — jer to je jedna od onih 
knjiga koju, jedanput pročitanu, kad god 


vas obuzme žudnja možete da uzmete sa 
police, otvorite bilo gde i pođete u drugi 
svet... ili ovaj naš ali viđen onako kako to 
obično ne uspevamo. 

Kao i sva fantastika, i ova zahteva 
»voljno uzdržavanje neverovanja«. Ali na 
to Tolkin kaže: »to nije baš ono što se 
dešava... pre... dešava se da pripovedač 
postaje — ako je u stanju — sub-kreator. 
On stvara sekundarni svet u koji vaš duh 
može da uđe. Dok ste unutra, ono što on 
priča je 'istinito': ako je u skladu sa 
zakonima tog sveta. Zbog toga verujete u 
to dok ste unutra. Umetnička veština koja 
vas stavlja u drugi svet izaziva pozitivno a 
ne negativno stanje sekundarne vere — 
'začarano stanje'«. 

Neka nam sam profesor Tolkin objasni 
staro značenje engleske reči spell: »pored 
smisla: baciti čini, imala je i značenje: 
pričati, pripovedati«. Očigledno da je za 
njega čin stvaranja sekundarnog sveta 
podjednako magijski kao i bacanje čini. 


SREDNJA-ZEMLJA: IZMIŠLJENI SVET? 


Veliki broj čitalaca se složio u jednom: 
dok prvi put (a još i više deseti) putujete 
Srednjom — zemljom izgleda vam jako 
poznata, mada sigurno niste nikada bili 
na tom čudnom mestu. Tipičan 'deja vue' 
doživljaj. I, čudno — mada, da li je to 
čudno, u stvari? — mnogi su svoje prvo 
LSD, trip-putovanje opisali sličnim rečima. 
Zaista, kako je uopšte moglo da se desi da 
Gospodar prstenova NE postane mega-hit 
baš u drugoj polovini šezdesetih? Na- 
ravno, mnoge druge osobine mu omo- 
gućuju trajnu popularnost. | biće to i kad 
drugi svetovi u okviru ovog primarnog 
budu osvojeni. Kako ne bi bio? (Kako se 
mahinalno čovek koristi izrazom »osvo- 
jeni«! Mi, ljudi izgleda tako gledamo na 
stvari čak i kad to ne želimo!) 

Sama kreacija Srednje zemlje, i njena Tri 
doba u svoj njenoj celovitosti, bila bi 
dovoljna da Tolkina uvrsti među velike. A 
on je učinio mnogo vise. 

Ali prvo,... gde se ona nalazi? 

Evo šta o tome i o onom našem po- 
četnom pitanju — KAKO/ZAŠTO? — kaže 
Piter Bigl (Beagle) 1973. povodom PEDE- 
SETOG doštampavanja epa u mekom 
povezu. (Do danas je, samo u Americi bilo 
još toliko doštampavanja i izdanja, što u 

mekom što tvrdom povezu, što neauto- 
rizovanih.) Bigl je jedan od onih za koga je 
Tolkin bio magus »tajnog znanja« još od 
1958. kada je uspeo da nade tu, tada 
retku knjigu. 

»(U šezdesetim) milioni ljudi su postali 
svesni da je industrijsko društvo postalo 
paroksizam negostoljubivosti živim 
bićima, neuračunljivo nemoralno i, 
najzad, i smrtonosno... Sezdesete su doba 
u kome je reč progres izgubila svoju staru 
svetlost, a beg (eskapizam) prestao da 
bude komično opscen. Danas je taj 
impuls opet reakcionaran. (Od sedamde- 
setih, ova klackalica — a sa njom i 
Tolkinova popularnost — više puta je 
pretezala i na jednu i na drugu stranu, a 
danas je, otprilike, u ravnoteži. Ne 
smemo zaboraviti, ipak, da je u Americi 
od celog SF-žanra najprodavaniji Žanr 
mača i magije. Kod nas je u stripu taj žanr 
odavno veoma popularan a sve je bliži i 
»serioznijoj« publici. —  P.V.). Ali 
zaljubljenici Srednje zemlje hoće da odu 
tamo. Ja bih, i to prvi. 

»Jer, na kraju krajeva, mi volimo 
Srednju zemlju i njene stanovnike, a ne 
Tolkinovu ogromnu veštinu kojom nam in 
je pokazao. Ranije sam tvrdio da je svet 
koji on slika bio tu mnogo pre njega, i 
dalje u to verujem! On je dovoljno veliki 
mag da može da se 'priključi' na svima 
zajedničke košmare, sanjarenja i 
sumračne fantazije; ali nije ih on izmislio: 
samo im je našao mesto gde će živeti, 
zelenu alternativu ovom svakodnevnom 
ludilu, ovde, u zatrovanom svetu. Svi smo 
u zvezde kovali pogrešne istraživače i 
pronalazače — lopove što pobijaju 
zastave, ubice što nose krstove. Daj da 
najzad slavimo one što kolonizuju 
snove.« 

Na ovaj nadahnuti, emotivni uvid doda- 
jemo Tolkinov: »Fantazija nije toliko o 
vilenjacima i ostalima koliko o opasnoj 
zemlji, oblasti ili stanju gde faeries 
(vilinska bića uopšte mogu biti 
supstancijalna i dodirljiva. Faerie sadrži 
mnoge stvari pored vilenjaka, patuljaka, 
zmajeva, trolova, džinova, itd.: ona sadrži 
mora, sunce, mesec, nebo i zemlju i sve 
na njoj, drvo i pticu, kamen i vodu, vino i 
hleb, i nas, smrtne ljude kada smo 
začarani. « 


Iz obe tvrdnje jasno je da Srednja zemlja 
(i svaki dobar sekundarni svet) nije neko 
posebno mesto već stanje izmenjene 
svesti u osnovnom okviru našeg sveta. 
Sekundarni svet izvire iz primarnog i tako 
mora da bude — jedino tako je apsolutno 
stvaran. 

I zaista, Tolkin u toku putovanja naiz- 
menično signalizira: ovo jeste naša Zem- 
lja, ovo nije ona. Uglavnom nam dopušta 
da je doživimo kao ovaj svet u dalekoj 
prošlosti, možda u nekom interglacijal- 
nom zatišju pleistocena, i na severo- 
zapadu Evrope, pre mnogih kontinen- 
talnih promena... Ovo je prilično vero- 
vatno — i čitavi eseji su napisani o tome 
— pod uslovom da ne tražimo preciznu 
hronologiju koja bi spojila sekundarni 
svet direktno sa ovim. Tolkinu ne pada na 
pamet da nam je pruži. Jer on dobro zna 
da umetnost fantazije cveta đubrena 
uzdržljivošću i prikrivanjem. 

Tolkin ne nudi samo novi — u stvari 
veoma stari — način gledanja. On nudi 
nova — opet, u stvari, veoma stara i 
zaboravljena čula. 

Dakle, po njegovoj formuli subkreacije, 
tj. stvaranja fantastičnih, sekundarnih 
svetova, oni moraju da poseduju: prvo 
»čudesnost i različitost« koja proizilazi iz 
njihove oslobođenosti dominacije činje- 
nica koje se mogu opservirati i, drugo 
»unutrašnju konzistenciju«. Treće 
proizilazi iz njegovog nabrajanja šta sve 
sadrži svet faerie — pored raznovrsnih 
čuda, i uobičajene stvari, ali začarane. On 
dobro zna da čitaoci ne mogu stvarno da 
budu zainteresovani za svet i njegova bića 
ako u njima ne mogu da prepoznaju 
dobar deo sebe i sveta svakodnevnog 
iskustva. Zato dodaje da taj svet mora biti 
u domenu mogućeg (u okviru faerie) i 
»uverljivog da bi potakao sekundarnu 
veru«. 

Dakle, odgovor na pitanje u naslovu 
ovog poglavlja je »Da, ali...« Da, Srednja 
— zemlja jeste mesto mnogih čudesa. Ali 
sva ona su pažljivo smeštena u klimatski 
geografski i  opštepojavni okvir, sa 
poznatim nebom noću, poznatim biljem, 
životinjama i pticama danju, sa ljudima i 
čovekolikim stvorenjima, sa društvenim 
uređajima, ne mnogo različitim od naših. 
U toku putovanja mogu se, iz dana u dan, 

precizno pratiti vremenske prilike i često 
sasvim blizak okoliš. Zato čitalac pohodi 
Srednju — zemlju sa  »sugurnošću 
prepoznavanja« koja ga sa lakoćom 
zavodi da prihvati sve što se dešava. 
Poznato ali ne previše, čudesno ali ne 
previše — to je pravilo koga se drži. 

On je otišao i korak dalje. U prologu se 
koristi standardnom tehnikom zauzima- 
nja poze »samo« prevodioca i urednika 
starih tekstova i tek u Dodacima 
(Apendiksima) ponekad je napušta da bi 
nešto komentarisao. Usput, Apendiksi 
nisu nikakav balast; »školjke i travuljina 
na koritu broda Epa« — po nekim 
kritičarima. Oni su pre dobar deo oplate 
tog broda. Pravi su »kovčeg čuda« za 
svakog ko se malo potrudi, a za Tolkina 
sredstvo da svoj svet čvrsto postavi u 
vremenu i prostoru i, istovremeno, 
komentariše naš. Oni nude nekoliko 
hiljada godina istorije, jezika, tradicije, 
itd. nekoliko naroda i čine temelj i 
vrhunac divovske planine koju je Tolkin 
izgradio. U kombinaciji sa Silmarilionom 
nude kompletnu povest sveta od samog 
početka svih početaka. 

Nije potrebno da se ovde bavimo 
detaljima pomoću kojih on postiže vezu 
dva sveta ali na jednu njegovu »tehniku« 
moramo obratiti pažnju jer mnogo govori 
o samom autoru i čvrsto postavlja 
njegovo delo u spekulativnu fantastiku. 

Već smo rekli da mngi ovaj svet doživ- 
ljavaju kao izbledelu i osiromašenu kopiju 
Srednje zemlje. Istovremeno, Tolkin nam 
stalno stavlja do znanja da je treće doba, 
u kome se radnja dogada, tek bled i 
osiromašen odsjaj ranijih doba, u kome 
se radnja događa, tek bled i osiromašen 
odsjaj ranijih doba Srednje zemlje. U ta 
doba, posebno prvo, pušta nas da tek 
malo zavirimo, čineći ih tako sjajnijim i 
privlačnijim, budeći žudnju. Glavni mate- 
rijal istorije Srednje zemlje — uglavnom 
napisan još pre samog G.p. — sređivao je 
do kraja života ne osećajući se spremnim 
da nam ga pokaže. To je učinio tek njegov 
sin putem Silmariliona. 

Drugi deo ove »tehnike« jeste u pore- 
đenju »svog« doba Srednje zemlje sa na- 
šim. (Sam izraz Srednje zemlje nije 
njegov: to je »ovaj« svet, između neba i 
pakla.) 


Najvažniji su neki njegovi mračni uvidi i 
predosećaji o budućnosti, koji će od 
Srednje zemlje napraviti ovo što je ona 
danas. Pored divovskih geološko-klimat- 
skih promena koje dolaze, pokazuje nam 
početne korake u dugom procesu povla- 
čenja, skrivanja ili nestanka svih ostalih 
inteligentnih, svesnih vrsta, koji će 
ostaviti čoveka samog na Zemlji. Tolkina 
lično najviše boli istrebljenje šuma. 

Glad koju čovek oseća za komuni- 
kacijom sa prirodom — toliko izražena u 
popularnom misticizmu i ekološkim 
pokretima... sve su to residualni tragovi 
slobodne komunikacije između vrsta koja 
je do trećeg doba postojala i već u njemu 
se gubi. 

Tolkin je siguran da verovanje moder- 
nog čoveka da je on jedina inteligentna 
vrsta na Zemlji nije bila dobra za njega. 
Odsečen od prirode i njenog mnoštva 
živih bića, stvorio je veštački, indus- 
trijalizovani svet koji guši onu njegovu 
stranu koja je emfatična, imaginativna, 
sloboda. Kreativna fantastika je Tolkinov 
lek za to. 

Covek je sam u svetu jer u to veruje. 
Očigledno da Tolkin govori da izgled sveta 
zavisi od svesti njegovih stanovnika, 
njihovih duhovnih i moralnih vrednosti. 
Mnogo je primera za to u samoj priči ali 
najvažniji nalazimo u Apendiksima (A). 

I tako dolazimo do krajnje teme u vezi 
sa Tolkinovim sekundarnim svetom: reč 
je o samom obliku Arde — Arda na 
quenya jeziku visokih vilenjaka (eldara) 
znači 'kraljevstvo' i ime je cele zemlje kao 
kraljevstva Manvea »kralja« čuvara sveta. 
Zemlja je nekada bila ravna i na njenom 
krajnjem zapadu nalazio se kontinent 
Aman. Iza njega, dalje ka zapadu bilo je 
još samo okružujuće more sveta, i na 
samom kraju Zidine noći. Posle prvog 
velikog sukoba sa Melkorom—Morgotom 
Valarijem (Sile) na Amanu su izgradili 
Valinor — Besmrtnu zemlju. 

Očigledno da je Aman bio deo sveta i do 
njega se moglo doći dugim ali običnim 
putovanjem, kao što su to činili vilenjaci 
na početku. 

Na početku drugog doba ljudi koji su 
učestvovali u ratu i padu Morgota, a na 
strani vilenjaka dobili su kao nagradu 
ostrvo, Numenor, nadomak Besmrte 

zemlje, ali im je zabranjeno da plove na 
zapad. 

Naravno — a zašto »naravno«, 
videćemo malo kasnije kad budemo 
pogledali kako Tolkin vidi prirodu ljudi — 
Numenorci, potaknuti mahinacijama 
Saurona pokušavaju da osvoje Besmrtnu 
zemlju, zamišljajući da će tako osvojiti i 
besmrtnost. Tada Valari privremeno na- 
puštaju svoje »starateljstvo« pozivajući 
ruku Eru Iluvatara — Jednog Stvaraoca. 
On menja zakrivljuje celu »matricu« 
onoga što Tolkin naziva »Ea«. Ta reč 
označava ceo svet, materijalni univerzum, 
i istovremeno je reč koju je Iluvatar 
izgovorio na početku materijalnog pos- 
tojanja pa znači i, otprilike »neka bude«. 
Sam izraz »materijalno postojanje« im- 
plicira nekakvo drugačije postojanje pre 
toga. Sama Ea i Arda u njoj jesu 
otelotvorenje vizije muzike, koju su pre 
»materijalnog univerzuma« pevali pra- 
tioci Iluvatarovi — Amur (andeli?) Prva i 
druga deca Iluvatarova — vilenjaci i ljudi 
— kao i sve ostale stvari i bića, samo su 
teme u okviru Prvog pevanja. 

Dakle, postupci ljudi čine da Sile — ili 
Sila — promene matricu sveta — ili kako 
bi to Tolkin rekao »uvedu novu temu« — 
i prebace Ardu tamo gde može biti 
okrugla. Pošto su Tolkinove reči: »Oblik 


sveta bi izmenjen i on bi savijen« 
očigledno da je i cela materijalna 
vaseljena, Ea, zakrivljena. Međutim, 


Valinor ostaje u staroj matrici. Štaviše, 
tamo ostaje i »pravi put« otvoren Vilin- 
brodovima ili SF terminologijom rečeno 
»interdimenzionalna vratax. Međutim, 
tačnije od izraza da je Valinor u drugoj 
dimenziji jeste da je ostao u starijoj 
mitsko-duhovnoj dimenziji. Tu leži ključ 
ove suštinske promene sveta potaknute 
izmenom svesti njegovih stanovnika. 
Međutim, zašto tako spektakularna 
izmena osnovnih osobina sveta? Aman 
kontinent besmrtnika — koji toliko liči na 
ostrva blaženih iz mnogih mitologija — 
već je jedanput bio odvojen, bolje reći 
zabranjen. Protiv povratka izgnanih 
Noldora, Valeri su digli začaranu branu. 
Cemu promena? Naravno ne samo 
invencije radi, jer videli smo da je 
Tolkinova ogromna invencija uvek pod 
kontrolom i u funkciji sveta koji stvara. 


Nikad ne služi sama sebi, za razliku od 
najvećeg broja dela ovog žanra. Ovde ne 
samo da nas premešta iz jedne epohe 
sveta u drugu, već istovremeno i iz 
jednog tipa mita u drugi. Svet je bio ravan 
u skladu sa tipom svesti stanovnika. U 
skladu s tim su i rani mitovi — kod Tol- 
kina odraženi u prvom dobu, i još pre, u 
tzv. starijim danima: rani, kosmogonijski, 
»spektakularni« o nastanku biča i stvari 
itd. i što je najvažnije, »bogovi« i 
»polubogovi« su direktno prisutni. U 
sledećoj epohi, u skladu sa promenom 
svesti menja se i tip mitova. (Reč koju bi 
mnogi ovde upotrebili: RAZVOJ SVESTI 
pogrešna je.) Bogovi se udaljavaju sve 
dok ne postanu samo »mit u mitu« i 
najčešće se pominju u vezi sa provi- 
đenjem i »slučajnošću« a radnja je 
unekoliko manje spektakularna, a sadržaj 
i značenje mitova bliži svakodnevici — što 
ne znači i osnovnim pitanjima »ljudskog 
stanja«. Ukratko: svet je onakav kakv 
svesna bića zaslužuju i stvaraju, mada su i 
sama delimično stvorena kao tema u 
velikoj muzici sveta. 

Dodajmo da je i sam Tolkin bio svestan 
da je 'posednut' snagom sveta koji je 
izmislio — odnosno otkrio, kako je i sam 
mislio. Od 1917. — kada je počeo sa 
beleženjem vizija sveta koji se polako 
otkrivao pred njegovim unutrašnjim 
okom, on je i za sebe samog sve više 
postajao - izvor »tajnog značenja«. Taj 
materijal — čiji jedan deo je i Silmarilion 
— odavno je postao fiksna tradicija. 
Staviše, te stare legende — stare u smislu 
ne samo da potiču iz dalekog prvog doba, 
već i u relacijama njegovog života — 
postale su sredstvo za njegova najdublja 
razmišljanja i u njima su se taložili njegovi 
najdublji uvidi i teološke i filozofske 
preokupacije. Naravno, taj materijal je 
postao i osnova za njegov drugi literarni 
pokušaj — izvesni ep, Gospodar 
prstenova. (Prvi je bio priča za decu, 
Hobit.) 

Dokaz opsednutosti su i bezbrojne 
karte, mape, crteži simbola, grbovi i to 
najviše iz prvog doba. (Mapa i prikazani 
grbovi sa potpisima su bazirani na 
njegovim originalima.) Sta to znači kad 
čovek počne »pod stare dane« da 
vodenim i drvenim bojicama crta naivne 

ali slatke pejsaže? (Nikada nije prikazivao 
svoje likove s lica znajući ono što neki tek 
sad otkrivaju kroz stripove i filmove: ti 
likovi se svakom prikazuju u drugačijem 
obličju!) Materijala ima toliko da njegov 
izdavač Allen & Unwin već dve decenije 
izdaje svake godine drugi kalendar 
najčešće ispunjen Tolkinovim originalima. 

A sad pređimo na teme u okviru velike 
muzike. Pošto je svako živo biće zasebna 
tema poslužićemo se »slobodnim naro- 
dima« da se pozabavimo osnovnim 
temama kojima se Tolkin bavio u svom 
delu. 


OO: SLOBODNI NARODI 


Kada dva hobita sretnu Drvobradog — 
enta, pastira drveća, gospodara Fangorn 
šume — on im peva jednu pesmu, 
mnemoničko sredstvo, koja nabraja živa 
stvorenja. Pesma izričito kaže da na prvo 
mesto dolaze četiri — kasnije pet, kada 
ubroji i hobite — slobodna naroda, koji 
se, očigledno razlikuju od svih ostalih 
stvorenja. Oni su inteligentni, ili 
preciznije, Tolkinovim rečima »oni koji 
govore rečima«. To su, po starosti: 
vilenjaci (elfovi), patuljci, enti, ljudi i 
hobiti kao vrsta ljudi. (Enti su postojali 
pre vilenjaka ali pošto su ih vilenjaci 
probudili i naučili da govore, po definiciji 
vilenjaci su prvi.) Međutim, najvažnije je 
ono SLOBODNI narodi. Ako se to uzme u 
obzir, tu bi bili i orki, trolovi, zmajevi i 
slični jer svi oni govore, ali su se odrekli 
slobode. 

Sad ćemo pokušati da obradimo narode 
u parovima u skladu sa temama koje ih 
spajaju, ponekad na krajnje čudan način. 
Prvo prvi i poslednji iz pesmice 
Drvobradog, ali, u stvari, prva i druga 
deca lluvatara, i tema koja večno stoji 
između njih: besmrtnost jednih i poklon 
drugih. 


TEMA A01 BESMRTNOST KAO STAPANJE: 
VILENJACI -DECA ZVEZDA 


TEMA BO2 SMRTNOST KAO POKLON: 
LJUDI - POSETIOCI SVETA 


Tolkin — pardon, božanski Valari — 
nazivaju vilenjake i ljude »starijom i 
mladom decom »lluvatara« jer je takav 
bio osnovni program, tj, sled tema u 


muzici sveta. Ostali su na ovaj ili onaj 
način ušli u program i prepleli svoje teme 
sa ostalim kasnije. Ali, prvi, vilenjaci i 
sledbenici, ljudi, sledili su jedni za drugim, 
očigledno srodni. | čak ni čuvari nisu u 
potpunosti razumeli njihove teme, 
posebno ljudsku. Zato se Valari uglavnom 
bave vilenjacima. 

Pre nego što ih uporedimo, recimo da 
su vilenjaci — elfovi — očigledno bili prva 
ljubav Tolkinova. Uzeo ih je iz mitologija 
naroda na severozapadu Evrope. Ceo taj 
svet mi zovemo »vilinski« mada naše, 
slovenske vile nemaju skoro nikakve veze 
sa njihovim i obrnuto. Zato ćemo odsad 
»vilenjake« zvati rečju koju je Tolkin 
odabrao među mnogim nazivima »vilins- 
kih« stvorenja, tj. sveta Faerie: elfovima. 
Tolkinovi gospodski, moćni lepi i, 
uglavnom, dobri elfovi najverovatnije 
»potiču« od polumitskog naroda Tuatate- 
Danan, mitskog sećanja na prastanovnike 
Britanskih ostrva. Oni su se pred 
nadiranjem drugih naroda povukli — ili u 
podzemlje ili na skrivena ostrva. Opet se 
srećemo sa varijacijom »ostrva blaženih«. 
Po legendi dvorovi su im u brdima. To 
Tolkin reflektuje činjenicom da mnogi 
vilin-kraljevi žive u podzemnim dvoro- 
vima, bez obzira što su se pojavili na 
Zemlji pod zvezdama »pre Sunca i 
Meseca« i one su im prva ljubav. Druga 
ljubav elfova u Srednjoj zemlji je more, 
što odražva njihovu usađenu želju i 
potrebu za — Besmrtnom zemljom: 
Valinorom. 

Sa elfovima je počelo stvaranje čitavog 
Tolkinovog sveta. Još kao učenik, uživao 
je u igri stvaranja jezika i pisama. Već kao 
profesor i lingvistički stručnjak stvorio je 
jezik i pismo Quenya, kome je nedostajao 
narod koji će se njima služiti, a tom 
narodu istorija i mesto gde će se ona 
odvijati... Još kasnije narodi su se množili 
i granali i menjali, sa njima i jezici i 
pisma... i ostalo je već istorija. U epu nam 
prezentira pet jezika i dva pisma u više 
varijacija. Međutim, vrhunsko ostvarenje 
mu je melodični jezik Quenya — »staro- 
vilenjački« i njegovo pismo tenguar. 
Skoro hiljadu reči nam je pokazao a 
pismo je vrhunac lingvističkog umeća. To 
je koso, potpuno fonetsko pismo koje 
svojim izgledom dočarava mutnu davninu 

i zlatno doba moćnih eldara — visokih 
elfa. Međutim, tenguar nije obično pismo 
— to je fonetski sistem u kome oblik 
znaka tj. slovo, tačno definiše mesto 
artikulacije zvuka u ustima, njegovu 
zvučnost i tako dalje. Na primer: produ- 
žavanje osnovnog stubića znaka znači da 
serija bezvučnih glasova postaje serija 
odgovarajućih zvučnih. Detalji se nalaze u 
Apendiksu E. Ovim Tolkin nadmašuje i 
Vuka, ali sasvim je normalno da takvo 
pismo postoji samo u sekundarnom 
svetu. 

Međutim čujmo reči samog Iluvatara (iz 
Silmariliona): »Jer, priča se da, zavlada 
tišina, pošto su valari otišli (da otelo- 
tvoruju viziju — prim P.V.) i čitavo jedno 
doba Iluvatar seđaše sam sa svojim 
mislima. Tad progovori, i reče: Gle, ja 
volim Zemlju koja će biti dvor Quendima 
(oni što govore — opšte ime za elfe) i 
Atanima (drugi narod)! Ali, Quendice biti 
najlepši od svih zemaljskih stvorenja, i 
imaće i zamisliće i stvoriće više lepote no 
ijedno od sve moje dece. A Atanima ću 
dati novi poklon! Stoga njegova volja bi 
da se u srcu ljudi usadi žudnja za nečim 
izvan sveta i da u njemu počinka ne mogu 
naći; al' da imaju osobinu (vrlinu?) da 
sopstveni život oblikuju, međ' silama i 
prilikama sveta, i to izvan muzike Ainura 
što je kao sudbina svemu ostalom; i 
njihovim delovanjem sve će biti 
dovršeno, u obličju il' delu; a svet 
ispunjen (tj. kompletiran) sve do zadnjeg i 
najmanjeg delića.« 

»Al' Iluvatar je znao da će ljudi, bačeni 
među moćne sile uzburkanog sveta, 
skretati često, i da svoje poklone neće 
harmonično koristiti, i reče: | oni će (kao i 
ostali — P.V.) otkriti u svoje vreme da sve 
što čine na kraju, samo odražava i 
doprinosi slavi moga dela...« 

Kako smo neharmonično koristili svoje 
poklone, možemo videti svuda oko nas. 
Jedino nam ostaje nada da sve što 
činimo, ma kako to bilo, doprinosi celini i 
da ćemo i mi učestvovati u ispunjavanju 
vizije. Najzad »još u davnini Valari 
objaviše Eldarima da će Atani učestvovati 
u drugoj muzici...« 

Već je jasna vizura kojom Tolkin gleda. 
čoveka. Dodajmo da naglašava njegovu 
grubost i neemfatičnost sa prirodom. 


Zato junacima daje baš suprotne osobine. 

Što se tiče izgleda, elfi i ljudi su vrlo 
slični. Jedan od naziva elfova za ljude 
jeste »zakržljali«. Mi smo bleđa, grublja 
vizija elfova. 

Medutim, Tolkin elfove ne prikazuje 
nadrealnim. Naprotiv, čini ih prilično 
običnim. Imaju nekoliko ekstra osobina 
kao što su neumornost i lakoća. Ali ono 
što ih zaista izdvaja jeste njihava 
percepcija sveta. Legolas, elf iz družine 
prstena »čuje« kako kamenje ruševina 
Eregiona nariče za svojim davno nestalim 
vilin-gospodarima. Čak i gospa Galdriela 
— nauzvišeniji i najstariji elf u epu, koja je 
učestvovala u svim događajima još od pre 
prvog doba izgleda skoro obično. Jedino 
joj se u očima i glasu oseća dubina uvida 
u dušu, prostor i vreme. Ova bliskost elfa 
sa svetom je sasvim prirodna jer su oni 
deo njega onako kako mi zasada ne 
možemo da zamislimo. S druge strane, 
oni pa čak ni Valari, ne mogu da zamisle 
kuda ljudi idu posle smrti — van granica 
ograničene vaseljene zvane Ea. Kuda? Jer, 
ubijeni elfi idu u dvorane čekanja i kad- 
tad će se vratiti u svet, makar na 
njegovom kraju. Mi nećemo. Šta je 
poklon? Samo Iluvatar zna. Ali rečeno je: 
»Smrt je poklon onima zvanim 
»strancima« i na njemu će im na kraju 
pozavideti čak i Sile sveta, kako se vreme 
bude trošilo...« Zasad, poklon je 
uglavnom prokletstvo i uzrok pada. Stoga 
elfi, ne da nisu neprirodni ili natprirodni, 
već su »prirodni, mnogo prirodniji« od 
nas, insistira Tolkin. 

U očima elfova, koja nam Tolkin 
pokazuje, na Srednjoj zemlji svetluca sjaj 
večne mladosti jer im to omogućuje da 
ne posrnu pod teretom deset hiljada 
eona... Ali u tim očima sija i večna tuga. 

Evo kako Legolas objašnjava »brzinu« 
vremena za vilenjake: »Ono nikad ne stoji 
mada na nekim mestima teče sporije 
nego na drugim. Jer, za elfa svet se kreće, 
a kreće se i veoma brzo i veoma sporo. 
Brzo, jer se oni sami malo menjaju a sve 
ostalo promiče pokraj njih: zbog toga 
boluju. Sporo, jer oni ne broje godine što 
trče, bar ne sebe radi. Godišnja doba što 
prolaze su tek stalno ponavljanje istih 
namreškanih talasića na dugoj, dugoj 
struji.« 

Kako ne bi bili zauvek tužni. Oni, 
besmrtni, gledaju kako sve smrtne stvari 
oko njih — koje tako vole — stare i umi- 
ru. Zato moraju odgovoriti zovu mora i 
otići u Besmrtu zemlju spremljenu za njih. 
Ako ostanu, biće osudeni da »zaborave i 
budu zaboravljeni« pretvarajući se često 
u bleskasta stvorenja iz bajki koja pakoste 
čoveku ne znajući više ni zašto. 

I tako, elfi odlaze ostavljajući čoveku 
načetu i nedovršenu Zemlju. 

Sami smo i zebnja steže srce 
savremenog čoveka. Jer, dok elfovi znaju 
kuda idu i zadovoljni su unutar sveta, nas 
potresa nemir a nemamo vere pred 
neizbežnim putovanjem u nepoznato 
koje nam je Iluvatar udelio. Zar je čudo 
što se tako otimamo za moć i stvaramo 
tol'ke kultove? 

A sad, pre nego što se posvetimo 
sledećoj grupi slobodnih naroda — 
nekoliko reči o Tolkinovij najvećoj ljubavi: 
šumama i nekome ko je sam u njima. 
Tako ćemo još dublje ući u Tolkinovu 
viziju suštine sveta. 


TEMA C03 ŠUMA KAO KOLEKTIVNA 
SVEST I VRHUNSKA MISTERIJA 


Za Tolkina šume spadaju u primordi- 
jalne žudnje čovekove, na koje fantastika 
mora da odgovori. 

Duboka lična ljubav počela je rano u 
životu. Kao klinac najviše je voleo priče o 
Indijancima xi, pre svega, šume u tim 
pričama.« Napisao je da mu je glavna in- 
spiracija za priču Niglov list (Leaf by 
Niggle) jablan koji je svakog jutra gledao 
kroz prozor. Pomenuti jablan »vlasnik je 
podrezao i unakazio (sic!), ne znam zašto. 
Sad je posečen, manje varvarska kazna za 
ikakav zločin za koji bi se mogao optužiti, 
na primer to što je veliki i živ. Ne mislim 
da je imao prijatelja ili nekog ko bi ga 
oplakivao, izuzev mene i para sova.« 

Tolkinova_emfatija s tim jablanom, 
osećanje da je on nešto živo, su tako jaki 
da u njemu bude indignaciju kakva bi se 
mogla osetiti povodom ubistva čoveka. 
To uostalom jeste ubistvo! Zar je onda 
čudno što je u svom sekundarnom svetu 
drveću dao pastire da ga brane i preko 
njih ga uključio u zajednicu slobodnih 
naroda? 


TEMA C04 TOM BOMBADIL - Inkarnacija 
TAJNE VATRE 


Uz samu »Pokrajinu« hobita leži Stara 
šuma. | u njoj grupa hobita, u svojoj prvoj 
pravoj avanturi sreće na izgled luckasto 
stvorenjee koje za njih ima i luckasto ime. 
Ali, to je »gospodar šume, vode i brega« 
— što bi trebalo da znači da je on duh 
šume. Međutim, Tom kaže: »Najstariji 
sam, eto šta sam... Tom je bio tu pre reke 
i drveća: Tom pamti prvu kap i prvi žir...« 
Ovo od Toma čini nešto više — zaista 
najstarije biće, nastalo verovatno u 
trenutku kada se vizija Ainura ovaplitila 
uEuiu njoj Ardu, Zemlju. U povesti 
stvaranja sveta u Silmarilionu se kaže da 
je Iluvatar viziji nastaloj od muzike »dao 
biće i postavio je sred praznine, a Tajna 
vatra bi poslata da gori u srcu Sveta; i bi 
nazvan Ea.« 

Znači tek kada je u Biće usađena Tajna 
vatra Energija? Pokretačka sila Boga? reč 
tj. Ea? — počelo je postanje. Istovremeno 
Ištari, čarobnjaci i poslanici čuvara u 
Srednjoj zemlji su poklonici Tajne vatre. 

Stoga, »benevolentni duh šume« je 
samo pojavni oblik Tomov. Da li nas ovde 
Tolkin upoznaje sa pravom inkarnacijom 
originalne životne sile koja je izabrala 
šumu kao obitavalište, pokorava se samo 
sopstvenim zakonima i gospodara nema? 
Da li je to on što ona nalazi u svojim 
obožavanim šumama? Možda. 

Posredni dokaz za to je i činjenica da je 
Tom jedini lik nad kojim strašni izazov 
prstena nema nikakvu moć. Za razliku od 
svih ostalih noseći ga on ne postaje 
nevidljiv tj. ne prelazi u drugu realnost 
prstena. On čak parodira famozno 
Sauronovo Oko-što-ne-trepće u 
plamenom prstenu tako što kroz prsten 
gleda hobite svojim nasmejano- 
začikavajućim plavim okom. Svi, i 
najstariji, priznaju da niko ne bi mogao 
Tomu oduzeti prsten, ali znaju da bi na 
kraju Stare šume postala ostrvo u okeanu 
Sauronove tame, a možda bi Tom čak i 
izgubio prsten! Jer, Toma ne zanimaju 
trenuntne frke svesnih bića, svet izvan 
šume, niti izvan nje ima ikakve moći... 
mozda sopstvenom željom? Da li to 
Tolkin, možda nesvesno, govori da 
originalni, osnovni princip ostaje samo u 

starim šumama (ili tamo najbolje dolazi 
do izražaja?) i da ga oni čuvaju. . ? 

A sad ćemo jedne kraj drugih postaviti 
dva naroda koji na izgled nemaju nikakve 
veze... 


TEMA D05 — »NAKNADNO« STVORENI 
PREDSTAVNICI—ZASTITNICI DELOVA 
SVETA 


DO6 — ENTI: Pastiri šuma 


D07 — PATULJCI: Obožavaoci 
materijalnih blaga Srednje zemlje 


Šta mogu enti — pastiri šuma — i 
patuljci — kovači i majstori što često u 
podzemlju žive — imati zajedničko? 
Iznenađujuće mnogo. 

Prvo: i jedni i drugi, pred slobodnim 
narodima predstavljaju i čuvaju nešto 
posebno vredno na/u Srednjoj zemlji. 
Jedni, najvrednije među živim svetom, 
drugi samo vrednost i lepotu neživog 
sveta. 

Drugo: oba naroda nisu postojali u 
originalnoj viziji-muzici sveta. Mada, ne 
sme se zaboraviti da je sve oduvek 
postojalo u duhu lluvatara i da je za 
Melkora palog i ljude rekao: »sve što 
učinite samo će doprineti slavi moga dela 
i vašim delima ćete moju Eu učiniti 
celom!« 

Idemo redom. Prvo: Enti su pastiri šuma 
i sve što čine je isključivo u funkciji 
opstanka šuma. Stvorila ih je Vala Yavana 
»Ona-što-daje-plodove«, gospodarica 
flore, kraljica zemlje. Stvorila ih je pred 
dolazak dece lliivatarove da zaštiti ono 
svoje delo koje je najviše volela — 
drveće. Elfi su ih govorom probudili baš 
kada je trebalo da štite šume i da im 
budu predstavnici, da delaju za njih. 
Očigledno je da su direktan rod drveću i 
bilju uopšte — biljna inteligencija? Na 
izvestan način da; jer, prvo, u epu njihova 
Fangorn šuma poseduje očigledne geštelt 
osobine i, drugo, neko obično drveće se 
polako budi postajući enti i obrnuto. Za 
sebe kažu da »dobro ulaze u druge 
stvari« (tj. živa bića). Po ovome su srodni 
elfima-vilenjacima. Ali, za razliku od elfa, 
enti kao da su rešili problem frustracije 
besmrtnosti. Suština njihovog rešenja je u 
tretiranju nagomilanih sećanja ili 
memoriji uopšte. 


Za njih je život istorija u kojoj prošlost 
izrasta u sadašnjost i svakog dela se 
sećaju mirno i po redu. U jeziku enta, koji 
čak ni vilenjaci ne mogu da nauče, imena 
osoba i mesta neprestano rastu, 
sadržavajući sve događaje koji su ih učinili 
onim što jesu. 

Kao što enti predstavljaju šumu, tako 
patuljci predstavljaju lepotu nežne 
materije. Od četiri starije rase, patuljci 
nesumnjivo pokazuju najviše ljubavi za 
sve oblasti Srednje zemlje i njena blaga. 

Jer, ma koliko Noldor-vilenjaci voleli 
srednju zemlju i dela svojih ruku — a oni 
su napravili i Silmarile i prstenje moći — 
svi će otići u Besmrtnu zemlju. I ljudi, ma 
koliko voleli materijalna dostignuća i 
posedovanje, žude za nečim »iza«. Ne i 
patuljci. Oni su jedini potpuno zadovoljni 
u Srednjoj zemlji. Od nje su nastali i 
legende drugih naroda kažu da se u nju i 
vraćaju — u kamen. 

Njih je »u dubinama vremena« stvorio 
Vala Aule koji čini par sa Yavanom. On je 
taj što vlada svim supstancama od kojih 
ja Arda načinjena — izuzev vazduha i 
vode čiji su gospodari Manwe i Ulmo. 
(Duh vatre, Melkor je pali Vala — Morgot, 
neprijatelj). Aule je ne samo kovač već i 
majstor svih zanata i uživa u delima 
veštine ruku ma kako mala bila. Mnogo 
su Noldor-vilenjaci od njega naučili. 
»Njegovi su dragulji u dubinama i zlato 
što sjaji u ruci, ništa manje no zidine 
planina i bazena mora.« Velika dela je 
počinio u početku svoje veštine, slično 
palom Melkoru, ali on je ostao veran 
Illivataru i čini to stvaranja radi a ne moći 
radi. Nestrpljiv da dočeka dolazak 
prvorođenih, stvorio je patuljke »u želji za 
stvarima koje nisu ja, da bi i one 
perceptirale lepotu Ee«. Iluvatar ih je 
prihvatio i njihovu temu prepleo sa 
ostalim. Jedino je odredio da spavaju sve 
dok ne dođu prvorođeni. 

Zato što su napravljeni u doba tame i 
moći Melkorove na Srednjoj zemlji i zato 
što Aule nije dobro razumeo temu 
prvorođenih »napravi ih tvrdim i jakim da 
istrajavaju«. Stoga su ko kamen tvrdi, 
tvrdoglavi, brzi i na prijateljevanju i 
neprijateljevanju, a podnose težak rad i 
glad bolje no i jedan narod što govori, i 
žive dugo, daleko duže od onoga što je 

dodeljeno ljudima, pa ipak, ne zanavek.« 

Odavde jasno proizilaze sve ostale 
osobine patuljaka — kako posesivnost 
tako i osećaj za lepotu neživog, posebno 
kamena. U tolikoj meri da su u stanju da 
»doteruju« pećine ne bi li istakli njihovu 
prirodnu lepotu — delo njihovog tvorca, 
Aulea. 

U Tolkinovoj »knjizi«, posesivnost i 
mašine nikad nisu vrlina. Negativci su ti 
koji uvek izgraduju gigantske kovačnice i 
postrojenja: industriju. Ali bio je svestan 
lepote zanata i njihovih ostvarenja. 

Zato je kod patuljaka ljubav za 
posedovanjem uravnotežena uživanjem u 
sve maestralnijim i veštijim poduhvatima 
svog majstorstva. Oduvek su njihovi 
čekići, peći i delta, iznosile na svet sve 
lepše stvari a njima donosili bogatstvo i 
uticaj u velikim dogadajima Starijeg sveta. 

Njihova druga osobina — žeđ za 
posedovanjem i težnja ka gomilanju blaga 
— donela im je naravno, mnogo štete, još 
više ih odvajajući od ostalih naroda. | 
sedam prstenova, njima namenjenih, su 
bili dizajnirani da iskoriste tu njihovu 
slabost. 

I enti i patuljci imaju problema sa 
potomstvom. Entima su žene otišle a 
patuljci ih imaju malo i polako izumiru. 

Interesantno je kako se rasa enta 
razdvojila. Žene enta nisu bile zadovoljne 
šumama takvim kakve jesu. | one su se 
interesovale i za ostalo bilje, i to ne samo 
da s njim razgovaraju »veći da ih ono čuje 
i sluša naređenja«. Tako su otišle na 
plodniju zemlju i začele agrikulturu koju 
su ljudi preuzeli od njih. 

Patuljci nemaju taj problem sa svojim 
materijalom. Oni s podjednakom lakoćom 
uživaju u prirodnoj lepoti kamena kao i u 
njegovom preoblikovanju, otkrivanju 
lepote »skrivene« u njemu. 

Dodajmo, na kraju, da se obe rase 
osećaju odvojene od ostalih, posebno 
patuljci. Drvobradi kaže: »ja nisam u 
potpunosti ni na čijoj strani jer niko nije u 
potpunosti na mojoj strani«. Patuljci 
»imaju mnogo čudnih verovanja u vezi sa 
svojim početkom, svrhom i krajem«. 

A sad pogledajmo najviše i 
najprizemnije, »andele« i »najniže i 
najmanje« koji su ipak ključni i glavni su 
junaci epa. 


TEMA E08 VALARI: Čuvari sveta i 
manifestovano PROVIĐENJE 


Valari se ne pojavljuju direktno u epu. 
Ali Čarobnjaci su poslanici Valara i to reda 
Majara, istog reda kao i Sauron, glavna 
snaga zla. Čarobnjacima je zabranjeno da 
se koriste svojim moćima i pojavljuju se u 
ljudskom obličju. Dvojica od njih igraju 
ključne uloge: jedan popušta iskušenju 
prstena i pada a drugi je glavni okupljač 
snaga dobra. Njemu je čak dato da se 
posle smrti vrati »da završi započeto« 

Medutim, postoji drugi, možda važniji 
način na koji Sile »učestvuju« u radnji. U 
tekstu ima mnogo rečenica kao: »Prsten 


je bio namenjen tebi, Frodo!« ili 
»Dobrom srećom, ako se to srećom može 
zvati...« Tolkin direktno pušta da 


proviđenje igra veliku, čak ključnu ulogu. 
Nevidljiva ruka pokreće likove i stavlja ih 
u situacije. Ali to ih ne čini ništa manje 
slo-bodnim. Put kojim treba da krene 
svaki lik potpuno je jasan. Baš kao što je 
jasan i trenutak kada je svako potpuno 
Slobodan da donese odluku da li će tuda 
poći. Isto kao što se svakom bitnijem liku 
u jednom trenutku nudi prsten. On 
predstavlja moć i to u onom obliku koji je 
najveći izazov za iskušavanog, i u onolikoj 
meri kolika je  inherentna moć 
iskušavanog. 

Slika dobra je već prilično jasna: Tolkin 
zagovara »prirodnu religiju«. Dobro je 
inherentno i prirodno stanje sveta a 
kapacitet za razvoj i sticanje moći je 
takođe inherentan svakom biću. Dobro 
je, naravno, i sloboda izbora. Sledstveno, 
zlo je žudnja za moći koja nam ne pripada 
i izbor, takođe Slobodan, da se svima 
ostalima uskrati ta sloboda, da im se 
nameće... bilo šta. 

Postoji jedna scena... kad verni Sam 
teška srca odlučuje da ostavi svog 
ljubljenog Froda nevoljnog junaka za koga 
veruje da je mrtav i sam nastavi izvršenje 
zadatka. Tada, još neodlučan, kroz magle 
kojima je Sauron privremeno zamračio 
svet, ugleda visoku i postojanu zvezdu i, 
na svoj zdrav »seljački« način, shvata da 
su stvarne Sile sveta toliko iznad i toliko 
postojane, da je sve što Sauron može da 
učini sitna mrljica na svekolikom šaru 
vaseljene. On o tome ne razmišlja ali ta 

zvezda je signal da su osnovne 
pokretačke sile nedodirljive, makar svet 
potonuo u  hiljadugodišnju tamu. | 
naravno, zahvaljujući onom imperativu 
slobodnog izbora i samo zlo je inherentno 
svetu i ima svoju ulogu... 

A sad oni najmanji i najslabašniji na 
izgled, koji su ipak, izabrani da iznesu 
teret iskušenja prstena moći i nama 
ispričaju povest... 


TEMA E09 HOBITI: Tradicija i Predstavnici 
AUTORA na Srednjoj zemlji 


1937. Tolkin je izmislio pomalo smešna, 
simpatična bića za tipičnu bajku koju je 
pisao: Hobit, ili tamo i opet nazad. Kao i 
sama knjiga, oni su samo utelotvorenje 
bajkovitosti. Pišući je, nije ni znao kakvog 
drveta seme je posejao. Prsten koji Bilbo 
— »junak« — nalazi je obični »prsten 
nevidljivosti. Tek će kasnije u 
Tolkinovom umu »postati« strašni jedan 
prsten. 

Uz mnogo muka, Tolkin je otkrio da je 
kroz hobite našao način da prezentira 
svet čija starija doba su tada već 
»postojala« ali kasnija istorija je tek 
trebalo da se odigra. | nije slučajno što u 
epu koji je usledio oni ne samo da su 
glavni likovi već su i njegovi autori: 
Gospodar prstenova je ispričan iz 
njihovog ugla. 

Zašto baš oni, najmanji (i po visini i po 
značaju), rustični, zainteresovani samo za 
svoje sitne događaje u svojoj sitnoj 
Pokrajini i za to da sve ostane kao što je i 
bilo? Pa, baš zato! Oni su toliko bajkoviti 
da su najobičniji — i po Tolkinu, 
najnormalniji — u sekundarnom svetu. 
Ako svaki od naroda zastupa nešto ili 
nekoga onda hobiti zastupaju autora koji 
se krije iza njih kao prevodilac »njihove« 
Crvene knjige Vestmarča čiji je ep jedan 
deo! 

Šta stvara tradicija, po Tolkinu kako je 
to prikazao preko hobita? Cvrstoću po 
potrebi, »true heart« (otprilike: držanje 
samozadatog), držanje obećanja, 
isterivanje stvari na čistinu da ne bi bile 
nejasne, vernost, veru da je dobro 
stvarno, moguće i postojano, »svoje 
čuvamo, tuđe nećemo« i naravno gomilu 
sitnih negativnih osobina kao što je 
recimo tvrdoglavost (sic?), zadrtost. Sve 


to omogućuje baš njima da se odupru 
izazovu prstena ili da posluže kao 
kamenčić koji će pokrenuti lavinu dela 
velikih naroda. Oni su istovremeno 
zaduženi za komične scene kao i za 
najtragičnije, što srce stežu... u kojima, 
ako posedujete sekundarnu veru, 
iznenada otkrivate suzu u uglu oka a srce 
ispunjeno... 

A sad, i druga strana zaslužuje par reči, 
jer bez nje ne bilo ni priče... 


TEMA F10 SAURON, »NESLOBODNI« 
NARODI: Priroda zla 


Nećemo posebno opisivati »neslobod- 
ne«. Svi su oni došli iz kolektivnog 
nesvesnog. Bilo da su već postojali u 
mitovima, kao zmajevi, ili ih je Tolkin 
odatle specijalno upecao za svoju 
pripovest. Ipak opišimo jedno stvorenje 
koje dobro predstavlja Tolkinov pogled 
na zlo. 

Na ulazu u mračnu zemlju, Mordor 
»junaci« sreću Selobu. To je zao duh u 
obličju divovskog pauka, otelotvorenje 
»duha proždiranja« koja bi najradije 
ždrala »dok je ceo svet ne bi mogao 
zadržati«. Sauron je koristi kao stražara, 
ali ona, baš kao i on služi samo sebi. Njen 
predak je Ungolijanta »zao duh došao iz 
spoljne praznine«. Plela je mreže od »ne- 
svetlosti« tj. odsustva svetlosti i oko sebe 
i u umovima bića, a hranila se samom 
svetlošću. Njena daleka naslednica, 
Seloba, zadovoljava se materijalnijom 
hranom. Međutim, najvažnije je da je 
Ungolijanta u pomami gladi na kraju 
proždrla samu sebe. Zlo mora da bude 
upereno protiv nekog i ako nema protiv 
koga, okrenuće se ka sebi. Zlo nekako, 
zna da je negativno. Ono ima ugrađenu 
osobinu pada. Ali to je samo potencijal na 
kome se mora mnogo raditi kao što 
Tolkin u svom epu opetovano prikazuje. 

Ali čarobnjak Gandalf kaže: »ništa u 
početku nije bilo zlo.« Pa, kako nastaje? 

Naravno, žudnjom za moći van svog 
»domena« i potencijala, i željom za vla- 
danjem. A ta želja proizilazi iz žudnje da 
se stvara van muzike, odnosno matrice 
sveta. Rezultat toga je nesposobnost da 
se stvarno stvori bilo šta već da se 
iskrivljuje i unakazuje postojeće. Najgore 
delo palog Vale, Melkora, su orki — 

travestija visokih vilenjaka. To mu je 
jedna od glavnih osobina: pakosno 
parodiranje. 

I što više to čini, sve više gubi moć za 
kojom toliko žudi. Sauron, u početku je- 
dan od Sila, gubi najzad moć da uzme ma 
kakvu materijalnu formu. U doba radnje 
on je tek moćni ali bestelesni zlokobni 
duh. Manifestuje se kao Oko-što--ne- 
trepće već neprestalno sumanuto zuri, 
prodirući do srži ali videći samo slabosti i 
potencijal za zlim što postoji u svakome. 
Najgora sudbina koju Tolkin zamišlja je: 
biti »svučen« sa dušom večno izloženom 
prezrivom pogledu zlog oka koje će 
izopačiti, nipodaštavati i rugati se svim 
slabostima bića. Poštovanje privatnosti i 


slabosti — bolje rečeno specifičnih 
osobina — svakog, pa i najnižeg jeste 
apsolutna osobina i prerogativ snaga 
dobra. 


Kao što je dobro personalizovano u 
predstavnicima čuvara —čarobnjacima — 
i, još više, »programiranim« proviđenjem 
tako je i zlo personalizovano u Saurpnu. 
On, što se njega tiče, nije ni zao niti je na 
ičijoj strani. On zastupa samo sebe. 
Sigurno, ne svog palog gospodara. Apso- 
lutni je monomanijak i tu leži njegova 
glavna slabost. »Mudra budala« kaže za 
njega Gandalf. On ne može da zamisli da 
bi se neko ponašao drugačije od njega. 
Konkretno — da neko neće iskoristiti moć 
prstena već pokušati da ga uništi. Tako on 
ima »ugrađen« pad — u svojoj žudnji za 
moći. Sledeća važna osobina mu je 
pakost ili sadizam kako bismo mi to danas 
nazvali — mada je to više od toga. Nije 
dovoljno da bića izvršavaju njegovu volju 
— ona to moraju da čine protiv svoje 
moći. Najviše voli da korumpira: da 
prijatelj izdaje prijatelja zaveden lažima. 

Ah, laži i izdaje. Najmoćnije sredstvo zla, 
pored iskušenja moći. Kako on uživa u 
njima. Ali, baš zahvaljujući tome, on živi u 
stalnom stanju sumnje. Jer, opet, ako on 
to radi, ne može da zamisli da drugi nisu 
takvi... A svoje najvernije sluge devet 
jahača nagradio je veštačkom besmrt- 
nošću koja je samo »razvlačenje« života a 
ne »više« života, dok nisu postali utvare. 
U stalnim mukama, bez svoje volje, a 
najveća muka je potpuna podređenost 
Njegovoj volji... 


Ipak, Tolkin je o zlu najviše rekao kroz 
ključni lik Goluma. To je stvorenje koje je 
dugo posedovalo prsten. Ovaj ga je ko- 
rumpirao ali ne dokraja jer je Golum rod 
hobitima — što znači veoma čvrst u svom 
prirodnom stanju. To stvorenje živi u 
neizrecivom, šizofrenom paklu. Straho- 
vito žudi za Njim, »svojim prekrasnim« a 
negde u sebi zna šta je To. Tolkin nam zlo 
predstavlja nalik opijumu. Po kineskoj 
poslovici: »Prvo čovek uzima opijum, 
zatim opijum uzima opijum i, na kraju, 
opijum uzima čoveka.« Golum je na 
prelasku iz druge u treću fazu... 

Ne, zli se ne osećaju dobro. To ih, na 
žalost, najčešće čini još više zlim... 
Savremena FRODO ANTI- 
FAUST 

— Potapajući ih u mit vidimo ih jasnije 
— C. S. Lewis 


mitologija: 


Zašto je određenim čitaocima toliko 
apsolutno potrebno ono što Tolkin daje, 
u tolikoj meri da redovno, kad završe 
treći tom Gospodara prstenova ponovo 
odmah počinju sa prvim? Odgovor leži 
duboko u psihi savremenog čoveka. 

Uglavnom jasno je da sada mi, poput 
Saurona, možemo da kontrolišemo 
prirodu, pa čak i umove ljudi, ali da svaki 
dodir te kontrole neizbežno iskvaruje, 
uništava, iskrivljuje. 

Već smo rekli da je u većini fantastičnih 
epova ovog tipa zadatak nešto/nekoga 
naći i onada nešto s tim učiniti. U G. p. to 
nešto postoji na početku — problem je 
šta s Tim? Naravno, čini se ono najteže — 
ali ovom slučaju to je uništavanje 
predmeta. Da li je to moguće?. Težina i 
način kako je to učinjeno neizbežno su 
učinili da glavni nosilac prstena postane 
heroj ovog doba. Bolje rečeno on 
simbolizuje nas... i zato bolje da »Frodo 
živil« jer inače... ovog puta smo možda 
pali zauvek. 

Dodajmo da je Tolkin, u svojoj 
mudrosti, podelio, glavnog junaka na 
četvoricu. Jer Frodo, Sam i šizofreni 
Smeagol-Golum mogu samo zajedno da 
izvrše zadatak. Sam je sidro koje Froda 
povijenog pod teretom iskušenja drži na 
zemlji. Ali Sam je nosilac u jednoj od 
najpotresnijih scena: kad usred Mordora, 

pod užasnom težinom neumornog 
iskušenja prstena moći, što mu potpuno 
sažiže um, Frodo ne može više ni da 
hoda. Sam odlučuje da, pošto već on ne 
može da uzme prsten, nosi svog voljenog 
gospodara zajedno sa prstenom... dve 
sićušne figure što se vuku šljakom 
lunarnog pejsaža Mračne zemlje... 

Golumovu ulogu ne možemo otkriti 
sem da kažemo da u njemu mora da 
nadvlada zlo da bi Prsten bio bačen... 

A Sam? Na kraju Frodo mora da ode u 
Besmrtnu zemlju jer samo ona može da 
zaleči rane koje su mu nanete. | ako se 
sve bajke završavaju kako »on« dolazi 
»njoj« i »živeli su zauvek srećno« — a baš 
to Sam čini na samom kraju — onda je 
Sam, ruralni baštovan »izbijen« među 
silnicima sveta pravi junak epa! Da li je 
moguće...? 


SILMARILION 


Već smo rekli da je ovo posthumno 
objavljena zbirka pripovesti koje počinju 
»U početku beše...« a završavaju krajem 
trećeg doba i, simboličnim prelaskom 
sekundarnog sveta u primarni. Prireivač 
je Tolkinov sin. Dobri profesor je na tome 
radio praktično celog života. Čini se da je 
sam imao utisak da tako »stari« mitovi ne 
mogu dobiti finalnu formu — ili da bar to 
on ne može da učini. A ima nagoveštaja 
da nije bio siguran da to uopšte treba 
izneti pred publiku — to je bilo njegovo'. 
Nedovršenost je jasna — koliko po 
izvesnim nekonzistentnostima toliko po 
malo monotonom »arhipoetskom« jeziku 
na kome se bez osveženja insistira. 

Perspektiva je sasvim drugačija, 
»ptičija«, mada se povremeno fokusira 
bliže na neke likove kao u pripovesti 'O 
Berenu i Lutieni' i još nekima. Da bismo 
dali neku predstavu o brzini naracije, 
recimo da ceo sadržaj G P.-a čini samo 
polovinu poslednje glave. 

Silmarilion donosi upravo neverovatno 
bogatsvo mitskog materijala ali o tome 
drugom prilikom jer će valjda, izgleda, 
najzad, uskoro, možda izaći na našem 
jeziku jer su prava odavno otkupljena. 


FRODO - SADA I ZAUVEK (Zašto Frodo? 
Ko je, na kraju krajeva, Gospodar 
Prstenova?) 


Sam Tolkin je list poredio sa indivi- 
dualnom pričom na  »Drvetu priča 
Simbol drveta stoji koliko za njegovo 
celokupno delo toliko, još više, za živuću, 
rastuću tradiciju fantastike uopšte. Čini se 
skoro nemogućim doprineti tom 
prastarom čudu, dodati novi »list«. Ali 
»seme drveta se može ponovo zasejati u 
svako tlu, pa čak i onom zagađenom 
modernim industrijalizmom i svaki list, 
hrasta, jasena i trna je jedinstveno, 
unikatno _otelotvorenje starog tkanja«. 
Ipak on je, instinktivno, napisao povest o 
gašenju sekundarnog sveta. Zašto? Da 
pobudi žudnju za još mnogim? Ili kao 
upozorenje? 

I na kraju, kakva je funkcija kreativne 
fantastike danas. |, samim tim u čemu je 
značaj ponovnog objavljivanja Gospodara 
prstenova kod nas (a usput i sve češćeg, 
mada još = stidljivog, pojavljivanja 
kvalitetne, savremene, kreativne 
fantastike »za odrasle«), 

Tolkin te funkcije definiše kao 
»Ozdravljenje, beg i utehu«. 

Ozdravljenje i izlečenje je »ponovo 
zadobijanje jasnog pogleda na stvari«. 
Poklon izlečenja nam treba više nego 
ikad, u našim sauronskim deluzijama 
predugo smo zamišljali da nam je priroda 
rob a ne tihi gospodar. U iskustvu 
mitskog izlečenja »bićete upozoreni da je 
sve što ste imali ili znali bilo opasno i 
moćno, i nije bilo efikasno okovano, 
slobodno i divlje, ništa više vaše no što je 
ono bilo više.« Kreativna fantastika ima 
moć da nas izleči od slepila nametnutog 
svakodnevicom, ponovnim otkrivanjem 
sveta oko nas i dobronamernim uvidom 
koji smo nekada imali u druge vrste, 
drugačije umove. Pošto je ovo direktno 
domen SF-žanra ovim se Tolkin i duhovno 
smešta u osnove žanra, kome bi inače 
pripadao samo zbog forme i posesivnosti 
samog SF-žanra. 

Beg, druga funkcija savremene fantazije 
nije »bekstvo dezertera« već »beg 
zarobljenika« savremenih emocija »gađe- 
nja, besa, osude i pobune« protiv onoga 
što naziva »robotskim dobom, dobom što 
je izgubilo kontakt sa životom prirode kao 
i samom ljudskom prirodom«. Opet, ma 
koliko SF-žanr bio opsednut robotima, 
Tolkin je u skladu sa savremenim SF- 

žanrom. 

Treću funkciju Tolkin doživljava kao 
toliko važnu da je može opisati samo u 
metaforama religioznog iskustva, 
stavljajući je rame uz rame sa 
najuzvišenijim žanrom — tragedijom. Kao 
što je pročišćenje tragedije »istinska 
forma drame (tragedije), njena najviša 
funkcija tako je suprotno istinito za 
fantastiku... čija funkcija je  »uteha 
hepienda« koja može da dovede do 
»iznenadnog i čudesnog milosrđa... 
evangeliuma (anđeoskog hora, muzike 
sfera...) što daje bežeći trenutak osećaja 
sreće, sreće što egzistira iza zidina sveta«. 
Tolkin nam govori da u određenim 
trenucima fantazija tako može da deluje 
na duh da se ne može razlikovati od 
religioznog iskustva... »daleki odsjaj ili 
eho evangelijuma u stvarnom svetu«. 

I zato, uvek, negde... 

»Frodo živi« za nas, umesto nas, ako ne 
umemo ili nećemo sami. 

